
PRAEFATIO. 





DE VITA ET SCRIPTIS MAR BABAI. 


I. Babai, cognomento Magnus, inter scriptores nestorianos 
eximius, claruit sub patriarchis Nestorianorum Ezechiele (570- 
581), lioyabh I (582-595); Sfbrito (596-604), et Gregorio 
(605-609); ab anno circiter 569 ad annum 628. Anni nativi- 
tatis et obitus eius hueusque incerti remanent. E pago Beth- 
Ainatha, 1n regione Beth-Zabhdai, oriundus, vitam monasticam 
amplexus est in coenobio Montis Izlae apud. Nisibin, quod fun- 
daverat et regebat Mar Abraham, cui post Dadiso, ordine tertius, 
successit. Refert Thomas Maragensis in sua Historia. Monastica 
(lib. I, cap. vir) quosdam monachos incontinentes ex hoc coenobio 
a Mar Babai eiectos fuisse anno Graecorum 9o: (A.D. 590). 
Mortuo Gregorio patriarcha, cum rex Chosroes II (590-628) 
vetuisset ne Christiani patriarcham sibi constituerent, viduotam 
Sedem rexit Babai usque ad annam 628, quo Isoyabh II in patriar- 
cham Nestorianorum electus est. 


I[. Tres supra octoginta libros Babai scripsisse adfirmat 
"Abdiso Nisibenus, et in suo Catalogo plures recenset, qui sunt: 


Liber de ratione Hosannarum ; 

Liber de Unione; 

Expositio Libri Centuriarum; 

Liber abbatis Marci; 

Historia Diodoritarum; 

De ratione festi Crucis; 

Liber in quo ordine disposuit per anni circulum. triumphos 
sanctae Mariae et Iohannis, et reliquas solemnitates atque com- 
memorationes ; 

Liber ad tyrones; 

Epistulae ad Iosephum Videntem; 

Canones de monachis; 

Expositio in totam Seripturam; 

Liber causarum seu rationum; 

Et denique libri de Matthaeo vago, de Abraham Nisibeno, et 
de Gabriele Qatarensi. 


III. Ex operibus Mar Babai ad nos pervenerunt : 


1? Liber de Unione, quem nunc publici iuris facimus; 

a* Expositio Libri Centuriarum. Evagrii Pontici (Cod. Vat. Syr. 
CLXXVIII). Nuper edidit W. Frankenberg ! ; 

3^ Martyrium Georgi (Br. Mus., add. 7200). Edidit P. Bedjan?; 

h* Commentarü in sermones abbatis Marci (Br. Mus., add. 
17270); 

5" Quaedam minora opera moralia et liturgica ( Br. Mus., add. 
7156, 17219; Cantabr., add. 1966, 1979, 1980, 1998; 
2036; Paris., cod. 24; Berol., codd. 29, 43, 198); 


6* Opusculum dogmatieum quod ad calcem huius libri damus. 


IV. De vita, scriptis et doctrina Mar Babai consulendi sunt : 


I. S. AsseuaNus, Bibliotheca orientalis, t. IIT, pars 1, p. 88-97; 

E. A. W. Buper, The Book of Governors of Thomas, Bishop of — 
Marga (London, 1893), t. L et IT, passim; 

G. HorruawN, Auszüge aus syrischen Akten. Persischer Mártyrer 
(Leipzig, 1880); 

R. Dvvar, La littérature syriaque, 3* éd. (Paris, 1907). 

W. Wnienr, A short History of Syriac literature (London, 1894), 
p.167; 

J.-B. Cuapor, Synodicon orientale (Paris, 1903); 

I. Gumi, Un nuovo testo siriaco sulla storia degli ultimi Sassamdi 
(Actes du 8* congrés des Orientalistes tenu en 1889 à Stockholm 
et Christiania, p. 17; et rursum inter Chronica Minora, C. S. C. O., 
Seript. Syri, ser. III, t. 1v); 

J. Lizounr, Le Christianisme dans l'Empire perse (Paris, 1904), 

* Euagrius Ponticus, Berlin, 1912 (Abhandl. der Kónigl. Gesellschaft 


der Wissensch. zu Góttingen. Philol.-Hist. Klasse; neue Folge, Band XIII). 
* Histoire de Mar-Jabalaha, 2* édit., Paris, 1895, p. 416-571 


dinde ir Dol 

praesertim cap. 1x, ubi loca nonnulla ex Libro de. Unione. gallice 
interprelatus est. 


V. In adornanda hac editione Libri de Unione, codice primum 
usi sumus, qui asservatur in bibliotheca professoris Henrici 
Hyvernat (Syr. 1x). Is codex exseriptus est À. D. 1889, in mo- 
nasterio Chaldaeorum beatae Mariae Virginis prope Alqos, 
pagum Mossulanae ditionis, ad alium codicem recens exaratum. 
Notula enim ad calcem apposita narrat Samuel Giamil, presbyter 
et superior generalis monachorum, se, mense augusto Á. D. 
1887 , cum visitaret regionem Hakkarensium (v 3a. c5) in confi- 
nio Persidis, codicem antiquum huius operis inter libros ecclesiae 
Mar Yonan, in pago Iyel (Mssvc') invenisse, sedulo exscripsisse, 
suumque apographum in bibliothecam monasterii intulisse. 

lam vero non diutius mansit in Oriente codex archetypus; 
nam mense octobri anni 1898, curis Rev. Y. M. Neesan, iure 
emptionis inter codices Musaei Britannici invectus est, ubi nunc 
asservatur et signatus est Ür. 5441. 

Textum autem apographi nostri in plagulis constitutum ad 
hune codicem contulit Dr I. B. Chabot, qui deseriptivam notitiam 
nobiscum communicavit his verbis : 

« Codex chartaceus, altus o"17, latus o"13. Singulas paginas 
versus modo viginti, modo viginti duo, raro undeviginti occu- 
pant. Seriptura bona et regularis, parum elegans, exeunte 
saeculo decimo quarto, ut videtur, exarata. Folia codicis recenter 
signata sunt n^ 1-206. Haec folia pertinent ad fasciculos viginti 
et unum, qui olim omnes quiniones fuerunt, et litteris, pro 
more, primae et ultimae paginae appositis, signati sunt. Quattuor 
igitur folia perierunt; scilicet in fasciculo primo folium primum, 
quod vacuum erat scriptura; et folium decimum, quod adhuc 
exstabat quando Giamil apographum suum fecit; in fasciculo 
autem duodecimo, folia secundum et nonum. Ceteri fasciculi decem 
foliis constant. Desunt tamen in fine codicis saltem aliquot folia. » 

Hune codicem ipsum esse quem exscripsit 5. Giamil, testa- 
tur I. B. Chabot, his fretus argumentis evidentissimis : 1? qui- 
dam errores huius codicis fideliter expressi sunt in codice Alqo- 


m 

siano !; 2^ utraque laeuna in codice Alqosiano (in textu nostro, 
p. 153 et 162) plane respondet folio deperdito codicis Londi- 
niensis; J^ perturbationem textus transpositione aliquot foliorum 
codicis Londiniensis inductam, ut mox dicemus, exhibet etiam 
codex Alqosianus. 

Cum enim amice perlegeret nostram versionem Dr Chabot, et 
videret quasdam sententias in textu lam typis expresso minime 
cohaerere, sagaciter animadvertit glutinatoris culpa in quattuor 
fasciculis codieis Londiniensis folia perverso ordine disposita esse, 
et, iis suo loco restitutis, omnia recte procedere. Qualis autem 
acciderit transpositio, clare monstrat schema subsequens : 








FASCICULUS IV FASCICULUS XI 
ORDO CODICIS : ORBDO RECTUS ; ORDO CODICIS : ORDO BECTUS : 

fo. 29 fol. fol. fol. 99 

30 : 100 

31 109 

39 101 *8 

55 10:25 

34—] 194 | 

35 1 o6:23] 

36 105 

37—— 107 

38 108 








Praeterea , in foliis externis fasciculi vir consuit glutinator folia 
interiora fasciculi vir, et vicissim 1n. foliis externis fasciculi vim 
interiora folia fasciculi vii. Ordo autem rectus ius. ut textus 
hac ratione legatur : 


fol. 59, 70-77, 68 (fasciculus vir), 
fol. 69, 60-67, 78 (fasciculus vin). 


In versione nostra congruum ordinem restituimus. 


' Exempli gratia : «à pro «€ X5 (p. 61*); exY pro oX (p. 65*); 
w^óXo32 pro w5i22 (p. 1087); wAA-- pro ww 
(p. 155**) etc. [tem, recepit vocem enXxaxvt (p. 189"), quae in cod. 
Lond. signo expunclionis notata est; scripsit (p. 19/4*) was» pro waxsaa 
quia in cod. Lond. litterae 4 vestigia vix apparent, perforata charta. Simi- 
liter pro «o3 (p. $077), voce parum nitide exarata, posuit wei. 


j 
| 
| 
; 
P 

Duplhiei vitio laborat apographum Alqosianum, ac proinde 
exemplaria omnia ad illud expressa; primum quidem, non minus 
quam quinquaginta sententiae praetermissae sunt: omnes propter 
homoeoteleuton !; deinde, quod minoris est momenti, orthogra- 
phiam codicis non stricte sequutus, hie illic hodiernam scribendi 
rationem usurpavit Giamil ?. 

Codicem professoris Hyvernat littera À, codicem Musaci Bri- 
tannici littera L designamus. 


VI. Ex hoc opere, nihil quod sciamus, huc usque in lucem 
prodiit praeter capita tertium. et quartum vulgata in libro cui 
titulus v oA 83 vaa, Urmiae edito, anno 1898 (pag. 
32, 202). Codex autem Urmiensis exseriptus est A. D. 1885,in 
regione Gawar eS] quae pars est regionis Hakkarensium, 
«ad codicem sexcentis annis antiquum », ideoque valde probabi- 
liter ad ipsum codicem nune Londiniensem. 


VII. In Appendice libellum dogmatieum damus, cui titulus : 
«Sermo adversus eos qui dicunt: quemadmodum anima et 
corpus sunt. una hypostasis, ita Deus Verbum et homo sunt una 
hypostasis; auctore Mar Babai, archimandrita Coenobii Magni ». 

Cum aliud opus dogmaticum Babai nostri non invenisset 
Assemanus, existimavit hanc opellam esse Librum de Unione ( Bibl. 
or. , III, r, p. 95). Quantum autem a veritate recedat docti viri 


coniectura quisque videbit. 


* Sie, p. 10, post exa (1. 22), omisit e x. 20320; 
— p. 13, post sv 3o 2 (l. 28), omisit eX as». . . nr ne 
va-mohcn; — p. 55, post wf àsa2aMa (1l. 26), omisit .... A720 
v3 733; elc. — Huius modi lapsus singulis locis notare supervacaneum 
duximus. 

* Exempli gratia, scripsit veaXs, vA, wx eue 
ubi legebat we» c, wem MN oo, wo ex, e Lo vc. Non raro 
contraxit pronomen cum verbo, scribendo o4.533, o.» X&75, 03643, ubi 
codex habebat oe 45x, ocn X75, oen xo.3, elc.; item. exo pro 
Qa) ees, et similia; pro oc». à» fere ubique posuit os», duoq raro 
accidit in codice Londiniensi. 

Opus hueusque ineditum continetur in codice Va 
CLXXVIIL, fol. 339-234, 228, 936 (folia enim 23 
glutinaloris culpa, transposita sunt). Codex autem s 


octavo ad finem vergente exaratus videtur. (tg 

turris instar (245?9) 


membrorum formatio, coagmentatio (1 169^) 


per modum templi (245!?) 
habitatio ut in templo (236!) 
limitate (11?) 

exemplaris (51?*) 

modo exempli (54?) 

specularis (13129) 

tanquam per gratiam (264?) 
insidiose (76??) 

per modum vestimenti (245!) 
vaporis instar (5415) 
vaporeitas (5419) 

adorabiliter (238?) 

per modum canalis (26915) 
per modum habitationis (245! 
ferreitas (1287) 

coacte (7275) 

P. 46, 1. 20 : wx 23020 v xo20 «e 

PRAEFATIO 


DE VITA ET SCRIPTIS MAR BABAI. 


I. Babai. cognomento Magnus, inter scriptores nesto- 
rianos eximius, claruit sub patriarchis Nestorianoruim 
Ezechiele (570-581), ISoyabh I (582-595), Sabri$o (596- 
604), et Gregorio (605-609). ab anno circiter 569 ad 
annum 628. Anni nativitatis et obitus eius hucusque 
incerti remanent. E pago Deth-Ainatha, in regione Deth- 
Zabhdai, oriundus, vitam monasticam amplexus est in 
coenobio Montis Izlae apud Nisibin, quod fundaverat et 
regebat Mar Abraham, cui post Dadi$o, ordine tertius. 
successit. Refert 'lThomas Maragensis in sua Historia 
Monastica (lib. Ll, cap. vg) quosdam monachos inconti- 
nentes ex hoc coenobio à Mar DBabai eiectos fuisse anno 
Graecorum 901 (A. D. 590). Mortuo Gregorio patriarcha. 
cum rex Chosroes Il (590-628) vetuisset ne Christiani 
patriarcham sibi constituerent, viduatam Sedem rexit Dabai 
usque ad annum 628, quo I$oyabh Il in patriarcham 
Nestorianorum electus est. 


II. Tres supra octoginta libros Dabai scripsisse adfir- 
mat 'Abdiso Nisibenus, et in suo Catalogo plures recenset, 
qui sunt: 


Liber de ratione Hosannarum ; 
Liber de Unione ; 


-( DD 

Expositio Libri Centuriarum ; 

Liber abbatis Marci ; 

Historia Diodoritarum ; 

De ratione festi Crucis ; 

Liber in quo ordine disposuit per anni circulum trium- 
phos sanctae Mariae et lohannis, et reliquas. solemnitates 
atque commemorationes ; 

Liber ad tyrones; 

Epistulae ad Iosephum Videntem ; 

Canones de monachis; 

Expositio in totam Scripturam; 

Liber causarum seu rationum ; 

Et denique libri de Matthaeo vago, de Abraham Nisi- 
beno, et de Gabriele Qatarensi. 


III. Ex operibus Mar Babai ad nos pervenerunt ': 


1? Liber de Unione, quem nunc publici iuris fa- 
cimus ; 

2* Expositio Libri Centuriarum | Evagrii Pontici. 
Nuper edidit W. Frankenberg ? ; 

3* Commentarii in sermones abbatis Marci ; 

1^ Martyriwn Georgü. Edidit P. Bedjan ?; 

29? Quaedam minora opera moralia et liturgica ; 

6? Opusculum dogmaticum quod ad calcem damus. 


IV. De vita, scriptis et doctrina Mar Dabai consulendi 
sunt: 


J. S. AssEMANUS, Bibliotheca orientalis, t. III, pars r, 
p. 88-97; 


' Codices enumeravimus in praefatione ad textum. 

* Euagrius Ponticus, Berlin, 1912 (Abhandl. der Kónigl. Gesell- 
schaft der Wissensch. zu Góttingen. Philol.Hist. Klasse; neue Folge, 
Band XIII). 

? Histoire de Mar-Jabalaha, 2e édit.; (Paris, 1895) p. 416-571. 

E. A. W. BupcE, 7TAÀe Book of Governors of Thomas, 
Bishop of Marga (London, 1893), t. I et IL, passim; 

G. HoFFMANN, A:wszüge aws syrischem Akten Persischer 
Méártyrer (Leipzig, 1880); 

R. DuvaL, Le liltératwre syriaque, 39 éd. (Paris, 1907); 

W. WnieHT, A short History of Syriae literature (Lon- 
don, 1894), p. 167; 

J.-B. CuaBor, Synodicon orientale (Paris, 1903); 

I. Guipt, Un iwovo testo siriaco sulla storia degli ultiini 
Sassanidi (Xctes du 8* congrés des Orientalistes tenu. en 1889 
à Stockholm et Christiania, p. 17; et rursum inter CAronica 
Minora, C. S. C. O., Script. Syri, ser. III, t. IV); 

J. LaBounT, Le Christianisme dans l'Empire perse (Pa- 
ris, 1904), praesertim cap. IX, ubi loca excerpta e Libro de 
Unione gallice interpretatus est. 


V. In adornanda editüone nostra [abri de  Umine. 
codice primum usi sumus, qui asservatur in bibliotheca 
professoris Henrici Hyvernat (Syr. 1x). Is codex exscriptus 
est A. D. 1889, in monasterio Chaldaeorum beatae Mariae 
Virginis prope Alqo&, pagum Mosulanae ditionis, ad alium 
codicem recens exaratum. Horum autem codex archetypus, 
ut in praefatione ad textum demonstravimus, exeunte sae- 
culo decimoquarto exaratus, nunc in Musaeo Britannico 
asservatur et signatus est Or. 544l. 

Cum enim amice perlegeret nostram versionem Dr Cha- 
bot, et videret quasdam sententias in textu iam typis 
expresso minime cohaerere, sagaciter animadvertit eluti- 
natoris culpa in quattuor fasciculis codicis Londiniensis 
folia perverso ordine disposita esse, et, iis suo loco resti- 
tutis, omnia recte procedere. Qualis autem acciderit trans- 
positio, exposuimus in praefatione ad textum syriacum. 
In nostra autem versione congruum ordinem restituimus. 


VI. Ex hoc opere, nihil quod sciamus, huc usque in 
lucem prodiit praeter capita tertium et quartum vulgata, 


-«( IV Y 


sine versione, in libro cui titulus est svriace Liber mica- 
rum, Urmiae edito, anno 1898 (p. 32, 202), et excerpta 
quaedam a J. Labourt, in opere supra laudato, gallice 
tradita. 


VII. In appendice libellum damus, cui titulus: « Sermo 
adversus eos qui dicunt: quemadmodum anima et corpus 
sunt una hypostasis, ita Deus Verbum et homo sunt una 
hvpostasis; auctore Mar Babai, archimandrita Coenobii 
Magni ». 

Cum aliud opus dogmaticum PBDabai nostri non inve- 
nisset. Xssemanus existimavit hane opellam esse Lübrwin 
de Unione (cf. Bibl. Or.. IIl. 1, p. 95). Quantum autem a 
veritate recedat docti viri coniectura quisque videbit. 

Opus hucusque ineditum continetur in codice Vaticano 
Syr. CLXXVIII, saeculo octavo ad finem vergente, ut vi- 
detur. exarato. 


ALINE 


Scribebam in civitate Washingtoniana ; 
kal. Apr. A. D. MDCCCCXIV. 

TRACTATUS MAR BAPBAI 
DE DIVINITATE ET DE HUMANITATE 
ET DE PERSONA UNIONIS. 


In virtute tua, Christe, spes nostra, conscribere librum de 
divinitate, et de humanitate, et de persona (parsüpa !) 
unionis illius adorandae quae facta est propter nostram salu- 
tem, incipimus quem composuit in capitibus distinctis Rabban 
Mar Babai, abbas Magni Monasterii in monte Izla, rogatu 
fratrum. Domine, adiuva me per gratiam, quae ex te est, 
ad opus perficiendum. Amen. 


TRACTATUS PRIMUS. 


Caput primum: De fide, ad eos qui illum rogaverunt wf 
scriberet. 

Caput secundum: De essentia aeterna naturae divinae. 

Caput tertium: Quomodo natura divina, cum infinita sit et 
omnia impleat, in partes non dividatur propter ea in quibus 
habitat? 

Caput quartum: De Trinitate in una essentia aeterna; quod 
aenigmatice in Veteri Testamento adumbrata est indicatio 
hypostaseon. 

Caput quintum: Quod per revelationem Christi Domini nostri 
in carne, clare cognitae sunt a nobis illae hypostases adoran- 
dae Patris et Filii et Spiritus sancti in una essentia. 


CaPUT PRIMUM: De fide, ad eos qui illum rogaverunt wt 
scriberet. 


*Christus lesus, caput vitae nostrae et spes nostra et Deus 
noster, cui affixa adhaeret spes omnium adoratorum eius sin- 
cerorum et christianorum vere fidelium, in quo reconditi sunt 
omnes thesauri sapientiae et scientiae, qui dedit sapientiam 


'* Vox syriaca e graeco apóoozov illata; « personam » generatim 
hane vocem vertimus. 


SYR. — B. — LXI. 1 


nf 


S) 


e 


a« 2 )- 

sapientibus et intellectum intellegentibus, qui excitat et impellit 
eos qui interrogant ad utilitatem communem, et effusionibus 
gratiae suae abundanter docet ea quae prosunt ad vitam fu- 
turam eos qui interrogantibus respondent, Ipse per multas suas 
misericordias et ex thesauris suis indeficientibus in cor no- 
strum copiose effundat scientiam suam vivificantem et per nos 
in spiritu. mirabilia sua loquatur ut nos, mente nostra per 
veritatem eius mundata et purificata et illuminata, scriptis 
respondeamus ad ineffabilia nobis proposita per petitionem 
vestram et quaestiones vestras utiles, o patres mei et fratres 
mei, peregrini in Domino et monachi vere uniti, degentes in 
monte Izla in coenobio Mar Abrahami, principis monachorum 
et primogeniti eozw in regione Persarum benedicta, et vos 
praesertim, o dilecti mei, Mar Habiba, presbyter e regione 
Beth-Nuhadra, et Mar Narsai, diacone e regione Kaskar, 
cognate Mar Abrahami, patris spiritalis nostri omnium. Iam 
enim a longo tempore accrevit apud me petitio vestra ardens 
atque utilis de iis quae nobis proponuntur. Circa humana enim 
et divina et circa unionem versantur quaestiones vestrae mi- 
rabiles et laudabiles et ineffabiles. Haec non solum mensuram 
debilem et mentem incultam, quae possideo, superant, sed etiam 
omnes creaturas rationales, sive visibiles, sive invisibiles : 
« Pater enim solus novit Filium et Filius Patrem ! »; et: 
« Spiritus sanctus est qui scrutatur profunda divinitatis * », 
iuxta *verbum apostoli. Si haec ita sint, sicut et sunt, quis 
audebit absque fide de his inysteriis vitae beatae tractare? 
Et « vita est lux hominum ? »; et: « Haec est vita aeterna, 
ait ille qui est lux et veritas et vita, ut cognoscant te esse 
Deum verum, et quem misisti Iesum Christum * ». 

Itaque nisi fides, quae est ex auditu auris, et auditus auris, 
qui est ex verbo Dei, adsint, et nisi mens custodia mandato- 
rum mundetur et poliatur, quis audebit in profunda incompre- 
hensibilium sese proiicere ad investigandum et scrutandum? 
Quapropter, o dilecti mei, quomodo ego, miser atque debilis, 
haec bene intellegere possim, etsi scripta sunt et explicata a 
Patribus sanctis et theologis qui instrumentum Spiritus sancti 
fuerunt? Ecce enim ea, quae me rogastis, o dilecti mei, expo- 


! MATTH., XI, 27. — ? l Cor., rt, 10. — * IoH., 1, 4. — * Iog,, xvm, 3. 

sita sunt a Patribus sanctis qui fuerunt columnae firmae in 
Ecclesia, qui per puritatem suam Seripturas legerunt, intelle- 
xerunt, didicerunt et elucidaverunt. Qui vestigia eorum sequitur 
et mandata dominica cum amore ferventi custodit, in eo orietur 
veritas, fons vitae beatae: « Qui habet mandata mea et servat 
ea, ille est qui diligit me ! »; et: « Ego et Pater meus ad eum 
veniemus et mansionem apud eum faciemus ? ». Ergo fides est 
fundamentum, et custodia mandatorum est structura; e custodia 
mandatorum Orifur puritas et in puritate revelatio mysterio- 
rum datur: « Qui credit in me, sicut dixerunt Scripturae, 
flumina aquae vivae fluent de ventre eius ? ». Et beatus Pau- 
lus ait: « Nobis autem revelavit Deus per Spiritum suum f ». 
Itaque, o dilecti mei, ila, quae Dominus noster et apostoli 
eius docuerunt, eadem sunt quae a Patribus sanctis explicata 
sunt, qui fuerunt doctores veri in Ecclesia catholica; et qui- 
dem absque *mutatione et variatione:; absit! Non enim aliam 
fidem praeter fidem Domini nostri et apostolorum eius prae- 
dicaverunt, nec doctrinas, nec mandata, nec consilia aliena, 
sed eadem, iuxta tempora et personas et occasiones quae sese 
offerebant, et tanquam medici periti pharmaca spiritalia sumen- 
tes ut medicinam heterodoxis conficiant. Igitur quid novi est 
nobis miseris dicendum nisi ea quae Patrum sunt? Verumta- 
men, dilectione vestra compulsus, id faciam: Colligam omnia 
eorum Paírum in variis locis dispersa et adducam ad unum 
locum et ordinem convenientem, dum auditores iustos prius 
rogamus ut mentes suas in firma spe fidei immobilis primo 
contineant, quo melius recipere possint sermones incompre- 
hensibiles quos ex verbis Patrum coram eis disponemus, quia 
haec omnia fide apprehenduntur, nec scrutatione investigantur. 
Ita enim et hoc nomen nostri, christianorum, quo vocamur 
« fideles ». ad fidem nos propinquius adducit, quia nulla est 
religio cui hoc nomen « fideles » impositum sit praeter hanc 
nostri, christianorum. Et ideo nos, christiani, hoc nomine 
« fideles » vocamur, quia super fidem prius profunde ponitur 
et firmatur fundamentun: aedificii Ecclesiae catholicae lesu, et 
super saxum petrae adamantinae: « Super hanc petram aedi- 


' [oH,, xiv, 24. — ? IoH., xiv, 23. — ? IoH., vii, 38 — * I Cor., r1, 10. 

ficabo Ecclesiam meam ! »; et: « Quicumque ceciderit super 
petram istam confringetur, et super quemceunique ceciderit 
conteret eum ? »; et: « Portae inferi non praevalebunt adver- 
sus eam ? ». Numquam enim commota est aut commovebitur 
ullo ex flatibus vehementibus ventorum malorum qui semper 
*flant et operantur in filiis inobedientiae, nec umquam abrepta 
est ullo ex fluctibus erroris fluminum niliacorum et aegyptia- 
corum *, quae e partibus inferioribus erumpunt. Equidem sine 
hoc firmo fundamento fidei lesu et causa omnium bonorum, 
turris morum in domibus virtutis non aedificatur, nec spes 
vitae firmatur, nec caritas completur, nec ulla virtus perficitur. 

Ecce enim et ipse Dominus noster, in omnibus quae perfecit 
el operatus est, prius mentem audientium de fide, fonte vitae, 
multum monet et denuo confirmat: « Credite in Deum et in 
me credite ? »; et: « Omnia possibilia sunt credenti 5 »; et: 
« Credite quia ego sum in Patre meo et Pater meus in me * ». 
Ita etiam cum miracula faceret: « Credis hoc? 5 »; et: « Sicut 
credidisti, fiat tibi *»; et: Fides tua te salvam fecit; vade in 
pace !?»; et: « Quodcumque petieritis in fide, fiet vobis !! »; 
cum multis aliis Awiwsmodi. Item post resurrectionem suam 
idem fecit idemque discipulis suis praecepit: « Ite in mundum 
universum et praedicate evangelium meum per totam creatio- 
nem; qui crediderit et baptizatus fuerit, vivet; et qui non 
crediderit condemnabitur !? ». Simili modo et apostolus eius, 
beatus Paulus, qui dixit: « In fide vivo ? », nomine Dei in 
testimonio ex Scriptura sic loquitur: « Iustus autem ex fide 
mea vivet; quod si taedeat eum, non se complacebit in eo 
anima mea !4 »; et subiungit: « Nos autem non sumus socordiae 
quae ducit ad perditionem, sed fidei quae nos possidere facit 
animam nostram !? ». « Est autem fides argumentum eorum 
quae sunt in spe !9 » etc.; et: «Fide intellegimus condita esse 
saecula verbo Dei !? »; et: « Sine fide autem nemo potest pla- 
cere Deo; et oportet accedentem *ad Deum credere quia est !? ». 

De fide ad fidem est cursus et certamen, et consummatio in 
consolatione: « Simul consolabimur per fidem vestram atque 
meam ! »; et: « Cursuui. meum consummavi et fidem meam 
servavi ? », etc. Et ita nos fideles vocamur filii Abraham per 
fidem: « Credidit Abraham Deo et reputatum est illi ad iusti- 
tiam ? »; et: « Ut sit pater omnium credentium ex praepu- 
tio * »; et: « Iustificabimur fide, non ex operibus legis ? ». 
Similiter et ceteri apostoli omnesque veri doctores, qui vesti- 
giis eorum institerunt, tanquam caput fundamenti doctrinae 
suae et firmum solum confessionis suae invictae nonne prae- 
ponunt /aec: « Credimus in unum Deum, Patrem omnipoten- 
tem, » et deinde subiungunt proprietates divinitatis illasque 
oeconomiae adorandae ? Quapropter nos, christiani, merito 
appellamur hoc nomine « fideles » quod nos distinguit a vanis 
religionibus quae errore polytheismi detinentur, quodque nos 
accedere facit ad scientiam veram unius Dei veri, naturae 
unicae et singularis, creatoris et causae omnium bonorum, in 
trinitate hypostaseon revelatae ad vitam nostram per Iesum 
Christum, Deum nostrum, qui gratia sua et misericordiis suis 
copiosis splendere faciet in me lucem suam illuminantem, ut 
adimpleam voluntatem eius et faciam quae rogastis ad utilita- 
tem adoratorum eius fidelium et gloriam maiestatis eius ado- 
randae; qui est cum Patre suo et Spiritu sancto. Ita et Amen. 


CaPuT SECUNDUM: De essentia aeterna naturae divinae. 


Quicumque gratis et per misericordiam dignus efficitur qui 
de Deo divinisque ad utilitatem communem loquatur, et naturae 
suae terrenae infirmitatem et deficientiam agnoscit, puerilita- 
temque scientiae suae et imperitiam suam in his rebus prae- 
stantibus, verumtamen *coactione petitioneque ex parte aliorum 
valde compulsus et pro parte sua praeterea dilectione eorum 
spiritali hoc faciendum. suscipit, confiteri debet in principio 
verborum suorum infirmitatem suam et conditionem suam ter- 
renam et deficientiam scientiae suae coram illis qui ei suaserunt 
wt scriberet. Nec decet eum haud mundatum a moribus per- 

versitatis corruptae ignorantiae audere de Deo et divinis loqui 
— Deus enim solet in mitibus et puris et sanctis revelationem 
suam facere, qui visu lucido mentium suarum digni efficiuntur 
qui illa inysteria ineffabilia intueantur: « Beati qui puri sunt 
in corde suo quoniam ipsi Deum videbunt ! » — et ita, dum 
casta et pia et sublimis est cogitatio eius, cum vigilantia et 
absque evagatione, cumque oratione secreta, in supplicatione 
et clamore cordis, incipit tandem, in virtute Domini nostri Iesu 
Christi, recte ponere domus suas absque obliquitate et commo- 
tione super fidem Petrinam ut de gradu in gradum bene pro- 
grediatur, et bene ascendat, et bene currat, et bene perficiat. 
Si enim super quid visibile et comprehensibile et sensibile et 
cadens sub investigationem potentiamque mentis posita esset 
spes verorum christianorum, numquam appellati essent hoc 
nomine «fideles », neque per investigationem eius, quae est 
ex creaturis eius, ad doctrinam cognitionis eius intimae adsur- 
rexissent. Sed quid nunc? « Ut quaererent Deum et exquire- 
rent et ex ipsius creaturis invenirent eum? ». Deus enim, 
creator et causa omnium bonorum, solus est Ens aeternum 
quod ab aeterno exsistit, et causa omnium est, et supra omnia 
est, et est sicuti est, et est immutabilis et exaltatus in essentia 
sua supra omnes creaturas visibiles et invisibiles, et nutu vo- 
luntatis suae omnia ex nihilo ad existentiam adduxit; et quia 
ipse omnia creavit, a creaturis suis non apprehenditur *nisi 
per fidem a fidelibus in spiritu, ab iis qui absque irvestiga- 
tione eum spiritaliter in spiritu adorant: « Spiritus enim est 
Deus », infinitus, invisibilis, incomprehensibilis, « et eos qui 
adorant eum in spiritu et veritate oportet eum adorare? ». 
Et « omnia opera eius in fide sunt * » et promissiones eius in 
spe, et omnia, quae promisit et paravit, in fide et persuasione 
spel sunt: « Spes quidem quae videtur non est spes; si enim 
illam videmus, cur exspectamus illam? Si autem quod non vi- 
detur speramus, in patientia manemus ? ». 5i enim Deus, 
creator omnium, sub facultates sensibiles caderet, et cogitatio- 
nibus: creaturarum apprehenderetur, et sub investigationem 
imentis veniret, non esset Deus ereator, nec spiritus infinitus 

qui est in omnibus totus et super omnia totus. Quidquid enim 
percipitur aut comprehenditur, vel ex parte percipitur aut com- 
prehenditur, vel totaliter. Et si quaedam ex partibus eius semel 
percipiuntur aut comprehenduntur, etiam totum potest com- 
prehendi et percipi, sive ab uno, sive a pluribus. Deus vero 
nec ex parte, nec totaliter, nec 'ab uno !, nec a pluribus per- 
cipitur et comprehenditur, nec totum eius est ex partibus, nec 
totum eius in partes dividi potest, nam omnino perfectus est 
in esse suo, totus in se toto, indivisibiliter et infinite, et sicut 
ipse novit. Non concluditur quia non est oppositus qui eum 
concludat; nec relative ponitur sicut dextera respectu sinistrae, 
aut supra et infra, aut prius et posterius, ut in loco circum- 
scribatur. Non habet contrarietatem quae eum coarctet ut non 
sit supra omnia et infra omnia et omnino in omnibus per es- 
sentiam suam infinitam et invisibilem et excelsissimam. Ipse 
enim solus est fortis. Quis eum in partes dividere potest? Et 
quis eum debilitabit ut non *sit in esse suo infinitus? Et quis 
eum prohibebit esse totum in omnibus et totum ante omnia et 
in parte omnium? Ipse enim, in infinitate essentiae suae mun- 
dum, cum non exsisteret, creavit; et quomodo creatio sua, quam 
ex nihilo condidit, eum concluderet? Rursus, postquam eam 
creavit, ipse est idem spiritus infinitus, quia ea quae, cum non 
exsisterent, ab eo creata sunt, creatorem suum continere non 
possunt. Caelum enim et terra eo plena sunt, nec eum conclu- 
dunt, aiunt Scripturae divinae?, et: « Omnia in ipso et omnia ex 
ipso et omnia per ipsum ? »; et: « Non est terminus magnitudini 
eius  ». Et quomodo ea, quae in manu eius sunt, eum con- 
cluderent eumque ab infinitate essentiae eius aeternae exclu- 
derent? Nam ecce essentia eius excelsior est omni ente, et 
etiam ipse supra omne nomen nominatur. Si enim esset visi- 
bilis et finitus et comprehensibilis et mortalis et divisibilis in 
partes, non esset Deus, quia haec sunt creaturarum. Quamvis 
quidem propter sublimitatem naturae suae appellatus sit es- 
sentia, et vita, et spiritus, et lux, et aliis nominibus, appella- 
tiones tamen et nomina, quae el tribuimus, non sunt sicut ea 
quae apud nos sunt et creaturis imponuntur, quae intellectum 
significatione sua sensibili afficiunt. 


* Codd. «a parte »; lege: 44» Qo. — * Cf. Is., vi, 3. — * Rom., xI, 
HO. — "UPS. GXHhlV, 9. 


p. 


xpi LU 


-« 8 »- 

Etenim Deus non est sicut nomina ei imposita. Non est in 
similitudine entis aut alicuius similis aut alicuius quod praedi- 
catur et recipit passiones et accidentia, quemadmodum dicunt 
doctrinae erroneae Physicorum et Ousianorum omnia in eo 
subsistere sicut formam in materia. Hi quidem ad silentium 
redacti perierunt. Nostra vero doctrina haec est: « Deus, quis 
similis tibi? » !; et: « Non est aequalis Domino in caelis cae- 
lorum nec similis Domino inter filios angelorum *; Dominus 
Deus fortis, quis sicut tu potens ? »; et reliqua. Nomina 
autem propria, quibus appellatur in Libris divinis, a viris in- 
spiratis. dta. sunt secundum revelationes in quibus *visus 
est et cognitus incomprehensibiliter, et prout poterant con- 
siderare et intellegere magnitudinem naturae eius, quae est 
excelsior omnibus et prior omnibus, et notitiam iudiciorum 
et providentiae eius: « Omnibus modis et omnibus formis olim 
locutus est Deus cum patribus nostris per prophetas * ». Itaque 
ipse in essentia sua est supra omnes modos et formas quae 
intellectum afficiunt, essentialiter, aeterno, immutabiliter. Illud 
enim « Ens quod est», quo primum appellatus est ^, datum 
est ut creaturae intellegerent nihil prius esse essentia eius 
aeterna, eumque omnem creaturam, cum non exsisteret, ad 
existentiam adduxisse quando sibi placuit, et statwisse modum 
et finem et rationem et causam propter quam fieret, et omnia, 
quae facta sunt, nutu voluntatis eius creata esse et studio bo- 
nitatis eius munificae ordinata. Et illud quod appellatus est vita 
significat eum creasse etiam ea quae vivunt et se movent, et 
eum in omnibus esse, eumque omnia vivificare nec videri a 
creaturis quemadmodum vita creata non videtur, nec videt 
esse suum, nec modum suum scientia sua comprehendit, et est 
imago invisibilitatis. Neque possibile est vitam mori; nam illa, 
quae habent vitam naturaliter, vita sua vivificantur, et si 
vita ab eis discedit moriuntur et manent absque motu, et vita 
eorum hypostatica non moritur. Et quemadmodum, cum corpus 
moritur quando anima ab eo discedit, ipsa immortalis est secun- 
dum verbum Domini, ita nec Deus potest ullo modo mori; 
absit! Et quemadmodum anima, dum una est, in corpore est 

incomprehensibiliter. et illud vivificat et movet, et in eo ope- 
ratur omnia rationis suae, quamvis hic limitatio et unio sint 
naturales et anima et corpws partes sint quae simul consti- 
tuunt unum compositum hypostaticum hominis et sese limitant 
et simul patiuntur et operantur — hoc vero exemplum est 
*ad instructionem puerorum, — ita et Deus infinite habitat in 
tota sua creatione et tamen non apprehenditur, concluditur aut 
dividitur, et facit et operatur omnia in omnibus dum ipse non 
est ex omnibus. 

Ita, quod denominatus est « spiritus » appellatio est decla- 
rans nobis infinitatem eius, et imaginem sublimem naturae 
eius, et eum esse praesentem omnibus et super omnia per es- 
sentiam suam, et ex eo et in eo esse spiraculum et subsisten- 
tiam omnium, et virtutem eius non superari, et infinitatem 
naturae eius non comprehendi. lta et nomen «lux ». Appel- 
latus est enim lux propter sublimitatem naturae suae, quia 
nihil inter visibilia est sublimius luce, quae splendens est et 
eximia, et omnia illuminat. Nam ita et Deus scientia sua omnia 
illuminat, et est splendens in essentia sua, et omnia eius sunt 
eximia et sublimia, et est supra omnia, et non dividitur in 
partes, nec scinditur ab infinitate sua per ea in quibus habitat 
et manet incomprehensibiliter, et per scientiam suam illumi- 
nantem, quae oritur in puritate sanctorum, mentem sancto- 
rum illuminat ad iucunditatem vitae eorum: « Hereditas quae 
advenit sanctis in luce! », qui tamen non audent scrutari 
modum divinitatis eius ne pereant caecitate, sicut ii quorum 
oculi ad caecitatem, non ad iucunditatem suam, solem defixe 
intuentur. Quod si Deus non esset tanquam causa et largitor 
omnium sublimium, sed tanquam nomina quibus denominatur, 
conceptus de eo intellectum afficerent sicut conceptus de aliis 
creaturis, et omnes putarent eum esse per compositionem ho- 
rum nominum, et Deum e partibus componi secundum senten- 
tiam Physicorum et sapientium ethnicorum qui stulte dixerunt 
Deum esse ipsum *mundum qui ex partibus, ex essentia et 
vita et luce et ceteris huiusmodi, in unum corpus conflatur, 
et nihil exsistere nisi mundum qui ad esse suum revertitur 
et gignit et nascitur; et ceteras impietates paganas suas. 

Sed absit ut haec cogitemus de Deo creatore et causa omnium. 
Ipse enim per essentiam suam adorandam excelsior est omnibus 
ereaturis et nominibus quae iis tribuuntur; non videtur, nec 
dividitur in partes, nec exsistit cum limite, nec sub composi- 
tionem venit. Est quidem virga extensa !; essentia eius non 
est aliud, et vita eius aliud, et lux eius aliud, quamvis dicatur 
de eo secundum morem humanum quod haec possideat et habeat 
in seipso, quasi diversus esset ab eis quae possidet. Sed quo- 
modo est? Appellatus est quidem Ens, [non vero « habens 
esse »]: et denominatus est Vita, non « habens vitam »: et vo- 
catus est Lux, non « habens lucem »; et Deus est spiritus, non 
« habens motum ». Ipse enim est essentia vera; ipse est vita 
vera; ipse est lux omnia illuminans, et ipse est spiritus infi- 
nitus. Omnia movet, et omnibus praesens est, et supra omnia 
est. Ipse non est haec omnia sicut totum in partibus, nec haec 
sunt ille totus sicut partes in toto; sed ipse unus est singula- 
ritate modi ineffabilis, et inscrutabilis, et inexplicabilis. Ipse est 
qui creavit ea quae iu essentia ipsorum praeconslituta erant: 
ipse dat vitam viventibus; ipse largitur scientiam intellegen- 
tibus; ipse illuminavit et illuminat rationalia luce scientiae suae 
iisque dat ut ipsum cognoscant, sicut oculi corporis qui per 
solem vident solem et etiam haec visibilia, quemadmodum di- 
ctum est: « In luce tua videbimus lucem ? ». Et ipse dat motum 
iis qui moventur, dum in essentia sua sublimior est et altior 
omnibus *et omnia tenet et omnia gubernat. Ex eo sunt omnes 
doctrinae et omnis sensus spiritalis, et operatur et facit omnia 
in omnibus. Non est pars ex toto, nec totum ex partibus. Non 
separatur nec scinditur, quemadmodum dictum est: « Divisio- 
nes donorum sunt, sed unus est Spiritus: et divisiones ministra- 
tionum sunt, sed unus est Dominus: et divisiones virtutum sunt, 
sed unus est Deus qui operatur omnia in omnibus ? ». Rursus 
dicit: « Nobis tamen unus est Deus, Pater, ex quo omnia et 
nos in illo, et unus Dominus lesus Christus per quem omnia 
et etiam nos per ipsum * ». 

Sed afferamus exemplum ad persuasionem puerorum, ex 
iis quae pertinent ad animam, et alio modo. Quemadmodum 

anima una est in simplicitate naturae suae et non constat 
partibus diversis et materialibus sicut corpus, et habet in 
seipsa omnes varias artes quas creator in cognitione eius 
rationali posuit quasque ipsa organis variis discit et servat 
in memoria sua, et foras profert quotiescumque vult, nunc 
per artem ferrarii, nunc per artem lignarii aliasque artes, 
nec dicimus artes ferrarii et lignarii esse partes animae sed 
operationem animae, et animae sunt innumeri modi, si vult, 
operandi illud et hoc et faciendi composita et formas di- 
versas quae antea non  exsistebant, et, (uanquam haec 
virtus et sapientia ei a Deo data sint, ipsa ope materiarum 
agit et operatur secundum voluntatem suam liberam quando 
vult et quomodo vult, ita et per hoc exemplum imperfectum 
accipiamus similitudinem de Deo creatore omnium. Ipse exsi- 
stit ab aeterno, et perfectus est in omnibus suis essentialiter, 
et possidet in seipso liberum arbitrium wf agat sicut vult et 
modo quo vult, et scientia eius aeterna est et sapientia eius 
aeterna, ut creet omnia ex nihilo quotiescumque vult *et det 
vitam et sapientiam rationalibus, cuicumque sicut ei proderit 
et accipere poterit in tempore suo, et quando voluit et sibi 
placuit omnia ad existentiam adduxit: « Voluisti et omnia ste- 
Lerunt in conspectu tuo ! », caelum et terra aliaeque naturae 
visibiles et invisibiles, viventes et non viventes, rationales et 
irrationales, sapientes in natura sua et discentes voluntate sua. 
Et ipse omnia tenet et gubernat et mutat et operatur et facit 
nutu voluntatis suae. Id vero quod dicimus « nutu voluntatis 
suae » non szgnificat eum innuere [et deinde facere], sed ex 
eis quae nos facile operamur haec etiam de eo dicuntur, quia, 
quando voluit, omnia creavit et etiam omnia gubernat. Nec in- 
tervallum in medio fuit iter voluntatem et creationem ; nam 
ecce et in hac oeconomia Dominus noster idem fecit: « Volo, 
mundare; et statim mundata est lepra eius ? », et cetera huius- 
modi. Et, summatim, non dicimus naturas a Deo creatas, quae 
possident essentiam et vitam et sapientiam, esse Deum, absit! 
Impium enim hoc est; sed Deus est causa et creator omnium, 
et ex nihilo omnia creavit et condidit secundum varias species 
eaque disposuit et ordinavit et tenet et gubernat secundum 

voluntateni suam. Essentia eius non est sicut essentia creatu- 
rarum, nec virtus eius sicut virtus earum, nec lux eius nec 
sapientia eius sicwt lw et sapientia earum, nec omnia quae 
de eo dicuntur. Creaturae non sunt ex natura eius, nec ea, 
quae creaturae possident, naturae eius sunt; absit! Sed ipse 
altior est et sublimior omnibus suis creaturis. Essentia eius 
non est sicut essentia nostra, nec paternitas et filiatio et pro- 
cessio eius sicut nostra, nec opera eius sicut nostra: sed ea, 
quae ad eum pertinent, sunt alta et sublimia et incomprehen- 
sibilia. 

Rursus, alio modo. Quemadmoduni una est natura simplex 
animae, et non constat membris et sensibus, *sed operationes 
et actiones eius per corpus sensusque corporis cognoscuntur. 
per visum oculorum, per auditum aurium, per vocem articu- 
latam oris et per ceteros sensus, et ipsa etiam vitam et motum 
et operationem tribuit toti corpori et partibus eius, et dat ei 
etiam motum et sensibilitatem modis diversis, nec tamen dici- 
mus animam in has partes divisam esse aut animam esse illas 
partes, sed die/mus illas partes esse operationes et actiones 
diversas quas facultatem naturaliter habet operandi per infir- 
mitatem membrorum corporis et sensuum eius et per sensus 
eius secundum virtutem a creatore acceptam, ita et Deus, crea- 
tor omnium, est simplex in essentia sua, et divisit et dedit ce- 
teris rationalibus et irrationalibus ut haberent et facerent hoc 
aut illud, sive naturaliter, sive rationaliter, nec dicimus essen- 
liam eorum esse essentiam Dei, aut rationem eorum esse ratio- 
nem Dei, aut vitam eorum esse vitam Dei; absit! Sed haec a 
Deo acceperunt, et ipse omnia creavit et adduxit ad existen- 
tiam ex nihilo, et dedit animalibus vitam, et rationalibus vitam 
et rationem, et sapientibus sapientiam, et fortibus virtutem, 
dum ipse in suis altior est omnibus creaturis, quia eas creavit 
et est causa et factor omnium quae ex effusionibus gratiae 
eius omnia bona possident. 

hursus, alio modo. Quemadmodum hic sol sensibilis, dum 
unus est in haec sphaera visibili, illuminat, calefacit, germi- 
nare et crescere facit, format, pinguefacit, variat sapores in 
fructibus, arefacit et madefacit, resolvit et durat, laetificat et 
contristat, consolatur et affligit, aegrotare facit et sanat, vi- 
detur oculis, et virtus eius percipitur sensibus, et dat ut oculi 

sani per lucem ipsius videant et homo progrediatur et ope- 
retur omnia sua secundum multos modos sibi a creatore con- 
cessos, et tamen sol non est illa, nec illa sunt sol secundum 
naturam, sed so! AÀaec fact per virtutem propriam *et ope- 
rationes quas naturaliter possidet voluntate creatoris sui, ita 
sunt et ea quae ad Deum, creatorem omnium, pertinent. Ipse 
omnia creavit, et tenet, et gubernat, et operatur et facit omnia 
in omnibus prout vult et quo modo vult, dum natura eius altior 
et excelsior est omnibus creaturis. Quamvis enim rationales 
ereaturae proprietates habeant attributis eius similes, sive in- 
visibilitatem et rationem et vitam immortalem, sive scientiam, 
sive libertatem, sive sapientiam et cetera huiusmodi, illa tamen, 
quae possidet, non sunt aequiparanda eis quae creaturaruin eius 
sunt: nec nostra pertinent ad naturam eius nisi assumptive, 
sed sunt sicut umbra et similitudo imaginis respectu exempla- 
ris veri quod omnia sua naturalia habet: « Non est aequalis 
Domino in caelis caelorum nec similis Domino inter filios an- 
gelorum ! », dicunt verba divina. Si ens dicas, ipse est ens 
verum quod est sicuti est ab aeterno, et omnes substantiae ad 
existentiam ab eo adductae sunt, quae, si vellet, in nihilum 
redirent, quemadmodun: eas ex nihilo creavit. Si vitam dicas, 
ipse est vita vera et sapientia vera. Haec ad eum pertinent 
proprie secundum naturam eius, et quae ab aeterno habet apud 
eum permanent immutabiliter. Ipse enim omnia ex nihilo 
creavit, et fecit viventia, et rationalia, et sensibilia. Nos autem, 
ex eo quod ipse fecit et ope materiarum, imitamur opera eius 
secundum formam creatami cum tamen non possumus vitam 
dare aut rationem, aut mutare ullam naturam ab eo quod ad 
eam pertinet. Opera quidem hominis non possunt similia esse 
naturae hominis, nec homines nec ceterae creaturae possunt 
esse sicut natura Dei, factoris sui, nec possidere ea quae habet, 
infinitatem et aeternitatem. Homo non facit naturam humanam 
sicut ipsum quae habeat omnia quae ipse habet: nec Deus facit 
naturam divinam quae habeat omnia quae ipse possidet. Dews 
vero per gratiam *creaturis dedit dominium et potestatem et 
cetera quae possunt dari; naturam auteni suam Deus dare non 
potest, nec alia natura fieri potest Deus. Nec Deus potest dare 

naturaliter nomen sublime naturae suae, id est, nomen pro- 
prium essentiae suae aeternae quae est sublimior omnibus, et 
altior omnibus, et causa omnium, et omnipotens secundum 
appellationem propriam et nomen adorabile naturae suae ado- 
randae, id est, Deum. Immutabilis est et invariabilis, ipse solus 
exsistit essentialiter, naturaliter. Cum nominata est appellatio 
eius, mens omnium rationalium exaltata est et elevata super 
omnia sensibilia et intelligibilia. Et quasi in natura hominum 
positus est timor appellationis eius, sicut dictum est etiam de 
rebellibus: « Etiam daemones credunt et contremiscunt ! ». 
Et in ratione hominum posita est cognitio eius, non cognitio 
modi essentiae eius, sed existentiae eius; et per opera et 
actiones, quae a creaturis intelleguntur, cognoscitur ab iis 
quorum iudicium non est excaecatum: « Scriptum in cordibus 
eorum ? », etc.; et: « Recondita Dei ab ipsius creaturis per 
opera intellectu videntur ? ». Itaque si qui sint qui nomine Dei 
appellati fuerint, hoc nomen acceperunt vel propter dignitatem 
et familiaritatem, vel propter rebellionem et superbiam: propter 
rebellionem quidem et superbiam, iuxta illud primum quo Sa- 
tanas ad Adam primo venit *; propter dignitatem autem et 
familiaritatem, iuxta illud quod Deus ad Moysen dixit: « Deum 
constitui te Pharaoni ? ». Dixit: Constitui te, non: Tu es; et 
mortuus est Pharao, et transivit Aaron, et ablata est potestas 
Moysis. Et: « Ego dixi: Dii estis 5 ». Dixi, inquit, propter di- 
gnitatem, non quia revera estis. Et quid in fine? « Sicut ho- 
mines autem moriemini ? », h. e.. secundum naturam vestram 
*mortalem. 

Nomen igitur Dei, distinctum et unicum et singulare, per 
differentiam modi sublimis, proprie, sine mutatione et varia- 
tione, ad ipsum pertinet naturaliter. Et quemadmodum essentia 
eius aeterna immutabilis est, ità neque nomen Dei naturale 
mutabile est, neque ad alium pertinet proprie et naturaliter, 
sed ad Deum ipsum, sicut dixit ad Moysen: « Hoc est nomen 
meum in aeternum, et hoc est memoriale meum in genera- 
tiones 5 ». /Toc nomen ei impositum est in signum sublime et 
in nomen adorandum maiestatis eius absconditae; hoc nomine 

vocatus est ab initio mundi, et in initio mundi, simul cum 
mundo, traditum estf nomen eius adorandum: « In principio 
creavit Deus ! »; et: « Dixit Deus: Fiat? » tale; et: « Vidit 
Deus quod esset bonum ? ». Et in omnibus quae creavit et 
complevit, hoc nomen proclamatum est ad auditum et discipli- 
nam rationalium: « Et vidit Deus cuncta quae fecerat. et ecce 
erant valde bona ! »; et: « Complevit Deus omnia opera sua 
quae fecerat ? ». 

Ita et de ceteris aliis nominibus. Qvaedam enim eorum data 
sii propter eius potestatem et dominium et providentiam et 
iudicia; quaedam propter illa quae non habet, ad significan- 
dum eum per essentiam suam altiorem esse et secretiorem 
omnibus et non habere ea quae creaturis inhaerent. Illud 
nomen « Ens quod est», et « Ego sum qui sum * », datwin 
es( ut significaretur eum exsistere aeterno, essentialiter, et 
immutabiliter, secundum illud: « Ego sum Deus, et non est 
alius * », et cetera huiusmodi. 

Ex his aliis nominibus, v. gr. incorruptibilis, immortalis, 
invisibilis, qui non fatigatur, non dormit, non mutatur, non 
indiget, non apprehenditur, quaedam pertinent ad essentiam 
eius absconditam et significant ea quae in natura eius non 
sunt, quia in omnibus altior et sublimior est eis. Haec vero: 
Dominus, Princeps, Iudex, Fortis, Sapiens, et cetera huiusmodi, 
providentiam et iudicium et ceteras differentias in modis oeco- 
nomiae eius denotant. Quomodo autem exsistat in essentia sua 
excelsissima, Angeli et omnes homines de divinis tractantes 
in silentio *laudabili permanserunt. Etenim ipse primum invi- 
sibilitatem essentiae suae docuit cum Moyses eum videre cu- 
piret: « Non videbit me homo et vivet 5». « Deum nemo vidit 
umquam ? », ait Baptista; et Dominus noster dixit: « Non Pa- 
trem videt quisquam nisi is qui est a Deo Patre, hic videt 
Patrem !? »; et: « Ego cognosco Patrem meum et cognoscor a 
Patre meo !! »; et: « Nemo scit quae sunt in homine, ait apo- 
stolus, nisi spiritus hominis qui in eo est; ita et quae sunt in 
Deo nemo cognoscit nisi Spiritus Dei !? ». 

Ergo ex his omnibus patet Deum propter incomprehensibi- 
litatem suam cognosci Deum verum per ignorantiam quae est 
supra scientiam, quae est vera scientia de illo, quia ipse est 
incomprehensibilis et infinitus et inhabitat lucem ad quam nemo 
accedere potest '. Quomodo enim modus illius, ad quem nemo 
accedit, cognosci posset a creaturis quae ne modum quidem 
suum cognoscere valent? Usque vero ad revelationem Domini 
nostri lesu Christi secundum carnem creaturae rationales, quia 
mundus in infantia scientiae educabatur, per revelationes et 
varlas similitudines, de natura unica divinitatis adorandae 
acceperunt conceptus denotantes essentiam eius, ut discerent 
unum esse Deum qui ab aeterno exsistit in essentia sua, et 
euni) esse creatorem et factorem et causam omnium et guber- 
natorem mundi, eumque esse qui occidit et vivificat et omnia 
iudicat: « Videte ergo quod ego sim, et non sit alius Deus 
praeter me; ego occidam et ego vivificabo » ?; et: « Ego sum 
Dominus Deus iustus et salvans? »; et: « Mihi curvabitur 
omne genu, et per me iurabit omnis lingua *». Ipsi gloria ab 
ore omnium creaturarum quas creavit, in saeculum saeculorum. 
Amen. 


*CAPUT TERTIUM: Quomodo natura divina, cum infinita sit et 
omnia impleat, in partes non dividatur propter ea in quibus 
habitat ? 


Iam supra diximus omnia, quae ad Deum pertinent, fide 
tantum cognosci nec sub investigationem cadere. Quomodo 
enim investigari posset qui non videtur, et comprehendi ille 
ad quem nemo accedere valet, qui omnia implet, in quo omnia 
subsistunt et servantur, in cuius manu spiritali omnia ponun- 
tur et colliguntur, qui omnia tenet virtute verbi sui? Die mihi: 
Quomodo ille posset videri et comprehendi ab iis quae in manu 
eius ponuntur, colliguntur et continentur? Ipse ab eis non 
videtur; ipse est in omnibus et ante omnia per incomprehen- 
sibilitatem suain aeternam. Creatura enim creatorem suum 
nullo modo comprehendere et capere et investigare potest, nec 

opera factorem suum comprehendunt, quia tanquam guttula 
aquae et tanquam granum arenae in manu eius spiritali po- 
sita sunt. Dic mihi: Quomodo id, quod in pugno tuo ponitur 
et reconditur, te investigare posset? Si id. quod in manu tua 
ponitur, te cognoscere potest, cognoscit tantum se in manibus 
tuis positum esse, non autem comprehendere valet quomodo 
tu exsistas. Ita et gratis datum est creaturis ut creatorem suum 
cognoscant: cognoscunt tantum eum ab aeterno exsistere, et 
seipsas in manu eius positas esse et ab eo teneri et guber- 
nari; modus vero essentiae eius scientiam transcendit. Ecce 
enim ne animae quidem, quae in nobis est et operatur et agit 
in corpore nostro diversimode, modum cognoscere possumus, 
nee quomodo anima in nobis sit et cogitatio eius velocissime, 
in ictu oculi, currat et ad omnem locum se convertatur, nec 
si ipsa aeris instar conipressa in nobis ponatur, nec si ipsa 
ignis instar omnes partes corporis induatur, nec si natura eius 
in toto corpore sit, nec si uni *membro coniungatur et virtus 
eius per omnia membra decurrat. Dic mihi: Quomodo virtus, 
quae est absque subsistentia, sensibilia percipiat? Quomodo 
anima, per visum et auditum ceterosque sensus, cognitionem 
recipiat et cognitionem det per media, 77 est, per aerem et 
lucem quae sensu carent? Quomodo coacervet in seipsa quasi 
in horreis myriades diversarum cogitationum et intellectionum 
et illic tanquam in apothecis sine confusione et sine commixtione 
sint, et conceptus mirabiliter formati, quando necessitas po- 
stulat, exeant in variis seriebus, iterumque intrent in vulvas 
multiplices, per visum et auditum, et illic. serventur, et a te 
non discesserint? Quaenam sit mansio eorum? Quid sit me- 
moria quae eos servat? Unde origo cogitationum quarum 
aliae 20s laetificant, aliae autem contristant? Quomodo tu eas 
persequaris et à te non discedant? Quomodo id, quod gratum 
non habes, in te habitet? Quaenam sit causa cur tanto tem- 
pore cogitationes in te quietae. sint et nunc in te insurrexe- 
rint? Quomodo unus auditus aos laetificet et contristet, et fa- 
ciat corpus triste et contractum et colore pallidum, et sit alius 
quo anima laetificetur et etiam corpus hilare fiat et rubescat 
prae gaudio suo? Quomodo memoria et visus passiones natu- 
rales motu involuntario commoveant? Quomodo omnes passio- 
nes turpes et memoriae vanae metu destruantur? Unde haec 

et alia huiusmodi? Quomodo auditus sit in auribus et visus 
non olfaciat et nares non audiant et tactus non sapiat? Quod 
si modum tuum comprehendere non vales nec minora, quae in 
te sunt, comprehenduntur, quomodo investigare posses naturam 
Dei, creatoris tui, et moduni essentiae eius incomprehensibilis? 
Quapropter beatus David, qui vocatus est cor Dei !, dum multum 
miraretur, de suis propriis primum dicit: « Ex me facta est 
scientia et prodigium », *scientia nimirum quae est in igno- 
rantia, quae est mihi prodigium; et quia modum meum et crea- 
tionem mei ipsius non comprehendo, « confortata est » in co- 
gitatione infirma, « et non potero » ? meipsum cognoscere. Et 
tunc pergit dicere de incomprehensibilitate factoris sui, quo- 
modo sit in omnibus infinite, indivisibiliter, sine partibus, sine 
mixtione, sine confusione, sed totus in ommi toto et totus in 
omni parte, et totus supra omnia, et omnia implens: « Quo 
ibo a spiritu tuo? » non est locus ubi non sis, et 0?»ma im- 
ples infinitate naturae tuae. « Si ascendero ad caelum », id 
est, ad altitudines excelsas, « illic totus tu es », in te toto, 
infinite. « Et si descendero in infernum », id est, in profunda 


profundorum, « illic etiam tu es » totus in te toto indivisibi- : 


liter. « Et si sustulero pennas meas sicut aquila » regia, cum 
omni velocitate et impetu mentis, « et habitavero in extremis 
maris », quod est pars universi, « etiam illic manus tua tene- 
bit me et dextera tua deducet me ? », id est, etiam illic tu es 
totus in te toto sine partibus, et totus in te toto praesens es 
omnibus et etiam singulis substantiis, et tenes eas manu tua 
auxiliumque tuum eas gubernat. Nullum ens privatur a prae- 
sentia tua quae apud illud est; totus enim es in te toto, infi- 
nite, indivisibiliter, sine partibus. D«rid vero, e persona sui 
ipsius, loquitur de omnibus hypostasibus hominum qui sepa- 
rantur secundum loca et ab invicem distant. 

Sed adhibeamus aliud exemplum tanquam ex speculo ad 
personam subsistentem, confirmans mentem puerilem. Quemad- 
modum enim panis et vinuni super omnia altaria sub caelo in 
mysteria salutis nostrae ponuntur, et uno parvo momento, per 
recitationem verborum sacerdotalium sanctorum, Spiritus san- 
ctus descendit incomprehensibiliter et perficit haec mysteria 

super altaria in oninibus regionibus, *et facit ea unum corpus p, 23. 


Christi, nec dicimus plura corpora Christi esse, sed unum 
corpus Christi esse super omnia altaria in universo, et totum 
corpus esse in parva parte Eucharistiae, et etiam totam gra- 
tiam Spiritus sancti esse in singulis particulis panis consecrati, 
omnino totam in omnibus et totani in parte; et, rursus, queni- 
admodum unum baptisma in omnibus locis est, uno tempore 
et uno dono, nec dicimus plura esse baptismata, nec baptisma 
in partes dividi, sed unum baptisma esse absolute in singu- 
lis personis per nativitatem spiritalem in arrhas immortalita- 
tis, sic et per hoc exemplum archetypo ineffabili conforme 
intellegamus ea quae ad Deum, creatorem omnium, pertinent. 
Natura enim divina, ex qua sunt gratia et misericordia co- 
piosa et dona perfecta, exsistit per essentiam suam tota in 
omnibus infinite, indivisibiliter, sine scissione, sine mixtione, 
sine confusione, sine partibus. Et tota praesens est omnibus, 
et tota parti, et tota ante omnia, et tota in omnibus, incom- 
prehensibiliter, ineffabiliter, et sicut ipsa novit. 

Rursus, alio modo, ex natura creata ad creatorem naturae, 
quia etiam opera eius a fidelibus per fidem cognoscuntur. 
Quemadmodum hic sol visibilis, non obstante quod nos latet 
etiam modus cursus sphaerae eius, et utrum linea recta et 
simplici progrediatur, an tanquam rota revolvat et currat et 
transeat, ut alii dicunt, expandit tamen lucem suam cum 
adspectu sphaerae suae super omnes creaturas, et ingreditur 
lux per myriadem fenestrarum apertarum et per singulas 
tota in se tota videtur indivisibiliter cum calore et splendore 
suo, et intra et extra et in omnibus regionibus tota est, et 
ubicumque videtur tota omnino *videtur indivisibiliter, nec 
dicimus quod ex parte videtur in universo, et in loco aliquo 
ex parte non videtur, sed dicimus quod tota videtur in omnibus 
et tota in parte sine divisione et sine scissione; sic et tan- 
quam per parvam similitudinem pro instructione puerorum, 
cogitemus de essentia adoranda naturae aeternae, quod Aaec 
natwra est omnino in omnibus indivisibiliter, cum essentia 
eius infinita partibus non constet, nec potest in partes dividi 
secundum impietatem Hananiae Hadiabeni. 

Rursum, alio modo. Quemadmoduin. clamando auditum facis 
voce tua unum nomen per unum clamorem « unus Deus », et vox 

illa « unus Deus » recipitur prehensione memoriae, ex auditu, 
omnium horum hominum, et « unus Deus » est per unam vocem 
indivisibiliter in myriade audituum et memoriarum, et Àaec 
vox est ommino tota in te qui eam clamasti et in iis qui audie- 
runt, nec memoria JDei a te discessit, sed tota est apud te et 
tota apud eos qui audierunt et non secundum partem, nec plu- 
res dii sunt sed unus Deus perfectus in omnibus mentibus et 
auditibus infinite — etsi illic virtus rationalis haec faciat, non 
autem natura subsistens: exemplum est enim; — sic est essen- 
lia aeterna naturae divinae. /7J«ec natura est omnino tota in 
ommibus et tota ante omnia, et tota tenet omnia, invisibiliter, 
incomprehensibiliter, infinite, ineffabiliter, et sicut ipsa novit. 

Rursum, alio modo. Quemadmoduni una ars in myriade per- 
sonarum humanarum videtur per actionem suam, et cotidie 
agit et operatur permultis modis, verbi gratia in una arte fer- 
raria, nec dicimus plures artes unius artis ferrariae in omni- 
bus his personis agnosci, sed unam artem ferrariam esse in 
omnibus perfecte, et non esse per divisiones *partium in illo 
et in hoc; et, etsi unus expeditior et peritior est socio suo, 
tamen singuli eorum fabricant unam falcem aut aliam rem, et 
discipulus discit totam artem, et tota ars, non pars qréis, re- 
manet apud magistrum: sic Deus, creator omnium, cognoscitur 
ex creaturis suis et per creaturas suas et opera sua omnia, 
et in eo videtur magnitudo scientiae eius et sapientiae eius 
aeternae et operatio eius mirabilis et ineffabilis. Et dum unus 
est in natura infinita et operatur et facit omnia in omnibus et 
in parte, differt tamen ab arte, quae in artificibus est, eo quod 
ars, in iis qui ipsam possident, non est aliquid subsistens. Deus 
enim per infinitatem naturae suae omnibus praesens est et in 
omnibus habitat, et est ante omnia infinite, — « caelum quidem 
et terra te non continent ! », — sicut ille aer diffusus prae- 
sens est omnibus; et est halitus et vita, et omnia ipse dat et 
servat, sicut halitus vitalitatem. Si creaturae privarentur cura 
eius, ruina earum immineret: « Avertes faciem tuam et turba- 
buntur, et auferes spiritum eorum et morientur? ». Et haec 
dicta sunt a beato Paulo ad Athenienses cum eos mente excae- 
catos de creatore naturae ex natura erudiret: « Ex uno fecit 

totum mundum hominum ut habitarent super faciem terrae, ef 
distinxit tempus eius decreto suo, et constituit terminos habi- 
tationibus hominum, ut Deum quaererent et exquirerent et ab 
ipsius creaturis invenirent eum, quandoquidem non longe est 
ab unoquoque nostrum. In ipso enim vivimus et movemur et 
sumus ! ». Cui debent creaturae gloriam dare in saeculum 
saeculorum. Amen. 


CAPUT QUARTUM: De Trinitate adoranda in una essentia aeterna ; 
quod aenigmatice *in Vetere Testamento iam adumbrata est 
indicatio hypostaseon. 


Quasi in aenigmate et quasi per allegoriam quamdam, ut puto, 
praesignata est in Vetere Testamento indicatio hypostaseon 
adorandarum Patris et Filii et Spiritus sancti in una natura 
aeterna, causa et creatrice omnium. Exempli gratia: « Dixit 
Deus: Faciamus hominem in imaginem nostram, secundum si- 
militudinem nostram ? »; non dixit: in imaginem meam. Et 
illud ter dictum: « Ego sum qui sum? »; « Ego - sum * misit 
me ad vos? ». Et illud: « Deus Abraham, Deus Isaac, Deus 
Iacob 9 ». Deus, Deus, Deus, ter déctwm, est indicatio trium 
hypostaseon quoad omnia aequalium in una natura aeterna. 
Potuisset enim dicere: Deus Abraham et Isaac et Iacob ; sed 
distinxit hypostases unitas in una natura divinitatis; et quem- 
admodum Abraham et Isaae et Iacob sunt tres hypostases 
in una natura humana, facta et finita, sic Pater et Filius et 
Spiritus sanctus sunt tres hypostases aeternae in una natura 
per se exsistente ef infinita. Et illud: « Venite, descendamus, 
et dividamus ibi linguas * »: et illud quod ex angelis ab Isaia 
propheta auditum est in hymno trisagii 5: et illud quod apud 
Danielem prophetam /egitwr: « Throni positi sunt et antiquus 
dierum sedit ? »: Haec sunt una eademque indicatio hyposta- 
seon in una essentia. Et illud: « Dominus Deus tuus Dominus 
unus est !? », Haec igitur et alia verba sancta huiusmodi, prae- 
ter quod unam naturam divinam, quae ab aeterno exsistit, ma- 

nifestabant, habent etiam in seipsis signum et indicationem 
hypostaseon adorandarum quae sunt in una natura aeterna, in 
una dignitate et potestate et causa omnium creaturarum: cui 
convenit laus ab omni creatura eius in saeculum saeculorum. 
Amen. 


CaPUT QUINTUM: Quod per revelationem Christi Domini nostri 
*in carne clare cognitae sint a nobis hypostases adorandae 
Patris et Filii et Spiritus sancti quae sunt in una essentia 
aeterna. 


Cum igitur tempus progressum esset, et natura incepisset 
per diuturnas exercitationes ad mensuram virilem pervenire, 
et homines per legem puerilem instituli essent ut unum Deum, 
creatorem et causam omnium, cognoscerent et se servarent ab 
errore ignorantiae in permultis variis modis et repudiarent 
plures deos et deas innumerabiles, et cum natura capax esset 
acciplendi cognitionem perfectam unius naturae divinae quae 
in tribus hypostasibus praedicatur, quid tune? Misertus est Deus 
creationis suae et ad eam Filium suum misit, et per revela- 
tionem eius in carne nos docuit et sapientes fecit et erudivit 
doctrina hypostaseon divinitatis. 

Et primum audiamus quomodo ab initio huius praedicationis 
et annunciationis vitae nostrae et in oeconomia illa divina 
quae adimpleta est per Dominum nostrum lesum Christum, 
caput vitae nostrae et Deum nostrum, illae hypostases ado- 
randae Patris et Filii et Spiritus sancti revelatae sint et indi- 
catae, et etiam post descensum Spiritus sancti a nobis clare 
cognitae sint. Initio itaque huius oeconomiae corporalis inhu- 
manationis Dei Verbi et in principio annunciationis verborum 
Gabrielis angeli ad beatam Mariam eventus convenerunt quibus 
etiam illae hypostases adorandae indicatae sunt. Cum enim 
beata Maria angelum, postquam ab illo annunciationem acce- 
perat, de inodo conceptionis suae interrogasset: « Quomodo fiet 
istud quoniam virum non cognosco? » angelus mysterium 
exponit, dicens: « Spiritus sanctus veniet et virtus Altissimi 
illabetur in te: propterea is qui nasciturus est ex te sanctus est 

et Filius Altissimi vocabitur ! ». Ecce igitur verae indicationes 
hypostaseon adorandarum in unà natura aeterna; nam in initio 
huius *oeconomiae hoc mysterium nobis indicatum est. « Spi- 
ritus sanctus veniet »: en hypostasis Spiritus sancti qui ex 
Patre essentialiter procedit; « et virtus Altissimi illabetur in 
te »: en hypostasis Patris ex quo Filius essentialiter natus est et 
ex quo Spiritus sanctus aeterno procedit; « is qui nasciturus 
est ex te sanctus est et Filius Altissimi vocabitur », hoc dictum 
est in indicationem hypostasis Verbi, Filii aeterni Altissimi, 
nam ecce unitive habitat in eo qui a Spiritu sancto formatus 
est quemque fecit secum unum Filium in una adhaesione in- 
dissolubili. Quamvis enim dicatur Spiritum formare, et virtutem 
Altissimi illabi, et Filium habitare unitive, attamen una est 
natura in tribus hypostasibus, et una est voluntas et virtus et 
potestas et doininatio Patris non uniti, et Filii qui unitus est 
et Spiritus sancti non uniti. Ita et in nativitate spiritali ho- 
minis uniti Domini nostri, qui per baptisma sanctum mystice 
ad immortalitatem natus est ut esset primus omnium, eadem 
Trinitas indicata est: Pater qui clamat: « Hic est Filius meus », 
et Spiritus qui descendit in forma corporali columbae, et Filius 
qui habitat in eo qui baptizatur cuiusque filiationem roborat. 

Simili modo Dominus noster, postquam baptizatus est et 
cepit praedicare evangelium suum vivificans, cum virtutibus 
et signis quae constanter faciebat virtute Spiritus sicut ipse 
dixit, incepit gradatim et tanquam per allegoriam declarare 
hypostases Trinitatis adorandae et unam esse earum naturam 
in una essentia: « Ego et Pater unum sumus? »; et: « Qui 
videt me vidit Patrem ? »; et: « Ego sum in Patre meo et 
Pater meus in me ! »: et: « Nemo novit Patrem nisi Filius ? » ; 
et: « Sieut Pater suscitat mortuos et vivificat eos, ita et Filius 
quos vult vivificat 9 »; et: « Pater meus usque modo operatur 
et etiam ego operor * »: et: « Spiritus sanctus qui a Patre 
procedit $5 »; et: « Cum venerit Spiritus sanctus docebit vos 
omnem *veritatem ? ». Ita etiam per resurrectionem primitia - 
rum nostrarum a mortuis indicationem Trinitatis sancta Ec- 
clesia didicit: « Deus Pater qui suscitavit eum a mortuis !? », 

Et nomine divinitatis suae unitae humanitati suae Filius dixit: 
« Solvite templum hoc et in tribus diebus ego excitabo illud ! ». 
Et de hypostasi Spiritus sancti dictum est: « 5i Spiritus eius 
qui suscitavit. Dominum nostrum lesum Christum a mortuis 
habitat in vobis, ille qui suscitavit Dominum nostrum lesum 
Christum a mortuis etiam corpora vestra mortua vivificabit 
propter Spiritum suum qui habitat in vobis ? ». 

Similiter et post resurrectionem suam, cum discipulos suos 
docuit ut praedicarent in universo mundo et converterent gentes 
a polytheismo ad cognitionem veram unius Dei qui in trini- 
tate hypostaseon agnoscitur, qui, sicut creavit omnia ex nihilo 
et ad existentiam adduxit, e? ipse renovaturus est omnia vir- 
tute Trinitatis suae aeternae, haec dixit eis: « Proficiscimini, 
docete ommes gentes et baptizate eas in nomine Patris et Filii 
et Spiritus sancti ? », id est, unius essentiae aut, si vis, natu- 
rae, quae est infinita et causa omnium, quae in tribus hypo- 
stasibus infinitis distinguitur per proprietatem — personarum 
earum. Simili modo et humanitas filius est per unionem cum 
Filio aeterno, unus Filius; sed illae hypostases aeternae sunt 
una natura infinita, quae, dum distinguuntur, coniunguntur in 
essentia, et, dum coniunguntur infinite, distinguuntur in hypo- 
stasibus suis ab aeterno, inconfusibiliter, infinite, invisibiliter. 
Non est inter eas alia quae aliis in hypostasi sua prior sit, 
quemadmodum nec est posterior in persona sua. Pater est pater 
solus, totus Pater totius Filii unigeniti per distinctionem modi 
inserutabilis, simplex de simplice; et per proprietatem suam 
unicam est pater et non est alius pater, et est pater ab aeterno 
*in saeculum, non per gradus sicut apud nos. Neque est cum 
alio filio, sed est pater essentialiter, solus Pater solius Filii. 
Filius est filius naturalis totus totius Patris naturalis per di- 
stinctionem modi incomprehensibilis et per proprietatem singu- 
larem. Et non est alius filius consubstantialis Patri; Pus est 
filius essentialiter et Paler est pater essentialiter. Filius non 
incepit in filiatione sicut Pater non incepit in paternitate. Pater 
non potest fieri filius, nec Filius potest fieri pater; et numquam 
convertibiles sunt illae proprietates; sed P«fer est pater essen- 
tialiter et in aeternum, et Fus est filius essentialiter et in 

aeternum. Et Spiritus sanctus non est pater nec filius, sed essen- 
tialiter et ab aeterno ex Patre procedit, nec incepit in processione 
sua sicut nec Pater in paternitate sua nec Filius in filiatione 
sua. Spiritus est procedens essentialiter et in aeternum, et non 
exsistit alius spiritus sanctus procedens ex Patre modo proces- 
sionis sicut non est alius genitus modo generationis ex Patre. 
Spiritus sanctus, qui ex Patre solo procedit, non est posterior. 
quemadmodum Pater non est prior Filio qui ex eo ab aeterno 
natus est. Ita nec Spiritus sanctus posterior est Filio, sicut 
non est posterior Patre. Pater enim non amisit illud quod 
est paternitatis ipsius aeternae, nec Filius illud quod est 
filiationis ipsius aeternae, nec Spiritus sanctus illud quod est 
processionis ipsius aeternae. Finem non habuerunt nec ince- 
perunt. Paíer est pater essentialiter, et ws est filius es- 
sentialiter, et Spzritus sanctus est spiritus sanctus procedens 
essentialiter, in una natura unica et singulari essentiae aeter- 
nae. Sphaera solis non est prior splendore eius fulgenti, nec 
flamma eius posterior est splendore et sphaera, etsi hic sunt 
virtutes, non autem hypostases subsistentes. Hoc quidem est 
exemplum apostolieum ad docendam incomprehensibilitatem 
Trinitatis. Quapropter Apostolus dixit: « Splendor », et subiun- 
xit: «figura substantiae eius », ita ut quemadmodum *"illie 
virtutes, sic hypostases hie intellegamus, hypostases completas 
ex hypostasi completa: Patrem hypostasim completam, et Filium 
hypostasim completam, et Spiritum sanctum hypostasim com- 
pletam, sicut causam et effectus, in una aeternitate unius natu- 
rae. Sol enim non est absque calore et luce; vides sphaeram 
solis et simul cum ea lucem et flammam eius; et unus sol est 
haec tria, et haec tria sunt unus sol: [sphaera,] splendor, filius 
solis, et calor ex eo procedens. 

Ita est et hoc aliud quod a filio tonitrui dictum est: « In 
principio erat Verbum ». Nihil enim est prius c «in prin- 
cipio » secundum essentiam. Nomine hypostasis Verbi nobis 
significavit nosque docuit etiam de hypostasibus Patris et Spi- 
ritus; verbum enim non est absque anima et absque vita. Itaque 
si animam dixeris, simul cum ea vitam et rationem eius in- 
tellexisti. Et haec sine successione et sine divisione exsistunt, 
et nullum eorum est prius socio suo: verbum animae, et anima 
quae possidet vitam et rationem. Attamen etiam hic habemus 

similitudinem et exemplum, quia haec sunt virtutes et opera- 
tiones: ibi autem non sunt tanquam virtutes non subsistentes, 
sed hypostases perfectae. Quapropter, postquam dixit: « In prin- 
cipio erat Verbum », pergit explicare de hypostasi eius: « Et 
Verbum erat apud Deum et Deus erat Verbum ! », id est, 
hypostasis apud hypostasim et ex hypostasi; causa et effectus ; 
Pater causa Filii ex ipso geniti et Spiritus sancti ex ipso pro- 
cedentis. Et una est natura in tribus hypostasibus aequalibus 
quoad omnia, praeter paternitatem et filiationem et processio- 
nem; Deus Pater, Deus Filius, Deus Spiritus sanctus: unus 
Deus; lux, lux, lux: una lux. 

Et adducamus exemplum pro similitudine repraesentativa ex 
imagine ad exemplar, ut ostezd«»wus quomodo in una natura 
hae voces verae sint, non falsae, nec inter se *convertibiles. 
Adam prius non est natus, nec umquam fuit filius; et. genuit 
Abel modo filiationis, et Abel natus est nec fuit pater umquam ; 
et Heva fuit modo processionis, non modo generationis, nec fuit 
filia nec umquam appellata est soror. Itaque si in hoc mundo 
visibili et in hae imagine familiae Adam hypostases servave- 
rint proprietates suas in una natura nec confusae sint, quo- 
inodo dubitaremus de his quae ad Trinitatem aeternam pertinent, 
quae est sicuti est, sine initio et sine mutatione, in hyposta- 
sibus infinitis paternitatis et filiationis et processionis, una es- 
sentia aeterna essentialiter, et una divinitas in Trinitate et 
Trinitas in una divinitate. Non est divinitas absque Trinitate 
seorsum; nec est Trinitas absque divinitate seorsum. Voca- 
sti Patrem? una eum appellatione Patris intellexisti Filium 
absque separatione, ita etiam Spiritum sanctum qui ex Patre 
procedit. Impossibile est Patrem et Filium esse sine Spiritu et 
sine saneclitate, et Spiritum non habitare in Patre et in Filio 
infinite, quia tota natura Trinitatis nuncupata est Spiritus : 
« Spiritus enim est Deus? »; et: « Spiritus sanctus qui scru- 
tatur profunda divinitatis ? ». Genitor et Genitus et Procedens, 
tres hypostases, una natura, supra « quando ! », sine tempore, 
et supra omnia intervalla et inomenta; unus Deus tres hypo- 
stases, et tres hypostases unus Dous, una virtus, una potesta s, 

una dominatio, una voluntas, una essentia immutabilis, una 
infinitas sine initio, una aeternitas sine passione. Modum eau 
autem illis tantum relinque: illae enim solae seipsas cogno- 
scunt in omnibus suis et infinitatem *mutuae inhabitationis ! 
suae sine confusione. Si divitiae Christi inscrutabiles sunt, quo- 
modo natura divinitatis eius scrutabilis est? Pater enim solus 
novit Filium et modum nativitatis eius, et Filius solus cogno- 
scit modum Patris, et Spiritus sanctus est qui scrutatur pro- 
funda divinitatis. Crede, o homo, et noli investigare: intuere 
solem ad utilitatem tuam, non ad detrimentum tuum; accede 
ad ignem ad calefaciendum te, non ad comburendum te; audi 
a Domino et crede firmiter: « Ego sum in Patre meo et Pater 
meus in me ? », et ab investigatione serva te et circa modum 
quo haec sint silentio utere, quia haec non veniunt sub com- 
prehensionem rationalium. Ita et Dominus, cum apostolis suis 
praecepit ut praedicarent et baptizarent in nomine Trinitatis, 
modum eizs eis non dixit, sed quid? « Qui crediderit et ba- 
ptizatus fuerit vivet; qui vero non crediderit condemnabitur ? ». 
Et Baptista dixit: « Qui credit in Filium habet vitam aeter- 
nam; qui vero non acquiescit Filio non videbit vitam, sed ira 
Dei manebit super illum * ». His ergo credamus et acquie- 
scamus absque investigatione ne ira veniat super nos. Qui absque 
navi fidei in mare incomprehensibilitatis se proiiciet, submer- 
getur et vita eius peribit. « Spiritus est enim Deus? », et: 
« Spiritus ubi vult spirat 9 ». 

Ita et Iohannes dilectus nobis significavit ea, quae ad divi- 
nitatem pertinent, esse inserutabilia et investigabilia: « In 
principio erat Verbum, et Verbum erat apud Deum, et Deus 
erat Verbum; hoc erat in principio apud Deum ? ». Quater 
dixit: « Erat Deus in principio apud Deum », sed modum ta- 
cuit. Et beatus Paulus nos docuit: « Per eum fecit saecula: 
et ipse est splendor gloriae eius et figura substantiae eius ? ». 
Nos docuit eum esse hypostasim perfectam) sicut Patrem suum, 
sed modum tacuit. Et angeli clamaverunt * hymnum:  trisagii 
ad manifestandas tres hypostases in una *essentia, sed modum 

non didicerunt nec docuerunt. Ita etiam Ecclesia « Sanctum » 
praedicat: « Unus Pater sanctus, unus Filius sanctus, unus 
Spiritus sanctus, in una glorificatione; sanctus Deus, sanctus 
Fortis, sanctus Immortalis, miserere nobis ». Quod auditum 
est ex angelis Ecclesia tenet et laudat sine dubitatione: unam 
sanctitatem in tribus sanctificationibus uni naturae sanctae 
quae est in tribus hypostasibus sanctis. Etenim non est dua- 
litas in Trinitate, sicut nec quaternitas nec quintitas. Non est 
quidem trinitas numerorum; unus vero et unus et unus: unus 
Deus; et unus Deus: unus et unus et unus indivisibiliter, in- 
finite, inconfusibiliter. Vocasti Patrem? Crede in eum et in 
Filium eius. Credidisti in Filium eius? Confitere etiam Spiri- 
tum sanctum. Quemadmodum nomen proprium est persona 
distincta et aeterna paternitatis, ita nomen proprium est per- 
sona distincta et aeterna filiationis, et nomen proprium est 
persona distincta et aeterna processionis; creator de creatore, 
omnipotens de omnipotente, infinitus de infinito, Trinitas aeterna 
in essentia per se exsistente, essentia aeterna in Trinitate per 
se exsistente. Non est quidem una hypostasis in una natura in 
tribus nominibus vacuis secundum impietatem Sabellii, sed 
hypostases perfectae et completae in una natura; neque hypo- 
stases diversae secundum essentiam suam iuxta insanum Arium, 
sed tres hypostases, Genitor, Genitus, et Procedens, in una na- 
tura sicut Adam et Heva et Abel sunt una natura. Pater pater 
verus; Filius filius verus; et Spiritus sanctus spiritus verus: 
una veritas infallibilis, una lux incorruptibilis, una natura im- 
mutabilis, una essentia impassibilis, una aeternitas invariabilis 
quae est sicuti *est, indivisibilis. Si enim dividis Filium a Patre 
et Spiritum sanctum ab utroque, perit veritas et. introducitur 
mendacium. Et si ausus eris, o scrutator, limitare hypostasim 
Filii a Patre et unum numerare primum tanquam in principio, 
hypostasis Filii numerationem tuam confudit: « Ego sum in Patre 
meo ! », et filius tonitrui contra te tonuit et te perdidit: « In 
principio erat Verbum ? ». Rursus si ausus fueris numerare 
Filium post Patrem secundo loco, Pater te longe proiecit ab 
ordine numerorum: « Pater meus in me» et « Pater meus 
qui in me habitat ? ». Item si praetendas disponere numera- 

tionem tuam et separare et limitare in loco Spiritum sanctum 
a Patre infinito et a Filio infinito, Spiritus infinitus in divi- 
nitate sua in te insufllavit et vitam tuam exstinxit: « Spiritus 
sanctus qui a Patre procedit ! », non eo sensu quod processit 
et limitatus est, sed quod ab aeterno procedit sine initio et sine 
fine, et est in eo et cum eo, ab aeterno et in saeculum. Pater 
est in Filio, et Filius in Patre, et Spiritus sanctus in Patre 
et Filio; et habitant in se invicem infinite, inconfusibiliter, in- 
separabiliter, sine admixtione. sine mniüxtione, sine distantia: 
sed dum distincti sunt, uniti sunt, et dum uniti sunt, distincti 
sunt. Non est distinctio absque unione nec unio absque distin- 
ctione in hypostasibus adorandis Patris et Filii et Spiritus 
sancti quae sunt in una natura aeterna et infinita; una virtus, 
una operatio, una voluntas, una dominatio, una potestas, una 
divinitas, una adoratio Patri et Filio et Spiritui sancto ab 
ore omnium caelestium et terrestrium in saeculum saeculo- 
rum. Amen. 


Explicit Tractatus primus. Capita quinque. 


"TRACTATUS SECUNDUS 


Caput sextum: De illo: Quare non unio Patris aut Spiritus 
sancti aut totius Trinitatis facta sit cum natura humanitatis 
nostrae sumpta a persona huius oeconomiae adorandae, sed 
unio facta sit uni de hypostasibus Trinitatis, id est, Deo Verbo, 
cum natura divinitatis una sit et aequalis in essentia sua? 

Caput septimum: Exemplum ex natura creafa de hac re. 

Caput octavum: De unione quae facta est Deo Verbo, id est, 
uni de hypostasibus Trinitatis, quae est Filius aeternus, cum 
homine suo ex nobis quem assumpsit ad personam suam et 
fecit secum unum Filium in una unitate in aeternum. 


CAPUT SEXTUM: De illo: Quare non unio Patris aut Spiritus 
sancti aut totius Trinitatis facta sit cum natura humanitatis 
nostrae sumpta a persona huius oeconomiae adorandae, sed 

unio facta sit uni de hypostasibus Trinitatis, id est, Deo 
Verbo, cum natura divinitatis una sit et aequalis in essen- 
tia sua? 


Quare non unio Patris aut Spiritus sancti aut totius Trini- 
tatis facta sit cum natura humanitatis nostrae assumpta a per- 
sona oeconomiae huius adorandae quae facta est per Dominum 
nostrum lesum Christum ad renovationem et salutem omnium, 
sed wnio facta sit uni de hypostasibus Sanctae Trinitatis, id 
est, Deo Verbo? primum illos interrogabimus. Unionem quidem 
factam esse accepimus et confessi sumus; et Deum Verbum 
unitum esse personaliter humanitati nostrae quam fecit secum 
unum Filium in una dignitate et potestate, credidimus et te- 
nemus sine dubio et sine investigatione: sed de modo amplius 
non est nobis investigandum et scrutandum *quia didicimus a 
beato Paulo divitias Christi esse inscrutabiles !, nos autem de- 
bere credere corde et confiteri ore ut vivamus et iustificemur ?. 
Sumus enim per fidem filii Abraham fidelis de quo dictum est: 
« Credidit Abraham Deo et reputatum est illi ad iustitiam ? ». 
Et absque investigatione traditum est nobis a filio tonitrui qui 
hoc praedicavit caelicolis et terricolis, et receperunt illud sine 
dubitatione: « In principio erat Verbum, et Verbun erat apud 
Deum, et Deus erat Verbum * »: et post alia dixit: « Et Verbum 
caro factum est et habitavit in nobis ? ». Dic mihi: Quomodo 
mens posset hic iudicare, et investigare, et capere, et inter- 
pretari 4aec: In principio Deus apud Deum; Splendor de Patre 
et figura substantiae eius; Infinitus de Infinito; imo Lux de 
Luce, et Deus de Deo, et Vivens de Viventi, et Aeternus de 
Aeterno; Pater totus in eo toto infinite; et Filius infinitus; 
et Filius totus in eo toto secundum naturam suam divinam; 
natus Patris ab aeterno, et Genitor eius eum non praecessit ; 
Ipse es! ex Patre infinito et genitus ab eo et in eo exsistil; 
et Pater genuit et in Filio suo est: « Pater meus in me et 
ego in Patre meo 5 »; et quomodo natus eius in eo sit; et quo- 
modo Pater sit in Filio quem genuit; et quomodo apud eum 
sit ab aeterno et in principio; et quomodo Filius posterior non 
sit causa sua secundum hypostasim, et Pater, qui est princi- 

pium, non sit prior nato suo secundum hypostasim? Simili 
modo id, quod ad Spiritum sanctum pertinet, propter incom- 
prehensibilitatem, omnibus mentibus velocibus praecurrit, sci- 
licet: Ex Patre procedit; Infinitus de Infinito; totus in Patre, 
totus in Filio, infinitus in se toto; et //? non sunt priores alter 
altero *sicut nec posteriores. 

Et quemadmodum cum ascenderit et cucurrerit cogitatio eius 
qui investigare audet ut cognoscat Patrem et quando Pater, 
inveniet eum esse in principio in hypostasi sua aeterna et in 
divinitate sua in qua non incepit, ita Znvcenzel et Filium esse 
apud Patrem in principio et ab aeterno, secundum exemplum 
splendoris in sphaera sos, et verbi in anima, dum non incepit 
nec desinet: et Spiritum sanctum qui ab aeterno ex Patre pro- 
cedit, et non incepit sicut non desinet in processione sua, et 
ipse est qui scrutatur profunda divinitatis, et non est locus 
qui eum separet nec ijnomentum quod euni posteriorem aut 
priorem faciat, nec est ei forma corporea: « Spiritus est enim 
Deus » !: et quon.odo incorporeo et infinito sint Genitor et Ge- 
nitus et Procedens, et Genitor non sit Genitus nec Procedens, 
et Genitus non sit Genitor nec Procedens, et Procedens non 
sit Genitor nec Genitus, et hae proprietates incommunicabi- 
les sint, sed dum uniti sunt, distinguantur, et dum distincti 
sunt, uniantur in infinitate, nec sint priores alter altero, nec 
posteriores. 

Quod si modus harum rerum rebellis est investigationi, quo- 
modo absque fide serutaremur etiam illa quae ad hanc oecono- 
miam pertinent? Ecce eniii omnia opera eius in fide sunt quia 
opera eius inscrutabilia sunt. Quoi:odo ex nihilo, in omnibus 
his variis speciebus quae numerum superant, cum ceteris quae 
facta sunt et futura sunt. mundus creatus fuerit, et cur non 
ante sex milia annorum creatus sit, et cur mansurus sit per 
totum hoc tempus et deinde renovandus sit; haec omnia factori 
eorum relinquamus, et credamus firmiter sicut praeceptum est 
nobis, et servemus mandata, ut per cogitationem quietam incom- 
prehensibilitatis ascendamus in persuasione spei supra omnes 
comprehensiones; nam talia sunt ea quae spectant ad hanc 
oeconomiam adorandam et ineffabilem et ad unionem *incom- 

prehensibilem. De Deo Verbo enim dictum est quod factus est 
caro, et revelatus est in carne, et ipse est forma Dei, con- 
substantialis Patri, et sumpsit ad personam suam formam servi, 
qui est homo Iesus Christus ex Maria; non vero Pater nec 
Spiritus sanctus. Et de eo dietum est propter concordiam vo- 
luntatis: « Misit Deus Filium suum in similitudinem carnis ! ». 
Et homo eius est templum Filii in singularitate personae, non 
autem /emplun Patris nec Spiritus sancti; tamen propter infi- 
nitatem naturae 7/7 tres sunt omnino quid unum absque limita- 
tione. Etenim non dictum est de Patre quod factus est caro, 
sed de Deo Verbo qui erat in principio apud Patrem. Neque 
Spiritus sanctus missus est et factus est de muliere, sed omnia, 
quae ad hane oeconomia spectant, personae Filii adscribuntur. 
Etenim Pater non est cum homine ex nobis essupto unus 
Pater; nec homo ex nobis est cum Spiritu sancto unus Spi- 
ritus sanctus; cum Deo Verbo autem dicitur unus Filius Altis- 
simi iuxta verbum angeli ad matrem eius: « Spiritus sanctus 
veniet et virtus Altissimi requiescet super te: propterea is qui 
nasciturus est ex te sanctus est et Filius Altissimi vocabitur ? ». 
Et quemadmodum ea, quae ad divinitatem: pertinent, vera sunt, 
et proprietates Patris et Filii et Spiritus sancti inter se incom- 
municabiles sunt, ita et haec: « Verbum caro factum est », et: 
« Misit Deus Filium suum », non referuntur ad Patrem nec ad 
Spiritum sanctum. 

Itaque dicemus de iis ea quae sunt in Scripturis sanctis eaque 
elucidabimus sicut didicimus a Patribus veris qui nobis duces 
fuerunt in hac via sanguine conspersa, dum confidimus in 
Christo, spe nostra, qui infirmitati nostrae adest. Ipse enim omnia 
praecognoscit quia est Deus ab aeterno, et nihil est quod ei 
recenter adveniat aut menti eius occurrat: « Quis prius dedit 
ei ac deinde recepit *ab eo? Quoniam omnia ex ipso, et omnia 
in ipso, et omnia per ipsum; ipsi laudes et benedictiones in 
saeculum saeculorum. Amen? ». Et ad leremiam dictum est: 
« Priusquam te formarem in utero novi te *. Et Dominus no- 
ster nomine divinitatis suae dixit apostolis: « Vos a me electi 
estis ante fundamenta mundi ? »: cum aliis eiusdem generis. 

Et quemadmodum essentia eius aeterna non incepit, ita non 
fuit initium scientiae eius. Quidquid enim in essentia sua se- 
cundum tempus incepit, incepit etiam in scientia sua secun- 
dum tempus. Deus vero, creator omnium, qui in Trinitate 
hypostaseon ad vitam nostram revelatus est, ab aeterno habet 
una cum essentia sua scientiam, et sapientiam, et virtutem, et 
potestatem, et nullo modo transfertur. Non enim eo quod in- 
cepit mundum creare, incepit etiam in scientia sua, sed ab 
aeterno hanc scientiam habet qa cognoscit quando conveniat 
sibi incipere creare, et cur, et quomodo, in toto ordine, in initio 
et in consummatione et in iis quae in medio sunt. Quamvis mun- 
dus initium et completionem habuerit intra sex dies creationis 
suae, Deus tamen in scientia sua non incepit, sicut nec in es- 
sentia sua. Ef scientia im eo est sicut ars in artificibus; ve- 
rumtamen ipse ex nihilo crec27/ et supra omnem admirationem. 
Ita et haec sunt aliquid mirabile et adorandum. Ab aeterno 
enim Deus, qui in Trinitate aeterna ad vitam nostram reve- 
latus est, perfectionem suam contemplabatur, et considerabat 
quandonam et quomodo revelationem convenienter proferret, 
et decrevit futurum esse ut Deus Verbum, consubstantialis 
Patri et Spiritui sancto, cum voluntate ipsius aeterna, sese in 
carne revelaret, et unitive indueret personam oeconomiae suae 
natura nostra humana, et faceret eam secum unum Filium in 
una dignitate in aeternum, et adimpleret in ea totam oeco- 
nomiam vitae nostrae et salutis nostrae, et revelaret in ea 
scientiam suam, et renovaret in ea omnia in caelo et in terra, 
quemadmodum dictum est a beato Paulo in epistula *ad Co- 
rinthios prima: « Sapientiam loquimur inter perfectos, sapien- 
tiam non huius saeculi, neque principum huius saeculi qui 
destruuntur, sed loquimur sapientiam Dei in mysterio, quae 
abscondita est, quam praedestinavit Deus ante saecula in glo- 
riam nostram, quam nemo principum huius saeculi cognovit; 
si enim illam cognovissent, Dominum gloriae non crucifixissent ; 
sed sicut scriptum est: Oculus non vidit, nec auris audivit, nec 
in cor hominis ascendit, quae praeparavit Deus iis qui diligunt 
illum ! ». Tu vero, o mirabilis, beatissime et illustris Paule, 
unde cognovisti et didicisti haec mysteria ita esse? Nonne 

« Deus nobis revelavit per Spiritum suum? Spiritus enim omnia 
scrutatur, etiam. profunda Dei! ». lta est et illud quod ad 
Ephesios in gratiarum actionem dicit: « Benedictus Deus, Pater 
Domini nostri lesu Christi, qui benedixit nos in omnibus be- 
nedictionibus spiritalibus in caelo in Christo, sicut praeelegit 
nos in ipso a fundamentis mundi ut essemus sancti et immacu- 
lati in conspectu eius ? ». Rursus dicit: « Et notum fecit nobis 
sacramentum voluntatis suae, quod proposuit ut faceret in eo 
ad dispensationem plenitudinis temporum, ut denuo in Christo 
omnia renovarentur, quae in caelo et quae in terra ? ». Iterum 
ait: « Mihi, qui minimus sum omnium sanctorum, data est 
gratia haec, evangelizare in gentibus divitias Christi inscru- 
tabiles, et illuminare omnes, quae sit dispensatio sacramenti 
quod absconditum est a saeculis in Deo qui omnia creavit, ut 
per Ecclesiam innotescat multiformis sapientia Dei principatibus 
et potestatibus in caelo, quam paraverat a saeculis et fecit in 
Iesu Christo Domino nostro * ». 

Itaque ex his omnibus testimoniis validis atque verissimis 
patet scientiam huius oeconomiae divinae *ab aeterno fuisse 
el testimonium venisse in tempore suo. Et propter hanc oeco- 
nomiain fuerunt promissiones ad Patres; propter hanc, populus 
separatus est et non commixtus est cum gentibus; propter 
hanc, lex: « Lex paedagogus nobis fuit ad Christum ? »; pro- 


pter hanc, sacramenta et figurae et allegoriae: « Sacramentum : 


hoe magnum est; ego autem dico de Christo et de Ecclesia 
eius 5 »; et: « Haec omnia facta sunt nobis figura ? »; et pro- 
pter hanc, signa et umbrae spectantia ad corpus perfectissimum 
quod est Christus; et propter hanc, lex et prophetae: « Lex 
et prophetae usque ad Iohannem, et deinde regnum Dei evan- 
gelizatur 5 ». Nomina enim Patris et Filii et Spiritus sancti iam 
in Vetere Testamento indicata fuerant niystice, sed non accu- 
rate, quemadmodum hypostases aeternae nunc ad vitam nostram 
revelatae sunt, id est, hypostasis Patris qui ab aeterno habet 
Filium unigenitum sibi consubstantialem et aequalem secundum 
hypostasim sicut seipsum. Sed in hoc Vefere Testamento na- 
tura divina appellabatur Pater propter curam et sollicitudi- 


! I Cor., n, 10. — ? Eph., 1, 3-4. — ?* Eph., 1, 9-10. — * Eph., mm, 8441. 
—5 GaL, 1m, 24. — * Eph. v, 32. — ' I Cor., x, 6. — * Luca! xw 15 


10 


20 


25 


30 


15 


-«( 35 )- 


nem et providentiam Dei specialem erga illos Hebraeos et 
quia separati erant ab aliis gentibus, secundum illud: « Filii 
Elohim ! »; et: «Filius meus, primogenitus meus, Israel ? » ; 
et: « Dimitte filium meum ut serviat mihi? »; et: « Si non 
vis dimittere filium meum ! »; et: « Numquid non ipse est pater 
tuus qui possedit te? 5? »; et: « Tu, Domine, pater noster es 
tu 5»; et secundum illud quod in promissione propter hanc 
oeconomiam, tanquam in familiaritatem et unionem, mystice, 
etsi abscondite, dictum est, i1empe eum futurum esse ex genere 
David: « Ipse invocabit me: Pater meus es tu; et etiam ego 
primogenitum ponam illum ? » et: « Ipse erit mihi in filium et 
ego ero ei in patrem ? ». Nunc etiam de Spiritu *sancto, fonte 
vitae, non quemadmodum nos cognovimus et credidimus ad 
vitam nostram, sic et illi cognoscebant eum esse hypostasim 
sicut Patrem in omnibus suis et procedere ex Patre ab aeterno, 
et esse Dominum Deum in una natura divina cum Patre et cum 
Filio; sed eum cognoscebant propter curam et sollicitudinem 
eius erga seipsos, aut propter suavitatem et bonitatem eius, 
secundum illud: « Spiritus tuus suavis deducet me in viam 
vitae ? »; et: « Spiritum sanctum tuum ne auferas a me !?», etc., 
et quemadmodum homo dicitur mens bona et anima suavis 
et spiritus mitis, etc., dum haec non reputantur esse hypo- 
stases extra hominem. 

Itaque, hoc non obstante, quod lux veritatis vivificantis orta 
est in universo mundo, Iudaei tamen impii, in tenebris degen- 
tes, si dicas coram eis: Exsistit Deus Pater qui ab aeterno habet 
Filium secundum hypostasim, et exsistit Spiritus sanctus secun- 
dum hypostasim in una essentia aeterna et divina, haec non 
solum ut fabulam sed etiam ut blasphemiam reputant. Et quot 
sunt haeretici, qui ad instar zizaniorum in Ecclesia pullularunt, 
et modis diversis, sicut illi, Patrem et Filium et Spiritum sanctum 
blasphemaverunt! Et hoc modo etiam Iudaei negant Dominum 
nostrum, dicentes: Nobis est unus Pater, nobis est »;/?ws Deus. 
Verumtamen haec nomina Patris et Spiritus sancti superne 
inceperunt et inter eos manserunt, secundum illud: « Dominus 
Deus misit me et spiritus eius !! »; et: « Quo ibo a spiritu tuo, 

et quo a facie tua me abscondam? ! », quamvis accurata fides 
de his nominibus, quae personas hypostaseon denotant, cognita 
non fuerit ante revelationem Domini nostri Christi in carne 
et post descensum Spiritus. Nomen Filii vero, iuxta sacramenta 
et figuras et allegorias et indicationes quae de eo et propter 
eum delineata erant, infra illuxit ad vitam nostram. Et hoc 
factum. est sicut conveniebat sapientiae *infallibili, ut pue- 
ritia vigeret in initio revelationis Christi et desiderio mota 
veniret ad perfectionem. Propter hoc et ob hane causam Aoc 
nomen oeconomiam adorandam praecesserat. Nam omnis, erga 
quem Deus specialem euram et honorem habebat, nomen filii 
Dei in familiaritatem et dignitatem a communi diversam gratis 
accipiebat, secundum illud quod ad Israel dictum est: « Filius 
meus, primogenitus meus? », et ad Salomonem, et ceteros 
alios. Et praesertim hoc nomen filiationis, tanquam in pro- 
missionem, datum est beato David propter caput vitae no- 
strae quod e genere eius ortum est, sicut explieat beatus 
Paulus, quamvis Aomines, tempore initii Evangelii eius, subli- 
mitatem unionis excelsae non cognoscerent. Ita et hoc nomen 
Christi datwz: est ei, qui ad regnum aut dispensationem 
quamcumque ungebatur: Unctus Dei vocabatur. Ita et [wdae? 
exspectationem habebant quasi e Scripturis sacris, quod Chri- 
stus venturus esset, — quamvis nondum cognoscerent excelsa 
eius, et. putarent. eum futurum sicut unum de meris unctis, 
elsi eis excellentiorem, nam divinitatem eius non cognosce- 
bant, — ne, quando revelaretur veritas in initio Evangelii, 
nomen et res sint insolita auditui, dum paulatim manifestatur 
et perficitur scientia in completione sua per dona et doctrinas 
et virtutes mirabiles quae per Spiritum sanctum facta sunt. 
Propter hoc et ob hane causam iustum erat et rectum et valde 
conveniens ut Filius in seipso, id est, Deus Verbum, non autem 
Pater nec Spiritus sanctus, personaliter, cum voluntate Patris 
et Spiritus sancti, hanc oeconomiam adimpleret per revelatio- 
nem suam in carne, quamvis una sit essentia et virtus et po- 


testas et dominatio et voluntas Trinitatis. Fieri enim non po- $ 


terat ut. *Pater hane oeconomiam inchoaret, et ab angelo 
designaretur in unione *homo? qui assumitur, Ais oerbis: 

Pater Dei vocabitur, et: Filius misit me, et: Hic est Pater 
meus in quo mihi complacui. Hoc enim videretur inversio or- 
dinis quod effectus causam mittat, et Filius testimonium daret ; 
quia non solum id non congruum erat, sed, sicut dixi, etiam 
indicationes et sacramenta et allegoriae iam delineata fuerant 
de revelatione Filii secundum carnem. Hoc non erat insolitum, 
illudque aures accipiebant. Nam ii secundum gratiam vocati 
erant filii et uncti et salvatores, qui a Deo missi fuerant tem- 
poribus diversis ad salutem populi, sieut Moyses et David et 
alii ceteri. Hinc bene accepta sunt verba angelica ad pastores: 
« Natus est vobis hodie Salvator, qui est Dominus Christus in 
civitate David ! », secundum promissiones antiquas et exspecta- 
tiones in omnibus generationibus. Patrem autem esse per 
unionem cum humanitate unam personam Patris et habere 
Filium non unitum in omnibus sibi consubstantialem, et similem 
sibi etiam in unione, et. Z/iwi nasci ex Patre unito, non con- 
gruum erat. Neque auditus id accepisset nee Patri unito 
esse Filium *consubstantialem, non unitum et simplicem, in 
omnibus ipsi similem ; et falsum esset illud: « Splendor et figura 
substantiae eius ». ///ud autem: Filius unitus ex Patre non 
unito, potuit fieri et etiam aecipi ab audientibus: primo, se- 
cundum naturam eius aeternam qua appellatus est Splendor et 
Verbum ut nos per eum exaltaremur ad Patrem ex quo natus 
est hypostatice sine successione et ante tempora; et rursus, 
secundum cognationem humanitatis eius unitae quae est in una 
adhaesione cum eo una persona filiationis. Et id aecepit auditus 
etiam ab initio dum audientes in scientia perficiebantur, quia, 
sicut dixi, indicationes et sacramenta et allegoriae iam manife- 
stata erant apud populum per educationem legis et prophetiam 
prophetarum, v. gr.: « Dixit Dominus Domino meo: Sede a dextris 
meis ? »; et: « Ipse erit mihi in filium ? »; et: « Donec veniat 
is cuius est regnum, et exspectabunt eum gentes 1 », etc. Quo- 
modo enim aecepta fuisset auribus haec vox superna de caelo: 
Hic est Filius meus, quae per contrarium sit: Hie est Pater 
meus in quo mihi complacui? Etenim usque nunc omnino igno- 
rabatur Filium aeternum exsistere secundum hypostasim sicut 
Patrem, quemadmodum dixit Dominus noster: « Vos me non 

cognoscitis neque Patrem meum ! ». Filio autem haec vox 
bene congruebat, et etiam accepta fuit, quia indicatio eius 
praecesserat *sicut dixi, et res non erat insolita auribus. 
Ita nec de Spiritu sancto hoc accipi potuisset ab hominibus 
qui « neque si Spiritus sanctus est? » secundum hypostasim 
e Patre procedens credebant. Quomodo enim Spiritus sanctus 
de seipso unito cum humanitate in una persona dixisset: Ego 
e Patre processi; et: Ego sum qui scrutor profunda divi- 
nitatis? cum in Scripturis nihil omnino innuebatur de pro- 
cessione eius hypostatica e Patre. Et quomodo Pater clamare 
potuisset: Hic est Spiritus sanctus in quo mihi complacui; 
aut Filius superne testificari: Hiec est Spiritus sanctus qui ex 
Patre procedit? De Filio autem haec accipienda erant in tem- 
pore suo convenienter: in initio secundum pueritiam, et po- 
stea in virili aetate secundum scientiam. Etenim via trita 
erat, et ostium. amplum apertuw erat, et ostiarii vigilabant 
custodientes, et creaturae exspectabant adventum Christi regis 
in via trita et complanata. Et Lex ianitor festinabit aperire 
ostium legale cum omni laetitia cordis: «Invenimus Messiam ? ». 
Et nuntius et propheta in proximitate clamabat auribus audien- 
tium, ostendens illum esse Christum, etsi tunc non cognosce- 
bant divinitatem eius et aeternam eius generationem quae 
unitive exsistit in humanitate eius, sicut Christus ipse dixit ad 
populum: « Vos secundum corpus iudicatis * »; et: « Cum 
exaltaveritis Filium hominis, in hac die cognoscetis quia ego 
sum 5 ». Etenim propter hanc unionem adorandam et ineffabi- 
lem etiam nomen Christi cum nomine filiationis iam indicatum 
fuerat neque hoc insolitum erat auditui. Sed quid tunc? Ecce 
iam nunc rex incepit revelari. Praecones terruerunt eos *cursu 
veloci. Qui exspectabant inceperunt interrogare nuntium qui 
ei praeibat, — nam viderant magnalia eius maiora quam prio- 
rum: — « Tu qui es? ? » quia tam excelsa sunt tua, et remis- 
sionem peccatorum per opera in poenitentia praedicas. llle, 
cum omni demissa humilitate, eis fidem facit: « Non sum ego 
Christus ' », sed nuntius sum ante eum; et: « Ego sum vox 
clamantis in deserto * », quod est allegoria eorum ad quos 

clamo, quia ad tempus destituti et vacui sunt cognitione vera 
et exercitio sincerae virtutis; et sicut praedictum *est de me 
in prophetia: « Parabo viam Domini et rectas faciam semitas 
Dei nostri in planitie ! ». Et ita mansiones convenientes et 
praeclarae praeparatae erant per quas rex ingressurus erat: 
« Non auferetur sceptrum de Iuda nec expositor de inter pedes 
eius donec veniat is cuius est regnum, et exspectabunt eum 
omnes gentes? » etc.; et: « Ecce Virgo concipiet et pariet 
filium, et vocabitur nomen eius Emmanuel? ». Et alius alio 
modo dicit: « Et tu, Bethlehem Ephrata, non minima es in 
regibus Iuda; ex te enim egredietur rex qui pascet populum 
meum Israel ! »; et alius laetanter clamat: « Ecce venit man- 
suetus, sedens super asinum et super pullum filium asinae ? ». 
Et alius de gloria ingressus eius dicit: « Pueri et puberes 
laudabunt eum ? ». Et alius ait: « Principatus eius super hume- 
rum eius* », qui est crux victrix; et alius dicit: « Occidetur 
et etiam civitas destruetur ? »; et alius in nomine eius vati- 
cinatur eum surrecturum de sepulcro incorruptum et in inferno 
non derelinquendum: « Non dereliquisti animam meam in inferno 
nec dedisti sanctum tuum videre corruptionem ? »: et revixit 
immortalis et immutabilis. Et dictum est eum futurum esse 
primogenitum fratrum multorum in adoptionem filiorum ad re- 
demptionem corporum nostrorum, iuxta iilud: « Filius meus 
es tu; ego hodie genui te !? », quod explicat beatus Paulus: 
«Ita Deus suscitavit eum a mortuis ut amplius non videret 
corruptionem !! ». Et idem beatus David clamavit de gloria eius 
post resurrectionem et de exaltatione in qua factus est a Deo 
qui in eo est eique omnia subiicit: « Quid est homo quod memor 
eius fuisti et filius hominis quoniam visitasti eum? Minuisti 
eum paulo minus ab angelis et honore et gloria coronasti 
eum !? ». Quod ipse ascendit et exaltatus est per honorem *in 
unione et factus est in ordine divinitatis per dominationem in 
aeternum, idem avus eius prophetaverat: « Dixit Dominus Do- 
mino meo: Sede a dextris meis donec ponam inimicos tuos 
scabellum sub pedibus tuis !? ». 

Itaque cum haee in prophetia iam praecessissent, et finem 
disposite, in ordine et tempore suo, accepissent, convenienter 
quidem *post nativitatem et baptismum Cristi, signa et vir- 
tutes et alia mirabilia faeta sunt a. Domino nostro et per apo- 
stolos eius; et crucifixus est, et surrexit cum omni mirabili 
stupore, et viderunt eum discipuli eius et certiores facti sunt 
de resurrectione eius; et ipse eis promisit quod Spiritus veniret 
et eos doceret et confirmaret et pasceret in omnibus necessa- 
riis ad completionem praedicationis eius. Et ecce, sicut. prae- 
dixerat eis, viderant eum ascendentem *in caelum !, et iuxta 
promissionem eius Spiritus descendit et docuit et erudivit et 
pavit eos in omnibus mirabilibus. Itaque credibile fuit etiam 
hoe quod ipse iam significaverat eis per multa quae docuerat: 
se esse Deum ex Patre genitum ab aeterno, et cum maxima 
humilitate induisse humanitatem nostram, et unitive habitare 
in hoc templo humanitatis nostrae ad completionem huius oeco- 
nomiae adorandae et renovationem salutemque omnium, et 
venturum esse in hae unione eum gloria sua magna ut efficiat 
resurrectionem et iudicet orbem terrarum in aequitate. Quid 
igitur dicunt Petrus et Iohannes ad eum qui claudus erat ex 
utero matris suae? «In nomine Domini nostri lesu Christi 
Nazareni surge super pedes tuos? », et eventus secutus est 
secundum vocem et verbum. Credibilis fuit etiam doctrina 
beati Iohannis evangelistae quam tonuit ad omnes sub caelo: 
« In principio erat Verbum, et Verbum erat apud Deum, et 
Deus erat Verbum »; et: « Omnia per jpsum facta sunt»; 
el: « Verbum caro factum est et habitavit in nobis ? ». Rursus, 
hoe etiam eredibile fuit quod de humanitate eius dictum est a 
beato Petro: « Dextera Dei exaltatus est * »; et: « Ipse est 
qui pertransiit et sanavit quoniam Deus erat cum illo ? ». Rur- 
sum, cum beatus Paulus dixisset ad alterum claudum ex utero 
matris, in civitate Lystris, alta voce, in virtute Spiritus sancti: 
«In nomine Domini nostri lesu Christi surge super pedes 
tuos 9 », et eventus secutus esset vocem, credibile fuit sacra- 
mentum Evangelii quod annuntiat omnibus sub caelo; « Appa- 
ruit in carne * »; et: « Forma Dei formam servi sumpsit ? » ; 

et: « Ipse est splendor gloriae eius et figura substantiae eius, 
et tenet omnia virtute verbi sui ! ». 

Igitur propter haec et ob haec *testimonia *quae tempore suo 
venerant, Deus Verbum humanitatem nostram ad personam suam 
unitive sumpsit et fecit illum Aominem ec nobis secum unum 
Filium Dominum qui est lesus Christus heri et hodie, ipse et in 
aeternum ?, in una voluntate et virtute et potestate et domi- 
natione. Non autem Pater nec Spiritus sanctus wmanitatem 
sumpsit in hac oeconomia, quamvis una sit natura et virtus 
et potestas et voluntas Patris non uniti, et Filii uniti, et Spi- 
ritus sancti non uniti, in una gloria et adoratione, in saeculum 
saeculorum. Amen. 


CaPUT SEPTIMUM: Exemplum ex natura creata pro instructione 
puerorum de hac re. 


Sed dicemus per exemplum et similitudinem e natura creata, 
pro instructione puerorum et dubitantium, quomodo unio cum 
humanitate nostra Deo Verbo tantum facta sit, cum natura 
infinita una sit unaque aequalitas Patris et Filii et Spiritus 
sancti. Supra quidem, secundum veritatem Scripturae, expli- 
cavimus quod, etsi una est natura et voluntas Trinitatis, per- 
sona tamen filiationis totam tulit oeconomiam quae facta est 
propter salutem nostram; sed etiam ex iis, quae ad naturam 
creata» pertinent, parvum exemplum sumamus in similitudi- 
nem incomprehensibilitatis. Verumtamen decet iudices veritatis 
scire quod exemplum quodeumque, ad *docenda invisibilia adhi- 
bitum, non est in omnibus simile; alioquin non esset exemplum, 
sed res ipsa quae ad faciem videtur et percipitur absque exem- 
plo similitudinis ex alia natura; v. gr. si homo vult scire quae 
sint natura et hypostasis Adam, ecce cognoscit eas in singulis 
hypostasibus hominum; quod non est exemplum, sed ipsa rei 
veritas. Similitudo autem ostendere nequit naturam et hyposta- 
sim illius quod exemplo indiget. Ita enim Scriptura, ostendere 
volens per exemplum quomodo hypostases adorandae non sint 
priores aliae aliis, licet sint causa et effectus, Pater genitor, et 
Filius genitus Spiritusque sanctus procedens qui sunt ex Patre 
sine successione, sine divisione, et sine momento, adduxit illud : 

« splendor », et « verbum »; quamvis splendor et verbum non 
sint res subsistentes sed virtutes et operationes. Verumtamen 
adductum est exemplum, et acceptum est in similitudinem, et 
explicatum est quod non est virtus nec operatio, quia addidit: 
« Figura substantiae eius », et: « Deus est Verbum », et re- 
liqua. Itaque hie etiam ponamus similitudinem, non quidem 
similitudinem ex omni parte, quia non sicut afferimus exempla 
quae natura inter se differunt, ita debet litigiosus ea intelle- 
gere secundum naturas diversas, iuxta sententiam arianam. 
Sed per modum exempli illud sumimus quo et Patres ante nos 
usi sunt ad persuasionem litigiosorum ut ezplicerent quomodo 
Pater et Filius et Spiritus sanctus, dum sunt una natura infi- 
nita et tres hypostases infinitae, in se invicem habitent incon- 
fusibiliter, et serventur proprietates singularum personarum 
sine mixtione, et quoriodo, dum una est natura et potestas 
et voluntas et infinitas, unio cum forma servi *sumpta Deo 
Verbo tantum facta fuerit. 

Ponatur ergo, similitudinis causa, pro infinitate et spatio 
incircumscripto, hoc spatium circumscriptum quod est inter 
firmamentum et terram. Tunc in illud spatium tacite effunde 
aerem donec plenum sit et nulla regio ab eo sit vacua; et 
deinde animo adde quod in toto hoc spatio, quod est inter fir- 
mamentunm et terram et aere omnino plenum est, sol ortus 
est cum radio suo fulgenti et calore suo, dum aer coram eo 
non recessit nec capacitas Zoc? aucta est, sed eadem est ex 
quo sol totum spatium inter caelum et terram implevit. Et hoc 
modo [2n «no spatio sol illuminans el calor et]! aer sunt sine 
confusione, sine mutua limitatione. Sol cum calore suo non con- 
funditur nec miscetur, quia mens rationalis distinguit. quod 
calor non sit lux, nec lux calor. Etenim cuim primum creata 
sunt quattuor elementa, quorum unum est ignis cum calore 
suo, lux creata non erat; nam ecce ignis est per modum mix- 
tionis in lapidibus et etiam in aliis materialibus, quemadmo- 
dum videmus eum exire e lapidibus et concussione fluctuum 
maris, et est etiam in ceteris materiis, et urit et ostendit ope- 
rationem suam cum tamen luce non ardeat, v. gr. urunt sinapis 

et alium et thapsus ! et euphorbeum ?, et calx et alia eiusdem 
generis quae tamen lucem non proferunt. Et lux etiam videtur 
in multis rebus et cum calore non commiscetur, v. gr. videtur 
in lapidibus qui noctibus lucent et res ostendunt, et in herbis 
quae in agro lucent et in volatilibus parvis *quae fulgent radio- 
rum lampadis instar dum lux eorum non est lux ignis, et in ceteris 
aliis. Et ecce, ut aiunt, oculi omnium ferarum noctibus lucent 
lampadis instar. Evidens est ergo quod calor solis a luce eius 
mente separari potest. Ita et hoc videmus de aere. Ecce enim 
videmus quod sol cum luce et calore suo discedit et abscon- 
ditur et a nobis se separat tempore noctis, et aer remanet 
sicuti est, implens spafiwm inter firmamentum et terram, cum 
nullum detrimentum patitur propter discessum lucis, nec de- 
minutus est aut contrahitur ab expansione sua cum in eo 
oriuntur lux et calor solis. Et in uno spatio sunt sol illumi- 
nans et calor eius et aer sine confusione, sine mixtione, sine 
commixtione, sine admixtione. Etenim mixtio (nauzaga ?) 
corruptionem facit, et partes eius, postquam mixtae sunt, non 
possunt separari; et partes, quae mixtae sunt, etiam quanti- 
tatem suam mutuo augent. Ita etiam quod attinet ad commix- 
tionem (bbükya *). In commixtione mixta partes, post com- 
mixtionem, non possunt separari, quemadmodum commiscet quis 
farinam tritici aut hordei et ervi cum calce aut pulvere et 
aliis huiusmodi, quae post commixtionem separari non possunt. 
Ita et de admixtione (hbultana *); partes, quamvis non com- 
misceantur, sicut fabae et grana triticea et hordeacea, attamen, 
etsi separari possint in admixtione sua, per mutuam admixtio- 
nem quantitatem augent et spatium maius occupant. Hoc modo 
per hoc parvum exemplum depinxisti exemplar essentiae Dei 
absconditae et incomprehensibilis. Aer non commiscetur, nec 
admixtionem nec mixtionem habet cum sole et calore eius; 
nec sol et lux eius sunt modo admixtionis et commixtionis et 
mixtionis cum calore qui in aere est aut cum aere qui est in 


! In. margine: thapsus, id est, raphanos agrestis, amara gustu. Ar«- 
bice: sadabun gabaliyun, 2d est, ruta montana. — ? |n margine: 
Euphorbeum, id est, planta alealina. — ? Dicitur de mixtura rerum 
liquidarum. — * Dicitur de mixtura solidorum quorum partes separari 
non possunt, v. gr. de variis speciebus farinae. — * Dicitur de mixtura 
solidorum, quorum partes separari possunt, v. gr. de granis triticels, ete. 

calore et luce *solis, nam ecce mens ea ab invicem separare 
potest secundum naturam eorum, ut supra ostensum est. 

Nunc igitur sume per modum exempli subtilis aliquam par- 
vam partem aquae eamque aeri coniunge. Videbis per hanc 
unionem factam inter aquam et aerem expansum, quo omnia 
sub caelo plena sunt, spatium nullum incrementum accepisse 
secundum quantitatem; nam ecce tota cavitas a caelo usque 
ad terram aere omnino plena erat; et postquam hoc paululum 
aquae in evaporatione sua per aerem assumptum est et aeri 
coniunctum est, et factum est nubes lucida, capacitas Zoci 
eadem est. Tunc, simili modo, tacite diffunde eumdem solem et 
calorem eius et hunc aerem unitum aquae quam sibi sumpsit 
in vaporem tenuem, et vides eamdem esse inconfusionem in 
infinitate plenitudinis aeris respectu huius aquae. Aer enim 
coniunctus est cum aqua in nubem tenuem; et spawn replet 
ipse una cum aqua cui per evaporationem in unam nubem con- 
iunctus est; et idem sol ;eanet lucidus cum calore suo. Vapor 
enim aquae per unionem cum aere nubem constituit. Aqua qui- 
dem non coniungitur luci ad formandam nubem, neque calori 
quia calor vaporem aquae dissipat. Aeri autem aqua bene con- 
iungitur ad constituendam nubem vapoream et subtilem quae 
non prohibet lucem et calorem solis per ipsam transire et omnia 
sub caelo illuminare, dum s9/ totaliter est in aere qui vapori 
tenui aquae coniunctus est. Sic ex hoc exemplo imperfecto 
similitudinem accipiamus. Deus Verbum enim, consubstantialis 
Patri et. Spiritui sancto, sumpsit hominem suum eumque sibi 
coniunxilL personaliter in una filiatione, dum "infinitus est sicut 
Pater el Spiritus sanctus. Supra quidem diximus fieri non po- 
tuisse in hac dispensatione ordinata, ut illa oeconomia adoranda 
adimpleretur a persona Patris aut Spiritus saneti, sed, spectata 
praeparatione antecedente, tantum a persona Filii. Et ita, Patre 
et Filio et Spiritu sancto in una essentia unaque infinitate exsi- 
stentibus, Deus Verbum humanitatem nostram sumpsit eamque 
sibi coniunxit in una filiatione et tamen Trinitas nullam addi- 
tionem in natura sua infinita recepit. Et Pater et Spiritus 
sanctus infinite habitant in Filio infinito qui ad personam suam 
hominem finitum sumpsit, in quo unitive et infinite habitavit, 
cuique omnia sua, praeter naturam suam, dedit secundum exem- 
plum aeris et aquae. Et eadem essentia infinita est in hyposta- 


10 


20 


30 


10 


20 


30 


-«( 45 ys- 


sibus infinitis, Patre non unito et Filio unito et Spiritu Sancto 
non unito, in una gloria et exaltatione in aeternum. 
hursum, adhibeamus aliud exemplum, quia dilectio vestra 
me rogavit ut, cum festimons e Scripturis, etiam argumenta 
e natura rerum sumerentur in similitudinem, sicut et Patres 
fecerunt; quia et Patres hoc exemplum ad persuasionem litigio- 
sorum adducunt. Fingas igitur animo tres lampades :fulgentes 
et absque materia, quae perfectae sunt in omni illuminatione 
sine defectu, et introduc eas in domum aliquam; videbis hanc 
domum omnino plenam esse luce lampadum. Deinde animo ac- 
cipe unam ex his lampadibus et educ foras: ecce eadem domus 
impletur luce duarum lampadum nee defecit. Et educ aliam 
lampadem, et eadem *lux domum implet. Rursus introduc has 
lampades in domum: eadem est lux, nam nec quantitas lucis 
aucta est, nec spatium maius factum est propter remotionem et 
introductionem lampadum, quemadmodum lux lunae aut flam- 
mae ingentis luci solis per diem nihil addit. hursus, animo 
educ unam ex his lampadibus, quae non sunt coniunctae mate- 
riis, et per unionem accende cum ea aliquam parvam materiam, 
sive ligni cedrini, 'sive parvae quantitatis !, et rursus affer eam 
ad lampades vicinas eius, et videbis eamdem esse quantitatem 
lucis, cum haec parva materia nullum incrementum fecerit, 
quia tres lampades illae perfectae sunt in luce sua perfecta, 
sicut hic sol sensibilis cuius luci nihil addi potest; et idem est de 
luce lampadum. Etenim in se habitant inconfusibiliter, et haec 
una materia cum hac lampade coniungitur in una luce inconfusa 
cum duabus lampadibus non unitis; lux non unita, lux unita, 
lux non unita : una lux. Ita et simili modo, Deus Verbum, id 
est, forma Dei, coessentialis Patri et Spiritui sancto, lux de luce, 
Deus verus de Deo vero, consubstantialis Patri et Spiritui sancto, 
formam servi ad personam suam unitive sumpsit et in eo habi- 
tavit unitive in una adhaesione, sine mixtione, sine admixtione, 
sine commixtione, sine confusione, et eum fecit secum unum 
Filium in aeternum. Et Filius unitus habitat in Patre non unito; 
et Spiritus sanctus non unitus *in Patre non unito et in Filio 
unito; et Pater non unitus habitat in Filio unito et in Spiritu 


! Locus corruptus; videtur fuisse scriptum « sive ligni cedrini sive 
ligni talis 4n parva quantitale ». 

sancto non unito, in una infinitate inconfusa, et sicut ipsi 
sciunt. 

Nec additio facta est Trinitati propter assumptionem, nec 
locus, nec limes; et eadem Trinitas est in essentia sua infinita 
ab aeterno et in aeternum, dum hypostases eorum servantur 
sine confusione in essentia infinita et in una natura, et in se 
invicem habitant sine admixtione, sine mixtione, et sicut ipsae 
sciunt. Ita et in hae unione adoranda Deus Verbum, qui est 
hypostasis infinita sicut. Pater et sicut Spiritus sanctus, coniun- 
ctus est cum hypostasi finita hominis sui quem ad personam suam 
assumpsit, sicut ignis cum rubo, in una persona filiationis, sine 
confusione, sine mixtione, sine admixtione, servatis proprieta- 
tibus utriusque naturae in hypostasibus earum in una adhae- 
sione unius Domini Iesu Christi, Filii Dei; ipsi et eius Patri 
et Spiritui sancto laus et gloria et adoratio et exaltatio in 
saeculum saeculorum. Amen. 


CaPvT ocTAVUM: De unione quae facta est Deo Verbo, id est, 
uni de hypostasibus Trinitatis, quae est Filius aeternus, 
cum homine suo ex nobis quem assumpsit ad personam 
suam et fecit secum. unum Filium in una unitate in ae- 
ternum. 


Nunc dicemus in virtute Christi, spei nostrae et capitis 
vitae nostrae et Dei nostri, qui adest infirmitati et debilitati 
nostrae et deficientiae scientiae nostrae puerilis, secundum 
fiduciam nostram in ipsum, de illa oeconomia adoranda quae 
facta est propter salutem nostram et renovationem omnium 
per Dominum nostrum lesum Christum, et de omnibus ad eum 
pertinentibus, prout nobis datum est per *copiosas eius mise- 
ricordias ex thesauris eius beatis qui numquam defecerunt 
nec deficient, secundum sensum Librorum sanctorum et tra- 
ditionem Patrum verorum in spiritu loquentium, qui fuerunt 
columnae firmae et lumina splendida et solaria in Ecclesia 
sancta Christi, qui ipse est caput eius sublime. Ita enim Ecclesia 
Christi, ab initio praedicationis eius vivificantis, credit et tenet 
et tradit per omnes generationes in saeculum, sicut accepit a 
Domino nostro et apostolis eius beatis quos constituit lumen 
mundi: una de hypostasibus Trinitatis adorandae et consub- 

stantialis, — id est ! Filius unigenitus, Deus Verbum, coae- 
ternus Patri et Spiritui sancto, natus ex Deo Patre ab aeterno, 
ante omnia saecula et supra tempora, Deus verus de Deo vero, 
lumen de lumine, genitus non factus, consubstantialis Patri et 
Spiritui sancto, per quem omnia facta et creata sunt; ?7/ae 
autem hipostases * aequales sunt simul in omnibus suis, in 
essentia et virtute et potestate et voluntate, excepta proprie- 
tate personali hypostaseon suarum; paternitate, scilicet, et 
filiatione et processione; — Filius, nimirum, Deus Verbum, 
coaeternus Patri et Spiritui sancto, propter nos homines et 
propter salutem nostram, descendit immobiliter, nam caelum 
et terra infinitate naturae eius plena sunt, et, cum volun- 
tate Patris et Spiritus sancti, per humilitatem mirabilem et 
stupendam quae aequalem non habet, incarnatus est et inhu- 
manatus per Spiritum sanctum et ex Maria virgine, id est, 
sumpsit ex ea hominem completum qui de Spiritu sancto uniter 
et sine coitu conceptus est, et secundum ordinem naturae suae 
humanae formatus est, et anima rationali animatus est post 
quadraginta dies in ipsa unione, et expletis novem mensibus, 
sicut omnes pueri, e *beata Maria natus est; e natura quidem 
eius sed supernaturaliter, nam destructa non sunt signa virgi- 
nitatis eius nec corrupta sunt sigilla naturalia verae castitatis 
eius splendidae; quem in ipsa unione, Deus Verbum, qui in ea 
erat, induit; et ipse est templum et domicilium et habitaculum 
Verbi in una adhaesione in aeternum; ipsa autem beata Virgo 
erat ex genere et progenie domus David et Abraham, secun- 
dum promissiones ad eos olim factas et secundum verba pro- 
phetarum qui in omnibus generationibus eum praenuntiaverant, 
et sicut. beatus Paulus elucidavit: « Non de angelis sumpsit, 
sed de semine Abraham ? »; et: « Suscitavit illis David regem; 
ex semine huius Deus, sicut promiserat, suscitavit Israel Iesum 
Salvatorem * ». Non enim suscitatus est et deinde assumptus 
et unitus; sed cum initio formationis eius fuit assumptio eius 
a Deo Verbo, qui in eo habitavit sicut in templo uniter, et 
fecit eum secum unum Filium in una gloria et adoratione, in 


' Explieat auetor primum quae sit « una », deinde quales sint « hypo- 
stases ». — ? Hic aliquid fortasse excidit. — ? Hebr., n, 16. — * Act, 
xII, 22-23. 

una adhaesione ineffabili unius personae Christi, Filii Dei, in 
aeternum. Nec naturae confusae sunt propter unionem, nec 
admixtae, nec mixtae in suis hypostasibus per proprietates 
suas distinctis; nec ordines naturales ! mutati sunt, sed, dum 
uniti, distincti sunt, et, dum distincti, uniti sunt in una per- 
sona in aeternum; et natura Dei Verbi servatur sine muta- 
tione in hypostasi sua sieut Pater et sicut Spiritus sanctus. 
Ita et homo, quem assumpsit ad personam suam uniter, for- 
matus est, et membris coagmentatus, et anima praeditus, et 
natus est secundum naturam suam in unione, et adoratus est 
a Magis in unione, propter Deum Verbum qui in eo habitat 
ab initio formationis eius. Deus adoratus est et adoratur in 
templo suo, et templum eius adoratum est et adoratur propter 
divinitatem, quae in eo est, in una adoratione, in una digni- 
tate *in aeternum. Verumtamen, summatim, cum circumcisus 
est secundum legem gentis suae, et cum proficiebat in statura 
sua et sapientia sua et gratia secundum verbum Lucae evan- 
gelistae *, imo et cum esurivit, et cum fatigatus est, et. cum 
iustificatus est in spiritu ?, et cum passus est, et cum cruci- 
fixus est, et cum adimplevit omnem oboedientiam usque ad 
mortem, et cum mortuus est et Deus, qui in eo est, eum susci- 
tavit, divinitas, quae in eo est, non passa est, sed eum perfi- 
ciebat passionibus eius. Et quidem exaltatus est sublimiter, 
et venturus est cum gloria sua magna iudicare mortuos et 
vivos in haec unione, in una virtute et potestate cum Deo Verbo 
qui in eo est. In omnibus his mutationibus, quas tulit huma- 
nitas eius secundum naturam suam, ut dixi, divinitas, quae 
in eo est, nullo modo passa est — divinitas enim impassibilis 
est —, nec mutata est, nec alienata ab assentia sua, nec unio 
illa adoranda soluta est, nec divinitas eius ab ipso discessit, 
id est, Deus non discessit a templo suo unito in aeternum, sed 
ipsa divinitas, quae in eo est, humanitatem eius unitam gra- 
datim perficiebat in omnibus rebus sublimibus. Et ita, servatis 
absque confusione proprietatibus duarum naturarum uniter in 
hypostasibus earum, in una adhaesione divinitatis et humani- 
tatis Christi, in una persona unita filiationis, haec oeconomia 


! Le. naturae cum suis proprietatibus. — ? Luc., 11, 40. — ? I. T/m., 

adoranda perfecta est. Et Christus passus est in natura sua 
humana naturaliter, sed Christus non passus est in natura sua 
divina naturaliter — haec enim impassibilis est; — sed ipse 
homo Domini nostri, absque Deo qui in eo est, pro omnibus 
mortem gustavit !; et templum eius solutum est, quemadmodum 
Deus, qui in eo est, dixit: « Solvite templum hoc », in quo 
habito per unionem, « et in tribus diebus ego excitabo illud ? ». 
Solutio compositi hypostatici Awiws hominis, so/wtio scilicet 
animae a corpore in morte per tres dies, ad humauitatem 
Christi pertinet; virtus *autem, quae suscitavit templum eius 
a mortuis et sine corruptione illud servavit, et ad immortali- 
tatem et immutabilitatem passionibus illud perfecit, ad divi- 
nitatem Christi pertinet: « Non derelicta est anima eius in 
inferno, nec corpus eius vidit corruptionem ? ». 

Et conveniens fuit ut ille, per quem omnia sunt et propter 
quem omnia, qui est Deus Verbum, passionibus perficeret caput 
vitae hominum, quod est templum ipsius rationale, id est, for- 
mam servi, hominem Iesum, quem assumpsit ad personam suam 
ut in eo iunctim revelaretur, et iste esset in omnibus prae- 
stantibus !. Et quamvis homo Domini nostri Filius esset ab utero 
in una unitate filiationis eum Deo Verbo, qui eum sumpsit in 
una dignitate in aeternum, « ex timore et passionibus quas 
tulit didicit oboedientiam ? », et quam proficua sit iis qui eam 
adimplent. Et ita per hanc oboedientiam usque ad mortem per- 
fectus est in omnibus praestantibus, in immortalitate, in immu- 
tabilitate, in impassibilitate, et factus est sublimiter in ordi- 
nem divinitatis, quae in eo est, per unitatem filiationis quam 
ab utero habuit. Nec-adhuc notum erat in qua sublimitate 
esset secundum honorem propter Deum Verbum qui in eo 
habitat unitive in aeternum: « Cognitus est Filius Dei per 
virtutem et Spiritum sanctum qui a mortuis surrexit lesus Chri- 
stus Dominus noster, az apostolus 9, ut nos doceret unum esse 
Filium in una persona unius Domini lesu Christi ab unione 
et deinceps et in aeternum; qui est mortuus in humanitate 
sua secundum naturam suam mortalem, et surrexit virtute divi- 
nitatis quae in ea est, quae est immortalis naturaliter, id est, 


t! Cf. Hebr., 1, 9. — ? IoH., 1t, 19. — ? Cf. Act., ry, 34. — * Cf. Hebr., 
II, 10. — 5 Cfr. Hobr., v, 8. — * Rom., 1, 4. 

Deus Verbum suscitavit humanitatem suam unitam, quae est 
templum ipsius, sicut dixit: « Solvite templum hoe, et in tri- 
bus diebus *ego excitabo illud ! ». Et unus est Christus in una 
persona filiationis divinitatis et humanitatis suae: «Iesus Chri- 
stus, heri et hodie; ipse et in aeternum ? ». Illud: « Heri et 
hodie », humanitatis Christi est; illud: « In aeternum », divi- 
nitatis Christi in una adhaesione filiationis, in una persona in 
aeternum. Et: « Ex quibus visus est Christus ? »: en persona 
unionis quae ab utero faeta est; « secundum carnem », ecce 
hoc ad naturam humanam Christi pertinet; « qui est Deus super 
omnia », ecce hoc est divinitatis Christi. Et unus est Christus 
in utraque; et unus est Filius in utraque, non in eadem, propter 
unionem, et sine separatione, ab annuntiatione Gabrielis an- 
geli et in aeternuin. 

Ab unione quidem et deinceps, divinitas eius non est absque 
humanitate eius, nec humanitas eius absque divinitate eius, cum 
tamen non sunt simul coniunctae in una persona Christi, Filii 
Dei, nisi servatis naturis suis in hypostasibus suis, sine con- 
fusione, in una adhaesione, in aeternum; nam Deus Verbwm 
sublimia sua Zo7nini suo dedit, et non assumpsit humilia eius. 
Et quemadmodum ignis, ferro unitus, ei confert omnia sua, 
calorem et lucem, dum ignis nihil de nigrore ferri sumit, sed 
illud purificat et splendere facit, sic, propter unionem Dei Verbi 
cum humanitate sua, proprietates naturae eius non mutatae 
sunt, nec ipse passus est in passionibus eius, nec participavit 
in passionibus eius, sed perfecit humanitatem suam per pas- 
sionem dum ipse non passus est. Neque periit natura humani- 
tatis eius, sed ipse per unionem ei dedit omnia sua, excepta 
natura sua, 4. e. gloriam, virtutem, dominationem, potestatem, 
honorem, nomen filiationis, quia assumpsit eum ad personam 
suam ut in eo revelaretur et omnia, quae ad oeconomiam spe- 
ctant, per virtutes in eo faceret, non vero ut pateretur in pas- 
sionibus eius; absit! Namque ille 40720, absque Deo, pro omnibus 
mortem gustavit 5. Ferrum enim, sine igne, non calefit, nec 
calefacit, nec splendet, neque operatio ignis et virtus eius 
ignea videntur nisi in ferro aut in alia materia. Itaque in hac 
unione ignis et ferri, ferrum vides igne plenum. Quod si velis 

videre ignem et cognoscere virtutem et operationem quibus 
pollet, ecce ea cognosces in ferro, in una operatione, in una 
persona (parsopa) laminae et ignis. 

Humiliatio autem, quae dicitur de Deo Verbo, in eo est, quod 
ipse se demisit dum esset sublimis in omnibus suis, et induit 
naturam nostram infirmam, et eam fecit secum unum Filium 
in una dignitate, non vero quod participavit in passionibus 
eius; absit! Humiliatio enim et oboedientia usque ad mortem 
ad humanitatem unitam Domini nostri pertinent. Et propter 
hanc oboedientiam Deus, qui in eo est, valde exaltavit illum; 
quae exaltatio, quam naturaliter non habebat, sed ab utero pos- 
sedit, ex actionibus cognita est. Et ipse homo Domini nostri 
est, qui facetus est oboediens usque ad mortem; nam Deus Ver- 
bum non indiget exaltatione, quia omnia sublimia sua ab ae- 
terno per essentiam suam naturaliter possidet sicut Pater et 
sicut Spiritus sanctus. Ergo ipse non mortuus est, quia ipsius 
non erat per oboedientiam solvere inoboedientiam, sed huma- 
nitatis eius unitae, quae solvit debita generis illius, quem ipse 
fecit secum unum Filium ab utero cuique omnia subiecit. Et 
beatus Paulus, hanc exaltationem et simul prophetiam adim- 
pletam miratus, dicit !: « Quid est homo quod memor eius 
fuisti, et filius hominis quoniam visitasti eum? Minuisti eum 
paulo minus ab angelis; gloria et honore coronasti eum et 
constituisti eum super opus manuum tuarum, et omnia subie- 
cisti sub pedibus eius ». Dicens autem: « Omnia ei subiecit », 
nihil dimisit non subiectum ei. Nunc autem non videmus omnia 
subiecta ei. Eum autem, qui paulo minus quam *angeli mino- 
ratus est, videmus esse lesum propter passionem mortis suae 
gloria et honore coronatum; ille enim, absque Deo, pro omni- 
bus mortem gustavit. 

Nunc, quoad illa, dicant nobis Theopaschitae, quaenam sit 
lux hae clarior ad ostendendum naturas diversas earumque 
proprietates in hac unione? unam quae memor fuit, et alteram 
quae memorata est; unam quae visitavit, et alteram quae visi- 
tata est; unam quae minuit et alteram quae minorata est; 
unam quae posuit gloriam et honorem in ea quae minorata 
est et minuta ab angelis propter passionem mortis suae, et 

alteram quae accepit gloriam propter oboedientiam suam usque 
ad mortem. Ecce evidens est illum, qui omnia ei subiecit, alium 
esse in natura sua ab eo cui omnia subiecta sunt. Et quis est 
qui. absque Deo, pro omnibus mortem gustavit, nisi homo 
Domini nostri qui est templum eius unitum, quod ipse post tres 
dies suscitavit? Sed audiamus beatum Paulum: « Per hominem 
quidem mors, et per hominem vivificatio mortuorum ! ». Quae- 
nam affirmatio hae lucidior, quod servantur in haec unione 
naturae in proprietatibus hypostaseon suarum sine confusione, 
in hae una persona Christi, Filii Dei, sicut ignis in rubo et rubus 
in igne, secundum exemplum a Patribus allatum? Et quemad- 
modum naturae in suis hypostasibus unitae sunt ad unam per- 
sonam, unita sunt etiam nomina earum in una appellatione 
eiusdem unius personae. Nomen quidem Filii ad divinitatem 
Christi proprie pertinet: « Misit Deus Filium suum in simili- 
tudinem carnis peccati * »; et: « Unigenitus Filius qui est in 
sinu Patris? »; per unionem vero oc «omen pertinet etiam 
ad humanitatem Christi, nam de eo dictum est: « Ego ero ei 
in patrem et ipse erit mihi in filium * » ; et: « Filius meus es tu 
et ego hodie genui te ? »; et: « Filius Altissimi vocabitur 5»; 
et: « Hic est Filius meus dilectus in quo mihi complacui ? »; 
et: *« Misit ad eos Filium suum dilectum, et eiecerunt eum 
extra vineam et occiderunt eum ? »; et: « Filio suo non peper- 
cit, sed pro nobis omnibus tradidit illum ? ». Ita nomen filia- 
tionis, quod possidet homo Domini nostri, ad eum pertinet non 
separatim; sed per unionem cum Filio aeterno, Filio Altissimi, 
unus est Filius Altissimi, quemadmodum dictum est ad matrem 
eius: « Filius Altissimi vocabitur, et dabit illi Dominus Deus 
sedem David patris eius !! ». Est quidem filius David in natura 
sua humana, quia ex semine eius est per successionem bene- 
dictionis; unione autem cum Filio Altissimi est unus Filius 
Altissimi in aeternum. Dews Verbum enim eum ad perso- 
nam suam sumpsit unitive ut in eo revelaretur: « Revelatus 
est in carne !! », Et ipse est forma Dei invisibilis, non quidem 
cum distantia, sed dum Dews Verbum in eo habitat unitive, 

in una adhaesione, infinitus in finito, Deus in homine suo, et 
perfecit in eo totam oeconomiam, in una adhaesione, et pote- 
state, et virtute, et dominatione, in una dignitate et adoratione 
in aeternum. Et ut mortales possent ad eum accedere, hac de 
causa splendorem suum ineffabilem et secretum invisibile divi- 
nitatis suae celavit velo quod est caro eius. Et quemadmodum 
ipse in monte coram discipulis suis secretum manifestationis 
suae splendentis ostendit, et vultus humanitatis eius per eum 
splenduit sicut sol, sic et in novissima sua manifestatione, quae 
erit magna et gloriosa, videbitur in hac unione cum omni 
gloria sua ineffabili: « Sol obscurabitur et luna non ostendet 
lumen suum; tunc videbunt filium hominis venientem in nubi- 
bus eum virtute et gloria magna ! ». Rursum, quid fiet hoc 
tempore novissimi eius adventus? « Et omnes, qui dormiunt 
in pulvere, audient vocem eius et resurgent? », et in hac 
*unione « iudicabit omnem orbem terrarum in aequitate ? » ; 
et sicut dixit beatus Paulus in Actibus: « Statuit diem quo 
iudicaturus est universam terram cum aequitate, per virum 
quem separavit, et convertit unumquemque hominem ad fidem 
eius, excitando ipsum a mortuis * »; ut ostenderet unam esse 
potestatem et virtutem et dominationem et iudicium divinitatis 
et humanitatis, in una persona Christi, Filii Dei, dicit: « Omnes 
stabimus ante tribunal Christi, ut retribuatur unicuique no- 
strum id quod fecerit, sive bonum, sive malum ? ». 

Unio igitur non est cum distantia naturarum; neque sicut 
Paulus gerebat personam Christi secundum distantiam, ita et 
hic. Non enim quemadmodum Paulus sumpserat personam Chri- 
sti, sic Christus personam Pauli sumpserat, ita ut nomen esset 
commune: Paulus Christus, et Christus Paulus; sed hic natu- 
rae mutuam personam sumunt, in una unione, in una adhae- 
sione, in uno nomine communi, quod sibi mutuo communicant 
in ipsa unione: « Filius hominis qui est in caelo 5 »; nomen 
quidem * Filius hominis ' ad naturam eius humanam pertinet, 
ob unionem tamen pertinet etiam ad Deum Verbum assumptive. 
Simili modo et nomen * Iesus ' et nomen * Christus '. Ita etiam 
nomen : Filius ' et nomen *' Dominus gloriae , etsi ad divini- 

tatem Christi proprie pertinent, ob unionem tamen personalem 
pertinent ad humanitatem eius assumptive: « Si enim illam 
cognovissent, Dominum gloriae non crucifixissent ! »; et: « Si 
Filio suo non pepercit, sed pro nobis omnibus tradidit illum ? ». 
At crucifixus est et mortuus est in humanitate sua, non in 
divinitate sua, et est Dominus gloriae et Filius Dei propter 
unionem et adhaesionem quae ipsi fuerunt cum Filio aeterno 
et Domino gloriae qui est Deus Verbum. Quod proprie ad Ver- 
bwin pertinet, pertinet ad 4,omznern. Verbi assumptive, propter 
unionem: « Dominum eum et Christum fecit Deus hunc *Iesum 
quem vos erucifixistis ? ». Non enim Deus Verbum factus est 
Dominus, neque ipse unctus est ut esset Christus secundum 
dignitatem filiationis cum Filio, sed humanitas eius uncta est 
ut esset Filius cum eo in una persona. 

Et adducamus exemplum in similitudinem, quamvis nostra 
et ea, quae apud nos sunt, his inferiora sint. Quemadmodum 
is homo appellatur imago Dei propter unionem quam possidet, 
— etsi hie unio sit hypostatica et naturalis et passibilis et 
finita et necessaria, illic vero unio sit personalis et voluntaria; 
non enim divinitas exinde incepit, sicut anima quae in corpore 
creata est et est pars hominis; exemplum enim est hoc; — 
et quemadmodum in hoc exemplo, propter unitatem unius hypo- 
stasis dicimus quod homo est sapiens et intellegens et ratio- 
nalis, et rursus quod manducat et bibit et moritur, dum scimus 
quae sint animae: vita et ratio, et quae sint corporis: fames 
et sitis et mors, verumtamen haec et illa videntur in una hypo- 
stasi, id est, in homine; sic et in hac unione adoranda et 
ineffabili. Christus enim est unus, et unus est Filius in una 
persona; et dicimus quod Christus visibilis est et invisibilis, 
quod Filius crucifixus est et passus est in natura sua humana, 
eL quod in divinitate sua non patitur nec moritur: « Ego sum 
resurrectio et vita * », et quod Filius cognoscitur et percipitur, 
et quod Filius non cognoscitur nec percipitur: « Me scitis et 
unde sim scitis? », et: « Neque me scitis neque Patrem meum 8 », 
et: « Ego vado et venio ? », et: « Vobiscum sum omnibus die- 


! | Cor,n, 8. — * Rom», vut, 32,.— * Act; 1,30. —'* IoBS xb 
— 5 JoH., vir, 28. — * Ion., vri, 19. — * lon, xiv, 28. 


15 


?0 


30 





15 


20 


-«( 55 )»- 


bus! »; dum cognoscimus Filium in natura sua divina esse 
impassibilem et immortalem, in natura sua autem humana pas- 
sibilem et mortalem, et ipsum, non autem divinitatem quae 
suscitavit illum, a mortuis surrexisse: « Hunc lesum quem 
suscitavit *Deus ? ». Et quemadmodum nomen proprium Filii 
ad divinitatem Christi pertinet, sic et nomen proprium Christi 
ad humanitatem Filii Haec enim a Spiritu sancto uncta est 
ab utero, initio formationis suae, ut esset cum Deo Verbo unus 
Filius in una adhaesione, in una virtute et potestate et ado- 
ratione et dominatione in aeternum, etsi omnia nondum sub- 
iecta sint ei, ut supra ostensum est ex verbis Apostoli. 
Itaque ab unione et deinceps. Christus est Filius, et Filius 
est Christus, in una persona; et hoc modo in una persona 
agnoscuntur duae naturae duarum hypostaseon cum proprie- 
tatibus suis. Ab unione et deinceps, Deus Verbum non est 
Filius absque humanitate sua, neque homo eius, lesus a. Naza- 
reth, est Christus absque divinitate sua, sicut et beatus Paulus 
idem docet et declarat et exponit. Etenim in epistula ad He- 
braeos primum ponit nomen Filii ex persona unionis, haec 
dicens: « In diebus novissimis locutus est nobiscum in Filio 
suo », et deinde pergit ordinatim narrare de eadem persona 
filiationis, ea recitans quae ad humanitatem eius pertinent in 
hac unione personali: « Quem constituit heredem universo- 
rum », et iungens ea, quae sunt divinitatis eius, eidem per- 
sonae et tanquam de uno sine interruptione ait: « Per quem 
fecit saecula, et ipse est splendor gloriae eius et figura sub- 
stantiae eius et tenet omnia virtute verbi sui ? ». Et ita, in 
toto ordine epistulae suae, coniungit distincte et distinguit 
coniunctim quae sunt divinitatis eius et quae sunt humanitatis 
eius, et exponit proprietates duarum naturarum sine confusione, 
transiens de hac ad illam et de illa ad hanc zaturam secun- 
dum unionem, et tanquam de uno loquitur usque ad finem 
epistulae et concludit: « Iesus Christus heri et hodie, ipse et 
in aeternum 1! ». Inceperat quidem ponendo in initio epistulae 
nomen Filii *ex persona unionis, et absolvit finem eius nomine 
Iesu Christi ex eadem persona unionis. Exposuit enim duas 
naturas, et docuit et confirmavit hanc unionem adorandam sine 

confusione in una persona unius Filii, Christi, in aeternum. 
Et idem docuit et exposuit etiam in epistula ad Philippenses !. 
In ea enim, de humiliatione C/zsti disserens, primo ponit 
personam unionis, haec dicens: « Hoc sentite in vobis quod et 
lesus Christus », et deinde subiungit ea quae sunt divinitatis 
eius in persona unionis: « Qui, cum esset forma Dei, non rapi- 
nam arbitratus est esse se aequalem Dei; sed semetipsum exi- 
nanivit, et formam servi sumpsit, et factus est in similitudinem 
hominum, et habitu inventus est ut homo »; et postea addit 
quae sunt humanitatis eius in eadem persona, sine separatione, 
et tanquam de uno, non abrumpens sermonem: « Humiliavit se- 
ipsum usque ad mortem, mortem autem crucis », etc.; et absolvit 
sermonem secundum eamdem unionem: « Et omnis lingua con- 
fiteatur quod Dominus est Iesus Christus, ad gloriam Dei Patris 
sul ? ». In epistula ad Hebraeos, cum primum ex persona unio- 
nis nomen Filii posuisset quod ad divinitatem Christi proprie 
pertinet, et per unionem etiam ad humanitatem eius, subiunxit 
ea quae sunt proprie humanitatis: « Quem constituit heredem 
universorum ». Item in epistula ad Philippenses, cum prius ex 
persona unionis posuisset nomen lesu Christi quod est nomen 
proprium humanitatis eius, quia haec uncta est a Spiritu sancto 
ut esset cum Deo Verbo per unionem unus Filius Altissimi, 
addidit ea quae sunt divinitatis eius in unione: « Qui, cum 
esset forma Dei, non rapinam arbitratus est esse se aequalem 
Dei; sed semetipsum exinanivit et formam servi *sumpsit ». 
Assumptor et assumptus, forma Dei et forma servi, sunt unus 
Filius, unus Dominus Iesus Christus. 

Ab unione igitur et deinceps, ex eadem una persona divi- 
nitatis et humanitatis unius Domini lesu Christi Scripturae 
divinae dicunt ea quae sunt divinitatis eius et ea quae sunt 
humanitatis eius. Ea, quae sunt divinitatis eius, dicunt ex per- 
sona unionis, cum Seriptwra exponit proprietates hypostasis 
eius divinae, v. g.: « Unus Dominus Iesus Christus per quem 
omnia ? », — non enim per naturam eius humanam omnia creata 
sunt et constituta, nam ecce in novissimis temporibus facta est 
et assumpta; — et: « Non ab hominibus, neque per hominem, 
sed per lesum Christum ! », quamvis sub fine addiderit ea quae 

sunt humanitatis eius. Ita, ex persona unionis loquuntur cum 
exponunt proprietates hypostasis eius humanae in unione, 
v. g.: « Unus est Deus, et unus est mediator Dei et hominum, 
homo lesus Christus ! »; et: « Natus est vobis hodie Salvator, 
qui est Dominus Christus in civitate David ? »; et hoc aliud 
quod dictum est: «Ita propter oboedientiam unius hominis 
Iesu Christi multi fient iusti? ». Ita etiam quod spect!at ad 
Filium. Ubi enim dicit: « Ego sum in Patre meo et Pater meus 
in me 1», haec est indicatio quod hypostasis eius divina aequa- 
lis est Patri secundum naturam suam. Et idem est illud: « Pater 
meus usque modo operatur et etiam ego operor?». Rursus 
Seriplura ea, quae sunt humanitatis eius, declarat, v. g.: 
« Pater diligit Filium et omnia dedit in manibus eius 5 »; et: 
« Dedisti ei potestatem super omnia»; et: « Hie est Filius 
meus dilectus in quo mihi complacui 5 »; et: « Si Filio suo non 
pepercit, sed pro nobis omnibus tradidit illum ? », et cetera 
huiusmodi, quae in hae una persona filiationis denotant quae 
sunt divinitatis Filii et quae sunt humanitatis Filii, servatis 
duabus naturis et duabus hypostasibus sine confusione in una 
persona *Christi, Filii Dei. Et quemadmodum in Trinitate ae- 
terna hypostases servantur in proprietatibus suis, et coniungun- 
tur in una natura inconfusibiliter, infinite, inseparabiliter, 
Pater, scilicet, et Filius, et Spiritus sanctus, in una virtute et 
voluntate et dominatione et potestate, et tota natura divina 
agnoscitur in singulis hypostasibus; ita duae naturae Christi 
servantur in una persona Filii Dei cum proprietate hyposta- 
seon divinitatis et humanitatis eius in una persona; et una- 
quaeque hypostasis agnoscitur in persona filiationis, non sepa- 
ratim, sed in divinitate fixo modo, in humanitate vero perso- 
naliter seeundum unionem, quemadmodum etiam nomen Filii 
hominis fixe et naturaliter ad naturam eius humanam perti- 
net, assumptive autem et personaliter, unitive ad divinitatem 
eius. Et in hac una persona unius Domini lesu Christi agno- 
scuntur proprietates duarum naturarum et duarum hypostaseon 
divinitatis et humanitatis Christi. Et quemadmodum natura 
divina agnoscitur in proprietate trium hypostaseon, Patris et 

Filii et Spiritus saneti, sie in hac una persona unius Domini 
lesu Christi agnoscuntur duae hypostases, hypostasis Dei et 
hypostasis hominis, forma Dei et forma servi, unus Filius in 
una unione, in una potestate et adoratione et dominatione cum 
Patre non unito et cum Spiritu sancto non unito. Ipsi et eius 
Patri et Spiritui sit gloria et gratiarum actio et adoratio et 
exallatio, nunc et semper et in saeculum saeculorum. Amen. 


Explicit Tractatus secundus. 


*CAPITA TRACTATUS TERTII. 


Caput nonum: Quomodo debeamus intellegere hanc unionem 
adorandam, secundum mentem Librorum sanctorum et tradi- 
tionem omnium Patrum sanctorum qui Apostolorum vestigiis 
institerunt ? 

Caput decimum: Oportet ostendamus exemplis perspicuis 
quandonam facta fuerit haec unio divinitatis et humanitatis 
Christi ad unam personam oeconomiae. 

Caput undecimum: Cur, cum Deus ubique sit infinite, di- 
camus eum habitare in homine suo unitive et peculiariter? 


CaPUT NONUM: Quomodo debeamus intellegere hanc unionem 
adorandam, secundum mentem Librorum sanctorum et tra- 
ditionem omnium Patrum sanctorum et orthodoxorum qui 
Apostolorum vestigiis institerunt ? 


Plurimae quidem haereses diversae, velut zizania amara, in 
medio Eeclesiae Christi exortae sunt per homines iniquos qui 
voluntate sua instrumentum Satanae facti sunt, qui errantes 
deceperunt et corruperunt multos, eosque labi fecerunt et alie- 
naverunt a veritate verae confessionis, non solum quia miseri 
divinitatem blasphemaverunt, sed etiam quia multi hanc oeco- 
nomiam adorandam, quae facta est ad salutem omnium per 
Dominum nostrum Iesum Christum, ad interitum suum conviciis 
affecerunt. Sunt enim qui in insania sua sceleste dixerint unio- 
nem naturalem et hypostaticam necessario et coacte factam 
esse, sicut. corpus et anima sunt una hypostasis, 2d. est, homo; 
el corpus sumptum esse, animam autem sumptam non fuisse, 

sed ipsum Deum coniunctum fuisse corpori hypostatice, et in 
eo fuisse loco animae, et in eo fecisse voluntate Patris omnia 
quae ad oeconomiam spectant. Hanc quidem insaniam *olim 
ut primos fructus habuit Satanas per Arium, insanum aegy- 
ptium, cui adhaesit Eunomius, serpens acerbus. Hi etiam divi- 
nitatem Filii alienant a Patre, et dicunt: « Filius est creatus 
et factus et dissimilis Patr?; et Deus eum depressit et coniunxit 
corpori sine anima ut esset cum eo una natura et una hypo- 
stasis; et Deus, sicut per eum haud incorporatum tanquam per 
instrumentum omnia creavit, ita per eum incorporatum omnia 
renovavit; et Christus est una hypostasis; qui passus est et 
mortuus, et quem suscitavit Deus, qui eum in divinitate eius 
ex nihilo creavit et etiam formavit in humanitate eius hypo- 
statice; et una est natura et hypostasis Christi; et Christus 
non dicitur natura et natura, [nec hypostasis] et hypostasis ». 
Sed isti interempti sunt a trecentis decem et octo Patribus! 
per gladios acutos spiritu, et ossa eorum ad os inferni dispersa 
sunt. Et illi Patres sancti ostenderunt et explicaverunt quod 
Filius non est creatura, sed Deus verus de Deo vero, consub- 
stantialis Patri et Spiritui sancto, et quod Deus Verbum sumpsit 
hominem completum, anima rationali et intellegenti animatum, 
quem fecit secum unum Filium in una unitate unius Domini 
lesu Christi; quod ex Scripturis demonstraverunt, iuxta illud: 
« Non derelicta est anima eius in inferno ? »; et: « Tristis est 
anima mea? »; et: « Animam meam in manus tuas com- 
mendo ! »; quae proprietates ad animam, non autem ad natu- 
ram divinam, pertinent. 

hursus ex stirpe amara illius ortus est Apollinaris laodi- 
censis qui, per errorem astutum quem tenebat, plus decepit 
quam antecessores sui multi, et, cum occurrit ei occasio per- 
turbationis arianae, doctrinam amaram per impietates et bla- 
sphemias permultas nomine orthodoxiae seminavit, et tanquam 
latro ? callidus eamdem doctrinam quam sectatores *Arii, mu- 
tatis tamen verbis, sceleste propagavit. Etenim sententia eius 
eadem est, scilicet: « Verbum corpus cum anima sumpsit; 
mentem vero non sumpsit, sed ipsum Verbum fuit in ea loco 

mentis per unionem naturalem et hypostaticam, et passum est 
in passionibus corporis ». Omnia, quae fuerunt et effecta sunt 
in hac oeconomia, Deo Verbo hypostatice attribuit, et proprie- 
tates corporis subducit. Nunc loquitur de unione secundum 
mixtionem et admixtionem; nunc dieit Verburz corpus de 
caelo sibi deduxisse; rursus impie dicit quod homines, post 
resurrectionem, manducabunt et bibent et nubent, et alia impia 
commenta. Sed etiam iste detectus est esse lupus corrumpens, 
vestimento ovis indutus, et pessime eiectus est a pastoribus 
vigilantibus sui temporis. 7i docuerunt quod Deus Verbum 
corpus et animam rationalem, sicut nostra, sumpsit, id est, 
hominem perfectum et similem nobis in omnibus praeter pec- 
catum; et quod, sieut per hominem completum, Adam primum, 
fuit mors, ita per hominem completum, Adam secundum uni- 
tum, fiet vivificatio mortuorum !. Et ipse Dominus noster dixit: 
« Ecce anima mea turbata est? »; et: « Tristis est. anima 
mea ? »; et Evangelista ait: « Proficiebat statura sua et re- 
plebatur sapientia ! ». Quomodo anima, quae caret mente ratio- 
nali, accepisset sapientiam, et afHicta et turbata esset et 
tristis? 

Et notum est sapientibus unionem secundum mixtionem et 
admixtionem confusionem facere quia id, quod miscetur, pro- 
prietatem suam primam amittit, et aliam virtutem aliumque 
saporem acquirit; et mixtionem ex duabus partibus humidis 
et liquidis, et naturaliter finitis fieri, sicut ex vino et aqua; 
quod est alienum a Deo infinito, qui est lux infinita de luce 
infinita, et impassibilis, et immutabilis, et est sicuti est. Rursus, 
quod in resurrectione mortuorum, non manducabunt *nec bi- 
bent nec ducent uxores, secundum impietatem istius, dictum 
est atque definitum a Veritate veracissima ?. Et quod corpus 
hominis Christi de Maria sumptum est, et quod ipse ex se- 
mine domus David genus suum deduxit et per Spiritum sanctum 
formatus est, prophetiae testantur et etiam veritas rerum absque 
dubio definit. Sed et isti eiecti sunt a pastoribus vigilantibus 
et fortibus per fundas spiritales et lapides adamantinos quae 
omnem errorem prosternunt, et pessime perierunt. 


! Cf. I Cor., xv, 24. — ? Iou., xii, 27. — ? MATTH, xxvI, 38. — 

Sed ex stirpe Apollinaris, serpentis multiplicis, egressa est 
aspis multa capita habens crudelis et spirans mortem, quae 
voravit et perdidit multos, et perlustrabat.et cireumibat quae- 
rens quem devoraret !. Haec autem est Aegyptius, cuius vita 
maledicta est, Cyrillus, impius impiorum, pater multitudinis 
haereseon, filius Arii, nothus Macedonii, discipulus Apolli- 
naris, heres Manetis, et coheres Satanae a quo in omnibus 
suis inspirabatur. Hic, in medio gregis Christi enutritus, fuit 
eis lupus vespertinus, et serpens tortuosus et vipera venenosa 
quae omnibus capitibus suis mortem semper spirabat et exsuf- 
flabat ad perditionem. Nunc enim assumptionem dolose confi- 
tetur ad decipiendum, dicens: Dominus noster hominem com- 
pletum sumpsit; sed, postquam dicit et imaginatur proprietates 
utriusque naturae servari, super latus suuin se convertit et fel 
evomit, et Deum coniungit cum illo unione naturali et hypo- 
statica, sicut pater suus impius, dicens: Ipse Deus natus est 
hypostatice secundum carnem, et passus est secundum carnem, 
et mortem gustavit secundum carnem, dum est vivens et vivi- 
ficator; et omnes proprietates humanitatis Domini nostri omnino 
subducit. Nune eadem docet quae Arius, nunc eadem quae 
Apollinaris, nunc est germanus manichaeus; et, quasi summa- 
tim, est suscitator malorum antiquorum et auctor *aliorum. 
Etenim ex eo et deinceps ortae sunt in mundo multae haere- 
ses Theopaschitarum in plurimis varietatibus quae ex eo natae 
sunt sicut progenies viperarum et multitudo serpentium cru- 
delium. 

Eutyches deceptor modo dicit: Ante unionem duas naturas 
agnosco, post unionem autem unam naturam unamque hypo- 
stasim; modo penitus negat assumptionem capitis generis nostri, 
et impie dicit Deum Verbum factum esse carnem hypostatice 
et passum esse et mortuum, et nos per mortem Dei redemptos 
esse. Sed oríus est etiam iste Dioscorus, serpens acerbus, 
nepos Cyrilli aspidis, cuius sedem et impietatem hereditate 
accepit. Perierunt isti pessime cum asseclis suis per eum, qui 
sedem magni Petri tenebat, Leonem mirabilem. Rursus exinde 
inventus est catulus lupi maledictus qui, eiectus e loco suo a 
pastoribus vigilantibus et diligentibus regionis suae qui semper 

veritatem zelantur, insiliens ingressus est in gregem Mabbu- 
gensem, qui est in terra. Romanorum, Xenaias !, a veritate 
alienus, exossatus. Fecit et iste permultas ruinas et, postquam 
eliam inde eiectus est a pastoribus vigilantibus, caepit insi- 
diose, tanquam lupus vespertinus, irrepere monasteriis ad homi- 
nes rudes et simplices et Scripturarum imperitos, impietatem 
suam celans contumelia in ommes sanctos et calumniis iniquis 
et multis anathematibus. Et seminavit multa zizania amara 
quae acceperat a Cyrillo maledicto et ab Eutychete impio. 
Et in omnibus scriptis suis non solum calumnias suas auxit, 
sed et per maledictiones graves contra quemcumque impietati 
ipsius non consentientem magnopere multiplicavit blasphemias 
suas magis quam socii sui permultis modis. Etenim impie dicit 
haec non *dicenda esse signa et miracula quae fecit Dominus 
noster: quod aquam in vinum mutavit, quod multiplicavit 
panem, quod sanavit aegros, quod eiecit daemonia, quod susci- 
tavit mortuos; sed haec esse miracula, et signa quae fecit: 
cum non esset homo, factus est homo: cum non esset finitus, 
conclusus est in ventre Virginis, et natus est ex ea hyposta- 
tice, et suxit lac, et involutus est pannis; cum non esset pas- 
sibilis nec mortalis, mortuus est et sepultus est et resurrexit; 
et dicit alias impietates his peiores. Sed etiam iste, cuius vita 
maledicta est, eiectus est de regione in regionem et de loco 
in locum, pastoribus socios suos monentibus et eis per scripta 
sua clamantibus: Cavete a lupo insidioso et corrumpente; et, 
quoeumque ibat, aliquid congruum ei parabant, scilieet anathe- 
mata valida ad interitum vitae eius. 

hursus, paulo post orti sunt duces mali, catuli pardorum 
maculosi, se invicem strangulantes, filii Cyrilli qui impietatibus 
suis praestans erat, unus Lulianus ?, Severus ? alter, filius eius- 
dem patris, ex duabus concubinis. Lulianus quidem dicebat quod 
Dominus noster sumpsit non hoc corpus mortale generis Adam, 
quod est passibile et mortale, sed illud quod Adam habuit ante- 
quam peccavit cum esset immortalis et impassibilis. Sed stul- 
tus ille ostendere non potuit unde sit hoe corpus, nec ubi 
positum fuerit et deinde assumptum, nec utrum Adam creatus 

fuerit immortalis: nam ecce corpus eius testatur eum mortuum 
esse, quia creatus erat mortalis, et anima eius non mortua 
est, quia immortalis est naturaliter. Ecce Scripturae definiunt 
quod genus Domini nostri descendit ex semine David et Abra- 
ham et ex Mariae natura quae de genere eorum sumpta est. 
Et *gens eorum est ex Adam primo sicut computant Evange- 
listae, et praesertim beatus Lucas qui in Adam fulcit genea- 
logiam Iosephi, qui est cognatus beatae Mariae. Et ambo sunt 
ex semine domus David, quia ad eam dictum est de puero ex 
ea nasciluro: « Dabit illi Dominus Deus sedem David patris 
eius ! », etsi ex ea sine concubitu natus est. Et quod Ioseph 
ex tribu David est, notum est iuxta cautiones legales ne genea- 
logiae confunderentur; et Ioseph est etiam filius David, quem- 
admodum ad eum dictum est ab angelo in somnio: « Ioseph, 
fili David ? », et quemadmodum Zacharias et Elisabeth, paren- 
tes Iohannis, sunt ex eadem tribu sacerdotali. Itaque errorem 
valide amplexus est stultus iste qui blasphemavit et impie dixit 
genus corporale Domini nostri non esse ex Adam primo, ex 
illo Ada» peccatore et mortali. Ecce enim is est qui male- 
dictum, quod genus ipsius debebat, solvit, sicut et Apostolus 
testatur: « Misit Deus Filium suum in similitudinem carnis 
peceati ut peccatum  damnaret in carne eius? », et: « Non 
habemus pontificem qui non possit compati infirmitati nostrae, 
tentatum autem per omnia, sicut nos, absque peccato * ». Ecce 
peccatum non est naturale, sed voluntarium; et ideo sunt iusti 
multi et peccatores multi. Itaque L»/ianws redargutus est cum 
discipulis suis, specie iustitiae, luporum instar, indutis, nam 
non est aliud corpus recenter a Deo creatum nisi illud ex 
domo Adam, quia Christus secundum carnem est ex semine et 
progenie eius, iuxta testimonia Evangelistarum. 

Sed et Severus impius, ex eodem ovili, non obstante quod 
stultum istum argumentis validis redarguit, dicens quod Deus 
Verbum corpus mortale et passibile domus Adam sumpsit, non 
tamen se avertit a sententia filii Nabat, Cyrilli, *adoratoris 
simulacrorum et sacrificatoris daemoniorum, qui peccavit et 
peccare fecit Israel Dei, et multos sacerdotes Dei, sicut filius 
Cis, interfecit; sed in viis Cyrilli, patris sui, ambulavit, nec 

declinavit ab eo quod divinitatem passioni obnoxiam per unio- 
nem naturalem et hypostaticam faceret. Sicut aliquod malum, 
quod evertit socium suum et in loco eius stat, et sicut scorpio 
qui vulnerat serpentem eumque occidit dum ipse mortifer est, 
ita Severus turpis et immundus fecit. Postquam confitetur na- 
turam humanam completam ex domo Adam, et naturam divi- 
nam, unam de hypostasibus Trinitatis, et humanitatem non 
destructam, rursus, e contrario, sicut oculi caerulei qui unum 
quid vident, ita ipse variis modis blasphemat sicut Cyrillus, 
pater suus in impietate, dicens: Unio facta est naturaliter et 
hypostatice, sicut unio animae et corporis quae necessario et 
coacte secundum legem naturalem coniuncte patiuntur. Ecce 
igitur adversus impietatem et blasphemiam huius dicendum 
est quod, etsi divinitas et humanitas in naturis suis servatae 
sint, sicut. anima et corpus in unione naturali et. hvpostatica, 
et Deus Verbum voluntarie inhumanatus sit, et, iuxta illius 
impietatem, passus sit et mortuus et sepultus, verumtamen 
voluntarie inhumanatus est in homine per unionem naturalem, 
sicut. dieunt Theopaschitae. Sed ecce magis quam anima in 
corpore coarctatur, vos Deum per unionem naturalem coarcta- 
stis: nam anima non moritur, nec dissipatur, nec amittit vitam 
suam iuxta verbum Domini; vos autem Deum hypostatice 
occiditis morte sicut corpus. Sed notum est sapientibus ne 
animam quidem Domini nostri mortuam esse; et quomodo 
mortua est divinitas eius? Ergo duae partes Dei mortuae sunt; 
et una, quae est anima, non mortua est, quia CAristus de ea, 
tanquam de deposito haud perituro, ad Patrem suum dixit: 
« Animam meam in manus tuas commendo ! »; *et: « Non 
derelicta est anima eius in inferno ? ». 5i enim Deus imortuus 
esl, secundum blasphemiam impiorum horum, etsi voluntarie 
mortuus fuerit sicut desipiunt, tamen natura eius, quae est 
mortalis, omnino mortua est, quocumque modo moriatur, sive 
voluntate sua, sive secundum carnem; nam quodcumque non 
est mortale naturaliter, nullo modo moritur, sicut anima non 
moritur cum moritur corpus. Et si Filius in divinitate sua 
potest mori, etiam Pater et Spiritus sanctus mortales sunt, et 
fieri potest ut ipsi modo quocumque moriantur. 

Rursus, A7 dicunt: « Divinitas Filii absque corpore non est 
hypostasis completa, sicut Pater; neque humanitas eius absque 
divinitate eius possidet hypostasim completam, sicut ceteri 
homines; neque humanitas eius habet voluntatem liberam: 
etenim voluntas eius necessario coniuncta est cum Deo per 
unionem naturalem ». Sed £unc ubi est illud: « Non sicut ego 
volo, sed sicut tu? ! » Voluntas enim Trinitatis una est; cor- 
pus autem tanquam ex natura sua amat vitam et mori non 
vult. Et si humanitas non habet voluntatem liberam, ubi est 
illud: « Factus est oboediens ? », et illud: « Iustificatus est ? », 
si ipse non habet liberum arbitrium quo voluntati divinae 
oboediat et voluntarie per virtutes iustificetur? Et quomodo 
finitum et infinitum, creator et creatura, possent esse una na- 
tura et una hypostasis et simul pati sicut anima et corpus? 
Ecce quidem notum est corpus languere et debilitari et etiam 
torqueri propter curam et meditationem animae, et animam 
languere et cogitationes eius vexari cum corpus aegrotat. 
eamque fame et morbo corporis affligi et tristem fieri. Sed 
absit ut talis sit illa unio adoranda! Haec blasphemia sit super 
caput Theopaschitarum! Non enim quemadmodum corpus per 
animan) vivit ob unionem naturalem *et ipsa particeps est 
passionum eius, sic humanitas per divinitatem vivit et move- 
tur naturaliter, et divinitas particeps est passionum eius secun- 
dum unionem naturalenr et hypostaticam. Namque unio non 
facta est ut dieinifas vitam humanitati daret — ecce haec 
per animam vivit; — neque unio facta est ad complendam 
naturam et hypostasim, sed ad adimplendam oeconomiam et 
ad revelationem invisibilitatis: « Deum nemo vidit umquam » ?. 
Et dicunt: «Et etiam haec natura et hypostasis, quae ex Deo 
et homine per unionem hypostaticani et coacte constituta est, 
una est hypostasis sicut ceterae omnes hypostases ». Dicant nobis: 
Cum quanam tura numerabimus eum in hypostasi eius? Si 
cum natura divina, additio facta est Trinitati; si cum natura 
humana, ecce additio facta est hypostasi humanae; sin minus, 
Christus est natura unica et singularis in genere suo, quae 
non est Deus sicut Pater et Spiritus sanctus, nec homo sicut 


DMATMIH.. XXV, 30. — *. Phihpp, u,.8. — *L Tim., m, 16. — 
* JoH., 1, 18. 


EXE —B-—SEXL 2 


p. 


n. 


p. 82. 


3« 66 


Abraham et David in genere eorum. Sed, o deceptor, non ita 
forma Dei dicitur formam servi sumpsisse. Si forma Dei, Deus 
Verbum, est sicut una de hypostasibus Trinitatis, etiam forma 
servi, 77 est, homo, est sicut una. de hypostasibus hominum, 
elsi est in ordine divinitatis propter unionem et adhaesionem 
quae ipsi facta est ab utero cum Deo Verbo qui eum assumpsit 
et fecit secum unum Filium in aeternum. 

Adhue post haec erupit malum inalorum, quod omnia vetera 
mala nequitia sua obscuravit, in quo sunt omnia mala, quodque 
est consummatio consummationum in impietate, illud nempe 
quod per lustinianum imperatorem, tyrannum romanum, inva- 
luit et usque nune mansit. Ipse quidem est suscitator impie- 
tatum antiquarum patrum suorum, quorum sceleribus addidit 
per blasphemias suas turpes quae in luto volvuntur: zpse est 
heres Saulis, interfectoris *sacerdotum Dei, similitudo Saulis 
harioli, et magis quam ille peccavit. Ipse etiam veros cives 
Ecclesiae, qui multis annis defuncti erant in felicitate et ortho- 
doxia apostolica, nequitia sua diabolica, per sacerdotes impios 
regionis suae fecit anathematizari, et nomine anathematis 
eorum in insania sua anathematizavit Dominum et apostolos 
eius et omnes doctores orthodoxos qui, vestigia eorum secuti, 
doctrina sua apostolica claruerunt, et valide ac fortiter pugna- 
verunt contra singulas haereses tempore suo exortas. Ipse in 
insania sua omnes haereses simul pariter admiscuit et com- 
miscuit eisque omnibus acquievit, et. anathematizavit omnes 
qui eis non aequiescebant, blasphemans sieut illi et magis 
quam quisque propter potestatem tyrannicam dignitatis suae 
impiae, sicut. ostendimus, in libro refutationum omnis eius im- 
pietatis et blasphemiae quem scripsimus, spatio octo.....! et 
amplius, per virtutem Christi quae infirmitati nostrae adest. 
Et ostendimus ex Seripturis sacris et ex testimoniis omnium 
doctorum universalium, hos sanetos et venerandos, quos ca- 
Iumniatus est impius iste, esse veros orthodoxos, et in doctrina 
eorum non esse culpam nec maculam nec defectum, neque in 
moribus eorum fraudem aut mendacium; absit! Sed per doctri- 

nam suam potentem et invictam armis Spiritus sancti omnia 
moenia erroris everterunt, et scripta eorum sunt arma insu- 
perabilia, igne Spiritus sancti conflata adversus omnes hae- 
reses quae fuerunt et futurae sunt ad eorum interitum, sicut 
illae quae factae sunt tempore nostro per Hananam adiabe- 
num et Messalianos hariolos. Et oportet nos ex blasphemiis, 
quae sunt in libro quem Iustinianus maledictus adversus ortho- 
doxos scripsit, quarumque fecimus refutationem tanta prolixi- 
tate, nunc pauca proferre ex capitibus anathematum eius et 
etiam hic refutare, ut per refutationem  blasphemiaruni: eius 
agnoscatur *veritas invicta de hac unione adoranda quae 
facta est propter salutem nostram. Nam verba, quibus eum 
redarguimus, scopo quem nobis proposuimus conveniunt, et 
eisdem verbis veritatis hic errores destruentur. 

In capite secundo ! anathematum suorum vanorum Iustinia- 
nus maledictus sic impie loquitur: « Quicumque non confitetur 
eiusdem Dei Verbi esse duas generationes, unam) ante saecula 
ex Patre sine tempore et sine corpore, alteram in novissimis 
diebus eum de caelo descendit et incorporatus est de sancta 
et gloriosa Deipara, semper virgine, anathema sit ». 

Refutatio: Nos vero dicimus mentem Scripturarum sacrarum 
et traditionem totius Ecclesiae catholicae et apostolicae sic 
esse: Quicumque non confitetur eiusdem unius Domini Iesu 
Christi esse duas generationes, — quia in divinitate sua natus 
est ex Deo Patre ante omnia saecula, et in humanitate sua 
ex beata Maria virgine sancta sine coniugio, — qui per Spi- 
ritum sanctum formatus est, et ab initio formationis eius Deus 
Verbum wunitive habitavit in eo et eum fecit secum, et in 
aeternum, unum filium, et unus est filius Dei in duabus na- 
turis, in divinitate sua ex Patre sine matre ante tempora, et 
in humanitate sua temporaliter et unitive ex matre sine patre, 
sicut explicant Scripturae per mysterium Melchisedech, verita- 
tem negavit. Si ergo duae generationes, secundum blasphe- 
miam istius, sunt Dei Verbi naturaliter et hypostatice, tunc 
fieri potest ut Deus Pater duas generationes naturaliter et 
hypostatice faciat, unam spiritalem et alteram corporalem. Et 

si Filius naturalis Patris est in. duabus *generationibus ex 
Patre et ex Maria hyvpostatice, sicut iste dixit, homo Domini 
nostri in neutra generatione natus est quia non habet nati- 
vitatem hvpostaticam ex natura matris suae. Non est enim 
hvpostasis quae ex hypostasi sibi consubstantiali non nata sit 
quantum ad naturam, et non est hypostasis quae sub natura 
universali, ex qua est, non includatur. Et quomodo humanitas 
Domini nostri appellaretur filius hominis et filius David, si 
non haberet nativitatem naturalem ex hominibus et ex David 
qui de genere eorum natus est? Ecce enim et laus puerorum, 
qui fuerunt instrumentum Spiritus saneti, blasphemiam infide- 
lium redarguit: nam in laudibus suis eum appellaverunt filium 
David: « Hosanna filio David » ! ete. Et Paulus magnus, se- 
creti divini particeps, eum appellat « Adam novum » eumque 
denominat « hominem secundum ». Ecce veteri oppositus est no- 
vus quoad hyvpostasim et etiani secundus quoad numerum, quia 
orthodoxi sciunt dualitatem non esse in Trinitate sancta, sieut 
nec quaternitatem nec quintitatem, ut ostensum est superius. 

Rursus, alio modo. 5si homo Domini nostri cum divinitate 
eius est una natura cum Deo Patre, ergo etiam Deus Pater 
est una natura eum homine Domini nostri, e/ essentia, in esse 
suo divino, non est incorporea, nec simplex; et mentita est 
Veritas quae dixit: « Spiritus enim est Deus » ?. 

Rursus, alio modo. 5i divinitas Filii est una natura cum 
David et Abraham et Maria, sicut humanitas eius, consub- 
stantialis illis, est una natura et una hypostasis cum divini- 
tate eius, ergo omnes homines sunt eum ? *Deo Verbo et cum 
Patre et Spiritu sancto una natura. 

Rursus, alio modo. Si Deus Verbum naturaliter et hyposta- 
lice natus est ex Patre, et idem naturaliter et hypostatice 
natus est ex Maria, quae ideo est mater Dei *, quemadmodum 
natus est ex Patre, ergo Deus et Maria sunt una natura. 
sicut Deus Verbum: et humanitas eius sunt una natura et 

una hypostasis, et sicut. Abel natus est ex Adam et Heva qui 
sunt eiusdem) unius naturae et genuerunt ad similitudinem 
suam et secundum imaginem suam hypostasim ex hypostasi, 
liberos eiusdem naturae humanae. Ecce vero haec est bla- 
sphemia cui nulla venia est. At non ita docent Scripturae nec 
explieant *Patres in spiritu loquentes, o iniqui Theopaschitae : 
sed ita docent et explicant Christum natum esse ex beata 
Maria: — « Generatio autem Iesu Christi sic erat ! »; nomen 
enim Christi significativum est divinitatis et humanitatis Filii 
in una persona, sicut supra ostensum est; — eumque in natura 
suà humana natun) esse ex Maria unitive; non enim in divi- 
nitate sua, in qua ab aeterno ex Patre, secundum exempla 
radii et verbi, hypostatice natus est sine successione et ante 
omnia momenta, sed in natura sua humana natus est ex Maria 
virgine, sicut. ostensum est; quam naturam in initio forma- 
tionis eius Deus Verbum sunpsit et in ea habitavit sicut in 
templo, unitive et inseparabiliter, in aeternum. Et propter hanc 
unionem ineffabilem ab utero factam, beata Maria dicitur mater 
Christi, quia Christus est Deus et homo; nam ipsa de natura 
sua genuit hominem qui ab initio formationis suae Deo Verbo 
adhaesit; mater autem Dei, quia Dews Verbum: hunc Aomi- 
nem in initio formationis eius sumpsit et in eo habitavit sicut 
in templo per unionem personalem. Deus Verbum non habuit 
initium exinde; ecce enim dicitur descendisse et incorporatus 
et inhumanatus fuisse; aliud vero est corpus et homo secundum 
naturam, et aliud ille qui in eo incorporatus et inhumanatus 
est, sicut aliud est indumentum ab induente et aliud arma ab 
armato. 5i itaque Maria diceretur simpliciter hominem tantuni 
peperisse, Christus reputaretur homo simplex, sicut Paulus 
Samosatensis impie dixit, et beata Maria etiam privaretur illo 
honore quo est et appellata est benedicta in mulieribus. Itein 
si diceretur mater Dei, salus nostra inveniretur esse cominen- 
tum et phantasma, sicut dixit Manes impius, et secundum alios 
qui impie dixerunt Mariam Verbo fuisse viam tantum canalis 
instar et. Deum Verbum in ea incorporatum fuisse transeundo 
nihil de ea *sumentem. Propter has duas sectas malas, beata 
Maria dicitur mater Dei et etiam mater hominis: mater ho- 

minis ex natura sua, et mater Dei propter unionem factam 
Deo Verbo ab utero cum tamen Deus Verbum ab ea initium non 
accepit. Et. Deus et homo in unione personali, id est, assumens 
et assumptus, forma Dei et forma servi, sunt ipse Christus, 
quemadmodum supra ostensum est per testimonium ex epistula 
ad Philippenses: nam nomen Christi denotat divinitatem et 
humanitatem Filii in una persona: « Ex quibus apparuit Chri- 
stus secundum carnem, qui est. Deus super omnia ! ». 

Et adducamus exemplum pro similitudine, etsi hic unio est 
naturalis et in Christo unio est personalis. Quemadmodum 
mulier propter partum dicitur simpliciter mater hominis, quam- 
vis optime sciamus animan ex muliere non esse: sed quia anima 
in uterum inspirata est et secundum unionem hypostaticam ad 
nativitatem venit, non dicimus mulierem corpus peperisse aut 
animam, sed hominem; ita et illic. Etenim, quia ab initio for- 
mationis hominis Domini nostri unio facta est et is 40720 est 
templum unitum Deo ab utero, hac de causa beata Maria di- 
citur mater Christi, quod est nomen denotans personam unionis 
divinitatis et humanitatis eius in una filiatione, et in aeternum. 

Rursus, in capite quarto anathematum suorum vànorum di- 
eit Iustinianus ?: « Quieunique dixerit secundum gratiam, aut 
secundum operationem, aut secundum dignitatem, aut secun- 
dum aequalitatem honoris, aut secundum potestatem, aut per 
elationem ?, aut secundum adhaesionem, aut secundum virtutem, 
unionem Verbi ad hominem factam esse; et dixerit eam factam 
esse secundum voluntatem *et honorem et adorationem ; et non 
confessus fuerit eam factam esse hypostatice per compositionem, 
et ideo eandem hypostasim conipositam esse, quae est lesus 
Christus, una de hypostasibus Trinitatis, [anathema sit] ». 
Et qui non ita confitetur, anathematizabit lIustinianum impium, 
sicut anathematizatus est a beato Paulo et omnibus orthodoxis. 

tursus pergit Justinianus: « Unio per compositionem facta 
est Deo Verbo ad carnem, quae unio est hypostatica ; unio per 
compositionem et mysterium de Christo, non solum sine con- 
fusione conservat ea quae convenerunt, sed neque divisionem 
suscipit ». 

! Rom. 1x, 5. — * Cf. MANSI, Op. Ctt., t. TX, col. 23785. Patriam 
t. LXIX, col. 247. — ? Vox syriaca verlit graecum 4vaqopá, pressius 
quam latina « relatio ». 

Scriptor: Quia per refutationem erroris huius, qui in totuin 
imperium romanum iam serpsit per tyrannidem maledicti istius, 
veritas ecclesiastica invicta agnoscitur, primum rogo ne tae- 
deat lectorem si eisdem primis verbis, quibus usi sumus contra 
patres eius, ei occurramus eumque refutemus. hes enin nos 
cogit ad scopum nobis propositum ut gradatim abscindamus 
capita viperarum harum. 

Iustinianus: « Quicumque dixerit per gratiam, aut secunduni 
dignitatem, aut secundum aequalitatem, aut secundum  potesta- 
tem, aut secundum elationem, aut secundum adhaesionem, 
factam esse unionem Dei Verbi ad hominem, et dixerit factam 
esse secundum voluntatem, prout 40720 Deo Verbo placuit qui 
sentiit de eo Ao;ine id quod iustum et bonum est », etc. 

hefutatio: Quis ex sapientibus, qui Scripturas callent et 
sensum earum intellegunt, non cognoscit et novit hos modos 
quos excogitavit ille maledictus non exsistere, neque unionem 
dicendam. '5i enim sine adhaesione duarum naturarum *assu- 
mentis et assumpti, in unam personam voluntariam, nec ad/Aae- 
si0 in unam naturam et hypostasim obligatanm, nec adAaesio 
unius honoris, potestatis et operationis exstat in aliqua con- 
iunctione, neque illa «Aaesio participationis ad unam actionem 
est unio, sel solum nomen vanum unionis; non enim apparet 
quaenam sint naturae quae in unum unitae sunt, nec in quo 
sint duo, nec in quo s/zf£ unum, nec si naturaliter uniantur, 
necessaria coactione, aut si in voluntate personali (?) !. Et 
rursum quoa personam (zgoot mov), sive per adhaesionenm, 
sive per distantiam zaturarwm, sive modo quocumque alio, 
iam non est hypostasis et natura quae sibimet faciat unionem, 
cum nulla alia cum ea percipitur, aut quae coniungatur coniun- 
gendae, sive a se, sive ab alia, sive lege necessaria et coacta, 
sive lege voluntaria et personali ?. Sed viri sapientes et iudices 
veritatis bene intellegere debent illud: Quicumque recipit aliquid 
sublime, non habet illud ex natura sua per transmissionem 
genericam et naturalem; sed ea, quae accepit ab alio se maiore, 
sublimiora sunt natura ipsius, et per gratiam recipit ea, et 
per gratiam conceduntur illi ab eo qui illi dat quae natura- 


! Legendum L.9o;49 (?)) — ? Loeus obseurus; ad litteram quan- 

liter non. habet, et ipse honorem et oboedientiam retribuit ei 
qui prius honoravit illum debitis iustitiae. Deus Verbuni au- 
tem naturaliter est Filius aeternus Patris aeterni, non vero 
per gratiam aut assumptive; et omnia, quae habet, naturaliter 
habet sicut Pater. et sicut Spiritus sanctus praeter paternitatem 
et processionem — et una est eis aeternitas, et infinitas, et invi- 
sibilitas, et causa omnium, et una virtus, et potestas, et. domi- 
natio, et dignitas, et celera, in una aequalitate unius naturae 
aeternae Trinitatis perfectissimae — et haec possidet sine mu- 
tatione. Illa enim, quae naturaliter habet, ab aeterno habet. 
*Et ex eis quaedam possunt factis et creatis per gratiam dari, 
v. gr. in rationem bonorum; quaedam vero non possunt ulli 
creato aut facto dari, v. gr. aeternitas et infinitas et incom- 
prehensibilitas. Hae quidem nec dari nec recipi possunt quia 
hae characteristicae sunt naturae divinae, quae est aeterna et 
naturaliter excelsa et unica et supra omnes creaturas, et nobis 
indicant unitatem divinam quae est in essentia sua ab aeterno 
et est sicuti est in aeternum. Pariter et haec: res facta, limi- 
tatio, temporaneitas, comprehensio, determinatio et indigentia, 
nobis denotant se pertinere singulariter, et peculiariter, et 
unice ad creata et facta. Haec, quemadmodum ad existentiam 
per gratiam venerunt, sic ea quae habent per gratiam possi- 
dent a creatore et factore suo tanquam ex causa omnium. Deus 
Verbum autem, cum voluntate Patris et Spiritus sancti, ad 
revelationem suam hominem completum sumpsit de Maria Vir- 
gine et de genere domus David, sicut supra ostensum est. Et 
cum initio formationis huius Aom:nis fuit unio eius ad per- 
sonam oeconomiae, et Dews in eo habitavit sicut in templo, 
in una adhaesione et unione ineffabili, eique dedit et commu- 
nicavit omnia quae possunt dari cum tamen remanent apud 
datorem suum: dignitatem filiationis, dominationem, adora- 
tionem, virtutem, et potestatem. Et ei dedit etiam immortali- 
tatem, et immutabilitatem, et scientiam perfectam: « In eo 
reconditi sunt omnes thesauri sapientiae et scientiae ! », et 
« subiecit ei omnia » ?, quia haec sunt propria divinitati sed se- 
cundum participationem dantur. Et quia haec naturaliter non 
habet forma servi assumpta, id est, *homo unitus Domini no- 

stri, dicimus illum ea habere personaliter, assumptive, per 
donum, per participationem et unionem, ita ut sit unus cum 
Deo secundum honorem et nomen, quemadmodum dictum est 
ad matrem eius: « Filius Altissimi vocabitur ! »; et: « Datum 
est ei nomen quod est excellentius omnibus nominibus ? », et 
quemadmodum Cristus post resurrectionem suam nomine huma- 
nitatis suae dixit: « Data est mihi omnis potestas in caelo et 
in terra ? ». Et beatus Petrus dixit: « Dominum et Christum 
fecit. Deus hunc lesum quem vos crucifixistis ! »; et beatus 
Paulus dixit in epistula ad. Ephesios: « Secundum operationem 
potentiae virtutis eius quam operatus est in Christo, suscitans 
illum a mortuis, et constituens eum ad dexteram) suam in caelo, 
supra omnes principatus, et potestates, et virtutes, et domina- 
tiones, et supra omne nomen quod nominatur non solum in 
hoc saeculo, sed etiam in futuro; et omnia subiecit sub pedibus 
eius; et eum, qui est super omnia, dedit caput Ecclesiae quae 
est plenitudo eius qui omnia in omnibus adimplet ? ». 

Itaque haec omnia sublimia et gloriosa et mirabilia ad 
hominem Domini nostri pertinent, non naturaliter, sed propter 
unionem, ut dixi. Quis ergo christianus, in quo est fermentum 
vitae et discretio spiritalis, qui pulsavit et aperuit etsi paululum 
et intuitus est et intravit bibliothecam Scripturarum, non con- 
fitetur haec ita se habere, nisi qui mente captus est propter 
fulgur exeaecans, et factus est, et est. instrumentum: spirituum 
malorum erroris? Non enim in sua divinitate accepit illa Chri- 
stus Dominus noster qui de hypostasi sua divina dixit: « Omnia 
quaecumque habet Pater mea sunt 5 », et: « Ego sum in Patre 
meo et Pater meus in me ' ». Et praecones dixerunt: « Omnia 
per ipsum facta sunt, et sine ipso nihil factum est »; et ipse est lux 
de luce, et aeternus de aeterno, et omnipotens de omnipotente, 
et causa omnium *creaturarum. Sed omnia haec dona sublimia, 
id est, assumptionem virtutis, et honorem, et adorationem, et 
cetera, homo Domini nostri per unionem et participationem 
possidet cum Deo Verbo qui eum ad personam suain assumpsit. 
Et quemadmodum De»ws eum, cum non exsisteret, formavit et 
fecit hominem hypostatice, sic etiam dedit ei haec sublimia 

quae non habebat, eumque unitive participem effecit omniu 
suorum, praeler naluram suam, sicut dictum est !: « Pater 
diligit Filium. et omnia dedit in manu eius », sed naturain 
suam ei non dedit. Nomine enim humanitatis eius dixit: 
« dedit » ei, non autem nomine divinitatis eius, quia C/Ar- 
sius dixit omnia, quae Pater habet, esse ipsius, el sua esse 
Patris, ut ostenderet aequalitatem. Equidem divinitas eius ab 
aeterno omnia habet eum Patre et Spiritu sancto. Orthodoxi 
vero non dicunt: Homo Domini nostri est filius adoptivus, sicut 
ceteri alii qui facti sunt domestici per adoptionem filiorum aut 
per famulatum simplicem, quamvis quoad immortalitatem pri- 
mogenitus sit. fratrum multorum, quemadmodum dictum est et 
exposituri sumus cum virtute Christi. Etenim si humanitas 
Domini nostri diceretur filius adoptivus, duo filii essent, unus 
naturalis, adoptivus alter: sed homo eius per unionem cum 
Filio est unus Filius. Quapropter nomine humanitatis eius 
dictum est: « Sie Deus dilexit. mundum ut. Filium suum uni- 
genituni daret ? ». Per gratiam autem, assumptive, personaliter, 
per participationeni et unionem, Z/e homo est cum Deo Verbo 
qui eum ad personam suam assumpsit et fecit secum unum 
Filium Altissimi, sed non est naturaliter Filius nec Filius uni- 
genitus Altissimi. Itaque dietum est: Assumpsit illum ad per- 
sonam suam; et Ze hono est imago unita invisibilitatis eius, 
et unus est Filius in duabus naturis, /; una naturaliter, i^ 
altera unitive, ne sint duo fratres *aut duo diversi, unus na- 
turalis, alter. adoptivus, sed w sint sicut hoc corpus super 
altare est mystice cum corpore, quod in caelo est, ununi corpus 
per virtutem et sanctificationem et nomina, non duo corpora, 
etsi id hie fiat in distantia zaturarwm,ilic vero Deus Ver- 
bwin et homo sint inhabitatione et adhaesione unus Filius in 
aeternum. 

Et eamponazmaws illud: « per voluntatem », contra quod con- 
tendit maledictus iste. Deus Verbum quidem voluntarie prius 
sumpsit illum Aoine:m ab utero ad personam oeconomiae 
suae et ad renovationem omnium; et postquam homo Domini 
nostri ad incrementum aetatis in gradibus suis iuxta naturam 
suam pervenit, Deus Verbum coniunxit eum voluntati divinae 

sapienter, et rationaliter. non necessario, nec coacte, nec na- 
turaliter, dum ille inscius esset etsi unio illi facta fuerit ab 
utero: « Antequam cognosceret puer bonum et malum, scivit 
reprobare malum et eligere bonum ! ». Et 7/e omo volun- 
tarie adimplevit omnem oboedientiam usque ad mortem. Et quia 
voluntas eius unita erat voluntati Dei, qui in eo erat, sicut 
Deus eum ab utero personaliter sibi coniunxerat, hac de causa 
Deus, qui in eo erat, per actiones et per unionem quae ei 
facta est ab utero nec cognita erat e: valde exaltavit illum 
ut omne genu flecteretur coram eo in una adoratione divina 
et non esset cum acceptione personarum. ///e homo hoc honore 
non naturaliter honoratus est, sed ut adoraretur unitive et 
esset in ordine divinitatis. Et Deus adoratur in templo suo, 
et templum adoratur propter illum qui in eo habitat in ae- 
ternum. 

Et illud, quo maledictus iste blasphemavit et anathemati- 
zavit omnem qui dixerit zafwras secundum aequalitatem no- 
minis denominari, refutabimaus. Ecce sapientes et periti Scri- 
pturarum intellegunt quod, quemadmodum naturae ad unum 
coniunctae sunt, coniuncta sunt etiam nomina earum ad unum 
in uno nomine personali, et ;;,0:mina. accipiunt et dant se invi- 
cem in hac una persona. Eece vero etiam in hoc impius iste 
anathematizat Dominum nostrum *et apostolos et omnes Patres 
qui vestigiis eorum institerunt, sicut et supra ostendimus. « Fi- 
lius hominis qui est in caelo ? »; et: « Cum videritis Filium 
hominis ascendentem quo erat prius ? ». Sed ecce Filius homi- 
nis, cum haec dicebat, non erat in caelo: neque inde descen- 
dit — ecce enim ex Virgine sumptus est — sed nomine unio- 
nis Ahaec dic(a sunt. lta et ilud: « Ego sum panis qui de 
caelo descendi: et panis, quem ego dabo, corpus meum est 
quod pro vita mundi frangetur * »; sed eece corpus ezws non 
de caelo descendit. Ita et nomina divinitatis eius pertinent ad 
humanitatem eius assumptive et unitive: « 5i enim illam cogno- 
vissent, Dominum gloriae non crucifixissent ? »; et: « Sic Deus 
dilexit mundum ut Filium suum unigenitum daret 5 ». Ecce 
non pertulit mortem in natura sua divina, sed templum eius 
solutum est, quod ipse suscitavit; et cetera huiusuodi. 

Et illud quod dixit maledictus iste: « Una est. hypostasis 
composita, quae est lesus Christus, una. de hypostasibus Tri- 
nitatis » fieri non potest: et anathematizat quemcumque non bla- 
sphemantem sieut ipse. Adversus euni etiam hic pauca dicemus 
per argumenta priora, quae contra socios eius adduximus, ut 
vere detegatur blasphemia eius, et sie redarguantur omnes qui 
Deum passioni obnoxium faciunt per unionem naturalem et 
hypostaticam, et veritas melius cognoscatur. Et quia Patres 
nostri vestigia apostolorum secuti sunt, nos etiam vestigiis 
eorum instabiimus. Sani enim et bene investigantes sciunt quod, 
i& ommi composito, aut totum cum toto componitur, aut pars 
eum parte, aut pars cum toto. Dicat stultus iste, et ommes 
Theopaschitae, impielati eius aequiescentes, quaenam sit haec 
una hypostasis quae est una de hypostasibus Trinitatis? Si est 
quidem una de hypostasibus Trinitatis, non composita fuit; 
quod si composita fuit, composita fuit eum alia hypostasi a se 
aliena secundum hypostasim. *Quod si tota cum a/Za tota com- 
posita est, quomodo 74 factum. est? Sicut anima et corpus 
unam hypostasim cozstitwwnt, ita tota natura Dei Verbi cum 
tota natura hominis composita est, et fecit eam secum unam 
hypostasim, iuxta impietatem illius. Si res ita se habet, tunc 
sanctae hypostases Trinitatis a se invicem separatae sunt quia 
haec una Agypostasis amisit esse hypostasim incompositam cuni 
Deo Patre, et facta est hypostasis partim cum alia ad com- 
plendam aliam hypostasim, et fac(a est ex infinita finita, et ex 
impassibili passibilis, et coniuncta est homini coacte et hyposta- 
lice, et non potest non pati cum corpore et non operari omnia 
eorporis per participationem: neque illud corpus, id est, homo 
eius, potest, absque divinitate quae cum eo composita est hypo- 
statice, operari aliquid naturale seu ea quae ad necessitatem 
ipsius naturalem et passibilem spectant. Is enim est ordo eorum, 
quae in unum composita sunt, ut absque mutua compositione 
nihil agere possint, nec subsistere hypostatice, neque unum 
sine socio suo pati, quamdiu per compositionem coarctantur, et 
unumquodque eorum amisit per compositionem et mutuam com- 
municationem id quod habebat dum erat in simplicitate sua. 
Itaque ex compositione hoc habent quod proprietates eorum 
constituantur, tum illa operandi hoc et illud, tum illa patiendi, 
quemadmodum. anima cum corpore habet quod in passionibus 

eius patiatur, et per illud discat et operetur. et corpus per 
eam vivat et patiatur et moveatur et operetur. Et sicut con- 
fortantur mutuo, ita et mutuo debilitantur: et anima, mortuo 
corpore, sine operatione manet, etsi vitalitas eius et rationa- 
litas eius et cognitio apud eam tanquam in somno servantur, 
iuxta sententiam Patrum. 

Res vero ita se non habet in hac unione adoranda et ini- 
rabili; absit! Deus enim non patitur cum humanitate sua per 
compositionem, quia impassibilis est *in natura sua; neque 
operationes eius cessarunt dum anima a corpore tempore mor- 
tis separata est, quemadmodum cessarunt operationes corporis 
et animae, sed cum Patre et Spiritu sancto omnia vivificabat 
et movebat et regebat, sicut et humanitatem suam passionibus 
perfecit et a mortuis suscitavit, ut supra ostensum est. 

Rursus, alio modo. Si pars cuin toto composita est. quaenam 
est illa pars cum toto composita ? Si pars Dei cum toto homine, 
ecce impietas pagana EHananae Chaldaei maledicti; item, si 
pars hominis cum toto Deo, ecce impietas Arii et. Apollinaris. 
omnes impietales superans. Etenim hypostasim completam Dei 
Verbi componi cum dimidiata ! hypostasi, /d est, homine. *ut 
fiat una hypostasis impossibile est: sin aliter, unum ex *duobus 
invenitur in impietate eorzz:: nam aut Deus Verbum defecit 
a perfectione hypostasis suae, aut quantitas corporea hypostasi 
eius addita est, et ipse alienus factus est ab hypostasibus 
aequalibus Trinitatis. 

hursus, alio modo. Omne quideni compositum partibus com- 
positionis suae limitatur, et partes eius se invicem limitant, 
sicut domus composita ex lapidibus et lignis, et. sicut. corpus 
compositum ex partibus suis, et partes membrorum eius ab 
invicem, et cetera huiusmodi. Cum res ita se habeat, Deus 
Verbum, si esf wna hypostasis composita. remotus est ab 
infinitate sua naturali quam habet cum Patre et Spiritu sancto. 
et venit sub limitem et terminum et mensuras, quemadnodun 
impie dixerunt Cyrillus aegyptius et Hanana adiabenus cuius 
vita meledicta est. Et ecce haec sententia mala anathemati- 
zata est a synodo oecumenica quae anathematizacit onmem 


* Apollinaris docebat Verbum corpus, et animam sine mente assum- 
psisse. 

qui dieit contractionem divinitatis ad quantitatem aut expan- 
sionem humanitatis ad. infinitatem. 

Rursus, alio modo. Id etiam sciunt amatores. veritatis quod 
omnia, quae a non compositione ad compositionem transeunt, 
aliquid novi per compositionem simul constituunt. quod. non 
habebant partes, ex. quibus composita sunt, 77 esf, formas di- 
versas et etiam operationes et actiones in una harmonia com- 
posita: v. g.: navis et plaustrum. ex lignis et ferro composita. 
per compositionem possident et operantur id quod in partibus 
suis non habebant: et anima et corpus conveniunt ad consti- 
luendam unam hypostasim, hominem, sive ante mortem, sive 
post resurrectionem: et cetera huiusmodi. 

hursus, alio modo: exemplum ex eadem materia. *Si Deus 
Verbum cum homine unam hypostasim constituit, cum quanam 
natura reputabitur haec hypostasis et in quanam essentia in- 
cludetur ut inter hvpostases, quae in hac et sub hac essentia 
sunt, numeretur?^ Cum quanam natura reputabitur haec hypo- 
slasis?^ Cum Trinitate sancta, quae est simplex et infinita, an 
cum hominibus qui sunt finiti et passibiles? Si cum Trinitate, 
additio facta est Trinitati, ut supra diximus; si cum homini- 
bus, ecce additio faceta est naturae hominum. Quod si Aaec 
hypostasis non est una hypostasis cum Trinitate, nec una 
hypostasis humana euni. hominibus quasi hypostasis omnium 
hominum, sed est hypostasis peculiaris et unica in specie sua, 
iam non est Deus nec homo; nune dicant nobis impii quem 
adorabimus. 

Rursus, alio modo. Nulla hypostasis habet quasdam partes 
finitas et loco conclusas, et quasdam infinitas et incircumscri- 
ptas. Nec est hypostasis quae cum duabus naturis inter se di- 
versis naturaliter coniungatur, et sit cum una natura eadem 
hypostasis, et cuin altera natura eadem hypostasis sine muta- 
lione, nisi forte secundum apparentiam et phantasiam, sicut 
dixit Manes impius. 

Rursus, alio modo. 5i Deus Verbum est hypostatice cum 
corpore una hypostasis et natura, et haec liypostasis est. con- 
substantialis Patri in omnibus suis sicut hypostases in natura 
inclusae et natura in hyvpostasibus agnita; ergo etiam Pater 
et Spiritus sanctus sunt compositi in. hypostasibus suis, sicut 
Filius ipsis consubstantialis; quae blasphemia revertatur super 

vos, o iniqui, qui Deum passioni subiicitis per unionem hypo- 
staticam. 

*Rursus, alio modo. Si post comipositionem Dei Verbi cum 
carne animata, una est hypostasis, sicut dicunt illi iniqui, ergo 
ante compositionem semi-hypostasis erat. Quod si ante coinpo- 
sitionem hypostasis est completa, non induta nec unita, et post 
compositionem una hypostasis, quid fecit compositio? Si nec 
naturam nec hypostasim fecit, ergo non est compositio coni- 
ponens nec unio coniungens, et nomen compositionis vanum 
est et phantasma commenti quod nihil est. Sed ecce in hoc 
libro z0stro fuse refutavimus omne commentum et impietatem 
et blasphemiam regis huius tyrannici Jwsti5iant et enuda- 
vimus totum eius errorem, et ostendimus inter naturam infi- 
nitam et naturam finitam fieri posse, non unionem compositam 
et hypostaticam, sed unionem voluntariam et personalem, non 
quidem naturarum in w4;» naturam et hypostasim, sed na- 
turarum et hypostaseon, quae servant proprietates suas sine 


- confusione et sine separatione, in. unam personam: nec unio- 


nem cum distantia, sed wi0nem. quac lnfinitus est in finito, 
forma Dei in forma hominis, inhabitator in templo suo, unus 
Dominus lesus Christus, Filius Dei. Et, id quod dicunt Patres 
*sancti personam naturalem et hypostaticam, non es? quia per- 
sonam appellaverunt *unam hypostasim, sed quia in hac una 
persona unius Domini Iesu Christi agnoscuntur duae naturae 
et duae hypostases divinitatis et humanitatis Christi, et non in 
distantia, sed hypostasis infinita in una adhaesione. Et quem- 
admodum corpus appellatur animatum propter animam in ipso 
habitantem, et spiritale quia est habitaculum Spiritus sancti, ita 
et in hac una persona Christi sunt et agnoscuntur duae naturae 
in hypostasibus suis sine confusione: Deus in templo suo, quod 
in personam suam sumpsit ut in eo revelaretur. et homo dum 
Deus Verbum unitive in eo habitat et ostendit omnia divini- 
tatis suae in una virtute et potestate et dominatione et digni- 
tate in aeternum, iuxta exemplum quod Patres adhibent de 
igne in rubo et de rubo in igne. Sed adducamus exemplum 
de natura create ad instructionem puerorum. Quemadmodum, 
scilicet, hic sol sensibilis speculo polito coniungitur in quo 
videtur tota eius operatio, in una luce et uno calore, dui sol 
in speculo non contrahitur cireumscriptive nec speculum diffun- 

ditur ut sol cum sole, sed servantur proprietates utriusque, 
solis et. speculi, in una persona (zpocom) unita, ita decet nos 
sentire etiam in hac oeconomia per unionem voluntariam et 
personalem et ineffabilem quae facta est Deo: ille Infinitus, 
illa lux de luce, splendor et figura substantiae Patris, et con- 
substantialis Spiritui sancto, mansit et habitavit unitive in 
humanitate sua, in una adhaesione et inhabitatione, in una 
potestate et. dominatione, in una unitate unius personae unitae 
Christi, Filii Dei, in aeternum. 

Rursus, alio modo. Quemadmodum denarius, in quo est effi- 
gies regia, in flammam ardentem prolicitur et ignis eum *totum 
in toto circuitu eius omnino cireumdat, in uno calore et una 
flamma splendenti, dum tota flamma non contracta est nec 
circumscripta in denario aureo, nec denarius in totam flammam 
diffusus est, sed ambo unitive servantur: aurum in limitatione 
el quantitate sua parva, et flamma ignis in expansione sua 
naturali, et simul coniunguntur in una persona (mpocmo) de- 
narii et flammae, in uno igne, in una effigie regia, in uno 
calore, in una corporeitate, in una virtute, in una illumina- 
lione splendenti, ita et. in hac unione, in hac una persona, 
quae est persona unionis, coniunguntur inconfusibiliter duae 
naturae divinitatis et humanitatis Christi, servatis proprietati- 
bus earum in una adhaesione et virtute et potestate, in aeternum. 

Deus enim Verbum agnoscebatur habitare in humanitate 
sua unitive in aeternum ex eo quod mundavit leprosos, eiecit 
daemonia, sanavit aegros, aperuit oculos caecorum, creavit 
oculos qui non erant, mutavit aquam in vinum, multiplicavit 
panem et pisces, creavit panem et pisces et staterem, susci- 
tavit mortuos aliaque huiusmodi fecit, et ex verbis suis veris 
et non falsis quae probant eum esse consubstantialem Patri, 
quia dixit: « Ego et Pater meus unum sumus! »; et: « Qui 
videt me vidit Patrem ? »; et: « Pater meus in me est et ego 
in Patre meo ? »; et: « Pater meus usque modo operatur et 
eliam ego operor ! »; et: « Vos a me electi estis ante funda- 
menta inundi ? »; e£: « Antequam Abrahaun fieret, ego sum  »; 
et: « In mundo erat et mundus per ipsum factus est * »; et: 

« Ipse est splendor gloriae eius et figura substantiae eius ! »; 
et: « Per eum fecit saecula ?* »; et: « In principio erat Ver- 
bum ? »; et: « Ego vobiseum sum usque ad consummationem 
saeculi * ». 

Item humanitatis eius *unitae Zndicia habemus ex eo quod 
est ex semine domus David et Abraham, et ex Virgine sumptus 
est, et per Spiritum sanctum formatus est unitive, et perfectus 
est secundum ordinem suum, et natus est, et exivit per portas 
virginales cum Deus Verbum eum induisset, et involutus est 
pannis, et positus est in praesaepio, et circumcisus est, et pro- 
fecit statura et sapientia sua et gratia, et confortatus est a 
Spiritu ut per hoc ostenderetur unam esse virtutem Trinitatis, 
et iustificatus est in spiritu, et esurivit, et sitivit, et fatigatus 
est, et dormivit, et tentatus est a diabolo quem prostravit vir- 
(ute et auxilio divinitatis quae in ipso. est, et passus est, et 
colaphis vapulavit, et verberatus est, et extollentes eum su- 
spenderunt in ligno, corpore eius clavis confixo, et mortuus 
est, et tradidit spiritum suum, eet confossus est lancea, et 
latus eius apertum est ex quo exierunt sanguis et aqua in 
sacramentum magnum, et deposuerunt eum de cruce, et corpus 
eius sindone involutum positum est in sepulcro in quo fuit 
per tres dies, et divinitas eius, quae in eo est, eum suscitavit. 
Per haec omnia bene cognoscitur eum habere animam quae 
voluntate sua libera operabatur ea quae ad naturam suam 
spectant, et eum esse hominem completum. Et illud: « Ante- 
quam sciat bonum aut malum, reprobabit malum et eliget 
bonum ? »; et illud: « Crescebat statura corporali et etiam 
proficiebat sapientia 5 »; et illud: « lustificatus est ? », quod 
ad voluntatem eius pertinet cum virtute quae adiuvit eum ; 
et haec: afflictus est, et maestus est, et conturbatus est tem- 
pore passionis, — proprium enim est animae rationalis, iudicio 
praeditae, ut patiatur cum corpore suo, etiam si in cogitatio- 
nibus suis spe confortata est, sicut ipse dixit: « Corpus infir- 
mum est, spiritus vero promptus * »; — et illud: « Oboediens 
factus est usque ad mortem ? »: haec et alia huiusmodi agnita 

sunt quia servatae sunt proprietates corporis et animae in 
unione, sine confusione. 

Ita et post resurrectionem | ezws, quod, sicut dielum | est, 
« non derelieta est anima eius in inferno, neque corpus eius 
vidit corruptionem ! »; *et discipulos suos de resurrectione sua 
certiores fecit, eo quod illis se palpandum praebuit et cum 
illis manducavit: et ipse est qui cum illis loquebatur anima 
rationali quam possidet; et coram illis videntibus ascendit. et 
absconditus est ab oculis eorum: et quod ita venturus esl in 
forma sua corporea sieut visus est ascendere, haud soluta com- 
positione humanitatis suae, etsi venturus est cum gloria magna, 
sicut. expositum est superius, et ex argumento tvpico quod in 
monte discipulis suis ostendit: ita ex his omnibus cognitum 
est ab initio annuntiationis Gabriel angeli fuisse assuimptio- 
nem sew unionem divinitatis Christi cum humanitate eius, quia 
Verbum assumpsit eum ad personam suam, et in eo habitavit 
sicut in templo, et eum fecit secum Filium in una unione et 
adhaesione, eumque perfecit in omnibus rebus sublimibus in 
hac unione. Nec confusa est nec soluta unio illa adoranda ab 
initio unito, nec solvetur nec confundetur in aeternum; sed 
servantur naturae in proprietatibus hypostaseon suarum absque 
confusione, absque admixtione, absque separatione, naturae 
scilicet. divinitatis et humanitatis eius, in una persona unionis 
unius Domini Iesu Christi, Filii Dei. Ipsi et eius Patri et. Spi- 
ritui sancto gloria et honor et exaltatio et adoratio in sae- 
culum saeculorum. Amen. 


CaPUT DECIMUM: Quod argumentis perspicuis ostendere opor- 
teat quandonam facta sit illa unio adoranda divinitatis et 
humanitatis Christi ad unam personam oeconomiae. 


Quoad illud igitur: Quandonam facta sit unio divinitatis et 
humanitatis Domini nostri in una adhaesione filiationis: | pari 
modo, sicut sunt de unione plures diversae sententiae horum 
et illorum, ita etiam de tempore quo facta est unio *multae 
sunt opiniones. Sunt enim qui dixerint quadraginta diebus pos! 
conceplioneim. cum in eum anima inspirata est, tune. factam 

esse unionem perfectam duarum naturarum ad unam perso- 
nam. Et sunt qui impie dixerint tempore baptismi unionem 
voluntariam factam esse, nempe Deum sibi complacuisse in 
homine in quo, propter iustitiam eius. habitare fecit volun- 
tatem suam, sed non esse unionem personalem duarum natu- 
rarum in una adhaesione. Hac quidem aperta negatione Paulus 
Samosatensis, mente captus, peccavit qui, sicut ludaei, dixit 
Dominum nostrum esse hominem simplicem, velut unum de 
prophetis et iustis, in quo voluntas divina habitavit; et eum 
initium habuisse ex Maria: et non exsistere Filium aeternum 
Patri consubstantialem, sed unam esse hypostasim naturae di- 
vinae; et nomen Christi denotare hominem) unctum ut esset 
sicut unus de unctis, qui per honorem vocatus est filius sicut 
Salomon, non autem personam unionis duarum naturarum et 
duarum hypostaseon in una adhaesione filiationis; 'et ex ba- 
ptismo possedisse nomen filiationis !, quia accepit gratiam Spi- 
ritus sancti ut Deus per eum adimpleret oeconomiam suain, 
secundum vocem in Iordane auditam: « Hic est Filius meus 
dilectus in quo mihi complacui? »: et non esse Deo Filium 
naturalem, quia una est hypostasis Dei, et hoc cognosci ex eo 
quod ipse Christus post baptismum, cum accepisset librum et le- 
gisset: « Spiritus Domini super me: propterea unxit me ?, etc. », 
postquam legerat, dixit: « Hodie impleta est Scriptura ista in 
auribus vestris * », sicut illi, coram quibus legit, testimonium 
ei dederunt se verbum eius ratum habere. 

Et sunt haeretici quidam qui magis quam priores peccave- 
rint, dicentes *ex resurrectione tantum perfectam fuisse filiatio- 
nem, quia CAristus per resurrectionem est primogenitus fratrum 
multorum, sicut beatus Paulus testimonium ex David adduxit: 
« Filius meus es tu et ego hodie genui te »; et: «Ita Deus 
suscitavit eum a mortuis ut amplius non videret corruptio- 
nem ? », etc. Alii vero impii, fautores Arii et Apollinaris, et 
asseclae Cyrilli, et Eutychetis et Severi, discipuloruin. Cyrilli, 
quia unionem naturalem et hypostaticam omnes sceleste dixe- 
runt. Deum passioni obnoxium faciunt quamvis inter se dis- 

sentiant. Unus dicit: Verbum corpus sumpsit, animam vero 
non sumpsit; alius dicit: Verbs? animam sumpsit, mentem 
autem non sumpsit. Cyrillus et cohors eius, qui etiam diverso 
modo peccaverunt per dissensiones inter se, nunc dicunt as- 
sumptionem, nunc negant assumptionem et dicunt creationem, 
nunc sicut. Manichaei confitentur, sed eadem impie dicunt quia 
et ii omnes, qui assumptionem confessi sunt, unionem naturalem 
et hypostaticam impie dixerunt. Et, quasi summatim, omnes 
sic dixerunt: Cum assumptione unio naturalis facta est; aliquid 
superabundavit et non addituni est huie corpori ratione per- 
fectionis cuiusdam, quia ratione instrumenti perfectum erat 
hypostatice; et divinitati excelsa et humilia simul tribuenda 
sunt, passio et mors et haee cetera; et Deus Verbum est qui 
passus est secundum carnem, nec alia natura passa est, quia 
corpus animatum est Deus, et Deus est corpus, et hypostatice 
inhumanatus est; et non licet distinguere; et propter hanc 
unionem naturalem et hypostaticam, in initio formationis suae 
animatum est corpus, nec anima in illud inspirata est quadra- 
ginta diebus post conceplionem secundum ordinem omnium 
puerorum, quia unio naturalis et hypostatica non bis facta est. 

Hae vero omnes sententiae perversae, *maxime impiae, quae 
sunt extra traditionem Ecclesiae apostolicae, prolatae sunt in 
perditionem eorum. Ecclesia autem Christi, cuius fundamentum 
super saxum) Petrinum positum est, sie confitetur: Ab annun- 
tiatione angeli Gabriel ad beatam Mariam unio facta est, non 
naturalis nec hypostatica, sed voluntaria et personalis per 
adhaesionem et inhabitationem, ut Deus Verbum in illo reve- 
laretur, et in eo adimpleret totam suam oeconomiain, et osten- 
deret initium mundi novi, et in eo adoraretur in aeternum; 
non autem ut faceret eum consubstantialem sibi, aut ut iste 
esset cum ipso una natura et una hypostasis aeterna et infi- 
nita, — quod nullo modo fieri potest, — sed ut esset ipsi habi- 
taculum et templum unitum ad revelationem maiestatis ipsius 


per virtutem et honorem et adorationem —  « Manifestatus 
est in. carne ! », ete. — et. solveret debitum generis sui ada- 


maei. Et una cum assumptione fuit unio, et. cum assumptione 
et unione unctio perfecta est, quia Z/e homo formatus est a 

Spiritu sancto wunitive, et Spiritus sanctus ei fuit loco olei 
unctionis, ut adhaereret Deo Verbo et esset cum eo Filius 
unitive in aeternum. Haec est quidem vera confessio eccle- 
siastica. Quamvis enim unio cum Deo Verbo facta sit illi 
homini ab initio formationis eius, et in aeternum, natura tamen 
eius humana ordinem suum in omnibus suis servavit, servatis 
proprietatibus utriusque sine confusione in unione perfecta et 
unctione ad adhaesionem quae est in una filiatione. Et cum 


initio formationis eius fuit assumptio eius, et unctio eius, et 


assumptio eius ad unionem et imaginem invisibilitatis, et Deus 
Verbum in eo habitavit, et in aeternum. Et «wo non fuit 
secundum impietatem impiorum horum priorum) qui dixerunt 
eum, prius constitutum fuisse et deinde unctum, neque secun- 
dum *asseclas Pauli maledicti qui dixerunt wnionem factam 
esse in baptismo, neque secundum eorum socios qui dixerunt 
eum post resurrectionem honorem filiationis adeptum esse. 
Neque dicimus unionem naturalem et hypostaticam factam 
esse, quemadmodum dixerunt impii alii, absit! Sed wzio facta 
esí ad personam unitam unius oeconomiae adorandae, in aeter- 
num. Et id cognoscitur cum omni certitudine ex libro Evan- 
gelii vivificantis. Etenim, postquam angelus Gabriel beatae et 
gloriosae Mariae nuntiavit: « Spiritus sanctus veniet et virtus 
Altissimi habitabit super te: propterea is qui nasciturus est 
ex te sanctus est, et filius Altissimi vocabitur: et dabit illi 
Dominus Deus sedein David, patris eius; et regni eius non erit 
finis; et ecce Elisabeth, cognata tua, et ipsa concepit filium 
in senectute sua, quia nihil est impossibile apud Deum ! », ete., 
quid tunc consequenter factum est? Cum igitur angelus Gabriel 
ab ea discessisset, beata Maria operatione divina ad confirman- 
dam cogitationem suam mota est, quia mulier erat et nuntium 
acceperat rerum sublimium quae numquam «fea facta fuerant. 
Et ut sciret et intellegeret quod res iam inceperant perfici in 
sua mirabilitate, et puer ex natura ipsius initium formationis 
suae acceperat, et una cum initio formationis eius erat assuim- 
ptio eius unita, et Deus Verbum adhaeret ei et habitat in 
fructu ex ipsa, et conceptus non est simplex etsi absque con- 
cubitu, sed Filius Dei per unionem secundum verbum angeli- 

cum, quid tunc faetiin est? « Surrexit. Maria in diebus illis, 
secundum verbum Lucae Evangelistae, et abiit in montem 
cum festinatione, in civitatem luda, et intravit in domum Za- 
chariae, et *salutavit Elisabeth. Et factum est, ut audivit sa- 
lutationem Mariae Elisabeth, exsultavit infans in ventre eius, 
et repleta est Elisabeth Spiritu sancto, et exclamavit voce 
magna et dixit Mariae: Benedicta tu inter mulieres, et bene- 
dictus fructus in. ventre tuo. Unde hoc mihi ut veniat mater 
Domini iei ad me? Ecce enim ut cecidit vox salutationis 
tuae in auribus meis, exsultavit infans cum gaudio magno in 
ventre meo: et beata quae credidit, quia perficientur illa quae 
dicta sunt ei a Domino ! ». 

Ecce igitur exinde cognitum est cum omni evidentia et absque 
dubio quod, una cum annuntiatione angeli, fuit unio et inha- 
bitatio, quamvis homo Domini nostri in sua substantialitate 
animata nondum completus esset quia, sicut dixi et secundum 
traditionem omnium Patrum orthodoxoruin, praeter concubitum, 
attamen quoad ceteras omnes naturae proprietates ordinem, 
sicut ceteri omnes pueri, servavit, nam formandus et animandus 
« in omnibus assimilatus est nobis, praeter peccatum » ?. Et quid 
Elisabeth ad Mariam? « Benedictus fructus in ventre tuo ». 
Ecce igitur fructus ex natura eius, id est, caro in qua assu- 
mens eam incarnatus est unitive, etsi anima in ea nondum 
creata est. « Unde hoc mihi ut mater Domini mei ad me ve- 
niat? » Ecce in hoc loco sensus genuinus unionis Dei Verbi 
cum incarnatione eius, et declaratio quod iam Dominus est 
cum carae ila, et quod una est dominatio et adoratio Dei et 
templi eius unitive et in aeternum, quemadmodum dictum est: 
« Dominum et Christum fecit Deus hunc Iesum quem vos cru- 
cifixistis ? »; et: « Dixit Dominus Domino meo: Sede a dextris 
meis, donec ponam inimicos tuos scabellum sub pedes tuos * ». 
Etenim, ille est filius David secundum naturam, Dominus autem 
el Dominus David propter unionem sibi factam cum Deo Verbo 
*ab utero in una dominatione et filiatione. 

Considera, quaeso, illos eventus mirabiles et adorabiles et 
ineffabiles: quomodo in suis inceperint in hac oeconomia ado- 
randa, per effusiones graliae Spiritus sancti, quae est ex eo 

qui unitive manet et habitat et commoratur in fructu de nà- 
tura Virginis, qui est Dominus secundum naturam et adhae- 
sione habitat in eo quem fecit secum unum Dominum, per 
vocem matris eius. Cucurrit nimirum celeriter virtus cum voce 
Virginis et prodigio mirando, et intravit in aurem sterilis, et 
exinde cum voce intravit in infantem) qui erat in ventre ste- 
rilis, et una cum voce infans gratia Spiritus sancti repletus 
est fluctibus beatis, et exsultavit cum omni gaudio perfecto 
quod futurum erat universo mundo; et ex abundantia gratiae 
Domini ex infante Mariae ad infantem Elisabeth, sicut ex 
Domino nostro ad matrem suam, per vocem, quae fuerunt vir- 
tutes prodigiosae et mirabiles? Incepit Elisabeth prophetare 
mirabilia et loqui prodigiosa et sublimia de infante unito et 
mirabili et adorando et glorioso qui erat in utero Mariae, et 
de illo qui unitive habitavit in infante ex natura eius in una 
gloria et dominatione, in aeternum. Et ecce, quasi summatiui, 
cognitum est quod ab initio formationis hominis Domini nostri 
fuit assumptio eius, et unio eius, et unctio eius, et inhabitatio 
eius, et adhaesio eius cum Deo Verbo, qui eum assumpsit ad 
personam suam et ad imaginem unitaii invisibilitatis suae in 
hac oeconomia adoranda: et quemadmodum dixit beatus Paulus: 
« Ipse est imago Dei invisibilis ! »; et: « Signavit eos forma 
imaginis Filii sui? ». Et ex his probatum est una cum annun- 
tatione angeli fuisse assumptionem, et cum assumptione unio- 
nem, in aeternum, etsi completus est. *secunduini: ordinem suum, 
quia caro primum /actía est et deinde anima zspérata esl. 
Quapropter Patres dicunt eum incarnatum esse, et deinde subiun- 
gunt eum inhumanatum esse anima rationali. Et quemadmodum 
una cum invocatione sacerdotis, in deprecatione super mysteria 
salutis nostrae, cum dicit sacerdos: Veniat gratia Spiritus sancti 
et descendat super panem hunc et calicen: istum, et faciat ea 
corpus et sanguinem Domini nostri Iesu Christi: et, una cum 
voce sacerdotis, illico, in ictu oculi, credimus quod factum est 
sacramentum, et gratia Spiritus sancti descendit et perfecit 
mysteria salutis nostrae, ut sint corpus et sanguis Christi, 
unum corpus in uno illapsu et in una virtute purificante et 
sanctificante, et unum est corpus Christi, non duo corpora, 

quamvis panis aliud sit seeundum naturam et corpus aliud se- 
eunduii naturam, et, quamvis naturae hic separatae sint ab 
invicem, per virtutem tamen et operationem consecrationis esl 
ununi corpus unus panis; ita et illic oportet nos intellegere 
quod, una cum voce angeli dicentis: « Spiritus sanctus. veniet 
et virtus Altissimi habitabit super te ! », illico, cum voce eius, 
in ictu oculi, facta est assumptio, et, cum assumptione, unio. 
Etsi quantitas cessunpt« fuerit parva et imperfecta, adhaesio 
tamen et unio Dei Verbi facta est cum carne quae est tem- 
plum ipsius et imago invisibilitatis ipsius unitae, unus Filius 
in una dominatione, in aeternum, quamvis natura humanitatis 
eius ordinem suum servaverit in formatione sua a Spiritu 
sancto, sicut. dixi, et lineamenta foriae eius et incrementum 
quantitatis in omnibus temporibus naturalibus ad completionem 
venerint. 

Sed haeretici Deum passioni obnoxium faciunt per unionem 
naturalem et hypostaticam. Nos ergo debemus stultitiam eorum 
paululum retundere. Hi enim miseri etiam hic delirant et bla- 
sphemant dicentes in errore suo: Ab initio conceptionis anima 
et corpus fuerunt simul in unione *hypostatica. Quod non 
antecedunt partes aliae alias, est sententia impiorum horum, 
etsi secreto dicant, psi et Origenes impius, « animas gpréws 
exsistere, et deinde coacte in corpora venire ut crucientur ». 
Et propter hoc decipiunt pueros, icenles: Nos ita loquimur 
ne unio bis fiat, et cum non perficitur una hypostasis constans 
ex Deo et homine, nam ipsa est Deus et ipsa est homo, una 
natura et una hypostasis. Et dicunt: Non est ergo natura et 
natura, nec hypostasis et hypostasis, ne sint duo Filii, sed 
una est natura divina incorporata, ne sit quaternitas in 
Trinitate. 

Ecce etiam et in hoc laqueus iniquoruni horum super ipsos 
collabitur ad interitum eorum. Etenim sapientibus notum est 
aliud esse corpus et aliud corporeitatem eius qui in corpore 
incorporatur, quemadmodum aliud est vestis et aliud vestitus, 
aliud arma et aliud armatus, aliud forma Dei et aliud forma 
servi, *aliud qui habitat et aliud ille in quo habitat, aliud 
Deus et aliud homo secundum naturam et hypostasim. Dictum 

est Deum Verbum: manifestatum esse in carne, et Scripturae 
docent eum factum esse in similitudinem hominum, sed non 
factum esse homineni secundum naturam, nec passum esse se- 
cundum naturam. Si enim Deus Verbum cum corpore suo esset 
una natura et una hypostasis, tunc etiam Trinitas esset una 
natura cum corpore eius. Verum non ita, o iniqui. non ita. 
Sed forma Dei est una de hypostasibus Trinitatis, et forma 
servi est una de hypostasibus humanis: sunt vero per unionem 
unus Dominus lesus Christus, Filius Dei, secundum personam, 
non autem secundum naturam nec secundum hypostasim; quia 
si divinitas et humanitas essent naturaliter una natura, etiam 
Trinitas et omnes homines una natura essent: quae blasphemia 
sit super caput vestrum, o Theopaschitae. Scripturae sacrae et 
omnes orthodoxi in spiritu loquentes testantur quod unio est, 
non naturalis, sed personalis, servatis naturis in proprietatibus 
suis, et quod homo Domini nostri formatus est et delineatus 
secundum ordinem suum, etsi unio ei facta est ab initio for- 
mationis ipsius. Et /ocent quod, corpore delineato et membris 
coagmentato,. deinde anima in illo creatur, et tunc vocatur 
homo, quia corpus et anima, non autem caro et anima, vo- 
cantur homo, et caro est pars corporis, non corpus ordinatum 
in membris suis. Quomodo, o deceptores, cum corpus, quod est 
domus animae, nondum aedificatum est et perfectum, aninia 
posset statim in eo habitare hvpostatice? Nam ecce videmus 
quod, simul ac corrumpuntur pauca membra eius praecipua. 
cor, dico, aut cerebrum, anima statim discedit, sive corpus 
adhuc sit in utero, sive postquam) natum sit, et anima nullo 
modo *potest in eo habitare sine completione membrorum eius 
praecipuorum. Etenim ita creata est in eo a creatore eius ut 
per unionem cordis et cerebri cum ceteris membris, quae illis 
inserviunt, habeat quod in eo unitive servetur; et, his cor- 
ruptis, ab eo discedit. 

Sed afferamus in correptionem stultorum  Theopaschitarum 
argumentum perspicuum ex eis quae facta sunt apud Adam, 
patrem natorum. Postquam Deus dixit: « Faciamus hominem 
in imaginem nostram et secundum similitudinem nostram ! ». 
et: « Formavit Dominus Deus Aa pulverem de terra et 

inspiravit in faciem eius spiraculum vitae ! », Scriptura nobis 
exposuit illum primum. in omnibus membris suis formatum et 
corporatum fuisse, et deinde exposuit creationem animae in 
eo; ex facile enim, tanquam ex parte. totum) corpus, in quo 
facies est, designavit. quia si non est corpus. non est facies 
quae est vultus in quo sunt omnes sensus sensibilitatis. Et ibi, 
apud Adam, cum assumptione pulveris fuit formatio eius, etsi 
anima necdum in eum inspirata fuerit, quia iam pulvis non 
erat simplex, sed eum formatione sua honoratus est effigie 
Dei. Etenim res perficiebatur ad disciplinam et scientiam ange- 
lorum qui, eum oculis suis vidissent corpus membris coagmen- 
tatum et formatum coram se, sed iacens et deiectum sine vila 
et anima et carens vilalitate et sensibilitate, et deinde, anima 
in illud inspirata, vidissent vivum et animatum, et subito recte 
stans modo mirabili, et incipiens laudare factorem suum ad 
instar illorum. puerorum et iuvenum cum eadem admiratione 
stupenda et ineffabili, et etiam loquens sicut ipsos, quamvis a 
nemine edoctnm, tunc intellexerunt quod Deus, qui in Adami 
inspiravit et creavit animam, quae in ratione sua possidet 
omnia ipsorum praeter corpus, etiam ipsis creavit vitam ratio- 
nalemi ex nihilo. Simili modo homo eius *perfectus est ima- 
gine creatoris sui in duabus partibus suis in unam lhiypostasim, 
i| est, hominem, qui est vinculum totius creationis visibilium 
el spiritalium. Et non dicimus unam ex partibus eius, etsi 
nondum unitam sociae suae, non esse imaginem Dei, nam pul- 
vis formatus iam non dicebatur pulvis, sicut ante formationem 
suam, sed initium imaginis Dei, et postquam perfectus esl. 
est imago Dei, et non dicimus hoc corpus adameum non esse 
honoratum imagine repraesentativa, etsi nondum  perfectuii 
erat altera parte quae est anima. 

Ita nos debemus sentire et intellegere de hac repraesenta- 
tione vera huius imaginis propriae, quae est forma creatoris 
sui, qui est verum exemplar in ea unitive habitans. Deus enim 
Adam in honorem dedit imaginem suam ut in eo agnosceretur 
creator omnium visibilium et spiritaliuu. Deus autem non 
sumpsit ad. personam suam hypostasim Adam, ut in ea per 
unionem: habitaret eamque faceret secum) unam personam in 

una adoratione ab omnibus praestaidz, sicut factum. est apud 
hominem unitum Domini nostri. Quapropter maior et sublimior 
est assumptio et formatio hominis Domini nostri quam Adam, 
quia hic sumptus est de terra inanimata et insensibili: hic 
vero, apud hominem Domini, res est magna et stupenda et 
adorabilis. Deus Verbum enim, cum voluntate Patris sui et 
Spiritus sancti, ut supra diximus, ad personam suam et reve- 
lationem suam et habitaculum suum unitum sumpsit A407nnen 
de natura beatae Mariae, quae est terra vivens et Virgo sancta 
et immaculata, numquam arata nec seminata cultura naturali, 
quemadmodum neque terra, de qua Adam sumptus est, violata 
fuerat vomere aratri. Et Z//e omo, in initio formationis suae, 
fuit vera imago a Spiritu sancto efformata. Et quemadmodum 
Adam, ab initio formationis suae, imagine divina *honoratus 
est, sic et homo Domini nostri honoratus est cum Deo Verbo 
unitive, in una persona filiationis et in imagine invisibilitatis 
eius in qua Dews infinite habitat et in aeternum. 

Sed exemplum amplius revolvamus. Quemadmodum Adam, 
in initio formationis suae, imagine 72724 honoratus est, et 
a toto reliquo limo terrae segregatus est, ita factum est in 
initio assumptionis hominis Domini nostri, et conceptus eius 
non est communis sicut ceterorum puerorum, sed sublimis 
propter honorem suum adorabilem et etiam propter Virgineiui 
de qua sumptus est. Etenim quamvis non incorporatus fuerit, 
nec delineatus, nec anima rationali et intellegenti inforinatus. 
iam tamen erat habitaculum et templum divinitatis quae eum 
ad personam suam assumpsit. Et honoratus est unitive ordine 
fillationis cum illo qui in eo per unionem habitat, et, dui 
Deus Verbwi in eo iam habitat et c7» eo unitus est, aedi- 
ficatur, et incorporatur, et delineatur, et anima in eo creatur 
ab illo qui prius coniunctus erat carni, quia ille /A0;;0 non 
prius constitutus est et deinde Deus Verbum in eo habitavit, 
sed cum initio formationis eius fuit inhabitatio eius. Etsi enim 
Spiritus eum formavit, Deus Verbum tamen, qui cum eo con- 
iunctus est, procul ab eo non erat nec Pater qui in eo sibi 
complacuit ut is sit. dilectus cum Filio eius naturali in una 
persona; quia una est natura infinita Patris et Filir et 5pi- 
ritus sancti, et una virtus unaque voluntas, quamvis Spiritus 
formet, et Filius unitive habitet, et Pater sibi complaceat. 

Et quemdmodum ipse, Deo Verbo ipsi unito, proficiebat sta- 
(ura sua et sapientia sua et gralia, et etiani. baptizatus est, el 
aecepit arrham immortalitatis, et passus est, et sepultus est, 
el resurrexit, et in resurrectione sua recepit vitam immorta- 
lem et immutabilem quam ab initio formationis suae, donec 
passionibus perficeretur, non habuit, dictum est enim: « *Ani- 
male et demum spiritale ! » ad immortalitatem; sed eam deni- 
que accepit in hypostasi sua humana, dum divinitas in eo erat 
ab initio formationis eius, sicut dixi, et in corpore suo non 
possidebat immortalitatem, et in anima sua non habebat im- 
mutabilitatem et impassibilitatem cum «corpore suo, sed post 
resurrectionem: ea habuit et induit incorruptibilitatem et im- 
mortalitatem et immutabilitatem: et non dicimus unionem Deo 
Verbo bis factam esse, primum cum corpore mortali ani- 
maque mutabili et iterum. cum. corpore immortali animaque 
immutabili, sed :447»» eandemque, siquidem Deus Verbwm 
in eo erat et cum eo unitus erat et in eo habitabat insepa- 
rabiliter in aeternum; — ita etiam, cum corpus dominicum: erat 
absque anima per quadraginta dies, et Deus Verbum in eo 
habitabat unitive ab initio formationis eius, simili modo, post- 
quam anima in eo ereata est a Deo, qui in eo erat, et cor- 
pus vivens factum est in animan) viventem, non dicimus Deum 
Verbum: secunda vice »nitwm esse corpori in quod anima in- 
spirata est; nam ecce eadem divinitas, corpori unita, in eo 
animam creavit. Anima enim non ab extra intravit et habi- 
tavit in corpore, quia in eo creata est sicut in omnibus ceteris 
hominibus; neque Deus Verbum ab extra intravit ut habitaret 
in anima, nam ecce ipse est natura infinita, et caelum et ter- 
ram implet, et in corpore suo unitive habitat propter infini- 
tatem naturae suae in una adhaesione. Neque dicimus animam 
eius priws creatam esse et deinde inspiratam et unitam, quem- 
admodum non dicimus corpus pr/us formatum esse et deinde 
unitum: sed cum initio formationis corporis fuit unio, et ita 
cum creatione animae est eadem unio; et una est unio corpori 
et eadem unio animae *quae est in corpore, nam corpus pri- 
mun unitum est et deinde anima in illud inspirata est. 

iursus, alio inodo. Quemadmodum 4070 Domini, anle 

resurrectionem, vitam immortalem et immutabilem non possi- 
debat dum Deus Verbum unitus erat mortalitati et mutabili- 
tati eius, sed dum Deus Verbum prius unitus erat mortalitati 
eius, eadem est unio, et homo eius adeptus est immortalitatem 
et immutabilitatem et factus est in spiritum vivificantem, 
sicut dictum est: « Animale et demum spiritale ! », — ita et 
quidem ab initio formationis corporis est unio, et etiam post 
quadraginta dies, cum anima in illud inspirata est. eadem est 
unio; sed una est persona unionis in una filiatione et imagine 
invisibilitatis et in aeternum. 

Rursus, alio modo et alio argumento. Quemadmodum unio 
quidem animae et corporis tempore mortis soluta est, et cor- 
pus, anima in eo non exsistente, positum est in sepulcro, et 
anima, corpore cum ea non exsistente, evolavit ad paradisum. 
unio autem Dei Verbi et humanitatis eius non soluta est, sed 
Deus Verbum wunitus erat corpori in sepulero dum anima in 
eo non esset, et unitus erat animae a corpore separatae, sicut 
dietum est: « Non derelicta est anima eius in inferno neque 
corpus eius vidit corruptionem ? », et, postquam anima redii! 
et intravit in corpus tempore resurrectionis, unione ibi z£erwn 
exsistente, Deus enim infinitus est, non dicimus unionem secunda 
vice factam esse Deo propter reditum) animae in corpus per 
resurrectionem, sed eandem esse unionem sine discessione, 
sine variatione, sine mutatione, — ita Deus Verbum unitus 
erat corpori humanitatis suae ante creationem animae in eo 
post quadraginta dies, et, post creationem animae in corpore a 
Deo qui in eo erat, eadem est unio *quae praecesserat: nec 
unio bis facta est, sed una est unio corporis ante animam et 
animae postquam creata est. 

Rursus, alio modo per exempla ex natura creata. Sicut 
prius accendis ignem in materia parva, et adiicis successive 
materias diversas inter se dissimiles, non autem in tota materia 
ignem accendis, nam ecce ignis in hac prima materia semel 
ardere incepit, ita et hic. Assumptio carnis fuit ex beata Maria, 
et homo Domini sine concubitu conceptus est, et per Spiritum 
sanctum formatus et delineatus est secundum naturam suam 
humanam: et una cum initio formationis eius fuit assumptio 

eius et unio eius et honor et. nomen filiationis, et factus est 
per unionem cum Deo Verbo unus Filius Altissimi. Et statim 
ac Spiritus illum formare incepit, Deo Verbo unito cum templo 
suo quod iam formatur, incepit beata Maria naturaliter dare 
materiam naturalem, similem carni et semini generis assumpti, 
quae ;2aferiy erat ex natura Virginis, per propaginem autem 
e genere Abrahami et Davidis seeundum promissiones ad eos 
(actas: « In semine tuo benedicentur omnes gentes ! »; et. ad 
David dixit: « De fructibus ventris tui ponam super sedem 
tuam ? ». Et ecce benedictio impleta est in Christo qui secun- 
dum carnem est ex beata Maria, nam ex ventre eius sumptus 
et conceptus est, sicut beatus Paulus exponit: « Non dictum 
est: Seminibus tuis, quasi multis, sed: Semini tuo, quasi uni 
qui est Christus ? ». Verumtamen, etsi quantitas adiiciebatur 
assumptioni parvae quae sumpta est et unita, non alia tamen 
unio facta est quantitati quae incrementum accipiebat secun- 
dum coagmentationem membrorum et delineationem et forma- 
tionem. corporis, praeter illam primam unionem ab initio 
*assumptionis factam. Ita et postquam corpus secundum ordi- 
nem suum naturalem figuram humanam accepit, expletis qua- 
draginta diebus, anima in eo creata est, divinitate unita corpori, 
et unio eadem est, nec secunda vice facta est iuxta argumenta 
priora. Quod testantur dies purificationis naturalis, sicut scri- 
ptum est in lege Moysis, in qua videtur argumentum exactum 
et perspicuum et indubium quod anima, post quadraginta dies, 
inspiratur et creatur in corpore. Sed primum afferamus illa 
secreta quae creator in natura posuit. Quia corpus per qua- 
draginta dies est sine anima in utero materno, et crescit sicut 
plantae, et ad incrementum eius additur quantitas ex materia 
naturali matris, et, propter infirmitatem et debilitatem quam 
fetus habet ex frigiditate, quia privatum est anima quae illud 
vivificet et moveat, ibi fit superfluitas quae sine fluxu manet 
propter opercula fetus quia clausi sunt exitus: deinde, post inspi- 
rationem. animae, copiose advenit materia iuxta ordinem suum 
qua substantia infantis possit nutriri si sanus sit et. non habeat 
infirmitatem. Demum, postquam fetus figuram humanani acce- 
pit, et anima in eum inspirata est, et ipse venit ad nativitatem, 

superfluitas, ibi per quadraginta dies collecta — nam et ibi 
non inutilis erat sed infanti pro lecto molli erat — ed&citur. 


Hinc, postquam natus est infans, natura incipit hanc. superflui- 
tatem sanguinis, ibi ante inspirationem animae collectam, 
expellere, et evacuat //a;» iuxta mensuram primam, i4 esf, 
quadraginta dies, et purificatur expletis quadraginta diebus; 
et in hae swperflwilate non est unio. Hanc rem parturientes 
solum cognoscunt, et discunt per experientiam, et sczwii quo- 
modo /oc si( apud illam quae mares et illam quae feminas 
parit: et sunt etiam medici qui de his rebus scripserunt. Ve- 
rumtamen hoc clare cognoscitur ex Scriptura et praecepto 
*legali de purificatione quod per beatum Moysen datum est. 
Sic enim scriptum est: « Mulier, cum conceperit et pepererit 
masculum, immunda erit septem diebus: iuxta dies menstrui 
sui erit immunda. Et die octavo circumcident carnem prae- 
putii eius, ;nasculi; et triginta tribus diebus manebit super 
sanguinem purum ! », etc. Et: « Cum impleti fuerint dies puri- 
ficationis suae, afferet agnum anniculum in holocaustum, et 
turturem et pullum columbae pro peccato ad ostium taberna- 
culi ad sacerdotem. Et sacerdos adducet illum coram Domino, 
et orabit pro ea et purgabitur a fluxu sanguinis. Haec est 
lex parientis masculum. Quod si non habeat facultatem afe- 
rendi agnum, accipiet duos turtures aut duos pullos columbae, 
unum pro peccato et alterum pro holocausto pacifico; orabitque 
pro ea sacerdos et purgabitur ? ». Ita haec eadem facta esse 
et peracta in nativitate Christi Domini nostri secundum car- 
nem, iuxta ordinem naturalem apud omnes infantes et geni- 
trices eorum, scribit beatus Lucas evangelista cui, prae ceteris 
evangelistis, cura fuit de humanis proprietatibus Domini nostri 
sicut et beato Iohanni de divinis, prout ambo a Spiritu sancto 
moti sunt ut ille magis de humanitate eius, hic autem de divi- 
nitate eius magis scriberet. ne fieret error per duas sectas 
malas sieut etiam factum est per eos qui negant divinitatem 
eius et eos qui negant humanitatem eius unitam. Dicit enim 
beatus Lucas, postquam scripsit: « Factum est, cum essent ibi, 
impleti sunt dies eius ut pareret, et peperit filium suum pri- 
mogenitum ? », observato in serie convenienti toto ordine natu- 

rali quem habebat homo Domini nostri, ey qwae post alia 
subiungit: « Cum impleti sunt. dies ut circumcideretur puer, 
vocatum est nomen eius lesus, quod vocatum est *ab angelo 
priusquam in utero conciperetur. Et cum impleti essent dies puri- 
ficationis eorum secundum legem Moysis, tulerunt eum in Ieru- 
salem ut sisterent. eum. coram Domino. sicut scriptum est in 
lege Domini: Omne masculum, aperiens vulvam, sanctum Do- 
mini erit, et ut darent hostiam sicut scriptum est in lege Domini, 
par turturum aut. duos pullos columbae ! », ut beatus Lucas 
per haec omnia nobis ostenderet quod, hoe excepto quod homo 
Domini nostri sine concubitu formatus est, natura tamen eius 
humana ordinem suum) servavit in conceptione, et in nativi- 
fate, et in purificatione mystica, et in omnibus suis, iuxta 
legem naturalem naturae inditam, et iuxta illam quae scripto 
data est pueritiae ?. Et ///e hoo, post adimpletionem rerum 
veterum, quae in seipso cum omni oboedientia perfecit, tunc ad 
res novas Novi Testamenti accessit, quia ipse est perfectio et 
completio et consummatio sacramentorum et allegoriarum et 
umbrarum per corporeitatem suam quae est veritas, quemad- 
modum dictum est: « In ipso habitavit omnis plenitudo divi- 
nitatis corporaliter ? »; et: « Plenitudo eius qui omnia in omni- 
bus adimplet * ». 

Verumtamen decet. nos iterum in fornacen secreto insufllare, 
quo melius purificetur aurum in pulchritudine sua et detegatur 
fraus haeretica et aenea haereticorum qui pleni sunt. omnibus 
impietatibus blasphemiae. Et revocemus illa, quae nuntii sunt, 
ad regen) qui est Rex regum, et illa, quae prophetae sunt, 
ad eius dominum et missorem de quo in proximitate prophe- 


tabat — nam ecce in nuntio tanquam in umbra et via signi- 
ficata sunt et figurata omnia domini eius, — ut complanemus 


viam, eius instar, et auferamus offendicula e conspectu cae- 
corum, si velint. Quemadmodum igitur beatus Iohannes Baptista 
a ventre matris suae gratiam Spiritus sancli accepit in pro- 
plietiam et legationem, implevit tamen secundum naturam suam 
humanam dies conceptionis suae et nativitatis suae et. educa- 
tionis suae, et profecit seeundum tempora naturalia *sicut 
ommes infantes, et etiam a Spiritu, qui in eo erat. confortatus 

est, sicut dictum est: « Puer crescebat et confortabatur a Spi- 
ritu ! », etc., dum nihil amplius additum est quantum ad gra- 
tiam Spiritus sancti et prophetiam et legationem, quia iam a 
ventre matris suae acceperat virtutem et gratiam prophetiae 
et legationis ab eo qui ab utero in templo suo unitive habi- 
tabat, ita et hic znfellegamus tanquam ex similitudine lam- 
padis ad solem inscerutabilem et mirabilem et gloriosum in 
maiestate sua sublimi. Etenim ab initio formationis hominis 
Domini nostri fuit assumptio eius et unio eius et vera adhaesio 
quae numquam solvetur, et honor filiationis in una persona 
Christi, Filii Dei, servatis naturis sine confusione. Et deinde 
homo Domini nostri, secundum ordinem omnium infantium, 
delineatus est et perfectus est et natus est post novem menses, 
et circumcisus est, et profecit statura sua, et confortatus est 
a Spiritu, qui in eo erat, quemadmodum dictum est de Iohanne, 
amplectente beato Luca totum ordinem duorum infantium, 
nuntii scilicet et domini quem nuntius praecedit in omnibus 
suis. Nativitas Iohannis annuntiata est ab angelo Gabriel, et 
Domini nostri ab angelo Gabriel; Iohannes ex sterili atus 
est, Dominus noster ex virgine: Iohannes nomen accepit ab 
angelo antequam conciperetur, et Dominus noster ab angelo 
antequam conciperetur; lohannes circumcisus est octavo die 
et nomen eius vocatum est sicut praedictum est, ita et pari modo 
Dominus noster: « Et cum impleti essent dies octo ut circumci- 
deretur puer, vocatum est nomen eius lesus, quod vocatum 
est ab angelo priusquam conciperetur ? ». De Iohanne dixit: 
« Puer proficiebat et confortabatur a Spiritu ? », et de Domino 
nostro idem: « Puer proficiebat et confortabatur a Spiritu, et 
replebatur sapientia, et gratia Dei ?erat cum illo * ». De 
Iohanne dictum est: « Venit in via iustitiae ? », et Dominus 
noster dixit de seipso: « Sie nos decet implere omnem iusti- 
tiam 5 ». Et ita Nerzptura omnia naturalia et omnes perfectio- 
nes, quae sunt apud Dominum nostrum, disposuit sicut ea quae 
sunt apud Iohannem Baptistam. Etsi homo Domini nostri est 
in ordine divinitatis secundum honorem propter unionem suam 
cum Deo Verbo in una filiatione, et natus est absque concu- 

bitu, allamen omnia cetera impleta sunt et perfecta, dum 
secundum unionem nihil additum est aut subtractum in aeter- 
num. hnnmo omnia eius humana. ordinem suum servabant ;.nec 
naturae confusae sunt, absit! Sed divinitas eius proprietates 
suas ostendebat et etiam humanitatem eius perficiebat; et huma- 


nitas eius propter unionem suam perfecta est passionibus | 


naturae suae, et exaltata est gloria supernaturali, in una adhae- 
sione filiationis et adoratione in aeternum, sicut supra osten- 
dimus. 

Rursus, aliud argumentum ad persuasionem puerorum et 
correptionem litigiosorum. Quemadmodum corpus et anima ab 
ulero coniunguntur una unione, — etsi hic unio est naturalis 
el coacta et passibilis et finita; hoe enim exemplum est, — 
verumtamen corpus crescit secundum tempora sua in hac 
unione, et anima incrementum accipit in sapientia et scientia 
in hae unione dum nihil additum est quantum ad unionem 
eorum, ita et nihil additum est unioni illi adorandae quantum 
ad unionem, sed humanitas eius proficiebat statura et sapientia 
et gratia, et divinitas, quae in eo erat, promovebat et addu- 
cebat eum ad *perfectionem quae ei facta est post resurrectio- 
nem in omnibus sublimibus, dum unioni nihil additum est ab 
initio formationis eius in aeternum. 

Rursus, alio modo. Quemadmodum nos christiani ab infantia 
nostra mystice accipimus gratiam Spiritus sancti in arrham 
adoptionis filiorum, et proficimus et confortamur etiam fide et 
scientia et sensibus spiritalibus, dum quoad hane mysticam 
filiorum adoptionem nihil nobis in hae vita additum est, ita 
el ibi unio et honor filiationis fuit ab initio conceptionis in 
aeternum. Inerementum vero secundum tempora et progressus 
ad perfectionem et completionem tendebant ad hanc perfectio- 
nem quae futura erat post resurrectionem. Et post resurre- 
ctionem iam una est beatitudo; rursus non est qui det et qui 
recipiat, sed una est scientia, una virtus, una potestas, una 
adoratio humanitatis et divinitatis Christi, in una persona filia- 
Hionis unitae, cum Patre non unito et cum Spiritu sancto non 
unito, in aeternum, sicut dixit beatus Paulus: « Quamvis Fi- 
lius esset », id est, per unionem suam cum Filio unus Filius, 
secundum honorem et adorationem, tamen ex timore et pas- 
sionibus, quas tulit, « didicit oboedientiam, et ita consummatus 

faetus est omnibus obtemperantibus sibi causa vitae aeternae, et 
appellatus est a Deo pontifex ad similitudinem Melchisedech ! ». 
Ecce vero notum est sapientibus haec ad humanitatem eius 
unitam, non autem ad divinitatem eius, pertinere. Etenim Deus 
Verbum sacrificia Deo Patri non offert, nam ecce dixit: « Omnia 
quae habet Pater mea sunt? »; et: « Ego et Pater meus unum 
sumus * ». De humanitate eius autem dictum est: « Nunc mi- 
nisterium tanto praestantius quam illud accepit Iesus Christus, 
quanto et praestantius est testamentum *in quo factus est me- 
diator 5 »; et: « Per Spiritum aeternum obtulit semetipsum 
immaculatum Deo? »; et: « Quemadmodum statutum est homi- 
nibus semel mori, et post mortem eorum iudicium, sic et Chri- 
stus semel oblatus est et in seipso immolavit peccata multorum * ». 
Ecce igitur beatus Paulus nobis revelavit et explicavit sacer- 
dotium pertinere ad hominem Domini nostri, non ad divinita- 
tem eius: Obtulit semetipsum immaculatum Deo, et: Semel 
oblatus est, et: In seipso immolavit peccata. Ergo servantur 
proprietates duarum naturarum, perfecti et perficientis, templi 
soluti et eius qui illud suscitavit, eius qui semetipsum imma- 
culatum offert et eius cui se offert, id est, formae Dei et formae 
servi, cum tamen humana eius in divina eius non mutata sunt. 
nec divina eius in humana eius conversa sunt, sed servatis 
duabus naturis in hypostasibus suis, natura infinita et natura 
finita, in una unione sine confusione, in una persona Christi, 
Fili Dei; ipsi et eius Patri et Spiritui sancto gloria et honor 
et adoratio et exaltatio in saeculum saeculorum. Amen. 


CAPUT UNDECIMUM. Quomodo, cum Deus sit in omni loco in- 
finite, dicimus eum habitare in homine suo unitive et pecu- 
liariter? 


Supra quidem demonstravimus, cum virtute Christi quae 
adest infirmitati nostrae, quare, cum una sit natura aeterna 
Trinitatis adorandae et una infinitas et una voluntas et una 
virtus et potestas et dominatio, dicamus unionem factam esse 
uni de hypostasibus Trinitatis, id est, Deo Verbo, et explica- 

p. 124. vimus. ralionem eius sieut. didicimus ex Patribus sanctis, *qui 

129. 


vestigiis apostolorum insliterunt, per testimonia ex Seripturis 
sanctis, et. osteadimus etiam per argumenta ex natura creata 
hane unionem esse possibilem. Nune vero dicemus, secundum 
mentem Seripturarum sanctarum et ex traditione Patrum ortho- 
doxorum, cum virtute Christi, in quo est spes nostra et fiducia 
nostra, qui est magister noster in ommibus nostris, quomodo 
Deus Verbum, cum in omni loco sit per infinitatem suam sicut 
Pater et sieut Spiritus sanctus, fecerit habitationem suam et 
unionem suam unice, peculiariter, et unitive, in natura sua 
humana in aeternum, in una persona filiationis. Quamvis enim 
de natura divina dictum est illud: « Caelum et terra plena 
sunt ea nec eam continent ! », et. illud ?: « Ad quem respi- 
ciam et in quo habitabo? », zatwra (divina tamen, propter 
amorem suum et euram suam erga illos qui ea digni sunt, et 
propter. caritatem. eorum et familiaritatem eorum specialem 
cum ea, dieitur in eis habitare et manere per providentiam 
suam praestantiorem. Et quemadmodum, dum hie sol super 
omnes expanditur, iij, quorum visus mundus est, magis eo lae- 
tantur, et ipse in corpore polito et nitido lumen suum melius 
ostendit, eum tamen naturaliter non recedat nec accedat ad 
hos et illos, ita et Deus, per infinitatem suam, in omnibus est, 
sed praesens est ad gaudium eorum qui eum in veritate invo- 
cant?. Et ii, qui mundi sunt corde suo, revelationibus secretis 
scientiae eius gaudent: « Deati qui mundi sunt corde suo, quo- 
niam ipsi Deum videbunt * », et: « Ad quem respiciam et in 
quo habitabo, nisi in miti et humili qui tremet sermonem 
meum? ? » Et ad eos, qui ex adverso sunt, dictum est: « Longe 
est Dominus ab iniquis * », et: « Excaecatum est cor eorum ut 
non fulgeat illis lux. Evangelii * ». Sed ecce Deus *naturaliter 
non recedit nec accedit; et ecce lux scientiae eius, ad instar 
solis huius, coram omnibus diffunditur. Verumtamen, dum haec 
ita sunt, quicumque obscuravit cor suum, et excaecavit intel- 
legentiam suam, et obtenebravit iudicium suum per passiones 
et errorem filii perditionis, verba Spiritus habet ut petras scan- 
dali et lapidem offensionis, nam /ales homines errant et cir- 

cumvagantur huc et illuc tanquam ebrii. Nos vero, pro viribus 
nostris, auferemus a conspectu eorum offendicula, si velint, 
et eos semitam vitae amplecti faciemus, ostendentes aequali- 
tatem nominum non esse aequalitatem rerum. Nam sicut domus 
lapidea appellatur templum Dei, et homines appellantur. tem- 
plum Dei: « Vos estis templum Dei ! », — verumtamen homines 
excellentiores sunt lapidibus, — ita etiam Deus, dum ubique 
est, dicitur habitare in caelo, et etiam in lerusalem, et in 
templo lapideo, et etiam in hominibus, modis diversis. Non 
dicitur ibi habitare secundum limitationem aut abundantiam, 
sed propter dona praestantia et tabernaculum mysteriorum bea- 
torum. Ita etiam et hie. Deus Verbum quidem est in omni 
loco per infinitatem essentiae suae sicut Pater et sicut. Spiritus 
sanctus: « In mundo erat et mundus per ipsum factus est ? »; 
et Evangelista, post alia. quae dixit: « Ad suos venit et sui 
eum non receperunt ? », etsi in mundo erat; ipsi autem seipsos 
luce privaverunt sicut dixit: « Lux in tenebris lucebat et te- 
nebrae eam non comprehenderunt ! », et: « Qui receperunt 
eum dignos fecit cognatione, et dedit eis potestatem filios fieri, 
qui non ex sanguine, neque ex carne, sed ex Deo nati sunt ? », 
perrexit ostendere excelleutiam et unionem ineffabilem ad 
*humanitatem eius, et habitationem peculiarem et sublimem, 
et revelationem eius ineffabilem, et Deum. Verbum adeo se de- 
misisse in hac oeconomia adoranda pro salute et renovatione 
omnium ut ab ignorantibus reputaretur caro et homo tantum 
et in seipso unitive possideret nomen humanitatis suae per 
unionem personalem, dicens: « Verbum caro factum est et 
habitavit in nobis 5 », id est, sumpsit carnem et fecit habita- 
tionem in ea, id est, in una de hypostasibus humanitatis no- 
strae. Et mystice vidimus, per omnia mirabilia quae locutus 
est et fecit in humanitate sua unita in qua revelatus est, glo- 
riam aeternam quam ab aeterno habebat, e/ ea quae signifi- 
cabant eum esse Unigenitum Patris, plenum gratiae et veritatis 
quae in omnes per hanc unionem effundit, sicut postea. Evaz- 
gelista de eadem persona unionis explicare pergit: « Veritas 
autem et gratia per Iesum Christum facta sunt * ». Donec enim 

dixit: « Verbum caro factum est », — quasi diceret: Sumpsit 
carnem et habitavit in nobis, sicut nobis exponit beatus Paulus: 
« Forma Dei formam servi sumpsit, et factus est in similitu- 
dinem hominum, et habitu inventus est ut homo ! » ete, — 
Iohannes Evangelista nomen Christi, quod unionem denotat, 
nullo modo seripsit, sed ab assumptione et deinceps, ut osten- 
deret unam nune esse personam assumentis et assumpti, et hoe 
apud nullam ereaturam umquam exstitisse aut. exsistere. nisi 
apud hominem Domini nostri qui est ex semine domus David. 
Ecce igitur Deus est in omni loco per infinitatem suam, ve- 
rumtamen unio facta est peculiariter eum una de hypostasibus 
humanis, quae est humanitas eius, id est, homo Iesus quem ad 
personam suam sumpsit ut in eo revelaretur; sed non omnibus 
hominibus unitus est. *Et hoc intellegemus ex verbo beati 
Pauli, verbum enim uberiori explicatione indiget: « Forma Dei 
formam servi sumpsit ? ». Ergo si forma Dei est una de hypo- 
stasibus Trinitatis, etiam forma servi est una de hypostasibus 
humanitatis, id est, homo Iesus unitus. Non dixit: « Seininibus 
tuis quasi multis, sed: Semini tuo quasi uni, qui est Christus ? », 
cuius unctio est unio eius, quemadmodum nos saepe diximus. 
Et in illo A4o7:ine Deus revelatus est mundo: « Manifestatus 
est in carne 1 », et ille 40770 est templum eius unitive et pe- 
culiariter, etsi Deus est in omni loco infinite per essentiam 
suam. Quapropter Deus Verbum, dum est in templo suo uni- 
live et in eo habitat, dicit: « Solvite templum hoe et in tribus 
diebus ego excitabo illud », quod Evangelista explicat: « Ille 
autem dicebat de templo corporis sui ? »; et: « In eo habitavit 
ommis plenitudo divinitatis corporaliter *^ », et: « In eo recon- 
diti sunt omnes thesauri sapientiae et scientiae * ». Et de illo 
solo peculiariter dictum est: « Ipse est imago Dei invisibilis 5 », 
ut demonstraret. Paulus magnitudinem excellentiae et honoris 
eius in una dominatione et adoratione. Et propter hauc unio- 
nem, peculiariter et tanquam de una persona dictum est: « Ex 
quibus apparuit in carne, qui est Deus super omnia ? »; et: 
« Iesus Christus quidem heri et hodie, ipse et in aeternum !? »; 

ut ostenderet Apostolus eum non veluti habitationem, nec, 
sicut alios, zelwti per potestatem temporaneam, aut per ado- 
ptionem filiorum gratiae, sed per unionem et adhaesionem cum 
Filio aeterno esse unum Filium in aeternum, ita ut cum initio 
formationis eius fuerit habitatio peculiaris et unita in una 
adhaesione unius personae Christi, Filii Dei, in una virtute. 
in una potestate, in una adoratione et in aeternum: « Ornia 
subiecit sub pedibus eius ! », *et: « Cum introducit primoge- 
nitum in mundum, dicit: Adorent eum in una unione omnes 
angeli Dei ? », et: « Coram eo omne genu flectatur, et omnis 
lingua confiteatur Dominum lesum Christum esse in gloriam Dei 
Patris sui ? ». 

Ergo, ut summatim dicam, hic cognitum est hanc habita- 
tionem non esse simplicem sicut in aliis, sed esse habitationem 
unitive et peculiariter, quia ab unione et deinceps et in aeter- 
num omnia divina in illo agnoscuntur, in una persona, sicut 
ignis in rubo et anima in corpore, etsi hie unio sit naturalis 
et finita, ibi autem personalis, ut supra explicavimus. 

Sed afferamus alia exempla ex eis quae ad naturam ereatan: 
pertinent, quasi ad persuasionem puerorum. Dictum est enim: 
« Tanquam per speculum videmus in aenigmate * ». Itaque pro 
exemplo accipiamus speculum, quia nomen eius haud alienum 
esta re de qua disserimus. Speculum quidem, secundum  natu- 
ram suam, ferro omnino aequale est et nullam exhibet diver- 
sitatem quantum ad naturam suam ferream. Ferrum autem, 
ex natura sua, est nigrum, et obscurum, et asperum, non pla- 
num, nec politum. Cum vero artifex peritus partem ferream 
speculi ex ferro sumpserit, et in fornacem artis suae introdu- 
xerit, et a tota scoria conditionis eius terrenae purgaverit, et 
ei figuram extensam et latam impertierit, et eam reddiderit 
mundam et politam et nitidam, et rursus posuerit inter ceteras 
partes ferri ex quibus sumpta est, ubi fulget lux solis et figura 
sphaerae eius splendidae et ardentis vehementia mirabili et in 
figuram speculi absque obliquitate emittitur, totus sol omnino 
fulget in speculum et in totum ferrum reliquarum partium, et 
etiam in omnia corpora. Quomodo exemplum istud sit hic con- 

veniens et mirabile? Nunc, quaeso, considera et valde mirare 
hoc exemplum *de sole et speculo, quod claram similitudinem 
ostendit, quam aptum sit sermoni nostro. Solis quidem una est 
natura sine mutatione, et fulget, et illuminat tanquam ex na- 
lura sua omnia corpora, et praesens est omnibus per vastam 
suam expansionem in universo mundo, et aequaliter | irradiat 
speculum et. reliquam massam partesque ferri ex quo speculum 
sumptum. est. Verumtamen his ceteris partibus ferri, quia non 
sunt purae, nec planae, nec politae, nec excultae, nec mundae, 
nec convenientes, nec aptae, nee rutilae, nec splendentes, nec 
luce ardentes, non imprimitur figura splendens sphaerae et 
radii solaris cum fulgore irradianti et inaccessibili. Quoad spe- 
culum autem, non obstante quod eiusdem naturae est ac ceterae 
partes ferri et hae omnes partes una cum speculo aequaliter 
simul praesentes sunt soli qui eas irradiat, verumtamen ipsum 
speculum solum propter puritatem suam, et planitiem suam, et 
munditiem. suam, et expolitionem suam, et elegantiam suam, 
et ornatum suum, et nitorem suum splendentem, in se recipit 
totam figuram solis unitive omniaque solis, ita ut etiam urat 
et ex eo ignis accendatur si apta materia admoveatur. Et ecce 
notum est sapientibus solem. cum luce sua nullo modo posse 
in partes dividi nec separari ab universo per parlem speculi; 
nam ecce speculum eum totum omnino cum omnibus eius acce- 
pit, et. ecce sol ibi nullo modo cireumscriptus est quamvis totus 
omnino sit in speculo incomprehensibiliter, quia nullo modo 
est secundum  corporeitatem speculi et totus mundus ab eo 
ommino impletur. Attende tibi et considera *quod si essent 
mille et decem millia speculorum, et terra. et maria et omnes 
regiones eis plena essent, et similia essent huic uni speculo 
quantum ad expolitionem suam et nitorem suum, possibile 
esset omnia aequaliter et unumquodque eorum pariter et per- 
fecte in se recipere omnino totum solem et tamen sol in nullo 
eorum circumsceriberetur, sed totus esset in hoc, et totus in 
illo, et totus in omnibus, et totus supra omnia et ultra omnia, 
et totus in se toto, nee deficeret nec in aliquo minueretur. 
Ecce hie, ut supra diximus, non est mixtio, quia distinguuntur 
duae proprietates lucis et ferri sine confusione; ita non est 
compositio quia speculum lucem solarem non polluit; similiter 
non est admixtio nec commixtio quia sol, sicut exemplar suuin, 

numquam. potest ex toto in partes scindi et dividi. Immo neque 
sol ullo modo mutatus est aut conversus in obscuritatem ferri, 
nec sumpsit proprietates eius naturales. Speculum vero omnia 
solis recepit, non in natura sua, sed est per unionem cum sole 
una lux splendens in unà persona (xgooomo) solis et speculi. 

Ita etiam res se Aabet in hac unione mirabili et prodigiosa 
et adoranda et ineffabili divinitatis et humanitatis Christi, solis 
iustitiae, Filii Dei. Propter oeconomiam et dispositionem inseru- 
tabilem, et praescientiam infallibilem et iustitiam in qua non est 
acceptio personarum, et prout futurum erat ut voluntas libera 
liunanitatis Domini nostri per omnem iustitiam et oboedientiam 
perfectam in omnibus suis excellentior omnibus fieret; — dictum 
est enim : « Factus est oboediens usque ad mortem, mortem autem 
crucis »; Propter quod *Deus, qui in eo erat, ob hane huii- 
liationem et iustitiam et oboedientiam, cui nihil aequale est, 
valde exaltavit illum !; et *: « Quis ex vobis arguet me de 
peccato? », et ?: « Peccatum non fecit nec iniquitas inventa 
est in labiis eius »; et !: « Meus cibus est ut faciam volunta- 
tem eius qui misit me, et perficiam opus eius »; et^: « Tene- 
brae ignorantiae non comprehenderunt eum »:; et 5: « Venit 
princeps mundi huius et iu me non habet quidquam »; — pro 
illis et per illa et propter illa, 4c Ào;o Domini, ab initio 
formationis suae et in aeternum, unitus est lumini de lumine, 
quod semper apud Patrem suum erat, et factus est cum eo, 
in una gloria adoranda, unus sol iustitiae in una filiatione, in 
una dominatione, in una potestate, in una virtute, in una ado- 
ratione; et, ut breviter dicam, in eo habitat omnis plenitudo 
in aeternum. Et quemadmodum illie sunt duae naturae, solis 
et speculi, diversae in proprietatibus suis et inconfusae, ve- 
rumtamen sunt una lux, et unà virtus et unus calor, sic etiam 
in hae unione adoranda duae sunt naturae, divinitatis atque 
humanitatis, unus vero Filius et unus Christus in una virtute 
et potestate et dominatione, dum naturae inconfusae sunt in 
proprietatibus suis nec amiserunt proprietates hypostaseon sua- 
rum in hac una persona Christi, Filii Dei, in aeternum. Et 
quemadmodum, in hoc exemplo speculi, si velis solem. cum 

omnibus eius videre, cum calore et luce eius, non obstante 
quod ommia corpora et etiam reliquas partes ferri irradiat, eum 
lamen non invenies unitum et ostendentem proprietates suas 
nisi in hoe speeulo, sic et simili modo, si velis omnia divina 
Filii typice cognoscere, non obstante quod infinitus est. in divi- 
nitate sua et praesens est omnibus sieut. Pater. et. sicut Spiritus 
sanctus, attamen non poterit cognosci virlus eius et. potestas 
eius *et dominatio eius cum omnibus eius nisi in humanitate 
eius quam ad personam suam unitive assumpsit, sicut dixit 
nomine humanitatis suae: « Data est mihi omnis potestas in 
caelo et in terra ! ». Ita etiam in exemplo margaritae idem 
invenies, sicut et in aliis quaestionibus diximus. Etenim 
quamvis sol omnia irradiet, in margarita tamen videtur unio 
lucis eius, nec in ea videtur umbra. Et rursus, quemadmodum 
anima cordi unita est, et virtutem suam et operationem suam 
in toto corpore manifestat, et quemadmodum ignis est in. omni- 
bus corporibus sed non venit ad unionem nec ostendit opera- 
tionem suam nisi in materia sibi convenienti, sc se Aabet 
unio Verbi et hominis. 

Haec vero pauca ex multis naturalibus ad similitudinem 
imperfectam pro persuasione puerorum hic satis sunt, quia in 
aliis quaestionibus sermonem nostrum multum protraximus per 
argumenta naturalia de hac unione adoranda et ineffabili, et 
ostendimus quomodo, dum Deus in omni loco est, omnia di- 
vina eius unitive revelata sint tantum in humanitate eius, in 
una persona, in una unitate huius unius personae unius Do- 
mini Iesu Christi, Filii Dei; ipsi et eius Patri et Spiritui sancto 
sit gloria, et gratiarum actio, et adoratio, et exaltatio in sae- 
eulum saeculorum. Amen. 


Explicit Tractatus tertius. 


CAPITA TRACTATUS QUARTI. 


Caput duodecimum. De hoc: Unctio dupliciter dicitur de ho- 
mine Domini nostri. 

Caput decimum tertium. De hoc: Idem nomen filiationis du- 
pliciter de eo dicitur. 

Caput decimum quartum. De *iure primogeniturae:; quod p. 133. 
tripliciter ad hominem Domini nostri pertineat. 

Caput decimum quintum. De Baptismo: et quonam baptismo 
baptizatus est Dominus noster? 

Caput decimum sextum. De hoc: Etsi dicimus humanitatem 
Filii per unionem cum Deo Verbo esse Filium, non duos Filios 
dicimus; nec additio facta est Trinitati propter unionem quae 
faeta est Deo Verbo cum templo humanitatis eius. 

Caput decimum septimum. De hoc: Quaenam est differentia 
10 inter hypostasim et personam? Et quomodo persona assumitur 

et permanet, et hypostasis non assumitur? 


LIU 


CaPUT DUODECIMUM. De hoc: Unctio dupliciter dicitur de homine 
Domini nostri. 


Scriptura quidem testatur unctionem per Spiritum sanctum 
i5 dupliciter pertinere ad Christum Dominum nostrum. Una unctio 
consistit in eo quod ipse, ab initio formationis suae per Spi- 
ritum sanctum, unctus est ut esset cum Deo Verbo, qui eum 
ad personam suam assumpsit, unus Filius et Dominus in una 
adhaesione et unione in aeternum. Etenim cum initio forma- 
20 lionis eius fuit assumptio eius et unctio eius et maiestas eius 
sublimis et adoranda, et Christus fuit unitive ab utero matris 
suae. Et in nativitate eius cognitum est ipsum esse Christum per 
unionem, et deinde natum esse, sicut dictum est ad pastores 
et explieatum est per revelationem ab angelo sancto: « Natus 
2; est vobis hodie Salvator qui est Dominus Christus in civitate 
David ! ». Ecce igitur angelus sanctus nos docuit et erudivit 
eum, ab initio formationis suae et assumptionis suae, fuisse 
Filium unitive per maiestatem adorandam et etiam habuisse 
unctionem sublimem qua erat unus Filius cum Deo, sicut di- 
a» ctum est ad matrem eius: « Ille qui nasciturus est ex te sanctus 
est, et Filius Altissimi vocabitur ? ». Et Serzptura explicavit 
sanctitatem eius esse unctionem eius peculiarem *et sublimem, p. 1234. 
quae ipsi per Spiritum sanctum ad instar olei facta est ut esset 
cum Deo Verbo, in una adhaesione, unus Filius adorandus in 
3; aeternum ; nam is est ordo ususque unctionis alicuius, quae 


* LUC. 4. — *D66.; r, 35 


-« 108 )»- 


quoeumque modo fit, ut «netus possideat honorem sublimem qui 
est maior et excellentior natura ipsius. Et propter hanc causam 
dictum est de eo in prophetia: « Unxit te Deus, Deus tuus, oleo 
laetitiae prae consorlibus tuis ! ». Etenim veteres, qui electi 
erant. sive ad sacerdotium, sive ad regnum, sive ad prophetiam, 
sve ad dispensationem. quamcumque, oleo sanctificante. uneti 
erant et segregati a. communitate in honorem sublimem; homo 
autem. Domini nostri per Spiritum sanctum unctus est ut adhae- 
reret Deo. Verbo et esset cum eo unus Filius. Et unctio fecit 
eum Filium et Dominum: « Dominum et Christum fecit Deus 
hune lesum quem vos crucifixistis * », et: « Deus unxit eum 
Spiritu sancto et virtute ? ». Et quia ab utero, in initio for- 
mationis suae, habuit unctionem suam et deinde natus est, 
hae de eausa Evangelista dixit: « Liber generationis lesu 
Christi, filii David, filii Abraham ! », et: « Generatio Iesu Chri- 
sti sie erat ? ». Quapropter in nativitate sua accepit adorationem 
a Magis in honorem sublimem tanquam regi et domino, quia 
per unionem est rex et dominus, et etiam. templum et. habi- 
laculum divinitatis. Et Magi, prout edocti erant, obtulerunt 
munera diversa eum omni convenientia ad significandum quis 
sit qui ab ipsis adoratur et honoratur: aurum, tanquam regi 
qui est rex Christus qui exspectatus erat — nam ecce venit 
et natus est in Bethlehem secundum revelationes de ipso; — 
myrrham, quae significat passionem et mortem qua devicturus 
erat Satanam et peccatum et mortem; et thus, *ad clare de- 
monstrandum eum esse templum adorandum in quo Deus uni- 
tive habitat in una adhaesione et in aeternum. 

Altera unctio autem ei est, illa nempe quae facta est in 
Iordane per baptismum eius a Iohanne Daptista, per quam pri- 
mitias immortalitatis et immutabilitatis accepit ut esset primus in 
ommibus et primogenitus fratrum multorum in adoptione filio- 
rum per resurrectionem ex mortuis ad redemptionem corporum 
nostrorum: « Ipse immutabit corpus humilitatis nostrae et fa- 
ciet illud simile corpori gloriae suae ? ». « Spiritus sanctus enim 
descendit in specie columbae et mansit super illum * ». Et ille 
nobis in seipso mystice depinxit rationem vitae novae quae 

erit post resurrectionem, quia exinde coepit in ratione vitae 
sublimi et doctrina perfecta nuntiare et docere regnum cae- 
lorum, sieut et ipse explicavit hane unctionem mysticam per 
baptismum factam qua est primogenitus fratrum multorum: 
« Traditus est illi liber Isaiae prophetae: et revolvit librum, 
et invenit locum ubi scriptum erat: Spiritus Domini super me; 
propter quod unxit me evangelizare pauperes, et misit me sa- 
nare contritos corde, et praedicare captivis remissionem », etc. 
Et postquam legerat, dixit ad audientes: « Hodie impleta est 
Scriptura ista in auribus vestris; sicut etiam omnes testimo- 
nium illi dabant ! ». Et ecce haec unctio, quae in unione iam 
ab utero perfecta est, non est ea quae nunc in baptismo con- 
summata est; nam ecce supra ostensum est eum, cum esset 
Christus, natum esse. Sed haec untio per baptismum erat pi- 
gnus mysteriorum immortalitatis. Et ille, cum esset in mensura 
viri perfecti, hanc unctionem accepit, sicut dictum est: « Iesus 
a Nazareth quem Deus unxit Spiritu sancto et virtute ? ». Et 
hac de causa omnes fideles adoratores eius ex baptismo deno- 
minantur christiani ?, et per hanc unctionem ipse est caput 
Ecclesiae et fideles *membra eius: «Qui sanctificavit et qui 
sanctificati sunt, ex uno sunt omnes; propter quod non erubuit 
eos vocare fratres suos ! », dum ipse est Dominus omnium: 
quasi diceret eos esse fratres suos secundum naturam huma- 
nam et mysterium adoptionis filiorum in spiritu ad redemptio- 
nem corporum eorum. Est vero Dominus propter unionem suam 
sublimem cum Deo Verbo in una adhaesione, in uno nomine. 
in una adoratione, per unctionem illam sublimem quam ab 
utero habuit, quia unctus est ut esset Dominus Christus in una 
dignitate in aeternum: « Dominum et Christum fecit Deus hunc 
Iesum quem vos crucifixistis ? ». Per hanc unctionem autem. 
qua ipse est nobis caput et nos membra eius in spiritu, nos 
etiam denominamur christiani. Haec unctio ex baptismo, qui 
nos sanctificavit, non efficit ut simus etiam sicut ille filii Dei 
et adorandi per unionem cum Deo Verbo, absit! Hoc quidem 
esset impietas et blasphemia. Ipse enim est Filius unitus et 
unigenitus cum Deo Verbo, qui eum ad personam suam as- 

sumpsit ut iste esset eum illo unus Filius unigenitus Dei Patris 
per modum peculiarem et inserutabilem in. una. adoratione in 
aeternum. Per hanc unctionem ex baptismo, qua ipse est caput 
nostrum et nos membra eius, ipse est nobis primogenitus ex 
mortuis. 

Sed revolvamus sermonem 2:0síru7» propter oblivionem, et 
ad illuminationem audientium. Propter hanc unctionem Ecclesia 
eius nomine Christi denominatur: « Sicut corpus unum est et 
habet membra multa, ita et Christus ! ». Similiter, nova ge- 
neratione, per modum arrhae et tanquam per mysterium, omnes 
filii Ecclesiae nomen christianorum adepti sunt; « Ipse unxit 
nos et signavit nos ?, et: « In eo signati estis Spiritu sancto 
qui est. pignus *hereditatis nostrae ? », et: « Vos unctionem 
habetis a Deo * ». Igitur per hanc unctionem ex baptismo sancto, 
sicut. dixi, Christus, qui est in carne, est primogenitus fratrum 
multorum et pater saeculi futuri. Pater primus enim est pater 
natorum secundum mortalitatem, et homines etiam habent 
nomen eius, sed Christus, qui est in carne, est primitiae no- 
strae et primogenitus ex mortuis. Et propter hane adhaesio- 
nem spiritalem nos vocamur christiani: « Qui adhaeret Domino 
nostro est unus spiritus cum eo ? ». Per illam vero unctionem 
sublimem, ab initio formationis suae Deo Verbo adhaesit, ut 
esset unitive cum eo unus Filius unigenitus Altissimi; per 
hanc, sicut. dixi, Cristus est nobis Dominus in ordine divi- 
nitatis et adorandus ab omni creatura; verumtamen unus est 
Christus in utraque «netione, et unus est Filius in. utraque, 
non in una eademque. Quapropter verbum hic elucidemus 
propter haereticos qui per duos malos duces peccaverunt et 
longe facti sunt a veritate et ab invicem. Pauliani et Photi- 
niani, progenies viperarum iudaicarum, impie dicunt: Ex quo 
Spiritus sanctus super eum in baptismo descendit, ipse un- 
ctionem et filiationem possedit sicut ceteri uncti antiqui, sed 
per unionem ab utero sibi factam non habet unctionem quae 
fecit eum Filium et Dominum cum Deo Verbo 5... quia is 
divinitatem Filii negat. Ita simili modo peccaverunt etiam ii 
qui Deum Verbum passioni obnoxium dicunt. Nam et isti spirant 


! [ Cor., xit, 12. — ? II Cor, 1, 24222. — ? Eph., 1, 13-14. — * I oH, 


I, 20, — * I Cor., vi, 17. — * Aliqua desiderantur ? 


10 


15 


25 


30 


sn Assis ccs dq 


10 


15 


30 


a« 111 - 


destructionem per duo capita viperarum, et evomuerunt impie- 
tatem suam exitialem per negationem apertam et blasphemiam 
impiam ut negarent assumptionem capitis generis nostri quod 
exaltatum est per unionem. Cyrillus enim impius et Hanana 
maledictus, sentina omnium *haereseon, sic impie dixerunt: 
« Christus dicitur quia venit ad mensuras ! humanas », et « factus 
est ex infinito finitus, et cecidit sub mensuram quantitatis ». 
Hi illorum sunt parentes, et una eademque est negatio ma- 
nifesta: « Christus est Deus et Deus est Christus, et hae ap- 
pellationes nihil diversi denotant; quemadmodum nullum est 
discrimen inter unigenitum et primogenitum, et hae duae 
appellationes idem significant ». Hi ergo impii omnes palam 
contra Scripturas sanctas dimicant et se invicem destruunt et 
perdunt. Veritas autem in Ecclesia sancta servatur: Nomen 
Christi denotat personam unionis: « Ex eis est Christus se- 
cundum carnem, et est Deus super omnia ? ». Hoc vero nomen 
denotat etiam illud quo est caput Ecclesiae per baptismum et 
primogenitus ex mortuis, nam per eum etiam Ecclesia habuit 
nomen Christianismi, quod est unctio. Ita et illud : unigenitus 
et primogenitus, una cum appellationibus; et ipsum discrimen 
dat sensum utriusque appellationis, quemadmodum per ea nobis 
proposita in virtute ipsius Christi ostendemus; ipsi et eius Patri 
et Spiritui sancto sit laus et honor et adoratio et exaltatio in 
saeculum saeculorum. Amen. 


CAPUT DECIMUM TERTIUM. De hoec: Idem nomen filiationis du- 
pliciter de eo dicitur. 


Simili modo etiam nomen filiationis ad humanitatem Christi 
dupliciter pertinet. 

Unum est illud quo ipse habet honorem in ordine divinitatis, 
quia est Filius unigenitus cum Deo Verbo à quo assumptus 
est ut esset cum eo, in uno honore et una adoratione et 
uno nomine, unus Filius Altissimi in aeternum, sicut dictum 
est ad matrem eius: « Filius Altissimi vocabitur ? »; et: « Sic 
Deus dilexit mundum *ut Filium suum unigenitum daret, ut 

omnis qui credit in eum non pereat, sed habeat vitam aeter- 
nam ! »; et: « Qui eredit in eum non iudicatur: qui autem 
non eredit in eum iam iudicatus est, quia non credidit in no- 
mine unigeniti Filii Dei ? ». Sed ecce notum est sapientibus 
illum non secundum divinitatem suam traditum esse morti, 
iuxta illud quod dietum est: « 5i Filio suo non pepercit, sed 
pro nobis omnibus tradidit illum ? ». Etenim de humanitate eius 
hoc dietum est, quia ipse virtute divinitatis, quae in eo erat, 
Satanam prostravit, el cruci suae peccatum affixit, et morte 
sua inimicitiam delevit. Et templum eius est quod morte solu- 
tum est; et Deus Verbum, qui in illo erat, illud tertio die 
suscitavit, ut supra ostensum est; et: « Per hominem mors, et 
per hominem vivificatio mortuorum ! ». Verumtamen ab unione 
et deinceps, unum est nomen Filii unigeniti in una adhaesione 
in aeternum; quod nomen proprie quidem ad divinitatem eius, 
assumptive autem et per participationem etiam ad humanitatem 
eius pertinet: « Unigenitus Filius, qui est in sinu Patris sui, 
ipse enarravit? », id est, in humanitate sua nobis revelavit et 
manifestavit et enarravit omnia mysteria beata et modos 
magnalium et mirabilium quae sunt cum scientia perfecta, per 
doctrinam vitae verae. 

hursus ipse est primogenitus fratrum multorum, ut ostensum 
est, quia facetus est. primitiae dormientium: « Et ipse est caput 
corporis Ecclesiae, qui est principium et primogenitus ex mor- 
tuis, ut sit primus in omnibus; quia in ijso Deus voluit omnem 
plenitudinem habitare, et pacem composuit in sanguine crucis 
illius per ipsum, sive eorum quae sunt in terra, sive eorum 
quae sunt in caelo * ». In. hac filiatione enim nos habemus 
cum eo participationem, et ipse est primogenitus fratrum mul- 
torum et caput. Ecclesiae per baptismum propter generationem 
spiritalem et stabilimentum adoptionis filiorum ad redemptio- 
nem corporum nostrorum: « Omnes in uno Spiritu in unum 
corpus baptizati sumus ? ». Per illam autem filiationem unitam 
quam habet cum Deo Verbo, qui eum ad personam suam. *as- 
sumpsit, quia ipse est nobis Dominus et nos servi eius, ipse 
adorandus est et nos cum omnibus creaturis sumus adoratores 

eius, et laudatores propter ordinem divinitatis, quae in eo est 
in una adoratione et gloria. Et ipse est nobis causa salutis no- 
strae et vitae nostrae propter oboedientiam suam et humilia- 
tionem stupendam: « Humiliavit semetipsum usque ad mortem, 
mortem autem crucis. Propter quod Deus, qui in eo erat, valde 
exaltavit illum, et dedit illi nomen quod est excellentius om- 
nibus nominibus », etsi revera omnia ei nondum subiecta sunt; 
futurum est enim «ut in nomine lesu omne genu flectatur 
in caelo et in terra, et omnis lingua confiteatur quod Dominus 
10 lesus est in gloriam Dei Patris sui ! ». 


QU 


CAPUT DECIMUM QUARTUM. De Iure primogeniturae: quod ad 
hominem Domini nostri tripliciter pertineat. 


Ita etiam nomen iuris primogeniturae tripliciter ad eum 

pertinet: unum naturale, alterum ex resurrectione, et tertium 
I5 quia in eo renovata sunt omnia in caelo et in terra. 

Illud quidem naturale av eum pertinet, quia est adaperiens 
vulvam virginalem matris suae: « Et factum est, cum essent ibi, 
impleti sunt dies eius ut pareret; et peperit filium sz?» primo- 
genitum, et pannis eum involvit, et reclinavit eum in prae- 

?) saepio * ». Rursus dictum est: « Et cum impleti essent dies 
purgationis eorum, secundum legem Moysis, tulerunt illum in 
Ierusalem ut sisterent eum coram Domino, sicut scriptum est 
in lege Domini: Quia omne masculinum adaperiens vulvam 
sanctum Domini vocabitur; et ut darent hostiam, sicut dictum 

zm est in lege ? », etc. 

Rursus habet aliud ius primogeniturae, illud nempe quo re- 
novata sunt omnia, sicut dictum est: « Cum gaudio gratias 
agatis Deo Patri, qui dignos nos fecit parte hereditatis sancto- 
rum in lumine, et eripuit nos de potestate tenebrarum, et 

30 adduxit nos in regnum Filii sui dilecti, in quo habemus *redem- p. 141. 
ptionem et remissionem peccatorum; qui est imago Dei invi- 
sibilis et primogenitus omnium creaturarum * ». 

Et ipse est nobis hominibus primogenitus peculiariter per 
resurrectionem, et nos fratres eius sumus per participationem 

adoptionis filiorum ad redemptionem corporum nostrorum, sicut 
dictum est: « Ipse est caput corporis Ecclesiae, qui est prin- 
cipium et primogenitus ex mortuis, ut sit primus in omni- 
bus ! », et sieut explicavit beatus Paulus in Actibus: « Pro- 
inissionem faetam ad patres nostros ecce adimplevit Deus nobis, 
filiis eorum, resuscitans lesum sicut scriptum est in psalmo 
secundo: Filius meus es tu, et ego hodie genui te. Et ita su- 
scitavit eum Deus ex mortuis ut. non amplius reversurus sit 
videre corruptionem, sicut. dictum est: Dabo vobis gratiam 
David fidelem ? ». 


C^PUT DECIMUM QUINTUM. De Baptismo; et quonam baptismo 
baptizatus est. Dominus noster? 


Baptismum, quo baptizatus est Dominus noster in humanitate 
sua, esse eum quo nos christiani baptizamur ?, *quo ipse primus 
praecessit et factus est primus in omnibus, non autem esse 
illum quo Iohannes baptizabat, etsi Christus ab isto baptizatus 
est, ex multis cognoscitur. Etenim baptismus Iohannis bapti- 


«pus poenitentiae erat in remissionem peccatorum, et Dominus. 


noster illo non *indigebat, quia iniquitatem non fecit 5, nec 
peccatum inventum est sub labiis eius *. Sed baptismus, quo 
baptizatus est et quem inauguravit, est ille quo nos baptizamur 
et mystice accipimus pignus adoptionis vitae ad redemptionem 
corporum nostrorum per gratiam Spiritus sancli, et, tanquam 
in primitiis, immortalitatem et immutabilitatem. Quapropter 
dicebat Baptista: « Ego a te debeo baptizari 5 », ut diceret: Ego 
a le debeo mystice accipere etiam arrham immortalitatis et 
incorruptibilitatis, quam daturus es omnibus propter unionem 
quam possides cum Deo Verbo, qui in te est, sicut dixit: 
« Non ad mensuram dedit Deus spiritum; Pater diligit Filium 
et omnia dedit in manu eius ? ». Manifestum est haec huma- 
nitati Filii, non divinitati eius, convenire; nam omnia, quae 

habent Pater et Spiritus sanctus ab aeterno, ipse etiam habet 
ab aeterno in divinitate sua; verum ille, qui accepit omnia 
sublimia, is est qui illa naturaliter non habebat; sed per unio- 
nem cum illo, qui eum ad personam suam sumpsit ut in ipso 
revelaretur, et per dona Spiritus sancti, perfectus est in om- 
nibus; primum tanquam in primitiis, et deinde in resurre- 
ctione agnitus est esse in ordine divinitatis, sicut et Scriptura 
testatur. Pergit enim Evangelista sic dicens: « Cum autem Iesus 
baptizatus esset, statim ac ascendit de aqua, apertum est 
caelum; et vidit Spiritum Dei descendentem sicut columbam et 
venientem super se; et ecce vox de caelo dicens: Hic est Fi- 
lius meus dilectus in quo mihi complacui ! ». 

Quam sceleste autem haeretici multi pluribus modis de his 
locuti sint, non est mora dicendi. Sunt enim qui dixerint Deum 
Verbum hypostatice baptizatum esse, sicut hiyypostatice mortuus 
est et resurrexit. Hi quidem sunt qui negant *primitias ge- 
neris nostri per unionem exaltatas fuisse et divinitatem pas- 
sioni obnoxiam dicunt. Et alii, in ignorantia sua blaterantes, 
Scripturas mendacii et falsitatis arguunt, dicentes: Humanitas 
Domini nostri nullam virtutem mysticam ad immortalitatem 
ex baptismo accepit, et nihil amplius huie additum est a tem- 
pore quo unio facta est. Et praesertim *hunc errorem tenent 
qui impie dicunt unionem naturalem et hypostaticam et neces- 
sariam, et irritas faciunt proprietates utriusque naturae, et 
dicunt animam Domini nostri non manifestasse voluntatem 
suam liberam in hac oboedientia sua humili, — propter quam 
factus est in exaltatione stupenda et adorabili, sicut. Scriptura 
testatur de iustitia quod non erit cum acceptione personarum, — 
etsi unio ab utero facta est, ut supra ostensum est. Et filii 
viperarum decipiunt simplices, Jicentes: « Ad quid Dominus 
noster opus habuit baptizari et recipere Spiritum sanctum? 
nam ecce Spiritus in eo erat et ipse iniquitatem non fecit » : 
quasi illi insipientes in ineptia sua existiment remissionem 
peccatorum tantum esse sacramentum baptismi, dum non in- 
tellexerunt id quod excellentius est, baptismum esse arrham 
immortalitatis et *immutabilitatis. Etsi enim baptismus chri- 
stianorum peccata adultis remittit, sicut baptismus lohannis, 

gratiam quoque adoptionis filiorum in spiritu ad immortali- 
tatem baptizatis confert: « Et nos qui habemus in nobis pri- 
mitias spiritus, et exspeetamus adoptionem filiorum ad redem- 
ptionem corporum nostrorum ! ». Baptismus enim Domini nostri 
dat etiam id quod dabat baptismus Iohannis; baptismus autem 
Iohannis non dabat id quod dabat baptismus Domini nostri; 
quapropter dixit Iohannes: «Ipse baptizabit vos in Spiritu 
sancto et igne ? ». Nam ecce etiam pueri ab infantia sua bapti- 


zantur, non quidem in remissionem peccatorum, — quomodo 
enim? ecce non peccaverunt, — sed in adoptionem filiorum ut 


accipiant primitias Spiritus ad mysterium resurrectionis et 
redemptionem corporum suorum: « Consepulti enim sumus cum 
illo per baptismum in mortem ? ». Idcirco Baptista, sicut dixi, 
de eo praedicaverat: « Ipse baptizabit vos in Spiritu sancto et 
igne ! ». Baptismus enim Domini nostri ille est. quem ipse 
primus accepit in nativitatem spiritalem et mysterium immor- 
talitatis. Etsi quidem ab utero unio ei facta est cum Deo Verbo, 
et repletus est Spiritu sancto, qui ad instar olei ei fuit ut Deo 
Verbo adhaereret, natura tamen in suis naturalibus ordinem 
suum adhuc servabat in omnibus suis, et divinitas, quae in eo 
erat, ei conferebat, iuxta progressum aetatis eius, ea quae 
illum ad perfectionem gradatim adducebant: « Iesus profi- 
ciebat statura sua et sapientia sua et gratia apud Deum et 
apud homines? », ait evangelista, ut ostendat *quod etsi homi- 
nes fugerit hoc incrementum in statura corporis, et in sapientia 
animae, et in auxilio et virtute gratiae, tamen apud Deum 
haec vera sunt et non falsa. « Crescebat et confortabatur a Spi- 
ritu 5 ». Si quod « crescebat » in statura sua verum est, etiam 
quod proficiebat in sapientia sua et gratia non est falsum. 
Quid enim coegisset Evangelistam ad mentiendum et falso pro- 
ferendum id quod factum non est? Si, ut dicunt hi insipientes, 
humanitas Domini nostri post unionem nihil accepit a divini- 
tate, quae in ea erat, sed perfecta erat in omnibus, tunc nec 
immortalitatem nec immutabilitatem, quarum primitiae. bapti- 
&mus est, in resurrectione accepit. Igitur nec corpus mortale 
nec animam mutabilem Adami sumpsit, sed naturam diversam, 

ut sceleste dicunt alii haeretici; aut ea, quae facta sunt, facta 
sunt per commentum aut per phantasiam ut impie dicit Manes 
stultus, et falsum inventum est ilud: «In omnibus similis 
nobis factus est absque peccato !'», ef zlhud: « Animale, et 
demum spiritale ? ». 

Sed quia baptismus Christi idem est quo et nos christiani 
baptizamur, beatus Paulus dicit nos in similitudine eius sur- 
recturos: « Consepulti enim sumus cum illo per baptismum in 
mortem, ut sicut lesus Christus surrexit a mortuis per gloriam 
Patris sui, ita et nos in vita nova ambulemus ? »; et: « Si Spi- 
ritus eius qui suscitavit Dominum nostrum lesum Christum à 
mortuis habitat in vobis, ille qui suscitavit Dominum no- 
strum lesum à mortuis vivificabit et *corpora vestra mortua 
propter Spiritum eius habitantem in vobis ! ». Ecce enim di- 
ctum est: « Post baptismum ductus est in desertum a Spiritu 
sancto ut tentaretur a diabolo ? »; et: « Iustificatus est in spi- 
ritu 5 »; et: « Etsi mortuus est in infirmitate, surrexit tamen 
per virtutem Dei * ». Ecce si Chr?stus ab utero perfectus erat 
in humanitate sua quoad omnia, et nihil indigebat, quomodo 
crucifixus est in infirmitate, praesertim cum Deus Verbum in 
eo unitive habitaret et Spiritus sanctus ad instar olei unctio- 
nis in eo esset nec ab eo separatus? Et ad quid timuit et 
sudavit in agonia, et factus est sudor eius sicut guttulae san- 
guinis? Et quomodo opus habuit etiam angelo qui accederet 
ad eum confortandum, sicut corpus eius pane confortatum 
erat? Nonne ut Scriptura nobis ostenderet naturam adameam 
et debilem, quam Deus Verbum sumpsit, naturaliter debilem 
fuisse, et ordinem suum servasse, et relictam esse in natura- 
libus suis, ut Deus Verbum agnosceretur vere sumpsisse ho- 
minem passibilem et mortalem, qui est ex semine domus Abra- 
ham et David, et promissiones non esse falsas, et hunc A0;nineim 
per oboedientiam suam iustificatum esse, et implevisse omnem 
iustitiam, et passionibus perfectum esse, ut esset immortalis et 
immutabilis et primogenitus ex mortuis? « Decebat eum, per 
quem omnia et propter quem omnia, qui filios multos intro- 
duxit in gloriam, principem vitae eorum passionibus perfi- 

cere ! », Etsi enim erat Filius ab utero per unionem suam ad 
Deum Verbum in una filiatione, tamen, propter passiones, quas 
tulit, didicit oboedientiam et ita perfectus est, id est, didicit id 
in quo erat propter oboedientiam suam. Non enim cognovit im- 
mortalitatem et immutabilitatem quales essent donec illas in 
hypostasi sua humana *reapse accepit, quemadmodum  passi- 
bilia non cognovit donec in eis tentatus est, quia ea non habuit 
naturaliter et stabiliter, sed per experientiam in seipso accepit : 
« Non habemus pontificem qui non possit compati infirmitati 
nostrae, tentatum autem per omnia sicut nos, absque peccato ?* ». 
Ergo sine experientia, nec cognitiones quas expertus est di- 
dicit et cognovit; nec falsum est illud: « Proficiebat statura sua 
et sapientia sua et gratia ? ». Vera enim sunt omnia quae 
Scriptura dicit ipsum in hypostasi sua humana pertulisse, non 
falsa; absit! Impietas enim est Scripturas falsum proferre et 
praecones veritatis mendaces esse. 

Sed dicunt insipientes, curantes ut error eorum accipiatur: 
« Quomodo descendit Spiritus et mansit super illum, quasi priva- 
tus esset Spiritu? Ecce enim per Spiritum formatus est, sicut 
dixit angelus ad matrem eius ». — Respondens: Quod « de- 
scendit Spiritus et mansit super eum » testatur Scriptura 4, et 
quod « proficiebat et confortabatur a Spiritu 5 », etiam affirmat; 
et ex illo: « erescebat statura sua 5 » etiam illud « proficiebat 
in sapientia sua et gratia * » verum invenitur et non falsum. 
Quod si haec falsa sunt, mentitae sunt Scripturae, quia Scri- 
pturae id dicunt. Quod erescebat et etiam accepit Spiritum in 
baptismo, quod mortalis est in natura sua humana, etiamsi 
unitus erat, et Deus, qui in eo erat, per passiones perfecit eum, 
et suscitavit eum ad immortalitatem post tres dies cum esset 
in sepulero: et factus est primitiae dormientium: ecce docent 
Scripturae; *et quod si ille non resurrexit, neque nos resur- 
gemus 7, ecce testatur et signat ipse beatus Paulus, particeps 
secreti divinitatis. 

Sed et illud: « descendit Spiritus », dum in eo erat, eluci- 
dabimus per virtutem Christi, doctoris pueritiae nostrae, et se- 
cundum testimonium Evangelistarum. Equidem, quamvis unio 

ei facta sit ab utero, et per Spiritum sanctum formatum sit 
principium vitae nostrae, id est, homo Domini nostri qui est 
Adam novus, tamen non in initio formationis suae perfectus 
est in sapientia et immortalitate propter unionem sibi factam 
cum Deo Verbo qui eum ad personam suam assumpsit ut esset 
habitaculum divinitatis. Ita enim non dicimus quod homo Do- 
mini nostri ab initio formationis suae omnino perfectus est et 
fuit non indigens sicut post resurrectionem. Quomodo enim? 
Eece esurivit, et sitivit, et fatigatus est, et dormivit, et tur- 
batus est, et timuit, et confortatus est, et fuit in dolore animi 
et corporis, et dixit se tristem esse, et passus est, et mortuus 
est, et sepultus est, et resurrexit, et pertulit omnia, et tandem 
perfectus est, ut supra ostensum est. Ita et quod ad habita- 
tionem Spiritus spectat. Non dicimus Spiritum sanctum fuisse 
procul ab eo, aut Deum Verbum cum eo non unitum esse, aut 
Deum Patrem ab eo remotum esse, nam ecce dictum est: « In 
eo habitat omnis plenitudo ! ». Per unionem enim Deus Ver- 
bum in eo habitat; quantum autem ad naturam, etiam Pater 
et Spiritus sanctus, quia una est natura infinita: Pater non 
unitus in Filio *unito, quia de Filio dietum est: Factus est 
caro, id est, carnem sumpsit; et Filius unitus in Patre non 
unito et in Spiritu sancto non unito; et Spiritus sanctus non 
unitus in Patre non unito et in Filio unito, quia huic fuit loco 
olei ab utero et formavit eum; et secundum exempla superiora, 
una est virtus et potestas et operatio Patris et Filii et Spiritus 
sancti. Et quia omnia priora in principio Evangelii huius vi- 
vificantis sensibiliter facta sunt propter puerilem scientiam, 
quo magis firmarentur homines de iis quae ad divinitatem spe- 
ctant, et crederent etiam futuris quorum mysteria iam accepimus, 
hac de causa Spiritus sanctus visus est in forma columbae 
descendens et manens super illum qui Spiritu sancto non erat 
privatus. Rursus, Spiritus non desuper descendebat, — infi- 
nitus est enim, — sed per illud: « Desuper descendit », Serzphua 
voluit manifestare sublimitatem naturae eius divinae. Ita et 
propter hoc etiam Pater « desuper » clamavit: *« Hic est Filius 
meus ? », dum Pater in caelo non continetur. Rursus Filius 
unitus est humanitati suae et in ea habitat, cum tamen in ea 

non continetur, nam ecce caelum et terra eo plena sunt sicut 
Patre et sicut. Spiritu sancto. Verumtamen hae rationes oeco- 
nomiae apud hominem Domini nostri in baptismo factae sunt, 
ut agnosceretur quod ipse per baptismum accepit tanquam in 
primitiis gratiam Spiritus in arrham *immortalitatis et. immu- 
labilitatis. Nee. Spzrifus ab extra intravit, sed in ipso erat 
propter. infinitatem naturae suae, et erat ei loco olei ab utero 
ut adhaereret. Deo Verbo et fieret in omnibus perfectis per 
resurrectionem; et ex plenitudine eius omnes accipimus. Et 
quemadmodum, cum surrexit a mortuis et perfectus est in 
omnibus per unitatem Trinitatis adorandae, non dicimus quod 
virtus ab extra in eum intravit et eum immortalitate perfecit, 
sed quod virtus divinitatis, quae in eo erat, ipsum suscitavit 
et perfecit, sic etiam, cum primitias immortalitatis et immu- 
tabilitatis et incorruptibilitatis in baptismo accepit, non dicimus 
eum has primitias ab extra accepisse, sed a divinitate quae 
in eo habitabat et in eo est in aeternum. Itaque cum virtutes 
et miracula patrabat, hoc non reputabatur res simplex aut 
fortuita; sed per virtutem in baptismo acceptam haec faciebat, 
sicut ipse dixit: « Si ego in Spiritu Dei eiicio daemonia, ! » ete. 
Et etiam testimonium Baptistae confirmatum est: « Ille, super 
quem videbis Spiritum descendentem et manentem, is est qui 
baptizabit in Spiritu; et ego vidi et testimonium perhibui hunc 
esse Filium Dei ? ». Nos igitur fideles hoe baptismo, quo bapti- 
zatus est Dominus noster, baptizamur in nomine Patris qui cla- 
mavit: Hie est Filius meus, et in nomine Spiritus qui in forma 
columbae descendit et mansit super illum, et in nomine Filii 
qui unitive habitabat in templo suo, quod baptizatur, et. robo- 
rabat in eo filiationem mysterio immortalitatis, et ex cuius 
plenitudine omnes accipimus. Et quemadmodum apostoli, per 
visionem linguarum ignearum, Spirituin ad confirmandos novos 
fideles acceperunt, et nos hodie eum secreto accipimus, visione 
non indigentes, quia homines maturi facti sunt in fide et scientia, 
sic res se habet et in iis quae in baptismo Domini nostri effecta 
sunt. Quamvis *Deus infinitus sit et in omnibus habitet, tamen 
ut ostenderet sublimitatem suam et etiam distinctionem hypo- 
staseon adorandarum, quae sunt in una essentia et una vir- 

tute, hae de causa Pater clamavit et manifestavit *erga Filium p. 149, l. is. 


unitum, qui habitat in eo qui baptizatur, se complacuisse in 
illo ut esset Filius unitive, unus Filius cum Filio eius aeterno. 
Et Spiritus sanctus descendit et mansit super illum quem in 
omnibus perfecit, id est, aequaliter per virtutem Trinitatis. Ita 
et nos eodem baptismo baptizamur: « Complantati enim sumus 
cum illo per baptismum in mortem !, etc. ». Et quemadmodum 
dictum est de Deo Verbo: «In mundo erat et mundus per 
ipsum factus est ? »; et: « Ad suos venit? », id est, venit ad 
revelationem in oeconomia corporali; « Verbum caro factum 
est et habitavit in nobis * »: et: « Manifestatus est in carne ? »; 
ita et illud quod ad Spiritum sanctum spectat. Quamvis Spz- 
ritus esset in omni loco et in humanitate Domini nostri cum 
ommibus suis, per visionem tamen corporeitatis volatilis per- 
fecti, in forma columbae, *descendit et mansit super illum, ut 
omnes discerent totam sublimitatem huius oeconomiae adoran- 
dae in eo perficiendam: «In eo habitat omnis plenitudo divi- 
nitatis corporaliter 9 », et: « Ex plenitudine eius omnes acce- 
pimus ? ». Quapropter Spiritus in apostolos ex parte descendit 
per visionem linguarum et divisus est super unumquemque 
eorum, sed super eum fuit tota perfectio volatilis in forma 
columbae. Et hoc non obstante quod Ao» Domini erat tem- 
plum divinitatis ab utero, et unctus fuerat in initio formationis 
suae ut esset Filius per unionem eum Filio aeterno, tamen, 
donec in baptismo accepit mysterium immortalitatis, nullam 
virtutem nullumque signum fecit, ut disceremus nos cum ba- 
ptisno. arrham vitae immortalis et incorruptibilis recipere: 
« Et abolevit omnem principatum et omnem potestatem, et no- 
vissima inimica abolebitur mors? », sicut dictum est: « Con- 
sepulti sumus cum illo per baptismum in mortem, ut sicut 
surrexit lesus Christus a mortuis per gloriam Patris sui, ita 
et nos in vita nova ambulemus ? ». Quapropter, post baptismum 
suum, iam coepit in nova conversatione, et prostravit Satanam., 
et expulit et eiecit daemonia, mundavit leprosos, aperuit 0c2/0s 
caecorum, sanavit aegros, suscitavit mortuos, et etiam docebat 

eos futura mundi futuri: « Poenitentiam agite; appropinquavit 
regnum caelorum ! »; et erudiebat eos scientiam perfectam 
divinitatis. 7ta fecit non quasi non possideret virtutem illa 
miraeula patrandi per unionem sibi factam ab utero, sed illa 
non fecit donee baptizatus est et accepit mysterium immorta- 
litatis et incorruptibilitatis; quemadmodum etiam nunc virtutem 
habet suscitandi mortuos, et faciendi resurrectionem, et subii- 
ciendi sibi omnia propter unionem suam cum Deo Verbo, sed 
resurrectionem ad immortalitatem non faciet donec *de caelo 
revelabitur. Quamvis enim dictum sit: « Cum plenus esset Spi- 
ritu sancto, regressus est a lIordane ? », Aoc dictum est non 
quia antea Spiritus sanctus in eo non erat, sed quia hoc tem- 
pore a Spiritu, qui in eo erat, per actiones efficienter repletus 
est gratia ad miracula facienda. Et quemadmodum est Domi- 
nus omnium, et omnia nondum subiecta sunt ei, sic. possidebat 
virtutem factendi miracula, sed non faciebat miracula. Rursus, 
quemadmodum dictum est de beato Petro, postquam Spiritum 
cum apostolis soclis suis accepit: « Tune Simon Cephas re- 
pletus est Spiritu sancto ? », [non quod antea Spiritus sanctus 
in eo non erat] * sed quod Spiritus, qui in eo 2a7» erat, ipsum 
roboravit ad loquendum et contradicendum principibus et sa- 
cerdotibus mundi; et item, quemadmodum dictum est de beato 
Paulo: « Saulus, qui vocatus est Paulus, repletus est Spiritu 
sancto ^ », dum non dicimus Spiritum sanctum in Paulo az/eq 
non fuisse, sed Paulum, virtute Spiritus sancti, qui in eo erat, 
motum esse ut caecitatem Elymae mago inferret: ita se habet 
illud quod de Domino nostro dictum est: « Cum plenus esset 
Spiritu sancto, regressus est a lordane », id est, tune coepit 
per virtutem Spiritus sancti, qui in eo erat, facere virtutes, et 
ostendere per modum arrhae et mysterii, tanquam in primi- 
liis, immortalitatem et incorruptibilitatem futurorum bonorum 
per opera et virtutes quae faciebat, ut manifestaret se omnes 
renovaturum et vivificaturum. Ecce enim haec sunt quae, ut 
ipse explicavit, de ipso in prophetia praecesserant, sicut. supra 
ostensum est: « Spiritus Domini super me; propter quod unxit 
me evangelizare pauperes, et misit me sanare contritos corde, 


! MATTH,, 111, 2. — ? LuG,, IV, 4. — * Act, 1v, 8. — * Versum huius- 
modi hie exeidisse suadet eontextus,. — ^ Ac/., xitt, 9. 


là 


30 


ln —— 


- 


10 


90 


30 


-«( 122 w- 


et praedicare captivis remissionem et caecis visum, et conso- 
lidare confractos per veniam ! »; et post alia dicit: « Hodie 
impleta est Scriptura ista in auribus vestris; et omnes testi- 
monium illi dabant ? ». Sed ecce non recenter accepit *Spiri- 
tum, quia Spiritum habuit ab utero ad instar olei, ut ostensum 
est, et per eum confortatus est et repletus gratia, sed accepit 
hanc unctionem quam Spiritus qui in eo erat, ipsi dedit per 
baptismum ut inystice reciperet arrham immortalitatis, nan 
ipse per Spiritum etiam virtutes et miracula faciebat, et do- 
cebat et erudiebat eos in scientia perfecta, et praedicabat in 
seipso regnum caelorum. Et quemadmodum immortalitatem 
accepit tanquam in primitiis, sic tanquam in primitiis sanavit 
naturam humanam quam perfecturus est per resurrectionem. 

Haec omnia vero diximus propter Theopaschitas qui negant 
assumptionem capitis generis nostri, et irritas faciunt proprie- 
tates naturae eius, et dicunt eum non implevisse oboedientiain 
nec iustificatum esse in spiritu, ut scriptum est ?. 


CaPUT DECIMUM SEXTUM. De hoc: Etsi dicimus humanitatem 
Filii per unionem cum Deo Verbo, esse Filium, non duos 
Fitios dicimus; nee additio faeta est Trinitati propter unionem 
quae faeta est Deo Verbo cum templo humanitatis eius. 


Si diceremus duos Filios, sicut Theopaschitae qui impie di- 
cunt unionem naturalem et hypostaticam et illi qui negant 
assunmptionem capitis generis nostri ad unionem sublimem nos 
calumniantur eo quod concedimus proprietates naturarum et 
dicimus hypostases non confusas esse propter unionem, forsan 
eausam haberent nos calumniandi. Si vero confitemur huma- 
nitatem unitive habere cum divinitate honorem et nomen filia- 
tionis et adorationem, cur nos arguunt quasi duos Filios 
dicamus? Si enim diceremus duos Filios in una natura et. duas 
personas diversas in hypostasibus suis, et eos esse ex una 
natura, si ita quidem confiteremur, diceremus duos fratres esse 
ex natura *Patris, vel potius geminos, etiamsi unus altero 
prior esset quia talis est ordo fraternitatis naturalis. Rursus, 
si humanitas Domini nostri diceretur filius adoptivus, etiam 

ita duo Filii separatim invenirentur, unus Filius naturalis, et 
alter Filius adoptivus, et hic filiationem adoptivam haberet 
sicut. omnes illi qui per gratiam facti sunt filii secundum co- 
gnationem simplicem et honorem, iuxta illud: « Filius meus, 
primogenitus meus, Israel ! », et: « Filios enutrivi et exal- 
lavi ? ». Sed absit! Res non ita se habet; sed per unionem 
cum Deo Verbo, qui est Filius aeternus. Altissimi, humanitas 
eius facta est eum eo unus Filius Altissimi, quia Deus Verbum 
illum. Aominem assumpsit ad personam suam eumque sibi 
adhaerere fecil ut esset cum ipso in uno nomine et honore et 
una gloria in aeternum, quamvis eo quod uniatur et adhae- 
reat. Deo Verbo qui ? 'eum ad personam suam assumpsit ? 

yisuso tit ven, duy cess sicut dixi, non est additio nec 
diminutio. Sed corpus, quod unitum in caelo est, naturaliter 
humanum est; assumptive vero, per illapsum Spiritus sancti, 
etiam panis ille consecratus est unum corpus, et unum est 
corpus, et una virtus et propitiatio, et non sunt duo corpora ; 
nec additio facta est naturae corporis dominici quod est in caelo, 
sed per unionem hic est cum illo unum corpus. Ita et hic. 
Proprie quidem filiatio et dominatio et virtus et potestas ad 
Deum Verbum pertinent ab aeterno et naturaliter; per unionem 
vero, in una adhaesione, pertinent etiam ad humanitatem eius 
eum eo in una filiatione, in una virtute, in una potestate, *in 
una dominatione et adoratione cum Patre non unito et cum 
Spiritu sancto non unito, in aeternum. 

Sed iterum revolvamus sermonem propter litigiosos. Quem- 
admodum ibi corpus dominicum, quod est in caelo unitive, 
nullam additionem recepit ex hoc corpore, quod cotidie super 
altare frangitur, sed idem est in uno corpore in duabus na- 
turis, sic neque additio facta est Trinitati propter unionem 
factam inter humanitatem et divinitatem, sicut non sunt duo 
Filii; sed unus Filius in aeternum, quia Verbusn illum Ao05i- 
nei ad personam suam sumpsit ut in eo revelaretur; et una 
est persona. (mgóowmov) filiationis, non duae, sicut una est per- 
sona (mgóowmov) corporis Christi et panis sanctificati. Non sunt 

duo panes nec duo corpora; sed corpus est panis et panis est 
corpus, unum corpus et unus panis, servatis pane et corpore. 
Et corpus et panis sua inter se accipiunt et dant: « Ego sui 
panis qui de caelo descendi ! »; sed ecce panem sumpsit et 
fregit, non autem de caelo deduxit, quemadmodum dixit: 
« Panis, quem ego dabo, corpus meum est quod pro vita 
inundi frangetur ? »; et ecce corpus eius est hinc, 27 esf, ex 
natura beatae Mariae, et per Spiritum sanctum formatum est. 

Haec vero nomine unionis dicuntur. Ita et idem est de iis 
quae ad divinitatem et humanitatem eius pertinent: « Cum vi- 
deritis Filium hominis ascendentem quo erat prius ? »: et ecce 
Filius hominis non descendit de caelo, sed est ex semine domus 
David, In nomine unionis igitur Verbum et homo sua inter 
se dant et accipiunt. Ita et illud: « Si enim illam cognovissent, 
Dominum gloriae non crucifixissent ! », et illud: « Sic Deus di- 
lexit mundum ut Filium suum unigenitum daret ? » ; non enim 
crucifixus est quantum ad. divinitatem suam, sed quantum ad 
humanitatem suam unitam: A4aec quidem in nomine unionis 
dicuntur, et unus est Filius in utraque. Et ipse est idem Filius 
hominis, non *secundum naturam sed per unionem: Filius 
secundum naturam est Deus Verbum; per unionem autem etiam 
humanitas eius est cum eo unus Filius in uno nomine et ho- 
nore. Sed seeundum naturam humanitatis suae est Filius homi- 
nis, sicut dixit: « Tradent Filium hominis in manus peccatorum, 
et occident eum, et tertio die resurget 9 »; et: « Nisi manduca- 
veritis corpus Filii hominis et biberitis eius sanguinem, non 
habebitis vitam in vobis ?». Per assumptionem autem personaleni, 
etiam in divinitate sua unitive vocatus est Filius hominis qui 
de caelo descendit; non est autem Filius hominis secundum 
naturam. Quomodo enim Filius hominis de caelo esset? Et quis 
est homo qui est in caelo cuius hic filius esset? Sed per aequa- 
litatem nominis tantum ille ex hoc nominatur et hic ex illo. 
utroque in suis manente, in hac una persona Christi, Filii Dei. 
Dicit enim: « Nisi manducaveritis corpus Filii hominis et bi- 
beritis eius sanguinem, non habebitis vitam in vobis? ». Sed 

ecce non corpus eius naturale, quod est in caelo, manducamus, 
sed panem, qui est unus panis per virtutem et illapsum Spz- 
ritus, manducamus; et bibimus vinum eucharisticum quod con- 
secratur cum pane et fil cum eo corpus et sanguis Christi 
per virtutem et propitiationem et remissionem peccatorum, non 
autem sanguinem naturalem Christi, nec sanguinem secundum 
naturam. 

Et quemadmodum, in hac unione naturali corporis et animae, 
corpus et anima nomina sua naturalia inter se commutant, v. g. 


« Per vineula transiit anima eius ! »; — anima autem non 
alligatur; — et: « Non revelavi carni et sanguini ? » — caro 


autem et sanguis non suscipiunt revelationem; — et qwuem- 
ad inodwuin aliquando nomine utriusque loquimur: Frigeo, caleo, 
sapiens sum, intellego, mortuus est N., filius N., dum *scimus 
quaenam ad animam et quaenam ad corpus pertineant, ita et 
de iis quae in hac unione sunt. Dicimus: Christus mortuus 
est, Filius mortuus est, per Christum et Filium omnia creata 
et facta sunt, dum intellegimus quae sint humanitatis eius quae 
mortem passa est et est templum eius unitum, et quae sint 
divinitatis eius per quem omnia creata et facta sunt, cum na- 
lurae proprietates suas unionis causa non amiserint. Etenim 
Deus Verbum non acquisivit limitationem, nec amisit spirita- 
litatem suam, nec factus est homo seeundum naturam; neque 
homo eius acquisivit in natura sua aeternitatem et infinitatein, 
nec factus est spiritus invisibilis, nec factus est Filius consub- 
stantialis Patri, sed est Filius per unionem eum Deo Verbo, 
in uno nomine, et una dominatione et adoratione et gloria, 
non autem secundum naturam, ne sint duo Filii aut duo Filii 
Altissimi, etsi Verbum et homo nomina sua sibi invicem tri- 
buunt, sicut dixi. Sed afferamus parvum exemplum etiam de 
natura ereata. Quemadmodum lignum, igne indutum, nomen 
ignis acquirit, et quidam dicit: Educ mihi ignem, — ecce vero 
ignis non apprehenditur nec egreditur separatus a materia in 
qua est; nam cum dicimus ignem scimus quod ignis est in 
ligno aut in aliquo alio, quia ignis non est elementum sicut 
ille qui Sodomitas ? et familiam Nadab * devoravit; — et rursus 
quemadmodwui ignis appellatur nomine materiae, in qua est, 

titio aut carbo, v. g. carbones quercus, — ecce vero ignis non 
est natura quercus, nec titio est ignis, — ita et hic naturae 
inter se dant et accipiunt, sed quoad nomina tantum, non 
secundum naturam. 

Rursus, alio modo. Quemadmodum, cum ignis *ferrum unione 
occupat, servatur natura utriusque nec pereunt proprietates 
utriusque in unione, — ferrum enim crassitudinem suam cor- 
poream non amisit, nec ignis crassitudinem et conditionem 
terrenam ferri acquisivit; — quemadmodum etiam: nihil addi- 
tum est quantitati ferri propter unionem ignis cum eo; et 
ferrum ferit et frangit a/iquid dum ignis in ipso est, et non 
dicimus quod ignis frangit; et ignis, qui in ferro est, con- 
sumit aZiquid, et non dicimus quod vis consumendi est ferri 
aut quod ferrum natura sua consumit, quamvis una sit virtus 
quam ferrum ex igne habet; et ferrum comminuitur et fle- 
clitur et distenditur, et acquirit formam quamcumque dum 
ignis cum eo unitus est, et non dicimus quod ignis commi- 
nuitur aut illas formas acquirit: ita, quamvis Deus Verbum 
humanitati suae ab utero unitus sit, humanitas eius tamen 
naturalia sua operabatur, et patiebatur naturaliter; et non di- 
cimus quod divinitas eius cum illo Aoznine patiebatur, ne qui- 
dem cum, dum A«7mitas eius formaretur et delinearetur, 
adesset ei in omnibus sublimibus, et ei daret de splendore et 
decore suo et de gloria sua, et faceret eam participem immor- 
talitatis eamque in omnibus roboraret. Et Deus Verbum illum 
hominem. fecit secum unum Filium in una virtute et potestate. 
dum ipsa dzeànitas nihil de passionibus eius sumpsit, sicut ignis 
nihil sumpsit de nigredine naturali aut de frigiditate ferri. In 
una quidem virga ignea est una virga, et ignis est in virga 
per unionem, et una est persona (mgócomov) virgae et ignis in 
una virtute et operatione. Ita et secundum hoc unum exem- 
plum imperfectum divinitas et humanitas Domini nostri sunt 
in una persona filiationis, in una adhaesione et unione, quia 
unus est Christus in aeternum. 

Rursus, alio modo. Quemadmodum corpus humanum vivit per 
vitam *animae quae in eo est, et non dicimus hominem esse 
duo animalia, etsi corpus per animam vivit, sed hominem esse 
unum animal: sic non dicimus duos Filios quia humanitas 
Filii, per unionem cum eo, habet id quod ad Filium pertinet, 

in una virtute et adoratione et dominatione, et non est Filius 
seorsum seeundum naturam, — secus essent duo Filii consub- 
stantiales Patri et Spiritui sancto, ut supra dictum est, —- sed 
est per unionem cum Deo Verbo unus Filius, quemadmodum 
corpus, per unionem cum anima, vitam possidet, et unum est 
animal, non duo. 

Rursus, alio modo. Quemadmodum corpus unam immortali- 
tatem cum anima in resurrectione habebit, et non dicimus 
hominem esse duos immortales, sed unum hominem immorta- 
lem, etsi anima, etiam ante resurrectionem, immortalitatem 
possidebat, sic non dieimus duos Filios, unum ante unionem 
et alterum post unionem, sed dicimus unum esse Filium, et 
hominem eius adeptum esse filiationem cum eo, in una par- 
ticipatione, non seorsum. Et quemadmodum non dicimus duos 
homines immortales, quamvis corpus habeat aliquid quod na- 
turaliter non habebat, sic non dicimus duos Filios quamvis 
homo Domini nostri, non secundum naturam, sed per unionem, 
habeat filiationem quam naturaliter non habebat, sed habet pro- 
pter adhaesionem suam cum Deo Verbo. Et sicut mensura et id 
quod per eam mensuratur, etsi diversa secundum naturam, 
uno nomine appellantur, ita et hiec res eodem modo se habet. 

Rursus alio modo. Quemadmodum domus et habitatores eius, 
et civitas et incolae eius, uno nomine denominantur: « Et aedifi- 
cavit eam David ! », — et non homines aedificavit; — et: « Au- 
dite, domus David ? », — et non lapides et ligna monet ut au- 
diant; — *et: « Aedificavit civitatem ? » ; et: « Combusta est ci- 
vitas ! » : et: « Exiit tota civitas ? »: et: « Tu, Capharnaum, quae 
usque ad caelum exaltata es, usque ad infernum demergeris 5 », 
et sic nomine aedificii appellati sunt habitatores eius et etiam 
nomine incolarum suorum appellata est civitas, v. g. Sichem 
et Samaria et ceterae, sic homo Domini nostri, id est, templum 
eius unitum, appellatus est Filius et Dominus; et divinitas eius 
appellata est Christus et Filius hominis; et unus est Christus, 
Filius Dei et Filius hominis, in uno nomine, in una virtute, 
et potestate, et dominatione, in aeternum. Ipsi et eius Patri 
et Spiritui sancto sit gloria, et honor, et adoratio, et exaltatio 
in saeculum saeculorum. Amen. 

CAPUT DECIMUM sEPTIMUM. De hoc: Quaenam est differentia 
inter hypostasim et personam, et quomodo persona (ngóotmov) 
sumitur et permanet, et hypostasis non sumitur? 


Hypostasis definitur substantia singularis; subsistit in esse 
suo unico, una numero, et distincta est a multis non quia una 
facta est, sed quia interdum recipit apud ea, quae sunt creata, 
rationalia et libera, accidentia diversa, sive virtutis, sive ma- 
litiae, sive scientiae, sive ignorantiae; et apud irrationalia 
etiam hic recipit varia accidentia, sive per temperamenta con- 
traria, sive quocumque alio modo; quae accidentia, ut dixi, 
non sunt creata nec facta seorsum. Hypostasis quidem fixa est 
in sua naturalitate, et includitur sub specie et natura, cuius 
est hypostasis, cum aliis ! hypostasibus sociis suis, et distin- 
guitur ab hypostasibus sociis suis per proprietatem singularem 
quam possidet in persona, v. gr. Gabrielis, quae non est Mi- 
chaelis; et Paulus non est Petrus. Verumtamen in singulis 
hypostasibus tota natura universalis agnoscitur, et ratio co- 
gnoscit quaenam sit haec una natura quae hypostases univer- 
saliter continet, sive sit natura hominum, sive *rerum cete- 
rarum; hypostasis autem universalitatem non comprehendit. 

Persona vero est proprietas hypostasis cuiuscumque quae 
eam ab aliis distinguit, quatenus hypostasis Pauli non est hy- 
postasis Petri, etsi aequales sunt quoad naturam et hypostasim, 
quatenus uterque corpus et animam habet, et est vivens et 
rationalis et corporeus; sed alii ab aliis distinguuntur per per- 
sonam propter singularitatem individuam quam unusquisque 
possidet, sive aetate, sive figura, sive temperamento, sive sa- 
pientia, sive potestate, sive paternitate, sive filiatione, sive 
sexu masculino, sive sexu femineo, sive quocumque alio modo 
qui distinguit et manifestat proprietatem individuam et singu- 
larem; quatenus hic non est ille, et ille non est hic, etsi aequa- 
les sunt quoad naturam, quia proprietas singularis quam pos- 
sidet haec hypostasis, qua fit ut non sit illa, persona est, quae 
distinguit qualis sit Aypost«asis. 

Ascendamus ad ea sublimia de quibus sermonem habemus, 
per virtutem Christi, principii vitae nostrae et Dei nostri, qui 
est magister noster. Tres sunt quidem hypostases adorandae 
Trinitatis aeternae et in omnibus aequalis, in una essentia 
gloriosa et causa omnium creaturarum. Verumtamen si vis 
unam ab aliis ratione distinguere, non poteris nisi per pro- 
prietatem personarum earum. Nomen Patris enim persona est, 
cuius hypostasis est ingenita; ex qua Filius ab aeterno geni- 
tus est, et distinguitur per personam hypostasis suae, quatenus 
non est Pater nec Spiritus sanctus, sed ex Patre genitus est 
ante tempora. Ita et hypostasim Spiritus sancti distinguimus per 
personam propriam et singularem quam possidet, quatenus est 
ex Patre ab aeterno, id est, ex natura eius per modum pro- 
cessionis, et quatenus non est Pater nec Filius. Itaque illae 
hypostases distinguuntur per personas distinctas quas in pro- 
prietatibus suis possident. Hae personae *adorandae dantur et 
sumuntur; hypostases autem non dantur nec sumuntur, quia 
haec hypostasis non sumitur ut sit una hypostasis cum alia 
hypostasi; hoc enim fieri nequit. Sed id, quod stabiliter inest 
huic uni hypostasi, illud est quo distinguitur eam non esse 
aliam hypostasim, id est, Patrem non esse Filium, et Filium 
non esse Spiritum sanctum. Haec ergo nomina, quia personae 
sunt, non quoad hypostases dantur et sumuntur. Hypostasis 
vero tantum ostendit hunc non esse illum; — v. gr. cum duo 
homines procul veniunt, novimus eos esse duas hypostases; 
sed quis sit ille et quis hic nondum cognoscimus; — non enim 
proprietatem ipsius hypostasis ostendit secundum personam. 

Proprie quidem paternitas ad Patrem aeternum pertinet ; as- 
sumptive autem hoc nomen datum est etiam aliis, etsi haud 
semper apud eos manet. Rursus paternitas apud creaturas in- 
venitur secundum duas differentias; est enim aut naturalis se- 
cundum generationem naturalem, aut est per disciplinam et 
doctrinam et gratiam, sicut illud quod a Paulo dietum est: 
«In lesu Christo ego vos genui per Evangelium ! ». Haec 
vero mutabilia sunt, et tanquam ex natura sua habent ut de- 
sinant. Paternitati autem Patris non inest ut mutetur aut de- 
sinat. Ita et filiatio naturalis Filii est immutabilis, quia ad eui 

pertinet ab aeterno et sine mutatione. Et quemadmodum non 
paternitas Patris prius postulavit ut sit Filius et deinceps 
Pater, sed ab aeterno est Pater: ita neque filiatio Filii requi- 
rit ut fuerit Pater; sed ab aeterno est Filius, sicut Pater et 
Spiritus sanctus sunt ab aeterno et in aeternum. Idem est illud 
quod ad Spiritum sanctum pertinet. Etenim quamvis multi no- 
mine spiritus appellentur, et appellatio et nomina eius aliis per 
gratiam data sint, sicut dixit *beatus Paulus: « Orabo in spi- 
ritu meo » !, et: « Ego vobiscum sum in spiritu » ?; et: « Spi- 
ritus sunt ministerii? »; et: « Auferes *... assumptionis pei- 
sonae, et etiam per participationem et nomen; divinitas quoque 
Christi nomen humanitatis eius accepit: « Cum videritis Filium 
hominis ascendentem quo erat prius » ?. Ex parte unionis au- 
tem Deus et homo sua inter se commutant. Quae sunt divi- 
nitatis stabiliter iransferuntir ad humanitatem assumptive et 
unitive; et etiam quae sunt humanitatis stabiliter, ad divini- 
tatem /ransferuntur assumptive et unitive. Et una est per- 
sona communis absconditi et revelati: « Exspuerunt in faciem 
eius » 9, et: « Non videbit homo faciem meam et vivet» '. 
Sed aecipiamus similitulinem ex unione naturali et hypo- 
statica animae et corporis, ut ostensum est supra, ad de- 
monstrandwuim quomodo ratione singulorum, quae sunt in 
unione, partes huius hominis una cum altera communicantur, 
et quomodo ratione totius ambae praedicantur. Dictum est enim 
de beato Ioseph: « Per vincula transiit anima eius » 5; anima 
autem non alligatur. Et: « Non revelavi carni et sanguini » ?; 
sed ecce caro et sanguis seorsum non recipiunt revelationes 
intellegibiles. Ita et homo ratione totius suae hypostasis dicit: 
Molestum mihi est, Ego afHigor, Ego cogito, Ego intellego, 
Ego scio, Ego frigeo, Ego tonsus sum, Me lavi, Bene me habeo; 
mortuus est talis, occisus est talis, sanatus est talis, et alia huius- 
modi; dum scimus quae ad animam pertineant assumptive et 
quae naturaliter, et quae pertineant ad corpus assumptive et 
quae *naturaliter, non cum disiunctione, sed cum unione unius 
hominis, etsi hic unio est naturalis, hypostatica, obstricta ac 

passibilis. Similiter et in hae unione personali, voluntaria, non 
obstricta, nec passibili, naturae sua invicem communicant ; Deus 
accipit quae sunt hominis, et homo quae sunt Dei, in hac una 
persona. Et quemadmodum naturae in unam personam unitae 
sunt, unita sunt etiam nomina earum in appellationem eiusdem 
unius personae; nec separantur zatwrae secundum appellatio- 
nem et virtutem et potestatem et honorem et dominationem et 
adorationem, in hae unione unius personae Christi, quae est 
in una adhaesione divinitatis et humanitatis, sed servantur na- 
turae unitive, sine confusione, in aeternum. Verumtamen haec 
una persona communis est duarum hypostaseon unitarum, id 
est, Dei Verbi et templi eius, non autem totius Trinitatis, etsi 
hypostases divinae unum sunt quoad naturam et voluntatem 
et virtutem et potestatem et dominationem. Etenim Deus Ver- 
bum dicitur caro factus, et Deus misit Filium suum in simili- 
tudinem carnis; et forma Dei, id est, Deus Verbum, una de 
hypostasibus Trinitatis, sumpsit formam servi, unam de hypo- 
stasibus hominum, hominem Iesum Christum; non autem sumpsit 
ad personam suam 'totam naturam hominum ! quantum ad na- 
turam, neque omnes hypostases hominum assumptae sunt quan- 
tum ad hypostases; etsi non inveniatur natura quae sit sine 
hypostasi, et sub natura universali comprehendatur. Si enim 
homo Domini nostri unitus fuisset quoad naturam et non quoad 
hypostasim singularem, — quae est templum unitum divinitatis, 
et iustificata est et exaltata est, et adoratur in eo, et ipse ado- 
ratur in divinitate sua in una adoratione, *Deus in templo suo 
et templum eius propter Deum Verbum qui in eo habitat uni- 
five, si ita esset ?, — quomodo diceret beatus Paulus: « Non 
dixit: Seminibus tuis, quasi multis, sed: Semini tuo, quasi uni 
qui est. Christus » ?. 

Ergo ii qui dicunt duas naturas in Christo, et non subiun- 
gunt etiam duas hypostases in una persona, doctrinam ortho- 
doxam oeconomiae huius adorandae parvi pendunl; quia per- 
sona communis est Dei Verbi et templi eius quod est homo 
secundus et est una de hypostasibus hominum. Et ille qui uni- 


'! [d est, naturam singularem uniuscuiusque hominis. — ? Codd.: « Si 
ita non esset ». Quod sermone syriaco defendi potest; i. e., si haee 
ultima x«t&do«otg vera non est. — ? Ga/., n, 16. 


e 


10 


15 


20 


30 


35 


ct 


10 


20 


30 


-4« 199 )Ó- 


tus est, est Deus Verbum, una de hypostasibus Trinitatis, in 
una adhaesione unita duarum naturarum in hypostasibus earum 
in una filiatione. Non enim omnes hypostases hominum sunt 
cum Deo Verbo unus Filius unigenitus; nec Pater nec Spiri- 
tus sanctus nominati sunt personaliter cum humanitate nostra 
homo et filius hominis, sed 7/ay nominatur Deus Verbum cum 
templo suo in una unione, in una persona communi. Et no- 
mina eorum inter se communicantur; et idcirco Patres de hac 
unione dixerunt personam esse naturalem et hypostaticam, ad 
significandum naturas in hypostasibus suis agnosci in hac una 
persona Christi, Filii Dei, non autem naturas absque hyposta- 
sibus. Et ecce ab unione et deinceps nomina « Christus » et 
« Filius » duas naturas et duas hypostases in una persona de- 
notant, quia naturae in hypostasibus, quibus subsunt, cogno- 
scuntur, ut supra diximus. 

Itaque afferamus etiam parvum exemplum ex natura creata. 
etsi caritas vestra hoc nos non rogaverit, ut oslendamus quo- 
modo persona sumatur et detur dum in prototypo suo fixa est, 
et hypostasis non detur nec sumatur. Affer igitur partem auri 
naturalis, et in ea incide effigiem regis cum omnibus linea- 
mentis et figuris eius et etiam nomen quod habet; *et hoc sit 
tibi exemplo pro divinitate Filii, id est, hypostasi Dei Verbi. 
Sume etiam aliam partem cerae aut luti; redde eam rotundam 
et aptam, et adiunge «uro ut imprimas in ea effigiem regiam 
quae est in illa parte auri. Tunc vides quod lutum sumit totam 
similitudinem effigiei regiae, quae in auro stabiliter insculpta est, 
eum omnibus eius, praeter naturam auri — hanc enim lutum 
unitive sumere nequit — dum effigies, quae in auro est, nullum 
damnum patitur sicut nihil quantitati naturae luti additum est 
quantum ad naturam eius; sed lutum possidet personaliter quod 
non habebat in natura sua, id est, effigiem eximiam regis, et 
eius decorem et honorem, et omnia eius. Nunc per hoc exem- 
plum conveniens in similitudine exacta intellege, quaeso, quo- 
modo una persona regis sit in duabus hypostasibus auri et luti. 
Proprie quidem et stabiliter effigies et persona cum tota pul- 
chritudine sua ad hypostasim auri pertinent; assumptive vero 
et personaliter, etiam ad hypostasim luti. Quapropter si vis 
videre effigiem regis, quae naturaliter et fixe et proprie ad 
aurum pertinet et in auro est, ecce eandem videbis in hypo- 

stasi luti personaliter et assumptive. Simili modo hie etiam per 
hoc exemplum intellege, quaeso, hanc unionem adorandam et 
stupendam et ineffabilem, et assumptionem personae in unum 
coniunctae. Etenim Deus Verbum, in una adhaesione, huma- 
nitati suae per participationem dedit dominationem suani, no- 
men suum, honorem suum, potestatem suam, adorationem suam, 
et omnia excelsa et ineffabilia, quae in natura sua possidet, 
praeter suam naturam et hypostasim quae nec dari nec *sumi 
possunt. Ergo una est persona filiationis et dominationis et ce- 
terarum rerum: quae persona ad Deum Verbum pertinet pro- 
prie, fixe et naturaliter, ad humanitatem eius vero assunmptive, 
per unionem et participationem. Et omnia, quae sunt divini- 
tatis eius, in humanitate videntur per operationes in una unione, 
— non autem cum distantia a«twrarum:; nemo obliviscatur 
verborum nostrorum priorum: ignis in rubo, ignis in ferro, 
el anima in corpore, — verumtamen nec finite, nec coacte, 
nec naturaliter, nec hypostatice, sed voluntarie et personaliter. 
Exemplum autem est hoc, quia nullam habemus similitudinem 
exactam qua modum unionis huius adorandae demonstrare pos- 
simus; nam si similitudinem haberemus, quid nobis opus esset 
exemplum proferre? Nobis enim necesse non est ostendere quo- 
modo homo in domo habitet, aut quomodo tunicam suam in- 
duatur, quia haec videntur et perspicua sunt et exemplo non 
indigent. Nos quidem didicimus et credidimus et tenemus factam 
esse unionem duarum naturarum, id est, duarum hypostaseon, 
formae Dei et formae servi, templi et inhabitatoris eius, in 
una adhaesione, in uno nomine, in unà virtute, in una ado- 
ratione, servatis proprietatibus utriusque hypostasis inconfusi- 
biliter, divinitatis scilicet et humanitatis Christi in una per- 
sona filiationis, — et haec est vita vera, si mandata dominica 
servaverint cum recta confessione; — modus autem «/2i0^nis 
est inscrutabilis et ineffabilis: Nam quomodo infinitus sit in 
finito, et aeternus cum temporaneo, et ille, quem nemo vidit 
nec videre potest, qui habitat in luce splendida ad quam nemo 
potest accedere, ad hanc humiliationem stupendam venerit ut 
sit, per unam adhaesionem et unionem modi peculiaris, unus 
Filius cum humanitate sua quae est natura passibilis et creata 
et facta, quam *ad personam suam assumpsit ut haec cum ipso 
honoraretur et adoraretur et glorificaretur et possideret omnia 

divinitatis praeter naturam eius, quis est qui hoc sicuti est 
cognoscat? Quomodo posset declarari sicuti est hoc miraculum 
ineffabile? Hoc est prodigium inscrutabile quod homo sit cum 
Deo Verbo unus Filius unigenitus Dei in una persona; hoc 
quidem mysterium non comprehenditur nec declaratur. Qua- 
propter beatus Paulus, hoc miratus, ait: « Vere magnum est 
hoc sacramentum iustitiae; et divitiae Christi sunt. inscruta- 
biles » 1. Hae sunt quidem divitiae vere inserutabiles, quas 
humanitas Filii per unionem possidet, quod facta sit unus Fi- 
lius cum Deo Verbo in uno honore et una adoratione in aeter- 
num: «In eo habitavit omnis plenitudo divinitatis corpora- 
liter » ?; et: « In eo reconditi sunt omnes thesauri sapientiae 
et scientiae » ?. 

Itaque Scripturae appellant et Patres illustrant et denominant 
hanc unionem multis nominibus: templo, vestimento, adhae- 
sione. habitatione et unione; sicut et nos haec demonstraturi 
sumus, in virtute Christi, in his quae nobis proponimus. Qua- 
propter: assumens in assumpto, forma in forma, Deus Verbum 
in templo suo, vestiens et vestimentum eius, qui revelatus est 
in eo in quo revelatus est, qui habitavit in eo in quo habi- 
tavit, qui perfectus est et ille qui in eo est et perfecit eum, qui 
exaltatus est et ille qui exaltavit eum ad dexteram suam, qui 
humiliatus est et minoratus est ab angelis et ille qui coronavit 
eum gloria secundum retributionem iustitiae: /£a locuti sunt 
Patres ut summatim ostenderent duas naturas servari in hy- 
postasibus suis, in hac unione unius personae Christi, Filii Dei, 
in aeternum. 

Rursus adhibeamus *exemplum ex natura creata et alio 
modo, per virtutem Christi, doctoris pueritiae nostrae. Quem- 
admodum enim homo Domini nostri ea, quae sunt divinitatis, 
personaliter accepit, nomen filiationis, dico, et honorem, et 
adorationem, et omnia divinitatis praeter naturam) eius, sicut 
dictum est: « Ipse est imago Dei invisibilis * », sic Deus Ver- 
bum, qui est in eo unitive, accepit ut in hac unione nominibus 
humanitatis suae appellaretur. Et quia reputabatur homo propter 
unionem suam et habitationem suam in templo suo unito dum 
non revelata erat gloria sua ineffabilis, vocatus est homo et 

tilius hominis, lesus. Haec ad humanitatem eius pertinent na- 
turaliter, per assumptionem autem personalem etiam ad divi- 
nitatem eius pertinent unitive. Et hoc ipsum est quod etiam 
hie nos ostendamus oportet, sc/cet quomodo persona huma- 
nitatis unitive sumpta sit a Deo, qui in ea est, et hypostasis 
eius sumpta non sit, sicut dicit beatus Paulus: « Forma Dei 
formam servi sumpsit ! ». Hic ergo etiam sume, quaeso, per 
modum exempli et similitudinis, speculum perpolitum in splen- 
dore suo pro Deo, cuius maiestas est ineffabilis, qui sublimior 
est signo et figura et omnibus formis et similitudinibus quae 
insunt ereaturis: « Deus, quis similis tibi ? ?*» et: « Lumen de 
lumine » ?; sed in lumine, in quantum est lumen, non est figura 
nec imago nec forma, sieut formae corporeae non sunt in illa 
vita incorporea. Nunc vero hoc speculum, quod est politum et 
nitidum et lucidum in toto suo circuitu, adhibe ut exemplum 
hypostasis divinae, id est, Dei Verbi; quia speculum in na- 
tura sua polita et ornata et eleganti vacuum est forma et 
signo et omni figura. Et mente affer adversus hoc speculum 
hypostasim humanam; videbis quod speculum recepit *perso- 
naliter omnes similitudines et lineamenta et figuram personae, 
quae stabiliter in natura sua possidet haec hypostasis hominis 
et quae sunt persona eius, et tamen haec hypostasis hominis 
eum persona sua non sumitur. Hypostasis eius enim stabiliter 
servatur in natura sua; item per personam distinctam et pro- 
priam, quae in ea est, distinguitur ab alia hypostasi, per sin- 
gularitatem suam quamcumque qa fit ut hypostasis Pauli 
non sit hypostasis Petri, etsi quoad naturam aequales sunt 
in hypostasibus suis. Haec enim persona hominis, quae est in 
homine stabiliter, est omnino tota in speculo assumptive. Ecce 
hie vides similitudinem mirabilem et congruam, quomodo sci- 
licet lux et splendor speculi se abdiderint in adspectu et linea- 
mentis et formis personae humanae quam speculum sumpsit, 
et nihil additum fuerit naturae speculi ex persona quam sumpsit, 
et persona concreta hominis, quae sumpta est, nihil amiserit de 
natura sua et hypostasi sua; sed persona hominis unitur et 
consociatur qualis se habet stabiliter, pulchritudini et splendori 
et decori speculi in una persona utriusque. Quod si vis inspi- 

cere speculum, in eo recepta est forma et effigies et persona 
hominis, sicut divinitas formam humanitatis unitive sumpsit; si 
vis videre hypostasim et personam hominis, ea videbis in ho- 
mine stabiliter et naturaliter, et in speculo personaliter et 
assumptive. Et una est persona in duabus naturis speculi et 
hominis, sicut una est effigies regia in duabus naturis auri et 
luti in una persona (zgóozov), ut supra diximus. Persona regis 
quidem est in auro stabiliter, sicut filiatio et dominatio ad 
Deum Verbum naturaliter pertinent; assumptive autem et per- 
sonaliter est in hypostasi luti, sicut humanitas per unionem 
accepit nomen excellentius omnibus *nominibus, id est, filia- 
tionem et dominationem in ordine divinitatis, in unione unius 
personae Christi, Filii Dei, in aeternum. 

Rursus alio modo per similitudinem aliam ex natura creata. 
Quemadmodum anima in proprietate sua naturali non co- 
gnoscitur a corporeis sine unione sua cum corpore, neque 
operationes eius et modi sapientiae eius sub sensum veniunt 
absque unione cum e0, etiam discit per corpus iuxta na- 
turam suam, quia ita creata est ut per illud discat, et corpas 
et anima membra sunt et instrumenta, unum alterius, quae 
mutuo subsistunt et patiuntur et operantur; — et haec unio est 
naturalis et coacta et necessaria, ut supra ostendimus, dum 
illa unio adoranda est voluntaria et personalis, ut superius in 
aliis quaestionibus diximus, et 7/5? infinitus est in finito; verum- 
tamen haec ?40 adhibetur in similitudinem per modum exempli, 
secundum doctrinam Patrum; — quemadmodum enim anima 
operationem suam in corpore manifestat et sine eo proprietatem 
suam non ostendit, et homo vocatur unum animal etsi animatio 
ad animam pertinet, ita et in hac oeconomia adoranda, ab 
unione quae ab utero facta est et in aeternum, Deus Verbum 
non appellatur Filius separatim, sed cum humanitate sua unita. 
Neque divinitas Christi hypostatice a creaturis cognita est, — 
quia Filius est aeternus in divinitate sua ita ut natus sit ex 
Patre ab aeterno, et consubstantialis est Spiritui sancto se- 
cundum hypostasim sicut ille et sicut hypostasis Patris, et una 
est natura eorum, et una virtus et adoratio et dominatio et 
voluntas et potestas, — nisi per hane oeconomiam adorandam 
quae facta est in hac unione unius personae Christi, Filii Dei, 

sicut dietum est: « In eo habitavit omnis plenitudo ! »; et: 
« In eo reconditi sunt omnes thesauri sapientiae et scientiae ? » : 
*et: « Ipse est plenitudo, qui omnia in omnibus adimplet ? » : 
quia una est virtus et una est dominatio et unum nomen di- 
vinitatis Christi in una adhaesione assumentis et assumpti. 
Deus Verbum naturaliter non habet duas personas naturales 
ita ut sint duo Filii, sicut homo non dicitur duo animalia. Et 
fieri non potest ut uni hypostasi sint secundum naturam 
duae personae, iuxta commentum impiorum. Quod vero una 
persona sit. duabus hypostasibus, ecce demonstratum est: sed 
quod duae personae naturales et hypostaticae sint uni hypo- 
stasi naturali hoc impossibile est ita ut hypostasis et persona 
Dei Verbi sint cum hypostasi et persona hominis una hypo- 
stasis. Tres hypostases autem sunt in una natura: in hoc est 
divinitas; et etiam multi homines sunt una natura. hursus 
Christum esse duas naturas et duas hypostases in una persona 
oeconomiae, hoc est et verum est, sicut demonstratum est. 
Assumens enim non seorsum ab assumpto, a2 vicissi»i, habet 
filiationem: ita enim duo Filii essent, sed humanitas Filii 
cum Deo Verbo, qui est Filius aeternus Altissimi, qui eam * ad 
personam suam assumpsit, habet cum eo adhaesionem et par- 
ticipationem in una unione, in uno nomine filiationis, in una 
adoratione et potestate, cum Patre non unito et cum Spiritu 
sancto non unito, in aeternum. Et non sunt duo Filii sicut 
neque duo Filii hominis in duabus personis: ille, qui appellatus 
est Filius hominis propter unionem et per naturam suam 
infinitam in caelo erat, et ille qui est ex semine David et 
Abraham, qui traditus est gentibus, quem despexerunt et cru- 
cifiserunt, qui mortuus est in infirmitate et surrexit virtute 
Dei, qui in eo erat, sicut dictum est: « Tradent Filium homi- 
nis ? »; et: « Solvite templum *hoc et in tribus diebus exci- 
tabo illud " »: sed una est persona Christi, Filii Dei, in divi- 
nitate et humanitate sua. Et ipsa est haec una persona, Filius 
Altissimi, Dominus, lesus, Unigenitus, Primogenitus, Filius ho- 
minis, Christus; et in hac una persona, quae est unus Christus, 
Filius Dei, agnoscuntur duae naturae et nomina earum in 

proprietatibus hypostaseon suarum: quae zafurae, dum distin- 
ctae sunt, unitae sunt sine confusione; et, dum unitae sunt 
sine confusione, distinctae sunt in proprietatibus suis in una 
unione unius personae Christi, Filii Dei, in aeternum. 

Itaque sermonem nostrum iterum revolvamus propter con- 
tentionem litigiosorum. Nunc ab unione et deinceps, non divi- 
nitas absque humanitate Filius est: neque humanitas absque 
divinitate est separatim homo simplex et non unitus, aut no- 
minatur Christus. Sed in hae una persona Dews Verbwm et 
homo sua inter se commutant, et ille est hic et hic est ille, 
personaliter quidem, nam in hypostasibus suis manent ille et 
hic, in hac unione adoranda unius personae Christi, Filii Dei. 
Ergo si dixeris Filium, ipse est haec una persona; si dixeris 
hominem, ipse est; si dixeris primogenitum, ipse est; si di- 
xeris unigenitum, ipse est; si dixeris Dominum gloriae, ipse 
est; si dixeris filium David et Abraham, ipse est; si dixeris 
Filium Altissimi, ipse est; verumtamen non secundum idem. 
Et quasi summatim, « Iesus Christus, Filius Dei, heri et hodie, 
ipse est, et in aeternum ! ». Ipsi et eius Patri et Spiritui sancto 
laus et honor et adoratio in saeculum saeculorum. Amen. 


Explicit Tractatus quartus. 


*CAPITA TRACTATUS QUINTI. 


Caput decimum octavum: De Crucifixione Christi; et quod 
non dicimus eum crucifixum esse et mortuum esse ut hominem 
simplicem, quasi divinitas eius separata fuerit ab humanitate 
eius quae cum ipso unita fuit ab utero, quamvis divinitas eius, 
cum eo unita et in eo habitans, non passa sit. 

Caput decimum nonum: De Resurrectione Domini nostri Chri- 
sti ex mortuis; quo in modo se videndum praebuit; pariter et de 
Ascensione eius. 

CaPUT DECIMUM OCTAVUM: De Crucifixione Christi; et quod 
non dieimus eum crucifixum esse et mortuum esse ut homi- 
nem simplicem, quasi divinitas eius separata fuerit ab huma- 
nitate eius quae cum ipso unita fuit ab utero, quamvis di- 
vinitas eius, cum eo unita et in eo habitans, non passa sit. 


Etsi quidem dicimus hominem unitum Domini nostri, non 
divinitatem eius, crucifixum esse, et templum eius solutum esse 
quod ipse ad vitam immortalem suscitavit, non dicimus habi- 
tatorem illius unitum, qui illud post tres dies excitavit et do- 
lores inferni solvit, ab illo separatum esse: « Non derelicta est 
anima eius in inferno, neque corpus eius vidit corruptionem » !. 
Etenim quamvis homo Domini nostri, tempore passionis, in 
cruce pendens, clamaverit: « Deus, Deus, quare dereliquisti 
me? »? non dicimus eum derelictum esse ab habitatore suo 
per separationem, aut unionem illam adorandam solutam esse, 
absit! sed eo sensu quod Deus sivit eum pati propter scopum 
oeconomiae, ut solveret debitum quod Adam, pater natorum, 
per inoboedientiam, quae est in transgressione mandati, susce- 
perat. Equidem homo Domini nostri dignus morte non erat, 
nomine peccati, qua tenebantur Adam et omnes posteri eius, 
« quia omnes peccaverunt » ?; sed sicut dictum est: « Eum, qui 
non noverat peccatum, *pro nobis peccatum fecit, ut nos vive- 
remus iustitia eius » *; et: « Venit princeps huius mundi, et in 
me non habet quidquam » ?; et: « Princeps autem huius mundi 
iam iudicatus est » ^; et: « Ego, cum exaltatus fuero a terra, 
per vietoriam crucis, omnes traham ad meipsum » *; et sicut 
dixit beatus Paulus: « Sicut propter inoboedientiaim unius homi- 
nis peccatores facti sunt multi, ita et propter oboedientiam unius 
iusti fient multi » 5; et: « Factus est oboediens usque ad mor- 
tem, mortem autem crucis » ?. Non quidem in illis divinitas 
eius ab eo separata erat, sed unita erat cum ipso in unam 
personam Christi, Filii Dei, ut supra ostensum est. Et quia ab 
unione et deinceps appellationes « Filius » et « Christus » per- 
sona sunt unionis, et nomen Christi ad humanitatem eius pro- 

supra diximus, ergo eadem haec una persona est Christus et 
Filius, secundum confessionem Petri qui dixit: « Tu es Chri- 
stus, Filius Dei vivi» !. Quapropter Scripturae dicunt Chri- 
stum natum esse, et Christum crucifixum esse, et Christum mor- 
tuum esse propter peccata nostra, et sepultum esse, et post tres 
dies surrexisse; et ecce illa ad humanitatem eius pertinent. 
Et: « Si Filio suo non pepercit, sed pro nobis omnibus tra- 
didit illum » 2. Et: « De Filio suo qui natus est e? ex semine 
domus David » ?; quia beatus Paulus sciebat Fw natum 
esse ei generatione sublimi in natura sua divina, quae non est 
ex semine domus David. Quod simile est huic: « Ex quibus 
visus est Christus secundum carnem, qui est Deus super omnia » *. 
Sed quia Scripturae nomine unionis loquuntur, aliquando nos 
docent per hanc unionem ea quae ad humanitatem eius per- 
tinent: « Unus est *Dominus Iesus Christus per quem omnia » ?. 
Non enim per humanitatem eius creata sunt omnia; sed no- 
mine unionis haec dzewntur. lta et illud: « Unus est Deus, et 
unus est mediator Dei et hominum, homo lesus Christus, qui 
dedit seipsum redemptionem pro omnibus» ; et ecce haec ad 
divinitatem eius non pertinent. Templum enim eius est quod 
traditum est morti: « Memor esto Iesum Christum surrexisse 
a mortuis, qui est ex semine David, secundum Evangelium 
meum » ?; quae ad humanitatem eius pertinent. « Nos praedi- 
camus Christum crucifixum » 5; non enim crucifixa est divi- 
nitas eius — naim ipse spiritus est, — etsi in eo erat per unionem. 
In sua enim humanitate crucifixus est, ut peccatum damnaret 
in carne sua, non in divinitate sua. Et: « Etsi crucifixus est 
in infirmitate, surrexit tamen virtute Dei » ?; et: « Humiliavit 
semetipsum, et factus est oboediens usque ad mortem, mortem 
autem crucis; propter quod Deus valde exaltavit illum, et dedit 
illi nomen quod est excellentius omnibus nominibus » !? ete. ; 
et: « Nunc reconciliavit vos in corpore carnis eius et in morte 
eius » !!; et: « Pacem composuit in sanguine crucis illius per 
ipsum, sive eorum quae sunt in terra, sive eorum quae sunt 
in caelo » !1?; et: « Credidistis in virtutem Dei qui suscitavit 

eum à mortuis » !. Et permulta sunt similia argumenta quae 
praedicant et explicant humanitatem eius unitam, non autem 
divinitatem eius, in cruce passam esse et mortem subiisse. Et 
quemadmodum, cum homo crucifixus moritur, dicimus hominem 
crucifixum esse et mortuum esse, et non dicimus animam cru- 
cifixam esse et mortuam esse, — nam immortalis est, — sed 
propter unionem naturalem nomenque commune dicimus ho- 
minem crucifixum esse, sic etiam hie dicimus Christum cru- 
cifixum esse, et Christum mortuum esse et surrexisse, et non 
dicimus Deum crucifixum esse et mortuum esse. Et dicimus Fi- 
lium Dei traditum esse pro nobis, — et haec nomine unionis, — 
non autem divinitatem eius passam et mortuam esse, quae ipsa 
suscitavit et perfecit *templum eius unitum. 

Neque autem simpliciter dicimus hominem crucifixum esse, 
ne simus Pauliniani qui negant divinitatem eius; nec dicimus 
Deum crucifixum esse, ne simus Manichaei, negantes huma- 
nitatem capitis generis nostri, et sicut ii qui creationem et mu- 
tationem introducunt; sed dicimus Christum crucifixun) esse 
dum intellegimus eum in humanitate sua, non in divinitate sua, 
crucifixum esse et mortuum esse eumque, divinitate ab eo non 
separata sed cum eo unita, omnia naturae suae pertulisse. 
Etenim Deus Verbum non discessit a templo suo unito ab initio 
formationis eius cum illud secundum ordinem suum perfectum 
est, nec cum formatum est et delineatum, nec cum ipse animam 
in eo creavit, nec cum natum est, nec cum pannis involutum 
est et in praesaepio positum, — et Magi illud in unione ado- 
raverunt eique munera, prout edocti erant, obtulerunt quibus 
significabantur quae pertineant ad divinitatem eius unitam et 
impassibilem, et quae sint tanquam in honorem unitum et com- 
munem in una adhaesione: — nec cum circumcisum est et cir- 
cumcisione pro foedere Dei functum est, divinitas ab eo sepa- 
rata erat, nec cum incrementum in temporibus suis iuxta 
ordinem suum humanum accipiebat, et crescebat secundum sa- 
pientiam et proficiebat et replebatur gratia Spiritus sancti a 
divinitate, quae in eo erat, quae illud secundum incrementum 
et progressum aetatis crescere faciebat et confortabat super- 
naturaliter: « Antequam cognoscat puer bonum et malum, re- 

probabit malum et eliget bonum » !; et: « Puer proficiebat et 
confortabatur a Spiritu » ?. Et quemadmodum corpus animae 
coniungitur et motus eius. ab anima, quae in eo est, decursu 
temporis ordinantur, dum haec ordinatio et honestas rationalis, 
et facultas distinguendi gustus, colores et figuras, non ab 
extrinseco ei advenit sed ab anima quae in eo ab utero habitat, 
— etsi hic unio est *naturalis et hypostatica, ibi vero volun- 
taria et personalis, — sic et divinitas Domini nostri, dum unita 
erat humanitati eius, quae est templum eius ab initio forma- 
tionis suae, illud gradatim perficiebat in omnibus divinis se- 
cundum incrementum aetatis eius. Verum, etiam cum homo 
Domini nostri secundum naturam suam dormiebat, divinitas 
eius cum eo unita erat; et cum fatigabatur, divinitas eius in 
eo erat, nec cum eo dormiebat aut lassitudinem experiebatur, 
etsi cum eo unita erat: « Non enim dormitabit, neque dormiet 
custos Israel » ?. Verum, sive dum /;07mo ille patiebatur iuxta 
naturam suam passibilem et carnalem, sive dum in eruce pen- 
debat, replebatur infinite a divinitate quae in eo erat. Et cum 
deposuerunt eum de ligno, et involutum posuerunt in sepulcro, 
divinitas eius erat in eo infinite et unitive; et cum animam 
suam tradidit, quae in paradisum migravit, non derelieta est 
a divinitate eius unita. Sed et cum corpus, anima in illud re- 
versa, a sepulcro surrexit per virtutem divinitatis, quae in eo 
erat, sicut CAhristus promiserat, et cum ascendit in caelum per 
discessum et secundum naturam suam, — sicut dixit: « Vado 
et venio » !, et: « Ego non semper sum apud vos » ?, — divi- 
nitas eius, quae caelum et terram implet sicut Pater et sicut 
Spiritus sanctus, in eo erat infinite. « Vobiscum sum » 5, id est, 
per divinitatem eius. Quin etiam cum venturus est cum gloria 
ineffabili in revelatione sua magna et terribili de caelo, divi- 
nitas eius erit in eo unitive et infinite, et cum sedebit super 
thronum iudicaturus omnes, scilicet in una virtute et una po- 
testate unita, in una dominatione, in aeternum: « Omnia sub- 
iecit sub pedibus eius in una servitute » *, et: « Omne genu 
ei flectetur », in una adoratione, in una unione unius *personae 

Christi. Filii Dei, et: « Omnis lingua confitebitur quod Domi- 
nus lesus Christus est in gloriam Dei » !. 

Itaque cum humanitas Christi, Domini nostri, haec omnia 
humilia secundum naturam suam tulit et cum ipse in omnibus 
humanis, praeter peccatum, tentatus est, divinitas eius in illis 
non tentata est, absit! Etenim spiritus infinitus non formatur, 
nec recipit incrementum qui caelum et terram implet; nec 
lumen circumciditur, nec patitur percussiones; nec spiritus na- 
lura sua possidet latus quod accipiat aperturam vulneris et 
corrumpatur; invisibilis est enim et incorruptibilis secundum 
naturam suam, et nemo hominum eum umquam vidit aut vi- 
dere potest, et inhabitat lucem excelsam ad quam nemo ap- 
propinquare potest. Deus enim aliquid humanum non experitur, 
absit! Non enim habet ut mortem timeat, quia immortalis est. 
Nec Deus Verbum confortatus est ab angelo; ipse enim fortis 
est in natura sua sicut Pater et sicut Spiritus sanctus, et « re- 
spicit terram ac tremefit » ?. Neque Deus Verbum preces of- 
fert alteri Deo se maiori, nec petit ab eo auxilium qui natu- 
raliter possidet quidquid habent Pater et Spiritus sanctus, 
praeter paternitatem et processionem. Deo Verbo non est sudor, 
— spiritus est enim, — nec ei est caput habens fores apertas, 
corporis instar, quod inclinaverit deorsum, et tradiderit spi- 
ritum suum. Etenim non habet animam in natura sua, aut 
animam quae componatur cum alio hypostatice, ita ut ipse sit 
aliud et anima eius aliud, sicut corpus et anima hypostatice 
coniunguntur ad unam hypostasim naturalem hominis. Neque 
Deus in ligno crucifigitur, nec configitur clavis, nec suspenditur 
in altum inter terram et caelum, quia spiritus est *infinitus et 
invisibilis et intangibilis. Neque sanguis et aqua ex Deo Verbo 
fluunt, quia non est corpus constans membris quae lacerentur 
et perforentur et corrumpantur; est enim lux et vita et spiri- 
tus, et simplex in esse suo, et invisibilis, et incorruptibilis, et 
nemo ad eum appropinquare potest. Ergo si Deus Verbum pas- 
sus esset, non esset Deus secundum naturam, sed Deus no- 
mine vel secundum honorem tantum. Quod si fecisset substan- 
tiam suam corpus secundum naturam, et passus esset et mortuus, 
ut dicunt pagani, filii gehennae, tunc possibile est ut faceret 

hypostasim suam non esse secundum naturam suam Deum; 
nam omnes proprietates humanae, quas humanitas eius secun- 
dum naturam suam pertulit, remotae sunt a natura divina 
quae est immutabilis, immortalis, incorruptibilis, incomprehen- 
sibilis, invisibilis, et spiritus infinitus qui est immutabilis: « Ego 
sum et non mutatus sum » ! ; et: « Tu es sicuti es, et anni tui 
non deficient » ?. Quod si mortuus esset, per tres dies vita sua 
privatus fuisset. Ergo patet quod humanitas eius ommia haec 
humilia, quae de haec oeconomia adoranda dicuntur, pertulit, 
non divinitas eius altissima quae perfecit templum suum ratio- 
nale et unitum, quod est principium vitae nostrae in quo Deus 
unitive habitat in aeternum: « Decebat eum, per quem omnia 
et propter quem omnia, qui est Deus Verbum, sicut dictum 
est: Per quem fecit saecula ?, qui omnia tenet virtute verbi 
sui et multos filios in gloriam suam adduxit, principem vitae 
hominum, id est, hominem Iesum, passionibus perficere » *. Hic 
est qui crucifixus est; hiec est qui morte solutus est per sepa- 
rationem corporis sui ab anima sua; hic est de quo beatus 
Paulus dixit: « Ille autem, seorsum a Deo, pro omnibus mortem 
gustavit » ^; hic est in quo « Dews voluit omnem plenitudinem 

posuit in sanguine crucis illius per ipsum, sive eorum quae 
sunt in terra, sive eorum quae sunt in caelo » *. Deus enim 
Verbum non habet sanguinem de carne, aut nutritorem carnis, 
agri passionum, o haeretici; nam spiritus est et vita et lux, 
et est supra omne nomen quod nominatur, et non est ei simi- 
litudo inter creaturas: « Deus quis est qui similis sit tibi ? » *. 
Et quia invisibilis erat creaturis, ad revelationem suam sumpsit 
hominem de genere nostro, qui est vinculum totius creationis, 
per quem renovabit omnia, qui erit pater mundi novi, in quo 
habitat omnis plenitudo divinitatis corporaliter, per quem adim- 
plebit totam oeconomiam suam, quem fecit sibi templum ratio- 
nale ut in eo revelaretur et nobiscum loqueretur: « Manife- 
status est in carne sua » 5, et in eo adoraretur cum Patre et 
Spiritu sancto sicut in templo suo unito. Et templum eius cum 
eo adoratur, quia ipse in eo unitive habitat: « In quo habitat 

omnis plenitudo divinitatis » !. Et adoramus et veneramur si- 
enum crucis eius, quia per eam redempti sumus a peccato, et 
morte, et Satana: « Et remisit nobis omnia peccata nostra, et 
delevit mandatis suis chirographum delictorum nostrorum quod 
erat nobis contrarium, illudque sustulit e medio ac ipsum af- 
fixit cruci » *?, ete. Crucem enim adoramus propter illum super 
eam crucifixum, et crucifixum adoramus propter Deum Verbum 
qui in eo unitive et infinite habitat cuique dedit omnia sua, 
praeler naturam suam, id est, nomen filiationis, potestatem, 
dominationem, honorem, virtutem, exaltationem, in una adhae- 
sione unius personae Christi, Filii Dei, in una adoratione et 
honore. Ipsi, cum Patre non unito et cum Spiritu sancto non 
unito, sit adoratio et exaltatio sublimis in saeculum saecu- 
lorum. Amen. 


CAPUT DECIMUM NONUM : De Resurrectione Domini nostri Christi 
ex mortuis; quo in modo se videndum praebuit; pariter et 
de Ascensione eius. 


Tam diversis modis haeretici plurimi peccaverunt et delira- 
verunt, etiam negaverunt et blasphemaverunt circa resurre- 
ctionem Domini nostri ex mortuis et circa resurrectionem 
universalem, ut non sit nobis tempus recitandi omnes senten- 
fias eorum. perniciosas ex errore, filio ignorantiae, ortas. Sunt 
enim qui mentiti sunt et perverse negaverunt, d2cenfes corpus 
proprium Domini nostri non surrexisse nisi secundum phan- 
tasiam et in similitudine corporis, et eum in apparentia ho- 
minis visum esse. Et sunt qui deliraverunt et blasphemaverunt, 
dicentes illud in similitudine sphaerae surrexisse. Et sunt qui 
erraverunt, dicentes ossa tantum, absque carne et sine ceteris 
membris propriis, surrexisse. Et sunt qui magis desipuerunt, 
dicentes CAristwm non hoc corpus, quod morte exuerat, sed 
aliud induisse, Et sunt aliae impietates et deliramenta falsa 
quae excogitavit Satanas, pater mendacii, per instrumenta sua 
quae voluntarie parant semina eius amara. 

Ecclesia vero sancta Christi, Domini nostri, sic confitetur, 
et affirmat, et credit, et tenet sine dubio: Illud corpus pro- 

prium, quod secundum naturam et hypostasim suam in cruce 
mortuum est, quodque detulerunt et posuerunt in sepulero cum 
serie membrorum eius, postquam anima ab eo discessit, idipsum 
cum serie membrorum suorum in resurrectione surrexit post- 
quam in illud rediit anima, sicut dictum est: « Non derelicta 
est anima eius in inferno, neque corpus eius vidit corruptio- 
nem » !. Ecce nunc notum est sapientibus quod similitudo 
sphaerae est corruptio corporis in membris suis ordinati. 
Etenim corpus esse seriem membrorum diversorum simul in 
unum corpus unitorum testis est beatus Paulus, dicens: « Sicut 
enim corpus unum est et membra habet multa: et cum sint multa, 
unum est corpus » ?, etc. Rursus ait: « Et corpus *non est unum 
membrum, sed multa » *; et: « Quod si essent omnia unum 
membrum, ubi esset corpus? Nunc autem membra sunt multa, 
unum vero est corpus » *. Et nobis ostendit et explicavit corpus 
numquam nominari absque serie et congrua dispositione mem- 
brorum. Quidquid enim corpus est, est etiam materiale; non 
omne materiale autem est corpus, nec id, quod membra non 
habet, dicitur corpus: nam ecce lapides et ligna et foenum et 
pulvis numquam appellata sunt corpus. Itaque si Christus, qui 
est secundum carnem, non surrexit in corporeitate sua et in 
membris suis ordinatis, quomodo dixit beatus Paulus: « Faciet 
nos siniiles corpori gloriae suae » ?, et: « Ecce mysterium vobis 
dico: Non omnes dormiemus; omnes autem immutabimur. Re- 
pente, quasi in ietu oculi, in novissima tuba cum canet, resur- 
gent mortui absque corruptione et nos immutabimur » ?. Ecce 
homo totus immutabitur in corpore suo et anima sua, integer et 
benedictus: et beatus Paulus, quasi manu apprehendens illud 
corpus, id ostendit infidelibus, filiis erroris, Zicens: « Futurum 
est ut hoc corruptibile induat incorruptibilitatem, et hoc mor- 
tale induat immortalitátem ? »; et: « Seminantur in corru- 
ptione, surgent absque corruptione; seminantur in ignobilitate, 
surgent in gloria; seminantur in infirmitate, surgent in vir- 
tute; seminatur corpus animale, surget corpus spiritale » *. 
Ecce idem corpus, quod seminatur, quod mortaliter regebatur 

et per animam vivebat hac vita temporanea et passibili, idem 
vivet immortaliter per virtutem Spiritus sancti et immortaliter 
permanebit, quia arrham immortalitatis per baptismum mystice 
accepimus: « Consepulti enim sumus cum eo per baptismum in 
mortem, ut sicut lesus Christus surrexit a mortuis per gloriam 
*Patris sui, ita et nos in vita nova ambulemus. Si enim una cum 
eo plantati sumus per similitudinem mortis eius, ita etiam in 
resurrectione eius vivemus » ! ; et: « Si Spiritus eius qui susci- 
tavit Iesum Christum a mortuis habitat in vobis, ille qui susci- 
tavit Dominum nostrum Iesum Christum a mortuis etiam corpora 
vestra mortua vivificabit propter Spiritum eius habitantem in 
vobis » ?. Ecce dixit eum vivificaturum corpus, non sphaeram, 
o Origenistae et IIananiani maledicti. Et in illo exemplo se- 
minis, dum infideles increpat, iterum ponit: « Deus autem dedit 
illi corpus sicut vult, et unicuique seminum corpus proprium 
naturale » ?. Ecce non dixit eum aliud corpus daturum, neque 
corpora surrectura sphaerice secundum impietatem impiorum, 
sed ipsum corpus renovandum esse in natura sua ad immor- 
talitatem. Templum igitur proprium, quod solutum est, id est, 
anima a corpore separate, idipsum surrexit et renovatum est 
in resurrectione; et vestimentum. quod ablutum est vino pas- 
sionis, idem surrexit et ablutum est illudque, non aliud, vestiens 
induit. Et idem corpus proprium surrexisse cum serie mem- 
brorum suorum, quae sunt manus et pedes et latera et latus 
et pars anterior et pars posterior, et cum tota ratione corporis, 
testis est ipse Verax qui discipulos suos fecit palpare manus 
suas et pedes suos, et vere ostendit totam rationem corporis 
sui, et crediderunt et pro certo habuerunt. Neque eos in er- 
rorem induxit ut, dum corpus palpabant, non corpus, sed phan- 
tasma aut sphaeram intellegerent. Et ecce, praeter linteamina 
tantum quae in sepulero inventa sunt quaeque in resurrectione 
non erant necessaria, corpus proprium tamen surrexit omnino 
cum omnibus membris suis. Nam ecce etiam ad fideles illud 
dictum est et falsum non est: « Tradentur morti et occidentur, 
et capillus e caesarie post mortem eorum non peribit » *, e£: « Fu- 
turum est ut nos omnes stemus ante tribunal *Christi, ut retri- 

buatur unicuique in corpore suo id quod a se factum fuerit, 
sive bonum sive malum » !. 

Quapropter dicant nobis iniqui: num corpus Domini nostri 
non surrexit, nec visum est a mulieribus, nec contrectatum est 
a discipulis? Et cum viderunt eum ascendentem in caelum, quo 
ivit? Ergo angeli mentiti sunt mulieribus, quia ad eas dixe- 
runt: « Surrexit », et etiam apostolis, quia dixerunt: « Sic 
veniet quemadmodum vidistis eum ascendentem in caelum ? ». 
Sed audiamus quid dicant mulieres: « Tulerunt corpus Domini 
nostri et nescimus ubi posuerunt illud ? ». Tunc angelus eas 
certiores fecit, dicens: « Surrexit; lesum Nazarenum, qui cru- 
cifixus est, quaeritis; non est hic; surrexit enim sicut dixit: 
venite, videte locum ubi positus erat Dominus; et cito euntes 
dicite discipulis eius quia surrexit a mortuis; et ecce praecedet 
vos in Galilaeam; ibi eum videbitis » *. Et post alia, Serzptura 
ait: « Ecce lesus fit eis obviam dixitque eis: Pax vobis. Illae 
autem accedentes tenuerunt pedes eius et adoraverunt eum » *. 
Num Dominus noster eas in errorem induxit, aut pedes phan- 
tasticos aut forte sphaericos viderunt et prehenderunt? Sed 
impii, nitentes cum simplicibus contendere, dicunt: Quemadmo- 
dum ostendit eis cicatrices, dum cicatrices non erant in cor- 
pore antequam corpus suum discipulis suis exhiberet, et ostendit 
eis vestem, dum non erat vestis quia non nudus apparuit eis, 
et comedit et bibit coram eis, dum revera non comedit, sic 
ostendit eis formam corporis, dum non erat corpus verum sed 
phantasma. O errorem maxime impium! O infidelitatem! quae 
tam late hodie se extendit ratione peccatorum nostrorum pro- 
pter pastores ignavos qui semetipsos magis quam veritatem et 
caritatem Christi diligunt. Ergo, iuxta sententiam horum ma- 
ledictorum et iniquorum, filiorum diaboli, Dominus noster apo- 
stolos suos in errorem induxit; cum eos *fecit palpare corpus 
suum et loca clavorum, ipsi apparentiam corporis et phantasma 
palparunt et viderunt. Rursus ipsi decepti alios deceperunt, et 
errorem per mundum universum praedicaverunt: zer»pe Do- 
minum nostrum surrexisse, cum non surrexerit, sicut Iudaeos 
pecunia deceperunt. Itaque in quo differt error iste ab illo 

quem protulerunt filii pravi domus Iannis et Iambris in Aegy- 
pto !, et Satanas, malitia ipsa, qui coram Domino nostro omnia 
regna gloriamque eorum phantastice ostendit? ? Sed non ita, 
impii, non ita. Nonne daemones de mendacio arguemus cum 
Evangelium vitae nostrae per mundum universum sicut sol 5 
illuxerit? Quare persecuti sunt apostolos qui resurrectionem 
a mortuis praedicabant et confirmmabant? « De resurrectione 
mortuorum ego hodie iudicor » ?*. « Si non est vivificatio mor- 
tuorum, ne Christus quidem resurrexit. Si autem Christus non 
resurrexit, inanis est praedicatio nostra, et inanis etiam fides 10 
vestra. Invenimur autem et falsi testes Dei quoniam testificati 
sumus de Deo quod suscitaverit Christum, cum non suscita- 
verit. Nam si mortui non resurgunt, ne Christus quidem re- 
surrexit. Quod si Christus non resurrexit, inutilis est fides 
vestra, et adhue in peccatis vestris estis. Quin et forte ii, qui 15 
dormierunt in Christo, perierunt » 5. Sed ecce somnus mortis 
ad corpus, non ad animam, pertinet. Et: « Nunc autem Chri- 
stus resurrexit a mortuis, et fuit primitiae dormientium; et 
sieut per hominem fuit mors, ita et per hominem vivificatio 
mortuorum » ?. Ergo si homo primus, corpus et anima, verus 90 
homo fuit, etiam homo secundus, Adam novus, corpus et anima, 
verus homo fuit, et ipse resurrexit, et factus est primitiae 
dormientium et pater mundi futuri: « Primitiae fuit Christus: 
et deinde ii, qui Christi sunt, in adventu eius » 5, etc. Et: 
« Ecce mysterium vobis dico: Non omnes dormiemus, omnes »5 
p.186. autem *immutabiinur. Repente, quasi in ictu oculi, in novis- 
sima tuba cum canet, resurgent mortui absque corruptione et 
nos immutabimur » ^: et: « Si mortui non resurgunt, ad quid 
baptizantur pro illis? 5 » et: « Si credimus quod Iesus mortuus 
est et resurrexit, ita et Deus eos, qui dormierunt per lesum, 30 
adducet cum eo. Hoc autem dicimus vobis in verbo Domini 
nostri quod nos, qui relicti sumus in adventu Domini nostri, 
qui vivimus, non assequemur eos qui dormierunt. Quoniam ipse 
Dominus noster, in iussu, in voce archangeli, in tuba Dei, 
descendet de caelo, et mortui, qui in Christo sunt, resurgent 35 

primi; et deinde nos, qui relicti sumus. rapiemur una cum eis 
in nubibus in occursu Domini nostri in aere, et sic semper 
cum Domino nostro erimus » !. 

Num falsa sunt verba Domini nostri qui ostendit et confir- 
mavit corpus suum surrexisse? Num inanis est praedicatio 
apostoli eius per quem locutus est? Num forte Dominus noster 
apostolis suis dixit: Ego praebeo vobis palpandum corpus cum 
membris eius; vos autem intellegite spiritum et sphaeram sine 
ossibus et sine carne, et phantasma, similitudinem corporis? 
Sed hoc est quod dixit et confirmavit: « Palpate me et sci- 
tote quia spiritus carnem et ossa non habet sicut me videtis 
habere » ?. Et ostendit et explanavit et confirmavit se, post 
resurrectionem suam, iuxta naturam humanam, carnem et ossa 
et manus et pedes habere. Et cum ec illis palpanda praebuit, 
revera clavis perfossa erant; et latus costis instructum sicut 
antea (?), in corpore, quod lancea apertum erat, nam quia per 
costam mors intravit, per aperturam costae fuit vita in sanguine 
et aqua. Et os, quo cum eis loquebatur, idem erat per quod 
dederant ei bibendum fel et acetum pro gustu fici, fructus dulcis 
arboris. Et viderunt vultum, in quem »/ifes exspuerant, esse 
eumdem post resurrectionem, nam ecce viderunt eum cum om- 
nibus lineamentis eius, et ipse *cum eis loquebatur facie ad 
faciem: et, quasi summatim, vere viderunt totam staturam eius 
virilem cum omnibus eius, in qua venturus est cum gloria 
magna, in unione sua cum Deo Verbo unitive, ad iudicandos 
mortuos et vivos, quemadmodum angeli apostolis dixerunt. ut 
supra retulimus: « Hunc lesum, quem vidistis ascendentem a 
vobis in caelum, sic videbitis venientem de caelo » ?. Non igitur 
tanquam sphaera factus est rotundus et ascendit, o Sphaeritae: 
nec rursum tamquam sphaera rotundus descendet, ut hi impii 
dicunt; sed cum corpore in membris ordinato, in eadem forma 
sua integra, in qua ascendit, veniet cum gloria magna et inef- 
fabili. Ergo tantus error mendacio praevaluit, sicut hi haere- 
tici blasphemant, ut Dominus noster, qui est lux et veritas, apo- 
stolos deceperit ; et etiam angeli apostolos deceperunt, et apostoli 
mundum deceperunt, dicentes Dominum nostrum a sepulcro 
surrexisse, cum non surrexerit in corpore proprio? Ergo, iuxta 

impietatem maledictorum horum EHananianorum, super com- 
mentum et phantasma positum est fundamentum veritatis no- 
strae. Sed non ita, o iniqui, non ita. Sed quid? « Si confitearis 
in ore tuo Dominum Iesum, et in corde tuo credideris quod 
Deus suscitavit illum a mortuis, salvus eris » !, Notum est 
autem quod anima non moritur et Dominus noster immortalis 
est in divinitate sua. Sed ipse suscitavit templum suum: « Deus 
autem et Dominum nostrum suscitavit, et nos suscitabit per 
virtutem suam » ?, et: « Solvite templum hoc, et in tribus diebus 
ego excitabo illud ? ». Et 40twm. est humanitatem eius per 
unionem cum Deo Verbo habere virtutem suscitandi mortuos, 
sicut ipse dixit: « Quemadmodum Pater habet vitam in seme- 
ipso, sic dedit et Filio habere vitam in semetipso » 5, nam 
ipsa per unionem est Filius sicut est homo secundum naturam. 
* Audi eum dicentem: « Venit hora, et nunc est, quando mortui 
audient vocem Filii Dei et resurgent » ». Sed ecce corpora, non 
animae, in monumentis sepeliuntur. 

Sed quia excaecati illa mirabilia, quae facta sunt in hac 
oeconomia adoranda, non intellegunt, pauca dicemus ad in- 
structionem indoctorum. Tria quidem sunt miracula, quae Do- 
minus noster ante crucifixionem et resurrectionem suam ostendit, 
quae sunt multo sublimiora natura corporis mortalis quod in- 
duerat, quae manifestabant virtutem divinitatis eius, quae uni- 
üve habitabat et manebat in humanitate eius, in una adhae- 
sone. Et alia züracula post resurrectionem ostendit, quae 
minora sunt ob perfectionem 5 corporis quod est immortale, et 
incorruptibile, et impassibile, et non indigens; haec et illa in 
se et per se dubitantes certiores fecerunt et confirmarunt quod 
hoc corpus proprium, quod mortuum in sepulero positum est, 
idem est quod surrexit et vivificatum est tertio die, iuxta pro- 
missionem eius qui illud induit, et non aliud. Illa enim tria, 
quae ante resurrectionem os/endit, sunt sicul tres testes, et 
sunt multo sublimiora et maiora ordine corporis mortalis cras- 
situdine carnis induti. Primum est quod ipse, virtute divini- 
talis ipsi ab utero unitae, egressus est per portas clausas et 
virginales incolumitatis naturalis, quin corrupta sint sigilla na- 

turalia, custodes sanctitatis in perpetuum cum signo firmo in 
testimonium castitatis perpetuae. Et hoc simile est illi quod 
post resurrectionem factum est, c?77 intravit in caenaculum ad 
discipulos suos, ianuis clausis, virtute divinitatis quae in eo 
5 erat, per prodigium stupendum et ineffabile. Secundum est quod 
ipse ambulavit super aquam mollem et diffusam et remissam, 
dum habebat *corpus quod, secundum naturam suam terrenam, p. 189. 
pondere mortalitatis deorsum descendere appetebat; quae duo 
et apud Petrum ostendit ut de seipso confirmaret quod Deus 
i0 Verbum in ipso habitabat per unionem in una adhaesione, in 
una virtute et potestate. Primum enim Petro persuasit ambu- 
lare et venire super aquam, ut discipulos suos doceret de vir- 
tute divinitatis suae in humanitate sua absconditae; et deinde 
corpus Petri in natura eius reliquit, ut pondus corporis mor- 
i5 talis agnosceretur et paíeret quod, quantum ad corpus, homo 
Domini nostri aequalis est in humanitate sua Petro et ceteris 
hominibus, etsi adorandus est in honore ef ordine divinitatis 
propter unionem, sicut dictum est: « De carne eius sumus et 
de ossibus eius » !, et: « In omnibus assimilatus est nobis 
.20 praeter peccatum » ?. Et quia manum ei porrexit et eduxit 
eum sursum, ostendit virtutem divinitatis suae, seque non esse 
hominem simplicem, sed Deum Verbum in ipso habitare per 
unionem et haec miracula facere, v. gr.: Dormivit in navi se- 
cundum naturam suam humanam, et increpuit mare et sedavit 
?5 fluctus eius secundum naturam suam divinam ?. Rursus, tertium 
miraculum, quo in corpore mortali id quod est supra mortali- 
tatem ostendit, est illud gloriosum et praeclarum et ineffabile 
quo, coram discipulis suis in monte, depinxit et manifestavit 
hune statum, in quo futurus erat post resurrectionem cum 
30 gloria ineffabili propter unionem sibi ab utero factam ; qui status 
adhuc occultabatur propter infirmitatem videntium: « Sunt qui- 
dam hic stantes, qui non gustabunt mortem, donec viderint Fi- 
lium hominis venientem in regno suo. Et post sex dies Iesus 
secum sumpsit Cepham, et Iacobum, et Iohannem quos duxit 
35 in montem solos. Et transformatus est Iesus corain eis, et splen- 
duit vultus eius sicut sol, e£ vestimenta eius candida facta sunt 
sicut lux » *, *ut ostenderet non solum cutem faciei suae splen- p. 190. 

duisse et transformatam fuisse in illum splendorem stupendum 
et mirabilem et ineffabilem, ad instar typi adumbrantis apud 
Moysen, sed totum corpus suum nitidum et splendens et illu- 
minans factum esse, ita ut ex splendore lucis eius etiam ve- 
stimenta eius candida facta sint sicut lux lampadae fulgentis, 
quae absconditur intra vestimentum sez pallium, et intus per 
splendorem suum splendet. Ecce vero si hoc mysterium, quod 
factum est, significabat quod futurum erat ut corpus Domini 
nostri post resurrectionem glorificaretur et manifestaretur in 
illo splendore stupendo et gloria ineffabili in qua venturus est 
de caelo cum alia gloria, — et si corpus eius, non species 
sphaerae, visum est, sed in vultu suo et in omnibus membris 
corporis sui nitidus factus est et splenduit, — ergo et post re- 
surrectionem suam in corporeitate sua mansit et manebit, non 
amissis lineamentis vultus sui qui dicitur pulcher visu prae 
hominibus, nec sensibus suis mutatis a natura et ordine quae 
homines possident, nec membris corporis sui solutis et corruptis 
in sphaericitatem, secundum commentum impiorum. 

Ita simili modo, post resurrectionem, tria alia miracula fecit 
quae minora sunt eis in quibus corpus eius post resurrectionem 
erat. Ecce enim corpus eius incorruptibiliter surrexit, non ha- 
bens cicatrices nec stigmata lacerata et perfossa, et in eo fecit, 
lioc tempore quo manus suas et pedes suos discipulis suis ostendit, 
cicatrices et stigmata. Vere enim fecit stigmata perfossa, cum 
illos palpare fecit, sicut illa quae praecesserunt resurrectionem 
per quae et ex quibus passus erat et mortuus; veram quidem 
fissuram in manibus et pedibus suis, et. veram aperturam la- 
teris sui per lanceam eis ostendit; neque secundum commentum 
et phantasiam et phantasma non subsistens confirmavit eos de 
resurrectione sua per tactum et stigmata; *sed revera erant 
membra, et revera stigmata. Et postquam ea discipulis ostendit 
et certiores facti sunt per id quod viderunt, crediderunt idem 
corpus, quod mortuum fuerat, etiam surrexisse. Etenim post 
resurrectionem nondum sciebant eum ad incorruptibilitatem 
surrexisse, sed sicut ceteros qui surrexerunt ad corruptionem 
et deinde mortui sunt, quemadmodum prophetae 707/408 susci- 
laverunt et Dominus noster Lazarum vivificaverat. Et forsan 
si in corpore eorum fuerunt stigmata sive recentia sive vetera, 
in eisdem surrexerunt. Quapropter postquam incredulitatem di- 

scipulorum sanavit et crediderunt corpus, quod mortuum erat 
et in sepulero positum, illud esse quod et videbatur, — ecce 
enim illud intuebantur et aspiciebant, — tunc postea loca illa 
perfossa facta sunt aequalia et firma iuxta naturam immor- 
talem et immutabilem et stigmatum expertem in qua surrexit 
et in qua non sunt stigmata nec cicatrices. Et quemadmodum 
postquam gloriam suam in monte coram discipulis suis ostendit 
ut eos certiores faceret in qua gloria futurus esset post resur- 
rectionem, — et quia hoc tempore vere transformatus est in 
splendorem ineffabilem et vultus eius resplenduit sicut sol, non 
autem secundum commentum aut apparentiam, ideo dictum est: 
« Transformatus est lesus coram eis »!, ut ostenderet se re- 
vera esse id quod erat et visus est, — et deinde haec lux inef- 
fabilis operta est, cum eis dedisset intellegentiam sublimium 
divinitatis suae unitae in corpore habitantis, quia corpus suum 
manifestaturus erat cum gloria magna et ineffabili; ita etiam 
hie factum est post resurrectionem. Per colorem autem car- 
nalem mortalitatis splendorem fulgentem, in quo erat post re- 
surrectionem, celavit donec in caelum ascendit, *secundum my- 
sterium in monte cum colorem carnis mortalis splendore suo 
celavit; et postquam discipulis suis palpanda praebuit loca cla- 
vorum per quae et ex quibus firmati sunt de resurrectione eius, 
deinde, sicut dixi, rursus illa Zoca coaequavit ad naturam im- 
mortalem et stigmatum expertem, quam per resurrectionem a 
mortuis induerat, sicut dictum est: « Seminatur in corruptione, 
surget absque corruptione; seminatur in ignobilitate, surget in 
gloria; seminatur corpus animale, surget corpus spiritale »: 
et: « Animale, et demum spiritale » ?, cum Pawlus de Domino 
nostro locutus est. 

Iteremus autem argumentum. Quemadmodum gloria illa splen- 
dens, quam in monte ostendit, vera erat, et deinde corpus eius, 
naturaliter, sicut omnia corpora quae adhuc in mortalitate sunt, 
mansit in colore carnali et in ceteris, sic et post resurrectio- 
nem vere eis ostendit colorem carnis mortalis, sicut colorem 
omnium hominum, absque gloria sua, celans gloriam suam velo 
cuius causa potuerunt ad eum accedere et cum eo conversari. 
Et si hoe tempore erant in eo cicatrices, quas eis palpandas 


MATTH. XVII, 2. — * [ Cor., xv, 429-44. 


p. 192. 


p. 193. 


a«( 156 )- 


praebuit, et postea cicatrices evanuerunt, corpus tamen mansit 
in incorruptibilitate sua naturali, dum gloria eius celata erat, 
quia scilicet ne discipuli quidem, qui erant in natura mortali 
et non habebant oculos immortalitate ardentes, hunc splen- 
dorem ineffabilem intueri poterant. Nam ecce nec filii Israel 
vultum Moysis splendentem intueri potuerunt !, etsi dictum sit 
cutem faciei eius splenduisse, non autem corpus eius, sicut splen- 
duit corpus Domini nostri. Et ecce etiam de apostolis dictum est: 
« In faciem suam ceciderunt prae timore et timuerunt propter 
ea quae viderunt et audierunt in monte » ?; et etiam luce, 
quae circeumfulsit Saulum, caeci facti sunt ambo oculi eius ?. 
Quapropter ut discipuli post resurrectionem eum *videre et 
cum eo conversari possent, sicut dixi, ita splendorem suum 
ineffabilem celavit specie in qua solebant eum videre; cum tamen 
corpus eius in eisdem membris suis esset ante resurrectionem, 
et etiam post resurrectionem cum abiit in immortalitatem ut 
esset primus in omnibus et primitiae dormientium: « Quasi vas 
figuli quos comminues » '. Et quemadmodum mystice in monte 
splendorem suum eis revera ostendit, ita eum post resurrectio- 
neni suam manducasse et bibisse cum eis non est falsum. Vere 
enim in manus suas sanctas et venerabiles cibum sumebat et 
inserebat in hoc os sanctum quo cum eis loquebatur, non in 
apparentia fallaci, absit! nec in phantasmate haud subsistenti : 
verumtamen, virtute secreta et ineffabili, cibus ille dissipabatur 
nec corpus nutriebat. Et quemadmodum tempore resurrectionis, 
eorum, quos vivificatio et mutatio repente apprehendent, quidam, 
pleno ventre, mutabuntur in immortalitatem, alii autem multi 
recumbentes ad caenam, et etiam frusto panis in os tunc im- 
misso, in parvo momento temporis, cibo e corporibus eorum 
evanescente, mutabuntur in immortalitatem, et corpus in im- 
mortalitate cum corporeitate sua permanebit, nullo cibo aut 
potu intra illud exsistente; ita et ibi fecit Dominus noster ad 
confirmandam resurrectionem corporis sui, ne putaretur corpus 
eius secundum phantasma aut apparentiam post resurrectionem 
visum esse. Ita et quod attinet ad vestimentum. In specie enim, 
quasi vestimentis indutus apparuit eis, dum revera non erant 

vestimenta, quia linteamina, quibus involutum fuerat corpus 
eius, in sepulero *manserunt, et illa, quae habuit ante eruci- 
fixionem, sorte divisa sunt: sed apparuit eis prout potuerunt 
eum videre et cum eo conversari, velata gloria sua ineffabili 
modo quem noverat. Etenim de vestimentis non dubitabant; 
alioquin, etiam vestimenta eis revera ostendisset, sicut panem 
et ignem et piscem eis revera exhibuit cum tamen ignoretur 
quomodo et unde. Non enim resurrectionem vestimentorum prae- 
dicaturi erant, ut ostenderet eis vestimentorum veritatem; sed 
eos certiores fecit de resurrectione corporis sui, de qua dubi- 
tabant, ut illam praedicarent. Equidem usque ad resurrectionem 
ad id potissimum spectabat doctrina Domini nostri, per signa 
et miracula quae faciebat, ut omnes doceret se non esse ho- 
minem simplicem sed etiam Deum in corpore templi sui per 
unionem habitantem, sicut dixit: « Pater meus usque modo ope- 
ratur, et etiam ego operor »!; et: « Sicut Pater suscitat mor- 
tuos et vivificat illos, ita et Filius quos vult vivificat » ?, et 
alia huiusmodi quibus docuit et declaravit divinitatem suam 
in humanitate sua per unionem habitare. Ita et post resur- 
rectionem cura ei fuit ut discipulos suos certiores faceret se 
surrexisse in corporeitate sua in qua eum cognoverant, et re- 
surrectionem suam non secundum phantasma et apparentiam 
factam esse, sed eum, qui solutus erat, revera eumdem esse 
qui surrexit secundum promissionem habitatoris sui: « Non de- 
relicta est anima eius in inferno, neque corpus eius vidit cor- 
ruptionem » ?; et: « Ita suscitavit eum Deus ut non amplius 
visurus sit corruptionem » !, sicut et beatus Lucas evangelista 
dixit: « Illis ostendit seipsum viventem, postquam passus est, 
signis plurimis per quadraginta dies, apparens eis et loquens 
de regno Dei, et cum comederet cum eis panem, *praecepit 
eis ne ab lerusalem discederent » ?, etc. Eadem etiam beatus 
Petrus dixit: « Comedimus et bibimus cum eo post resurrectio- 
nem eius » 5. 

Ecce vero, etsi Dominus noster haec omnia demonstravit, et 
affirmavit atque docuit resurrectionem humanitatis suae unitae, 
et revera corpus, quod mortuum erat quodque erat teniplum 

ipsius unitum, unitive surrexisse; et rursum etiam discipuli 
eius demonstrarunt permultis argumentis et cum testimoniis, 
quae confirmabantur miraculis in nomine eius peractis, eum 
vere surrexisse — en testimonium miraculorum: « In nomine 
Domini nostri lesu Christi Nazareni surge super pedes tuos » !; 
et: « Illum principem vitae interfecistis quem suscitavit Deus a 
mortuis, et nos omnes testes eius sumus; et per fidem nominis 
sui hune, quem vidistis et nostis, ipse confirmavit et sanavit; 
et fides in illum dedit huic istam sanitatem coram vobis ? » — 
verumtamen, sicut dixi, non obstante quod per illa firmatum 
est unicuique humanitatem Domini nostri surrexisse, eumque 
esse principem dormientium et primogenitum ex mortuis, ecce 
lamen omnes isti impii Hananiani qui hodie germinaverunt 
ad interitum suum, negant non solum resurrectionem corporis 
Domini nostri, sed etiam resurrectionem universalem corporum 
omnium hominum; et dicunt « redemptionem animabus tantum 
futuram », et « eam esse redemptionem earum ut liberentur e 
carcere corporis in quo concluduntur ». Sed vere resurgent 
etiam corpora impiorum istorum in resurrectionem iudicii, et 
tradentur supplicio aeterno cum Satana, patre eorum, cuius 
dolo consenserunt. Illi quidem impii, spe privati, ut simpli- 
ciores in errorem inducant, dicunt: Quid proderunt manus cum 
non erit labor? Quid proderit os cum non comedemus? Quid 
cetera membra? O iniqui, spe privati!* Non pro cibo tantum 
factum est os, sed pro laude et glorificatione et gratiarum actione 
coram illa maiestate, sicut et vos hoc ore ululabitis in fletu 
sempiterno, iuxta verbum Domini ?. Et oculi in die illa videbunt 
facie ad faciem, alii gaudium et laetitiam, alii angustiam et 
supplicium; et manus sursum elevabuntur sine ira et ma- 
chinationibus; et genua flectentur in adoratione coram Christo: 
« Omne genu ei flectetur et omnis lingua confitebitur quod 
Dominus lesus Christus est in gloriam Dei, Patris sui » '. Et 
pedes stabunt ante tribunal illud tremendum: « Futurum est 
ut nos omnes stemus ante tribunal Christi ut retribuatur uni- 
cuique in corpore suo id quod a se factum fuerit, sive bonum, 
sive malum » ?. Ecce corpus est series membrorum, sicut osten- 

sum est. Et manus et pedes vestri ligabuntur, iisque ligatis 
virtute secreta in supplicium aeternum trademini. Quod si my- 
stice propter baptismum et primitias Spiritus, quae accepimus, 
dictum est de nobis ab apostolo: « Sumus creatura illius, qui 
creati sumus in Iesu Christo ad opera bona » !, tunc ibi per- 
ficientur a nobis opera bona cum omni perfectione in immor- 
talitate: sin aliter, ad quid resurrectio? nam hoc erit gaudium 
nostrum in resurrectione ut iustitiam operemur. Ecce, o iniqui, 
quot sunt membra in corpore quae ad ornatum tantum ordi- 
nantur! Et sunt alia quorum operatio cessabit, et etiam haec 
vivent et ornatus eorum manebit. Quaenam enim forma ere- 
ctior est et pulchrior et desiderabilior visu quam corpus huma- 
num quod quasi ad hoc conditum est ut sursum intueatur, non 
deorsum sicut iumentum? Testes sunt defectus qui in eo inve- 
niuntur, qui tam deformant illud, praesertim «pwd eos qui 
gibbi sunt. 

Ergo non sphaerice resurgent corpora, o iniqui. Et ad quid 
proderunt sphaerae, o deceptores? *ad iocum? Aut fortasse in 
resurrectione fient rotunda et ascendent in caelum? Audite, o 
iniqui. Dictum est enim: « Eduxit Dominus noster discipulos 
suos usque ad Bethaniam, et elevavit manus suas eisque bene- 
dixit »?. Ecce, o miseri, sphaerae rotundae et fusi (^) non habent 
manus; nec humanitas Domini nostri rotunda facta est cum 
in caelum ascendit, sed ascendit in forma corporis cum serie 
membrorum eius. Et: « Cum haec dixisset, dum ipsi aspi- 
ciunt eum, sublatus est nubesque suscepit eum et opertus est 
ab oculis eorum. Et cum suspicerent in caelum, eo profici- 
scente, inventi sunt duo viri ipsis adstantes in vestimentis albis. 
Et dixerunt eis: Viri Galilaei, quid statis et suspicitis in caelum? 
Hic Iesus, qui elevatus est a vobis in caelum, sic veniet quem- 
admodum eum vidistis ascendentem in caelum » ?. O iniqui! 
lesus non est sphera, nec sphaerice ascendit in caelum, sed in 
forma sua corporea, quam eis post resurrectionem suam ostendit, 
et in hoc corpore unito veniet; « quemadmodum euin vidistis 
ascendentem in caelum », non soluta compositione sua nec cor- 
rupta in formam sphaerae aut fusi (?) aut mensae, nec phanta- 
stice veniet, sed in forma possidente illas manus quas expandit et 

posuit super eos ut eis benediceret, et omnia membra sua simul 
in mensura aetatis virilis in qua venturus est cum gloria magna 
et ineffabili: « Tune videbunt Filium hominis venientem in 
nubibus cum virtute magna et cum gloria » !'. Ergo, o infide- 
les! Filius hominis non est sphaera, sed corpus et anima unita, 
qui est vir in aetate sua, per quem Deus omnes unitive iudi- 
caturus est in una virtute et potestate: « Statuit diem quo 
iudicaturus est terram universam *cum aequitate, per virum 
quem definivit, et convertit unumquemque hominem ad eum, 
suscitando ipsum a mortuis » ?. Ergo dixit quod virum, non sphae- 
ram, a mortuis suscitavit. Sphaera enim numquam appellatur 
vir, o haeretici. Vir est qui mensuram virilem possidet, et 
distinguitur per figuram suam ab ordine mulierum, et alia est 
hypostasis maris et alia hypostasis feminae. Et vir completus est 
in omnibus suis, non autem puer. Hie est vir quem Iudaei 
interfecerunt: « Quid vultis me occidere, virum qui veritatem 
locutus sum vobis? ? ». Hic est vir qui venturus est in unione: 
hoe est templum quod solutum est; hic est quem suscitavit 
habitator eius, et est cum eo unitive in una gloria et adora- 
lione et exaltatione, in una filiatione unita cum Patre non unito 
et cum Spiritu sancto non unito in saeculum saeculorum. Amen. 

Quicumque ila non confitetur, negat veritatem, et vita eius 
peribit, et ligabitur manibus et pedibus suis, et tradetur cum 
corpore et anima sua in gehennam aeterno cruciantem, quae 
parata est diabolo et angelis eius. Nos autem debiles, imper- 
fecti, et peccatores, qui recte confitemur resurrectionem cor- 
poris Domini nostri, et mortuos surrecturos et vivificatum iri 
in corporibus suis, et induturos ex mortalitate immortalitatem 
et ex corruptione incorruptibilitatem, et etiam animas cum 
corporibus suis adepturas immutabilitatem et firmitatem in uno 
spiritu, nos quidem, qui ita confitemur, misericordiam copio- 
sam consequemur in tribunali retributionis cum retribuetur 
unicuique in corpore suo id quod a se factum fuerit, sive bonum 
sive malum, Deo nos salvante per misericordias suas non solum 
ab haeresibus praesentibus erroris, sed ab illo supplicio iusto 
quod eis, qui poenitentiam non agunt, reservatur. Et per hanc 

ciatur, nam ipse est per eam adiutor noster et custos noster, ut 
mens nostra a spe eius non deficiat; et sint super nos beni- 
gnitas et misericordia eius et etiam remissio peccatorum per 
gratiam Christi, spei nostrae, capitis vitae nostrae, et Dei 
nostri. Ipsi et Patri eius et Spiritui sancto sit gloria, et gra- 
tiarum actio, et exaltatio, et adoratio in saeculum saeculo- 
rum. Amen. 


Explicit Tractatus quintus. 


TRACTATUS SEXTUS. 


Caput vigesimum: De Nominibus Christi, Filii Dei; quae et 
quot sint nomina divinitatis eius; et quae et quot sint nomina 
humanitatis eius; et quae sint nomina unionis illius mirabilis 
et ineffabilis; et quid unumquodque eorum nobis significet? 

Caput vigesimum primum: De hoc: Quid nobis significent 
haec nomina et aliae appellationes, id est, assumptio, habitatio, 
templum, vestimentum, adhaesio, unio? 


Capeur viGEsIMUM: De Nominibus Christi; quae et quot sint 
nomina divinitatis eius; et quae et quot sint nomina huma- 
nitatis eius; et quae sint nomina unionis illius mirabilis et 
ineffabilis; et quid unumquodque eorum nobis significet ? 


Quoniam multi in imprudentia et inexperientia sua, et alii 
mente perversa confuderunt et miscuerunt nomina et appella- 
tiones quibus denominatus est Christus, Filius Dei, caput vitae 
nostrae, et Deus noster, quae desumpta sunt ex Scripturis sa- 
cris et traditione hominum sanctorum et Theologorum, et in 
insipientia sua dixerunt *unumquodque ex nominibus et appel- 
lationibus, quibus denominatus est, omnia cetera denotare, et 
quoniam alii negaverunt assumptionem naturae nostrae ad unio- 
nem et existentiam eis tantum impie fassi sunt; et alii in 
stultitia sua divinitatem passioni obnoxiam dixerunt, et irritas 
fecerunt proprietates divinitatis et humanitatis eius, et finxerunt 
unionem naturalem et hypostaticam, et commiscuerunt et admi- 

scuerunt et miscuerunt naturas divinitatis et humanitatis eius ; 
et alii, etsi naturas non commiscuerunt, hypostases tamen con- 
fuderunt, dicentes unionem hypostaticam et Deum non esse 
Deum unitive nec hominem hominem unitive in una adhaesione, 
id est, in una persona unius Domini Iesu Christi; placuit nobis, 
sicut didicimus à vera traditione omnium filiorum Ecclesiae 
catholicae et apostolicae, proferre omnia nomina quibus Chri- 
stus, Filius Dei, denominatus est, ad disciplinam et instructio- 
nem fidelium rationalium, et explanare quaenam denotent na- 
turam divinitatis eius, et quaenam denotent naturam humanitatis 
eius, et quaenam pertineant ad unionem oeconomiae eius quae 
facta est propter nostram salutem, et quaenam sint per deri- 
vationem et similitudinem et typum et allegoriam nationg huius 
oeconomiae perfieiendae. 

Primum quidem in ordine ponemus nomina plurima huius 
unius personae propriae unius Domini Iesu Christi, Filii Dei, 
et deinde unumquodque eorum elucidabimus in virtute Christi, 
quae comitatur infirmitatem et miseriam nostram propter spem 
nostram et fiduciam nostram et intuitum nostrum ad ipsum, 
secreto et aperte, semper etiamque nunc; quod et fit per mi- 
sericordiam eius erga omnes poenitentes. 

Breviter, nomina divinitatis eius, quae habuit ante unionem 
cum humanitate sua, haec sunt: Filius, Verbum, Deus, Do- 
minus, Unigenitus, Lux, Splendor, Imago, Vita, *Forma Dei, 
hex, Sanctus. Ab oeconomia autem eius in corpore et dein- 
ceps, tum nomina humanitatis eius unitae, cum illa unionis 
propter personam unius oeconomiae adorandae in una adhae- 
sione duarum naturarum quae servant proprietates suas in una 
persona unius Filii in aeternum, sunt, ut breviter dicam, haec: 
lesus, Christus, Infans, Primogenitus ex Maria, Emmanuel, 
Puer, Vir, Filius hominis, Filius Altissimi, Primogenitus omnium 
creaturarum, Primogenitus ex mortuis, Sacerdos, Filius David, 
hex, Dominus, Propheta, Adam, Imago Dei invisibilis, Iustus, 
Sanctus, Lapis, Panis, Vitis, Via, Ostium, Agnus, Pastor, 
Virga, etc. 

NOMINA DIVINITATIS. — Deus Verbum vocatur Filius, quia 
ipse revera Filius verus ex Patre vero natus est ab aeterno 
et non factus est, connaturalis et coessentialis et similis ei in 
omnibus, per distinctionem nominis proprii; et proprietas pro- 

pria et aeterna filiationis neque mutatur, neque convertitur ab 
aeterno et in aeternum, sicut neque modus distinctus et singu- 
laris proprietatis Patris. Unus est enim Filius unius Patris, sicut 
unus Pater unius Filii. Deus Pater non est Pater alterius Filii 
secundum naturam, neque exsistit alius Deus Filius ex alia es- 
sentia et natura, sed tantum ex Deo Patre, id est, ex natura 
eius per modum proprietatis aeternae. 

Rursus Filius vocatur Verbum, quia Pater eius non est prior 
eo, etsi ipse est ex Patre secundum naturam et est in sinu eius 
et cum eo et in eo infinite, sicut Pater est in illo infinite: « Ego 
sum in Patre meo, et Pater meus in me » !'. Et ipsi se invicem 
indicant appellatione singularum personarum suarum; quem- 
admodum Pater indicat *Filium, sic Filius Patrem indicat, se- 
cundum exemplum verbi ad explicationem Verbi. Animam enim 
cum dicis, continuo indicasti rationem et verbum animae; et 
verbum cum dicis, continuo indieasti animam, quia verbum est 
ex ea, et in ea, et cum ea, et apud eam. Anima quidem non est 
sine verbo, nec verbum sine anima. Ita Deus Verbum ex Deo 
Patre natus est in hypostasi sua ab aeterno, ante omnia tem- 
pora et intervalla et momenta, sine passione, sine fluxu, sine 
divisione, et ex eo est, et cum eo est, et in eo est, eique adhaeret 
in hypostasi sua aeterna in unitate unius naturae, prodigio stu- 
pendo et ineffabili, sicut et Spiritus sanctus secundum hypo- 
stasim consubstantialis est Patri et Filio, etsi Spiritus sanctus 
est per modum processionis, Filius autem per modum genera- 
tionis. Hic ergo nomen « Verbum », quod a filio tonitrus cae- 
lesti accepimus, datum est non ad denotandam hypostasim, 
sed quia est sine initio, sine tempore, sine divisione, sine fluxu, 
et ex Patre secundum naturam. Quoniam vero nullum est ex 
his nominibus et appellationibus et cognominationibus quod pos- 
sit per se solum creaturis manifestare, et indicare, et illustrare, 
et declarare, et exponere, et demonstrare, et notam facere gene- 
rationem stupendam huius Filii mirabilis ex Genitore mirabili 
et ineffabili, nam hi tantum se cognoscunt, ideo plurimae sunt 
cognominationes et appellationes nominum huius Filii aeterni, 
quia unaquaeque earum quid singulare significat fidelibus et 
iis qui captivi sunt sub sensibus et vocibus et verbis et diffe- 

rentiis et signis et iudiciis et explicationibus rationis, sicut et 
ceterae omnes creaturae rationales et incorporeae; nam et istae 
doctrina vivificanti, quae est per scientiam, indigent secundum 
verbum apostoli !. 

Rursus, Verbum ex Patre etiam Deus appellatur, quia *vere 
Deus est secundum hypostasim, sicut Deus Pater secundum hy- 
postasim, et sicut. Deus Spiritus sanctus secundum hypostasim: 
Trinitas adoranda in una divinitate et in una natura aeterna, 
quae est creatrix et causa omnium, omnipotens, administrans, 
gubernatrix et iudex. Ipse Filius est cum Patre et Spiritu sancto 
in unà dominatione et essentia aeterna in saeculum: « In prin- 
cipio erat Verbum, et Verbum erat apud Deum, et Deus erat 
Verbum » ?. Etenim beatus Evangelista Zaec distinxit, et illu- 
stravit, et explicavit, nosque erudivit. Quia eum vocavit Ver- 
bum, ne forte putaremus et cogitaremus eum esse virtutem et 
operationem haud subsistentem, ut senserunt impii, filii dae- 
monum, asseclae Sabellii et Pauli, huic « Verbum » etiam nomen 
« Deus » subiunxit: « Deus erat Verbum », id est, secundum 
hypostasim sicut Deus Pater secundum hypostasim ex quo natus 
est, et: « Hic erat in principio apud Deum ? », non ut virtus, 
sed ut hypostasis apud hypostasim, in principio Deus apud 
Deum, ab aeterno et ante tempora, genitus, non factus. Hic ergo 
increpati sunt et ceciderunt omnes impii sectatores Arii et Eu- 
nomii, et ceteri haeretici qui Filium minorem Patre faciunt et 
eum, per quem omnia facta sunt quique omnia tenet virtute 
verbi sui, reputant creaturam et factum et temporaneum et fini- 
tum. Nihil enim est prius v « In principio ». Quantumvis ergo 
mens rationalis se extollat et cogitet, haec (enftw» cognoscit: 
In principio erat Deus Verbum apud Deum Patrem, ab aeterno, 
et cum eo et apud eum, in una essentia aeterna et in saeculum. 

Rursus, Deus Verbum appellatur etiam. Dominus, quia domi- 
nus est in essentia sua aeterna; et ipse creavit omnia, et po- 
testatem habet super omnia, et regit et gubernat *omnia cum 
Patre et cum Spiritu sancto, et quodcumque vult facit in caelo 
et in terra, in una dominatione indivisa Trinitatis aeternae: 
Dominus, Dominus, Dominus, unus Dominus in una natura. Et 
dum hypostases adorandae uniuntur in una essentia aeterna, 

distinguuntur unitive in hypostasibus suis et in proprietate per- 
sonarum suarum, in una essentia et dominatione. 

Rursus, Dominus Filius vocatur Unigenitus, quia fratres non 
habet, et non est eo prior secundum filiationem. Filiatio enim 
ad eum pertinet singulariter ab aeterno, modo inscrutabili, 
sicut non natus est post eum alius ex Patre eius, id est, ex 
natura eius; sed natus est unus Filius unigenitus, unicus, ex 
uno Patre solitario et unico, in una essentia aeterna et ante 
tempora. Nihil quidem aequale est essentiae eius aeternae, nec 
modo generationis eius aeternae ex Patre; unus Pater unius 
Filii, et nihil amplius; unus Filius unius Patris, et nihil am- 
plius. Quomodo autem hoc sit, ipsi cognoscunt. 

Rursus, Unigenitus Patris appellatur Lux, quia vere est lux 
vera de luce vera, illuminans omnia rationalia et intellegentia 
veritate sua. Quemadmodum inter sensibilia est haec lux sen- 
sibilis, sic inter spiritalia est lux spiritalis. Ipse enim est fons 
et origo omnium sapientiarum, et largitor omnium scientiarum, 
et doctor et interpres omnium difficilium, et expositor omnium 
absconditorum et secretorum ignorantiae, et revelator et con- 
futator et dissipator omnium tenebrarum erroris filii perditio- 
nis. In eo et per eum manifestata sunt nobis omnia mysteria 
abscondita, et exposita sunt nobis omnia difficilia et omnia 
aenigmata, et in eo et per eum cognovimus Patrem. Ipse per 
seipsum nobis *manifestavit et revelavit et explicavit nosque 
docuit se esse coessentialem Patri et ab aeterno natum esse 
ex eo, id est, ex natura eius. Ipse nos docuit nobisque decla- 
ravit Spiritum sanctum, Spiritum veritatis, hypostatice de Patre 
procedere, et unam esse naturam Trinitatis adorandae, tres 
hypostases aeternas in una essentia sublimi, per quam omnia 
creata sunt et facta et constituta, et reguntur et renovantur 
et perficiuntur in una virtute, et una voluntate, et potestate, 
et dominatione aeterna. 

Rursus, haec Lux de luce a beato Paulo, qui lucem eius vidit, 
appellata est Splendor, sicut vocata est Verbum a beato Iohanne 
evangelista, cui revelata sunt mysteria eius. Et sensus utriusque 
appellationis unus est, et rationalia ad aliquid unum ineffabile 
ascendere facit, sicut et unus est Spiritus qui per illos duos 
beatos apostolos, columnas mundi lucidas, nobis locutus est, et 
revelavit, et manifestavit, et declaravit prodigiosa et mirabilia 

ad vitam nostram divinam. Etenim verbum non est absque 
anima et vita, nec lux et sol absque splendore et calore. Hoc 
est quidem indicium significans unam naturam aeternam esse 
in Trinitate aeterna, et per modum causae et effectuum, et non 
esse im ea prioritatem nec posterioritatem, sicut sol non est 
prior splendore, nec splendor posterior sole ex quo in uno ictu 
oculi oritur. Et quemadmodum beatus Iohannes, postquam 
scripsit: « In principio erat Verbum ! », ne Deus Verbum exi- 
stimaretur esse virtus et operatio et actio non subsistens — 
sicut verbum nostrum ex anima, quod est virtus et operatio 
animae, — post hoc: « Verbum erat apud Deum », subiunxit 
illud: « Deus erat Verbum », id est, hypostasis Deus Filius 
sicut hypostasis Deus Pater, et non solum ex natura eius, sed 
etiam: « Hic *erat in principio apud Deum », etc.; sic et beatus 
Paulus fecit. Etenim postquam dixit: « Ipse est Splendor glo- 
riae eius », ne audientes putarent eum esse tanquam virtutem 
et operationem non subsistentem, sicut splendorem ex igne et 


'sole dum una sunt natura, perrexit explicare, dicens: « Et 


imago substantiae eius ? ». 

Ille Splendor autem appellatur Imago, non tanquam imago 
repraesentativa tantum, nec tanquam illud quod dictum est de 
humanitate eius secundum unionem: « Ipse est imago Dei invi- 
sibilis ? »; sed Pewulhis Imaginem appellavit hypostasim Filii, 
Filium coessentialem Patri. Sicut dictum est de Adam: « Genuit 
in similitudine sua iuxta imaginem suam * », quod et docuit 
non solum similitudinem sed etiam hypostasim subsistentem, 
sinilem et coessentialem genitori suo, eiusdem modi est illud : 
« Imago substantiae et hypostasis eius ? ». Quidquid enim Pater 
et Spiritus per naturam habent, Filius etiam habet per natu- 
ram, praeter id quod ad Genitorem et Procedentem pertinet, 
quia hic genitus est, ille vero genuit, Spiritus autem procedit, 
id est, tres sunt hypostases cum proprietate personarum suarum, 
una essentia unica, una natura aeterna, quae revelata est et 
agnita ad vitam nostram veram. 

Rursus, Imago Patris appellatur Vita, quia ipsa est vivens 
ab aeterno in seipsa sicut Pater, et fons est vitae, et causa 

omnium rerum animatarum. Cetera enim, quemadmodum exi- 
stentiam, cum non essent, voluntate eius receperunt, sic acce- 
perunt ut vitam haberent. Ipsa autem per essentiam suam non 
solum est vivens et fons vitae, sed etiam omnia, sicut vult, 
vivificat, quemadmodum dictum est: « Ego occidam et ego vi- 
vere faciam ! », et: « Vocavit ea quae non sunt tanquam ea 
quae sunt? ». Ipsa dedit et dat halitum vitae omnibus naturis, 
et movet, et regit, et conservat, et confortat ea, quibus vitam 
dedit, ut vivant, sicut dictum est: « In ipso vivimus, et mo- 
vemur, et sumus? », *et: « Sicut Pater suscitat mortuos et 
vivificat illos, ita et Filius quos vult vivificat ! », et: « Vita 
manifestata est ? ». Iterum, quemadmodum anima rationalis vi- 
vificat, et movet, et conservat, et operatur, et agit, et regit 
in corpore, in partibus eius et in toto, per virtutem e factore 
suo acceptam, et corpus sine illa nihil est nisi mortuum ef 
insensibile, sic sine Deo qui vivificat, et regit, et conservat, et 
operatur, et movet, et agit, et dirigit, et tenet totum et partem, 
creatura nihil est in essentia et vita sua, sicut dictum est: 
« Omnia ex ipso, et omnia in ipso, et omnia per ipsum * », etc. 

Rursus hic Fons vitae appellatus est etiam Forma Dei, quia 
in omnibus est forma Dei Patris in iis quae habet, sive aeter- 
nitatem, sive infinitatem, sive virtutem, sive potestatem, sive 
dominationem, sive id quod ipse ex illo, id est, ex natura eius 
ab aeterno natus est, sicut filius ex patre. Etenim omne natum 
secundum naturam consubstantiale est et simile genitori suo, 
iuxta illud Adami quod dictum est: « Genuit in similitudine 
sua ' ». Considera, quaeso, quomodo beatus Paulus nos miri- 
fice docuerit. Non enim dixit: Ille qui « fuit » forma; sed 
quid? Ille qui « est » forza 5, ut diceret eum ab aeterno esse 
in forma Dei, id est, Deum Filium seeundum hypostasim sicut 
Deum Patrem, non scilicet quasi delineationem aut sigillum 
aut figuram materialiter haberet sicut forma humana, ut sen- 
serunt Audiani ? inepti et alii haeretici Filium habere corpus 

et delineationem et sigillum et esse similem Patri modo ma- 
teriali et corporeo. Res non ita se habet. Deus Verbum enim 
est spiritus infinitus sicut Pater et sicut Spiritus sanctus; nam 
Paulus Verbum non vocavit corpus *aut sigillum aut delinea- 
tionem, sed formam Patris, ut ostenderet eum esse coessen- 
Halem Patri, sicut. dixi, et consubstantialem et similem ei 
secundum hypostasim suam, quemadmodum filius ex patre si- 
milis est patri, genitori suo, et omnia patris in seipso habet 
praeter proprietatem personalem genitoris. 

Itaque Deus Verbum, etiam ante oeconomiam suam in cor- 
pore, haec nomina propria et significationes eorum hyposta- 
tice habuit. 

Rursus, Forma Dei vocatur Rex, quia ipse est rex verus, 
sicut dictum est: « Rex regum et Dominus dominorum ! »; et: 
« Rex totius terrae Deus est; cantate ei laudem ? ». 

Rursus, hic Rex. verus appellatur Sanctus, quia ipse solus 
est immutabilis, quemadmodum dietum est per prophetam: 
« Sanctus et laudabilis ? ». Rursus, appellatur Iustus et Sanctus 
et Salvator 4. 

Nunc ex ordine dicemus de nominibus oeconomiae Domini 
nostri in corpore. 

DE NoMINIBUS OECONOMIAE. — Ab oeconomia vero et dein- 
ceps, quae sint nomina naturae eius humanae in unione, et 
quae sint nomina ex persona ipsius unionis, et quae adAi- 
beantur propter actiones et similitudines, etc., dicemus paucis 
verbis, in virtute Dei, ad illustrandam veritatem et corripien- 
dos Theopaschitas, et eos qui negant assumptionem capitis ge- 
neris nostri, et eos qui miscent et confundunt naturas una 
commixtione naturali et hypostatica, ad interitum vitae suae. 


Appellatur enim Christus, Filius Dei, et secundum ordinem 
nominum, quae supra iam disposuimus, — primum omnium, 
antequam conciperetur et nasceretur, — et secundum nomen 


ei a Gabriel prius impositum, id est, Iesus, quod denotat appel- 
lationem propriam hypostasis eius humanae in unione, quae 
hypostasis ex natura beatae Virginis, sanctae Mariae, sumpta 
est, e£ formata est unitive a Spiritu *sancto, in qua ab initio 

formationis eius Deus Verbum habitavit sicut in templo uni- 
tive, et eam fecit secum unum Filium in aeternum: « Conci- 
pies utero, et paries filium, et vocabitur nomen eius Iesus; hic 
erit magnus et Filius Altissimi vocabitur ! », ut diceret eum 
futurum esse per unionem cum Filio Altissimi unum Filium AI- 
tissimi, sicut panis sacramentalis et corpus dominicum sunt 
unum corpus; « et dabit illi Dominus Deus sedem David, patris 
eius ? », id est, in unione. Equidem in natura sua humana est 
filius David et ex genere eius; per unionem autem et adhaesio- 
nem cum Deo Verbo, Filio aeterno Altissimi, est unus Filius 
Altissimi in una dominatione. Etenim etsi id nomen « Iesus 
Salvator » significat id quod futurum erat, nomen tamen est 
hypostasis eius humanae, quemadmodum filius Iosedec appella- 
tus est Iesus ?, et quemadmodum dictum est ad pastores: « Natus 
est vobis hodie Salvator, qui est Dominus Christus, in civitate 
David * ». Salvator enim non natus est absque hypostasi 
humana, neque Iesus operationem tantum denotat absque hypo- 
stasi humana, ut interpretatus est Hanana adiabenus, reno- 
vator haereseon multarum. 

« Christus » autem est nomen personae unionis et oecono- 
miae duarum naturarum, quae servant proprietates suas in 
una indissolubili adhaesione divinitatis et humanitatis eius. 
Nomen enim « Christus » ad humanitatem eius unitam proprie 
pertinet, sicut nomen proprium « Filius » ad divinitatem Chri- 
sti. Humanitas eius enim a Spiritu sancto uncta est ut esset 
per unionem unus Filius cum Filio aeterno ab initio forma- 
tionis illius, qui secundum ordinem suum perfectus est. 

Verumtamen, quemadmodum unitae sunt naturae in una 
adhaesione unius personae filiationis, unita sunt etiam nomina 
in hae una persona Christi, etsi in hae *unione cognoscitur 
quae nomina sint divinitatis Christi et quae sint humanitatis 
eius in una filiatione. Nomina quidem « Unigenitus et Dominus 
gloriae » aeterno ad Deum Verbum pertinent, per unionem autem 
etiam ad humanitatem eius; nomina « Iesus et Filius hominis » 
proprie. sunt proprietas naturae humanae Christi, per unionem 
vero pertinent etiam ad Deum Verbum. Suat autem »0»|ma 
personae unionis unius szbiecti una cum indicatione natura- 

rum, v. gr. « Ex eis est Christus secundum carnem, qui est Deus 
super omnia ! »; et: « Hoc sentite in vobis quod et Iesus Chri- 
stus ? »; et: « Iesus Christus, heri et hodie, ipse est in aeter- 
num ? », Haec nomina sunt personae unionis duarum naturarum 
quae servant proprietates suas in una adhaesione filiationis in 
aeternum. 

Rursus, appellatus est etiam Infans, ut agnoscerentur omnes 
proprietates aetatis humanitatis eius quas possidebat secundum 
naturam suam, quia recenter in mundum intravit: « Cum in- 
troducit primogenitum in mundum ! » etc.; et: « Invenietis 
infantem involutum pannis, et positum in praesaepio ? » etc. 

Rursus, vocatur et Primogenitus propter unionem idem tri- 
plici modo, sicut supra diximus, verumtamen non secundum 
eamdem rationem. Uno modo quidem, quia aperuit vulvam 
clausam matris suae quae naturaliter et virginaliter obsignata 
erat: « Omne primogenitum adaperiens vulvam sanctum Do- 
mini vocabitur 8 »; et: « Peperit filium suum primogenitum * ». 
Item, vocatur Primogenitus in humanitate sua unitive, quia 


.ipse primus surrexit a mortuis per virtutem divinitatis quae 


in eo erat, et primum dolores inferni solvit ad immortalitatem 
et immutabilitatem, et factus est in vita nova. Est autem pri- 
mogenitus ex mortuis in humanitate sua, non in divinitate sua 
quae primum suscitavit templum suum: « Solvite templum hoc, 
et in tribus diebus ego excitabo illud; ille autem dicebat *de 
templo corporis sui 5 ». Et beatus Paulus dixit in Actibus: 
« Promissionem factam ad patres nostros ecce adimplevit Deus 
nobis, filiis eorum, quod suscitaverit lesum, iuxta illud quod 
scriptum est in psalmo secundo: Filius meus es tu, et ego 
hodie genui te ? ». Iterum dicit in epistula ad Colossenses; 
« Ipse est caput Ecclesiae, qui est principium et primogenitus 
ex mortuis ut sit primus in omnibus !? ». Adhuc, appellatur Pri- 
mogenitus omnium creaturarum, quia per eum renovata sunt, 
sicut in principio, omnia in caelo et in terra, quemadmodum 
beatus Paulus dixit: « Ille qui est forma Dei invisibilis et pri- 
mogenitus omnium creaturarum !! », etc. 

Rursus, vocatur Emmanuel, sicut scriptum est: « Ecce Virgo 
concipiet, et pariet filium, et vocabitur nomen eius Emmanuel, 
quod interpretatur: Nobiscum Deus noster ! ». Ergo etiam hoc 
nomen denotat duas naturas unionis, divinitatis et humanitatis 
Christi in una adhaesione, quae 220 ab utero facta est, quia 
Deus Verbum, in initio formationis humanitatis eius, in eo 
habitavit sicut in templo et unitive, in una filiatione in aeter- 
num. Hoc enim sibi vult illud: Nobiscum Deus noster, id est, 
cum natura nostra quam ad personam suam assumpsit ut in 
ea habitaret et revelaretur, et esset cum ea in una indisso- 
lubili adhaesione, cuique dedit omnia sua unitive praeter na- 
turam suam propriam. Et Seriptwra etiam per hanc vocem 
« Nobiscum » ostendit fieri non posse ut unio sit naturalis et 
hypostatica, nec mixtio, nec confusio, sed proprietas servans 
naturas in una adhaesione. Itaque fieri nequit ut unus et ille, 
qui nobiscum est, sit una natura et una hypostasis. Ergo ser- 
vantur naturae in proprietatibus suis, in una adhaesione as- 
sumentis et assumpti quem e«ssu71ens sumpsit et sibi coniunxit 
et fecit secum unum Filium per unionem in aeternum. 

Rursus, appellatus est Puer, propter *progressum aetatis 
suae: « lesus puer proficiebat, et confortabatur Spiritu, et re- 
plebatur sapientia, et gratia Dei erat super illum * », etc. Non 
enim in divinitate sua perfectissima proficiebat, sed in huma- 
nitate sua unita. 

Rursus, vocatur Vir, quia in humanitate sua unita vere est 
vir completus secundum staturam, et quia progressus est et per- 
venit ad perfectionem et mensuram staturae humanae viri tri- 
ginta annorum: « Ipse Iesus erat quasi annorum triginta ? », etc., 
et: « Quaeritis me interficere, virum qui veritatem locutus sum 
vobis, quam audivi a Patre meo * ». Et beatus Paulus dixit: 
« Statuit diem quo iudicaturus est terram universam cum aequi- 
tate, per virum quem definivit, et convertit unumquemque homi- 
nem ad fidem eius, excitando ipsum a mortuis * »; quod et per 
unionem intellexit. Item dictum est: « Quis est vir quoniam 
memor eius fuisti? 9 » et: « Vir dolorum, et cognoscens pas- 
siones " ». 

Rursus, vocatur Homo et Filius hominis, quia revera est 
filius hominis unitive in natura sua humana, ex semine domus 
David et ex Maria Virgine, hypostasis completa in anima ra- 
tionali et in corpore et in omnibus suis, quae unitive adhae- 
ret Deo Verbo, id est, Filio aeterno, in una persona filiatio- 
nis, quia. Z/zws illum Aom?nem ad personam suam sumpsit ut 
in eo revelaretur: « Manifestatus est in carne ! », et ei dedit 
sua unitive, non autem secundum naturam, et sumpsit quae 
eius sunt ut appellaretur homo et filius hominis secundum per- 
sonam, non autem secundum naturam. Sed ab unione et adhae- 
sione, vicissim assignantur nomina huius illi et nomina illius 
huie, hoc et illo unitive manentibus: « Filius hominis qui est 
in caelo ? », id est, Deus Verbum, qui ad personam suam per- 
sonaliter sumpsit nomen humanitatis propter unionem cum illo 
homine, quanquam *proprietas et appellatio nominis ad natu- 
ram humanam pertinent, quemadmodum nomina propria, Fi- 
liatio, Unigenitus, Dominus gloriae, ad naturam divinam eius 
pertinent. Et sicut una est persona unionis duarum naturarum, 
ita una est persona etiam nominum, servatis proprietatibus 
divinitatis et humanitatis eius in unione: « Unus est Deus, et 
unus est mediator Dei et hominum, homo lesus Christus ? », 
et: « Per hominem mors, et per hominem vivificatio mortuo- 
rum * », et: « Homo secundus in spiritum vivificantem 9 », et: 
« Tradent Filium hominis in manus peccatorum, et occident 
eum, et tertio die resurget 9 ». 

Rursus, idem in unione vocatur Filius Altissimi, propter 
adhaesionem et per assumptionem personalem et nomen quod 
hereditate accepit supra omnia nomina. Et unus est Filius 
Altissimi, assumens et assumptus, in una persona; et unus 
est Filius hominis secundum naturam et assumptionem perso- 
nalem, non autem duo. Secundum naturam quidem, Deus Ver- 
bum est Filius Altissimi ab aeterno; per unionem autem cum 
eo, etiam humanitas eius vocata et appellata est Filius Altis- 
simi, et haec ad eum pertinet assumptive, unitive, in una uni- 
tate unius Christi, Filii Dei, in una adhaesione indissolubili. 
Argumentum ergo optime elaboretur ad correptionem haere- 

ticorum. Secundum naturam quidem, Christus ex Maria est 
homo et filius hominis; per unionem autem et ex persona 
oeconomiae, Deus Verbum, Filius Altissimi, vocatus est filius 
hominis et Iesus, non secundum naturam, sed secundum nomen, 
et assumptionem personalem, et unionem, et habitationem: 
« Forma Dei formam servi sumpsit !, et factus est in simili- 
tudinem hominum, et habitu inventus est ut homo ?», non 
autem « factus est » homo. Formam sumpsit, non autem forma 
factus est. In similitudinem factus est, non autem natura hu- 
mana factus est. Ratione autem unionis, sicut dixi, *quem- 
admodum unitae sunt naturae ad unam personam oeconomiae, 
servatis proprietatibus suis absque confusione, sic unita sunt 
personaliter etiam nomina naturarum, quae sua vicissim com- 
mutant, non secundum naturam, sed in assumptione personae 
unitae: Filius Altissimi est filius hominis, et filius hominis est 
Filius Altissimi, propter unionem enim et adhaesionem et habi- 
tationem, dum Filius Altissimi manet in suis naturaliter et 
homine suo indutus est, et est cum eo in unione unus Filius 
Altissimi; et homo Domini nostri est homo secundum naturam 
suam in ipsa unione. Et Verbum, quoniam eum sibi univit ab utero 
et fecit secum unum Filium in aeternum, sibi sumpsit etiam 
nomina eius humilia ut in unione cum illo appellaretur uno 
nomine, et etiam homo: « Filius hominis qui est in caelo ? ». 
Non enim divinitatem suam infinitam vocavit filium hominis, 
nec humanitas eius erat in caelo cum ipse haec verba diceret, 
sed dicía sunt ratione unionis et nominum quae facta sunt 
communia, sicut hoc: « Cum videritis Filium hominis ascen- 
dentem ubi erat prius * », et: « Nemo ascendit in caelum nisi 
ille qui descendit de caelo, Filius hominis qui est in caelo ? ». 
Et divinitas et hwmanitas unitae sunt et distinctae in uno 
nomine personali. Etenim « ascendit » pertinet ad humanita- 
tem eius unitive, et « descendit » ad divinitatem eius, non per 
discessum, sed quia in humanitate sua fuit, propter unionem, 

in tanta humiliatione stupenda, ut ad personam suam sumpserit 
formam servi, et in eo revelatus est in omnibus rebus huius 
oeconomiae stupendae, et quia reputabatur caro et homo, dum 
homines nesciebant divinitatem eius unitive in humanitate eius 
habitare, sieut dixit: « Vos secundum corpus iudicatis ' »; et 
illud: « Filius hominis qui est in caelo ? », de infinitate divi- 
nitatis, quae est in terra et in caelo, declaravit. Et sicut *hu- 
manitas eius est eum ipso unus Filius unigenitus et Dominus 
gloriae propter unionem, ita et ipse appellatus est filius homi- 
nis secundum unionem, non secundum naturam. 

Rursus, ipse in humanitate sua appellatus est Sacerdos, quia 
per eum in uno spiritu accessimus ad cognitionem veritatis, 
et ipse eripuit nos de potestate tenebrarum, et adduxit nos ad 
veram familiaritatem, et sustulit peccatum et. affixit illud cruci 
suae, et dedit nobis propitiationem et redemptionem in san- 
guine suo, et ab eo datum est summum sacerdotium in Ecclesia 
ipsius: « Pasce oves meas? », etc. Et beatus Paulus in epi- 
stula ad Hebraeos dicit: « Quemadmodum facta est mutatio in 
sacerdotio, sic facta est mutatio etiam in lege. Is enim, de 
quo haec dicta sunt, de alia tribu natus est, de qua nemo 
umquam altari ministravit. Manifestum est enim de Iuda ortum 
esse Dominum nostrum, ex tribu de qua nihil locutus est Moyses 
circa sacerdotium. Eoque magis adhuc notum est quia dixit: 
In similitudinem Melchisedech surgit sacerdos alius qui non 
factus est iuxta legem mandatorum corporalium, sed per po- 
tentiam vitae insolubilis ! ». Iterum ait: « Caput autem horum 
omnium esté quod habemus summum pontificem, qui sedet ad 
dexteram throni maiestatis in caelo, et factus est minister 
sanctuarii et tabernaculi veri, quod fixit Deus, non homo ? ». 
hursus dixit: « Nunc vero praestantius ministerium quam illud 
accepit Iesus Christus ? ». Iterum dixit: « Christus autem, qui 
venit, factus est summus pontifex bonorum, quae fecit, et in- 
gressus est in tabernaculum magnum et perfectum quod non 
fuit manufactum, nec ex hisce creaturis. Neque ingressus est 
per sanguinem hircorum et vitulorum, sed per sanguinem sui 
ipsius ingressus est seinel in sanctuarium et invenit redemptio- 

nem aeternam. Si enim sanguis hircorum et vitulorum et cinis 
iuvencae spargebantur super eos qui impuri erant, et sancti- 
ficabant eos ad purificationem carnis ipsorum, *quanto magis 
igitur sanguis Christi, qui per Spiritum aeternum semetipsum 
obtulit immaculatum Deo, purgabit conscientiam nostram ab 
operibus mortuis ut serviamus Deo viventi. Propter quod ipse 
factus est mediator novi testamenti, quia per mortem suam 
factus est redemptio iis qui transgressi fuerant prius testamen- 
tum, ut plenitudinem accipiant qui vocati sunt ad hereditatem 
aeternam ! ». Adhuc ait: « Non enim in sanctuarium manu- 
factum ingressus est Christus, quod est similitudo veri illius, 
sed in caelum ingressus est, ut appareat ante faciem Dei pro 
nobis. Non quidem ut offerat semetipsum pluries, sicut faciebat 
summus pontifex qui introibat quolibet anno per sanguinem 
non suum; alioquin debebat pluries pati ab initio mundi. Nunc 
autem in fine mundi semel obtulit seipsum immolatione sui 
ipsius ut auferret peccatum ? », etc. Ecce evidens est et notum 
et clarum sapientibus et peritis Scripturarum haec humanitati 
Christi propter unionem convenire, non divinitati eius. Etenim 
Deus Verbum sanguinem non habet, quia spiritus est; neque 
recenter in caelum ingressus est, quia infinitus est et caelum 
terramque implet sicut Pater et sicut Spiritus sanctus. Et fieri 
non potest ut una natura et hypostasis offerat sibi hostiam 
et ipsa eamdem hostiam sibi accipiat, quemadmodum templum 
non potest esse cum habitatore suo una natura et una hypo- 
stasis, etsi duae naturae Christi agnoscuntur in una persona 
unitive, sine confusione et in aeternum. 

Rursus, appellatus est Filius David propter promissiones ad 
David factas, et quia in humanitate sua revera est ex semine 
et genere David, sicut dictum est: « Filius David, filius Abra- 
ham ? », et secundum testimonium beati Pauli in Actibus: 
« Inveni David, filium Iesse, *virum secundum cor meum, qui 
faciet omnes voluntates meas. Ex semine huius suscitavit Deus 
Israeli, sicut promiserat, Iesum Salvatorem * ». Et in epistula 
ad Timotheum dicit: « Memor esto Iesum Christum surrexisse 
a mortuis, qui est ex semine David secundum evangelium 

meum ! ». Et cum sanctus Gabriel nuntiaret beatae Mariae 
eamque doceret quod /iiws per Spiritum sanetum ex ipsa for- 
maretur, ibi verba subiunxit, iuxta promissa et consilia anti- 
qua: « Dabit illi Dominus Deus sedem David patris eius ? », 
quamvis Cristus ex genere eius natus sit post multas gene- 
rationes; sed erat mos Scripturae divinae filios vocandi ex 
genere, v. gr.: Zorobabel cognominatus est filius David ?, et 
Iudaei appellantur: Filii Abraham !, et: Filii Iacob*; et: 
« Ioseph, fili David 9 », etc. 

Et appellatus est etiam Rex, quia ipse revera est rex et Rex 
regum in saecula saeculorum, in divinitate sua ab aeterno, et 
in humanitate sua propter unionem huius cum ipso, sicut dictum 
est de natura divina: « Rex regum et Dominus dominorum, 
qui solus est incorruptibilis, et habitat in luce ad quam nemo 
accedere potest; quemque nemo ex hominibus vidit nec videre 
potest * »; et: « Rex totius terrae Deus est; cantate ei lau- 
dem ? ». Haec et similia pertinent ad divinitatem eius cum 
Patre et cum Spiritu sancto, quia ipsius est potestas aeterna 
et regit creaturas suas sicut vult; propter unionem autem, 
pertinent etiam ad humanitatem eius cum ipso, sicut dictum 
est: « Non recedet sceptrum de Iuda nec expositor de inter 
pedes eius, donec veniat is cuius est regnum ? »; et: « Erumpe 
et laetare, filia Sion, quia ecce rex tuus venit tibi iustus et 
salvans et humilis, sedens super asinum et super pullum, filium 
asinae !! »; et illud alterum  Michaeae prophetae: « Et tu, 
*Bethlehem Iuda, nequaquam minima es inter reges Iuda; ex 
te enim egredietur rex qui pascat populum meum Israel !! »; 
et illud beati Danielis: « Adspiciebam, super nubes caeli quasi 
Filius hominum venit et usque ad antiquum dierum pervenit; 
et in conspectu eius obtulerunt eum, et dedit ei potestatem et 
dominationem et honorem, ut omnes populi, nationes ac lin- 
guae, servirent ei 1? »; et: « Ad adventum Christi regis !? », etc. 
Et Dominus noster dixit discipulis suis: « Vos estis qui per- 

mansistis in tentationibus meis; et ego promitto vobis, sicut 
promisit mihi Pater meus, regnum ! ». Rursus, dixit ad iudi- 
cem iniquum: « Regnum meum non est hine ? », etc. 

Rursus, vocatus est Dominus, quia dominus est omnium crea- 
turarum per unionem suam cum Deo Verbo, sicut dictum est 
pastoribus ab angelo: « Natus est enim vobis hodie Salvator, 
qui est Dominus Christus, in civitate David ? ». Et beatus 
Petrus dixit: « Dominum et Christum fecit Deus hunc Iesum 
quem vos crucifixistis * ». 

Rursus, appellatus est Propheta, sicut dixit Moyses: « Pro- 
phetam de fratribus vestris sicut me suscitabit Dominus Deus ? ». 
Hoc quidem ipse adimplevit, quia manifestavit et revelavit 
nobis finem mundi huius, et mysteria mundi futuri, et bona 
sanctis reservata, et poenam iniquorum, et quomodo Evange- 
lium suum per universum mundum praedicabitur, et persecu- 
tiones et afflictiones futuras praedicatorum suorum, et adven- 
tum Seductoris 5, et cetera quae facienda erant in oeconomia 
sua, et quomodo faciet adventum suum, et quae fient hoc tem- 
pore, et resurrectionem universalem, et cetera huiusmodi. 

Rursus, appellatus est Adam, quia revera homo est secun- 
dum naturam in omnibus suis sicut. Adam, praeter illud quod 
unitus est et est in ordine divinitatis propter *naturam divi- 
nam quae in ipso habitat. Et quemadmodum Adam a Deo for- 
matus est de terra sine concubitu, et factus est in animam 
viventem, et appellatus est imago Dei, sie Adam secundus, id 
est, Christus in carne, per Spiritum sanctum formatus est sine 
concubitu de terra viventi, beata Maria, Virgine sancta; et 
una cum formatione eius Deus Verbum in eo unitive habitavit ; 
et ille, qui secundum ordinem suum perfectus est, factus est 
cum anima viventi, immo factus est in spiritum vivificantem 
post resurrectionem suam: « Animale, et demum spiritale ? »; 
et ipse est imago Dei invisibilis cum omnimoda perfectione 
in omnibus, quae exemplar ipsius possidet, praeter naturalem 
proprietatem divinitatis quae in eo est, verumtamen non cum 
distantia, ad manifestationem tantum, sed cum habitatione unita 
unius personae Christi, Filii Dei, sicut dixit beatus Paulus: 

« Faetus est. Adam, homo primus, in animam viventem, et 
novissimus Adam in spiritum vivificantem ! »; scilicet quem- 
admodum ergo Adam primus fuit pater mundi mortalium, ita 
et Christus in carne, id est, Adam novus, facetus est per unio- 
nem pater mundi futuri: « Hunc signavit Deus? », etc. Etenim 
quieumque in Christo est, est nova creatura; et ex carne eius 
sumus et ex ossibus eius per naturam eius humanam, et ex 
plenitudine eius omnes accepimus. Et quemadmodum omnes 
homines mortales pars quaedam sunt ex Adam, ita pars spiri- 
talis ex Christo, vita vera immortalis, est omnibus hominibus: 
« Per hominem mors, et per hominem vivificatio mortuorum ? », 
Et quemadmodum induimus formam huius terreni mortalis, sic 
induemus formam eius qui de caelo unitive venturus est cum 
immortalitate et incorruptibilitate, et cum eo in caelo habita- 
turi sumus qui digni sumus misericordia: « Ecce ego et filii 
quos dedit mihi *Deus ! ». 

Rursus, etiam in humanitate sua unitive appellatus est Imago 
et Forma Dei, sicut dictum est: « Eripuit nos de potestate 
tenebrarum et adduxit nos in regnum Filii Dei, in quo habemus 
redemptionem et in sanguine eius remissionem peccatorum, qui 
est forma Dei invisibilis et primogenitus omnium creatura- 
rum ? »; et: « Signavit eos similitudine imaginis Filii sui ut is 
sit primogenitus fratrum multorum 9 ». Ipse enim revera est, 
ut supra diximus, imago et forma Dei invisibilis in omnibus 
suis, non quidem absque unione, sicut Adam, pater natorum, 
appellatus est imago et forma propter vinculum tantum omnium 
creaturarum, sed hic in eo habitat omnis plenitudo divinitatis 
corporaliter. Ibi enim Adamo datum est ut esset imago, sed 
non per unionem, nec formam et imaginem Adami Deus ad 
personam suam unitive sumpsit; hic autem, forma Dei formam 
servi sumpsit, et forma servi per unionem accepit omnia di- 
vina Verbi, quod in ipsa sieut in templo habitat, scilicet filia- 
tionem, dominationem, potestatem, virtutem, sapientiam, et, ut 
brevi dicam, omnia exemplaris sibi uniti praeter naturam eius, 
sicut dixit beatus Paulus: « Datum est illi nomen excellentius 
omnibus nominibus * », ete. Adam enim terrenus imaginem 

transgressione mandati corrupit, et mortem sibi carpsit; et 
inquinata est imago, et solutum est vinculum, et corrupta est 
forma. Per Christum autem, qui in carne est, congregatae sunt 
et coniunctae et unitae omnes creaturae ad unum vinculum, 
in uno amore et consensu, in una incorruptibilitate et scientia 
perfecta et infallibili. Et renovata est imago, et splenduit pul- 
chritudo eius, et illuxit venustas eius, et in ipsa exemplar 
manifestatum est cum omnibus suis, et unitum est et coniun- 
ctum mysterium populi et gentium simul, et hominum et an- 
gelorum: *« Per ipsum factus est accessus utrique per unum 
Spiritum ad Patrem !; ut duos conderet in semetipso in unum 
hominem novum ? ». 

Rursus, appellatus est Iustus et Sanctus, quemadmodum dixit 
beatus Petrus ad Iudaeos impios: « Vos iustum et sanctum 
negastis, et petistis virum homicidam dari vobis, et illum 
principem vitae interfecistis quem Deus suscitavit a mortuis ? ». 
Itaque vocatus est et est Sanctus, quia ipse revera sanctus est 
et sanctificator et largitor sanctitatis cum omni munditia et 
puritate; et cum formatione eius fuit sanctitas ipsius, sicut 
dietum est: « Is qui nasciturus est ex te sanctus est, et Filius 
Dei vocabitur ! »; et: « Quem Pater sanctificavit et misit in 
mundum ? »; et sicut dixit beatus Paulus: « Qui sanctificavit 
et qui sanctificati sunt, ex uno sunt omnes $ ». Etenim ipse, 
per unionem suam cum sancto Deo Verbo ab utero, habuit san- 
ctitatem excelsissimam, modo singulari et ineffabili, in una 
sanctitate cum Patre et cum Spiritu sancto, et possedit in semet- 
ipso unitive immutabilitatem et incommutabilitatem ex resur- 
rectione mortuorum in omnibus suis sublimibus in aeternum. — 
Rursus, est Iustus, quia « iniquitatem non fecit nec peccatum 
inventum est in labiis eius * », et: « Quis ex vobis arguet me 
de peccato? 5 ». Et factus est oboediens usque ad mortem, et 
implevit omnem aequitatem, et perfecit omnem iustitiam, et 
solvit debitum totius generis sui, et in fide in seipsum iusti- 
ficavit peccatores, etc. 

Rursus, denominatus est Lapis, quemadmodum dictum est: 
« Lapidem, quem reprobaverunt aedificantes, hic factus est in 

caput aedificii ! »; et quemadmodum dixit Isaias propheta: 
« Ecce ponam in Sion lapidem probatum, in angulo pretioso, 
caput parietis fundamenti; qui crediderit in eum non confun- 
detur ? ». Item beatus Daniel dixit: « Vidi lapidem abscissum 
*sine manibus ? » ete; et quemadmodum dixit beatus Paulus: 
« Factus est caput anguli aedificii, ipse Iesus Christus * » etc.; 
et quemadmodum etiam ipse Dominus noster dixit: « Quid est 
quod seriptum est? Lapidem, quem reprobaverunt aedificantes, 
hic factus est in caput cornu anguli; et quicumque ceciderit 
super lapidem istum confringetur, et super quemcumque ille 
ceciderit dissipabit eum ? ». In eo enim, quasi in capite anguli, 
uniti sunt et colligati populus et gentes in una fide et dile- 
ctione et scientia infallibili, et aedificati sunt velut aedificium 
fimnmum et inconeussum in templum sanctum, iuxta verbum 
Pauli: «In eo coagmentatur totum aedificium et crescit in 
templum sanctum in Domino, dum et vos in eo aedificamini 
in habitaculum Dei in Spiritu * ». 

hursus, vocatus est Panis, propter duo: primum, quia vivi- 
ficat et sustentat; deinde, quia in pane tradidit mysteria sancta 
quae sunt typus corporis et sanguinis eius et memoriale mortis 
eius, quemadmodum dictum est: « Accepit panem, et benedixit, 
et fregit, deditque discipulis suis, dicens: Hoc est corpus meum 
quod pro vita mundi frangetur; sic facite, quotiescumque con- 
veneritis, in meam commemorationem ? »; et: « Panis, quem 
ego dabo, corpus meum est quod pro vita mundi frangetur ? ». 
Et beatus Paulus dixit: « Dominus noster lesus, in ea nocte 
qua prodebatur, accepit panem, et benedixit, et fregit, dicens: 
Sumite, manducate; hoc est corpus meum quod pro vobis 
frangetur ? » ete. Et Dominus noster dixit: « Ego sum panis 
qui de caelo descendi !? » — non autem de caelo descendit panis 
qui est in typum et virtutem —; et sicut dixit: « Panis, quem 
ego dabo, corpus meum est quod pro vita mundi frangetur !! ». 
Ecce compertum est amatoribus veritatis corpus Domini nostri, 
quod ipse panem denominavit, non de caelo descendisse, sed 
sumptum esse de beata Maria, et formatum esse *et conceptum 


! Ps, cxvir, 22. — ? Is., xxvi, 16. — ? DAN,, 11, 45. — * Eph., 11, 20. 
— 5 MATTH., XXI, 42, 44. — 9 Eph., n, 241-22. — * Luc. xxir 19. — 


* JoH., v1, 52. — * I Cor., x1, 23-24. — !? Iog., vi, 51. — ?! Ion, vi, 52. 


10 


15 


20 


25 


30 


20 


[i] 
et 


30 


-«( 181 )- 


per Spiritum sanctum, sine concubitu, sicut dixit Scriptura. 
Etenim secundum naturam panis, qui super altare ponitur et 
frangitur, ex tritico est; per orationem autem et supplicationem 
sacerdotis et illapsum Spiritus sancti accipit virtutem, et fit 
corpus Domini nostri secundum virtutem et propitiationem et 
remissionem peccatorum, et est unum corpus cum corpore 
Domini, quod in caelo est, per unionem, non per naturam; 
sed panis, in natura sua servatus, est corpus per unionem, et 
corpus, in natura sua manens, est panis per unionem. Et quem- 
admodum Filius aeternus est in natura sua Filius, per unio- 
nem autem etiam humanitas eius est cum ipso unus Filius, et 
humanitas eius est homo secundum naturam, et divinitas eius 
cum illo AozÁne propter unionem appellata est Filius hominis, 
sicut dictum est: « Filius hominis qui est in caelo! », et no- 
mine unionis Z7/ws dicitur descendisse quia factus est homo 
et unitus est, ita et de pane sentiendum est, quia per illapsum 
Spiritus factus est corpus Domini nostri per unionem et vir- 
tutem et alia cetera, non secundum naturam. Quapropter nomine 
personae dietum est panem de caelo descendisse cum tamen 
de caelo non descenderit, nisi nomine unionis eius qui de 
caelo descendit, non per discessum, sed quia fuit in homine. 
His vero nominibus unitis et personalibus offenderunt excae- 
cati, et confuderunt et miscuerunt et corruperunt naturas et 
typos naturarum. Ut summatim dicam, res ita se habet: Panis 
est corpus per unionem, non per naturam, et corpus est panis 
per unionem, non per naturam; et corpus, id est, homo Do- 
mini nostri est Filius per unionem cum Filio, unus Filius, non 
per naturam; et Deus Verbum est cum humanitate sua, quam 
ad personam suam assumpsit, Filius hominis per unionem, non 
per naturam. 

Rursus, appellatus est Vitis, sicut ipse dixit: « Ego sum 
vitis et vos palmites ? »; et iterum: « Ego sum vitis vera et 
Pater meus agricola est; et omnem *palmitem, qui in me 
fructus non edit, tollet ? ». In hoc quidem loco ipse nobis ostendit 
et exposuit se esse consubstantialem apostolis et ceteris homi- 
nibus in corporeitate sua; agricolam vero appellavit divinitatem 
suam cum Patre et cum Spiritu sancto. Et quemadmodum agri- 

cola et vitis una natura esse non possunt, sic divinitas et 
humanitas Christi una natura esse non possunt. 

hursus, denominatus est Via, quia ipse viam veritatis nobis 
caleavit et complanavit et monstravit, ut per eam curramus ad 
vitam beatam et veram, et veniamus ad cognitionem divini- 
tatis: « Nemo venit ad Patrem meum nisi per me ! » id est 
per humilitatem, per abnegationem, per abstinentiam, per man- 
suetudinem, per benignitatem, per caritatem perfectam ceteras- 
que virtutes, quarum consummatio est fides in ipsum qua 
accedimus ad cognitionem Trinitatis, sicut dictum est: « Ego 
sum via, et veritas, et vita ? ». 

Rursus, appellatus est Ostium, sicut ipse dixit: « Ego sum 
ostium ovium; per me si quis introierit, vivet; et ingredietur, 
et egredietur, et pastum inveniet? ». In. eo enim habemus 
fiduciam et confidentiam introitus ad vitam beatam propter 
ostium, quod est caro eius. Et ipse aperuit nobis ostium mise- 
ricordiae et poenitentiae, quod Satanas clauserat sera erroris 
qui est per transgressionem legis ab Adamo admissam. Hoe 
quasi in mysterium et promissionem haud frustrandam dZcitur. 
Ecce iam ad eum intramus per baptismum sanctum, qui est 
ostium regni: « Qui crediderit et baptizatus fuerit, vivet 1»; 
el: « Qui non natus fuerit ex aqua et Spiritu, non intrabit in 
regnum ? ». Ergo qui per hoc ostium non intrat, fur est et 
latro, et in carcerem aeternum detrudetur; qui vero per hoc 
ostium ingreditur, inveniet gaudium, et laetitiam, et vitam 
beatam: « Qui in Christo baptizati sunt, induerunt Christum 9 ». 

Rursus, denominatus est etiam Agnus, propter passiones quas 
tulit, et redemptionem quam dedit *ut nos laetificaret, iuxta 
verbum Isaiae: « Tanquam agnus ad mactationem ductus est ? », 
et sicut dixit Iohannes evangelista: « Altera die vidit Iohannes 
lesum venientem ad se, et ait: Ecce Agnus Dei qui tollit pecca- 
tum mundi. Hic est de quo dixi: Post me venit vir, et fuit 
ante me * ». Ecce notum est sapientibus quod Zo/iannes huma- 
nitatem eius vidit multisque monstravit, non autem divinitatem 
eius infinitam, quia Dews invisibilis est, iuxta verbum ipsius 
japtistae: « Deum nemo vidit umquam ? », et sicut dixit Pau- 

lus: « Quem nemo hominum vidit, nec videre potest ! »; et 
Deus ad Moysen dixit: « Non videbit me homo, et vivet ? ». 
Et nomine humanitatis eius dictum est illud: « Sustulit pec- 
catum et affixit cruci suae ? », non autem de divinitate eius 
iuxta impietatem Theopaschitarum. « Etsi enim crucifixus est 
in infirmitate, surrexit tamen per virtutem Dei * ». Et « detra- 
xerunt eum de cruce, et posuerunt in monumento; Deus autem 
suscitavit illum ? ». Hoc est quod dixerat: « Solvite templum 
hoc, et in tribus diebus ego excitabo illud 5 ». 

Rursus, appellatur Pastor, sicut dixit: « Ego sum pastor 
bonus; et pastor bonus animam suam ponit pro ovibus suis. 
Mercenarius autem, qui non est pastor et cuius non sunt oves, 
cum videt lupum venientem, deserit oves, et fugit * »; et: 
« Animam meam pono pro ovibus meis. Habeo autem et oves 
alias quae non sunt ex hoc ovili; eas quoque oportet me addu- 
cere ? », id est, eas quae sunt ex gentibus; « et audient vocem 
meam », id est, doctrinam meam, « et grex totus fiet unus », 
per fidem et caritatem et scientiam infallibilem. Ipse enim 
revera est pastor ovium rationalium quas sanguine suo emit, 
sicut dictum est apud beatum David: « Pavit eos in innocentia 
cordis sui, et in intellectu *manuum suarum deduxit eos ? ». 
Ibi autem Aha«ec dicla sunt de uno populo, quasi in mysterio; 
hic vero, in omni plenitudine boni perfecti. Ipse est revera 
perfectus, et mitis, et humilis, et innocens, et clemens, et mi- 
sericors, et plenus omni sapientia, et fons cognitionum verarum 
et sensuum spiritalium, quemadmodum dictum est: «In eo re- 
conditi sunt omnes thesauri sapientiae et scientiae !? ». Ipse 
est alligator confractorum, et inventor perditorum, et medicus 
aegrotantium, et reductor errantium. Ipse nos consedere fecit 
in pratis luxuriantibus, et deduxit nos ad aquas placidas per 
virtutem et cognitionem veritatis, et laetificavit nos mysteriis 
suis beatis, et eripuit nos de ore Satanae, leonis feri, et de manu 
luporum haereticorum, et ecce custodimur intra ovile munitum 
mandatorum eius propriorum in Ecclesia eius sancta. 

Rursus, denominatus est Virga, sicut dictum est apud beatum 

David: « Virgam fortitudinis mittet Dominus de Sion, et domi- 
nabitur in inimicos eius ! ». Quid autem faciet virga propter 
Deum Verbum, qui eam tenet eique unitus est? Daoid dicit: 
« Confringet reges in die irae suae ? ». Et hoc est quod expli- 
cavit beatus Daniel: « Lapis, qui percussit statuam, symbolum 5 
regni, et factus est mons magnus ? ». Item beatus Isaias dixit: 
« Egredietur virga e trunco Iesse, et surculus de stirpe eius 
germinabit; et requiescet et consedebit super illum spiritus 
Dei, spiritus sapientiae et intellegentiae, spiritus cogitationis 
et fortitudinis, spiritus scientiae et timoris Domini; nec prout 10 
oculi eius videbunt iudicabit, nec prout audient aures eius ar- 
guet. Iudicabit in veritate pauperes, et arguet cum aequitate 
pro egenis terrae; percutiet terram virga oris sui, et spiritu 
labiorum suorum interficiet impios. Erit iustitia cingulum lum- 
borum eius, et fides zona *laterum eius * ». 15 
Haec sunt igitur, summatim, nomina, appellationes et cogno- 
minationes, quibus denominatus est Christus, Filius Dei, in di- 
vinitate et in humanitate sua, tanquam ad illuminationem 
indoctorum et correptionem haereticorum. Quamvis autem di- 
versa sint, et cognoscamus quae sint naturae eius divinae, et 90 
quae sint naturae eius humanae, et quae sint assumptionis 
personae utriusque, attamen non dZeuntur secundum distantiam, 
nec secundum divisionem, nec secundum distinctionem haud 
unitam, sed in una adhaesione unius Domini: « Iesus Christus, 
heri et hodie; ipse est et in saeculum ? ». Ipsi et eius Patri 5 
et Spiritui sancto sit laus, et gratiarum actio, et honor, et 
adoratio, in saeculum saeculorum. Amen. 


CAPUT VIGESIMUM PRIMUM: De hoc: Quid nobis significent haec 
nomina et aliae appellationes, id est, assumptio, habitatio, 
templum, vestimentum, adhaesio, et unio? 30 


Nune dicemus, in virtute Christi, quae comitatur miseriam no- 
stram et ignorantiam nostram vilem ad adimplendum in nobis 
voluntatem eius, per gratiam eius et fiduciam nostram in ipsum, 
de illis nominibus et ceteris aliis appellationibus, quae modis 

diversis dicuntur a Theologis de illa oeconomia adoranda, et 
exponemus quid nobis significent secundum diversitatem ap- 
pellationum suarum. Hae quidem appellationes unionis illius 
adorandae, quae ipsius propriae sunt, ad indicationem claram 
et inconfusam et unitam duarum naturarum et duarum hyposta- 
seon in unam personam dicuntur, scilicet: assumptio, habitatio, 
templum, vestimentum, adhaesio. Ipsa unio enim non est as- 
sumptio, quia assumptio haee efzez» est habitatio; sin aliter, 
ad quid duae appellationes? Namque non omne assumens ha- 
bitat in assumpto, neque omne habitans unitum est. Deus quidem 
costam de Adam *sumpsit et ex ea Hevam, matrem natorum, 
formavit, sed non dicimus eum habitasse in illa, aut fuisse 
cum ea in una unione. 

Ita etiam inter habitationem et vestimentum et unionem est 
differentia. Non enim, eo quod homo tunica sua indutus est, 
dicimus eum in tunica sua habitare et etiam cum tunica sua 
unitum esse; neque, eo quod pisces in aquis habitant, dicimus 
eos aquis indutos. 

Ita et inter habitationem et templum est discrimen. Etenim 
quamvis homines et pecora super terra habitent, et pisces in 
aquis, et reptilia intra terram, terra tamen et aquae non ap- 
pellantur templa. Equidem templa, etiamsi sunt aedificia et lapi- 
des, aliquid tamen praestantius denotant, quia excellentiora 
sunt ceteris aliis domibus non solum propter ornatum suum, 
sed et propter dignitatem habitatorum suorum; non sunt enim 
sicut hospitia, aut stabula, aut alia cetera. 

Ita inter adhaesionem et unionem est differentia. Adhaerent 
quidem pisces aquis et vestimenta nostra pelli nostrae, sed non 
dicimus vestimenta nostra unita esse nobiscum nec pisces cum 
aquis, quia pisces cum aquis, et vestimentum nostrum nobiscum, 
aliquid unum non constituerunt in unam personam et opera- 
tionem, ita ut ex persona unionis pisces appellentur aquae, et 
aquae pisces, et nos vestimentum nostrum, et vestimentum no- 
strum nos appelletur. Sed neque omne, quod unitum est cum 
alio ad aliquid unum, dicimus adhaerere, quia adhaesio signi- 
ficat etiam circumscriptionem et prehensionem unius apud al- 
terum. Hypostatice enim anima corpori unita est, et corpus 
animae, et non dicimus animam corpori adhaerere nec corpus 
animae, nec corpus et anima se invicem tenent aut sibi 

invicem adhaerent. Neque, cum ignis unitus est ligno aut ferro, 
dicimus eum adhaerere, Neque per adhaesionem tantum natura 
et hypostasis constituitur; sed adhaesio denotat distinctionem 
proprietatis *hypostaseon aut partium quae sibi invicem adhae- 
rent, aut partis toti ad haerentis; non quatenus naturam et hypo- 
stasim. constituunt, sed quatenus sibi invicem adhaerent nec 
distant loco et situ: « Qui adhaeserit pici, pix agglutinabitur 
manui eius ! »; sed manus eius et piv naturam et hypostasim 
non constituent. 

Ita etiam inter adhaesionem et unionem est differentia. 
Etenim nos omnes christiani uniti sumus in una fide et in una 
dileetione Christi; verumtamen non adhaeremus invicem se- 
cundum propinquitatem hypostaseon, nec invicem manibus te- 
nemus, nec nos mutuo amplectimur, nam alius est in Oriente, 
alius in Occidente, aut in aliis regionibus inter se distantibus. 
Neque sumus templa, alius alii, nec alius in alio habitamus. 
Quamvis enim dictum sit: « Qui adhaeret Domino nostro, est 
unus spiritus cum eo ? », hypostasis hypostasi non adhaeret 
nec personam unionis complet; sed apostolus dixit: « Unus 
spiritus », propter nativitatem spiritalem per baptismum, etsi, 
sicut dixi, alius est in Oriente et alius in Occidente. Ergo in 
hoc loco locutus est de fide et de nativitate spiritali, et de 
vinculo caritatis christianae in una adhaesione spiritali, quia 
Christus est nobis caput vitae nostrae et nos ei, sicut membra, 
adhaeremus, nam ex eo est omnis vita nostra; haec autem 
non est adhaesio hypostatica et materialis, nec personalis. 

Rursus, adhaesio aliquando dicitur secundum utilitatem et 
propter societatem aut participationem in aliquo, v. gr.: Qui 
adhaeret sapienti, et: Qui adhaeret stulto, cum tamen non 
hypostases eorum invicem coniunguntur nec se mutuo ample- 
ctuntur nec inter se uniti sunt. Ita neque wb est adhaesio, quae 
fit cum propinquitate partium, unius ad sociam suam, non 
autem cum distantia locali, hic est habitatio aut unionem per- 
sonalem complet. Etenim partes domus invicem adhaerent, sed 
non dicimus partes eius in se invicem habitare. Immo *neque 
consociatio viri et uxoris dicitur habitatio, neque ipsi se invi- 


!. Eccles, xut, 1; — *' T Cor., vi; 17. 


et 


10 


15 


25 


30 


35 


10 


-«( 187 y 


cem induunt, neque templa sunt, unus alterius, neque unionem 
personalem acquirunt per assumptionem unius ad socium. 

Ita etiam inter habitationem et unionem et adhaesionem est 
differentia. Dictum est enim: « Habitabo in eis et ambulabo 
inter eos ! »; et: « Deus habitat in caelo et in Ierusalem ? ». 
Sed non dicimus Deum in eis habitare per adhaesionem et 
unionem et personam, ita ut ipsi sint dii et Deus sit ipsi as- 
sumptive per unionem personalem. Et habitamus in domo et 
in tabernaculo, sed non dicimus nos domui et tabernaculo 
adhaerere et unitos esse, aut illa induisse, neque unam per- 
sonam unionis cw» eis constituimus. 

Itaque haec unio adoranda et stupenda et ineffabilis omnes 
hos modos habet, et supra hos o; )7es est, modo peculiari et 
inscrutabili et sublimiori quam 720do0 partium se invicem 
limitantium, quia non est adhaesio extrinseca tantum, nec in- 
clusio et limitatio intrinseca, nec fit personaliter cum distantia, 
nec voluntarie cum separatione nafurarwm, sed infinitus est 
in finito et uterque servatur sine confusione, sine mixtione, 
sine admixtione, sine compositione, sine partibus. Haec unio 
non est cum distantia zaturarum; nec est unio finita et ne- 
cessaria et passibilis, sed voluntaria et personalis ad unam 
oeconomiam adorandam, in una adhaesione et habitatione et 
unione assumentis et assumpti, adhaesio inconfusa et habitatio 
infinita. Infinite enim habitat Deus unitive in humanitate sua 
finita, sicut sol in margarita splendida, in una unione. As- 
sumptio enim exacte indicat naturas diversas in proprietatibus 
ipsarum, et denotat quaenam sit natura humilis quae assumpta 
est, *et quaenam sit natura sublimis quae unitive assumpsit 
eam quae ad personam suam sumpsit, ut sit cum ipsa in una 
filiatione, in una dominatione, e£ sublimiter elevaretur in or- 
dine divinitatis. Rursus, habitatio et vestimentum wswrpantur 
ad significandam unionem infinitam, et Ve» bw et hominem 
non adhaerere extrinsecus. Quamvis adhaesio dicta sit ad 
denotandam diversitatem naturarum, denotat tamen JDewm 
Verbum in homine suo habitare unitive et infinite, et invi- 
sibilem esse qui speciem creatam induit, sicut invisibilia sunt 
membra quae obteguntur vestimento et indumento, et Deui 

Verbum et hominem inter se unitos esse, non secundum di- 
stantiam, sed secundum propinquitatem et adhaesionem, sicut 
vestiens qui praesens est et adhaeret vestimento suo. Neque 
unio haec est secundum limitationem sicut anima, quae in cor- 
pore tantum est, aut corpus dum anima est in omnibus mem- 
bris eius per unionem et non est extra illud. Neque wo est 
secundum usum specialem tantum aut operationem, sicut vir 
et mulier adhaerent per copulationem et ii qui socii sunt et 
se invicem adiuvant, dum sunt separati, nec uniti in unam 
personam, nec habent quod hic sit ille et ille hic in una unione 
habitatoris et habitati. 

Verumtamen iterum revertamur ad expositionem nominum 
illorum, quia res est valde necessaria, nec oportet ut lectorem 
taedeat lectionis eorum utilis. Nam si scriptorem non taedet 
laborare et seribere ad suam et aliorum utilitatem, cuinam 
aequum esset, si sit indigens, hoc negligere? Si autem non 
sit indigens, superfluum suum esurientibus sine invidia relin- 
quat. Plures quidem haeretici his nominibus et appellationibus 
offenderunt ad interitum suum. Quidam ex eis dixerunt Do- 
minum nostrum esse hominem simplicem eumque, tanquam 
unum de hominibus, esse templum, et habitaculum, *et filium, 
et primogenitum, et unctum; et hi miseri negaverunt divini- 
tatem eius in humanitate eius unitive habitare. Alii autem 
impie dixerunt mutationem et existentiam, et negaverunt as- 
sumptionem. Quapropter Scripturae dixerunt et declaraverunt: 
Forma Dei formam servi sumpsit !. Item Patres sancti in sym- 
bolo suo proprietates duarum naturarum secundum unionem 
et tanquam de una persona exposuerunt, et dixerunt illud: 
« Incorporatus est et inhumanatus est »; et anathematizave- 
runt illum qui dixerit Deum esse mutabilem aut variabilem, 
ut omnes discerent hane habitationem non esse sicut in ce- 
teris hominibus, nec mutationem nec confusionem factam esse, 
sed hane Aabitationers esse per unionem et adhaesionem in 
unam personam, sicut rubus in igne et ignis in rubo, ut supra 
ostensum est. Adhuc, etiam illud: Assumptio et assumens, pro- 
prietates veras hypostaseon completarum denotat, id est, for- 
mam Dei, unam de hypostasibus Trinitatis, Deum Verbum, et 

formam servi, unam de hypostasibus hominum, hominem Ie- 
sum unitum, quem Deus Verbum ad personam suam assumpsit 
et in quo habitavit ut sese revelaret, et quia impossibile est 
assumentem possidere naturam propriam assumpti, nec assum- 
ptus possidere potest naturam propriam assumentis. Ergo as- 
sumptio ab assumente facta nobis manifestavit etiam honorem 
sublimem assumpti apud assumentem. Quapropter Patres, in 
symbolo fidei suae, dixerunt: Assumpsit !. Sunt enim qui aliquid 
sumunt ut proliciant, sicut lapidem et sagittam et alia huius- 
modi; et sunt qui aliquid sumunt ut ordinent ad usum quem- 
cumnque, et deinde derelinquunt illud quod non sumpserunt ad 
unionem aut vestimentum, v. gr. costa quae ex Adam sumpta 
est et ordinata ut fieret mulier, mater natorum. 

Ita etiam res se habet quoad habitationem et vestimentum 
et templum. Unumquodque ex his nominibus nos aliquid *sin- 
gulare docet quod aliud non habet. Etsi enim aec nomina 
in aliquo consentiunt, in aliquo tamen differunt secundum 
sensum ipsis impositum. Habitatio quidem significat et sensus 
eius nobis declarat, ut supra diximus, non tantum unum esse 
in alio, sed etiam Deum non adhaerere extrinsecus et finite 
formae servi quam ad personam suam assumpsit, etsi adhaesio 
dicta est ad significandum naturas non fuisse confusas nec 
commixtas, neque Deum unitum esse per compositionem. Neque, 
eo quod homo Domini nostri denominatus est vestimentum, id 
significat vestimentum eius esse exterius ipsique adhaerere; et 
eum intra illud contineri et concludi. Vestimentum enim cum 
eo, qui illud induit, non facit unionem. Item compositio unionis 
non facit habitationem. Etenim partes domus, aliae aliis im- 
positae, in se invicem non habitant, quia finitae sunt et limi- 
tationem habent a se invicem et etiam ab alio, qui extrinsecus 
est, habent compositionem unitam ex eo qui eas composuit, et 
sunt sine sensu, et unio earum non est voluntaria. Deus Ver- 
bum autem, qui est infinitus sicut Pater et sicut Spiritus san- 
ctus, in humanitate sua voluntarie habitat, non finite, nec 
coacte, nec per compositionem; neque, sicut vestiens tantum, 
est extra vestimentum suum per adhaesionem simplicem et 

absque unione. Sed ipse, cum esset in forma Dei, formam servi 
sumpsit: forma in forma, Deus in homine suo unito quem ad 
personam suam assumpsit ut in eo revelaretur in una unione, 
iuxta exemplum rubi et ignis. Ignis enim induit rubum, et 
rubus plenus est igne et est extra flammam eius, quae etiam 
ignis est. Ita et Deus Verbum, dum est per infinitatem na- 
turae suae in omnibus, in caelo et in omni loco, sicut dictum 
est, in humanitate sua tamen habitat per unionem *in aeter- 
num, dum haec erat in terra et nune dum in caelo est, quem- 
admodum ipse est in ea per unionem dum caelum et terra 
eo plena sunt; et d?» habitat in humanitate sua unitive, ven- 
turus est. 

Et audiamus ab ipso quomodo explicaverit unionem suam 
et habitationem suam peculiarem in humanitate sua in unam 
personam, ita ut hic sit ille et ille hic, illo et hoc manentibus, 
et unitive sibi sumpserit etiam nomen humanitatis: « Filius 
hominis qui est in caelo ! ». Ex parte unionis quidem hoc 
nomen est, sicut supra ostensum est. Ecce ipse nomine huma- 
nitatis suae dixit: « Cum exaltabitur Filius hominis de terra ? ». 
Quomodo exaltabitur de terra et est in caelo, cum natura eius 
sit in omni loco infinite? Et: « Tradent Filium hominis, et 
occident illum, et tertio die resurget ? ». Natura autem divina 
occidi non potest, quamvis appellata sit Filius hominis qui de 
caelo descendit et est in caelo. Et: « Ego sum panis qui de 
caelo descendi ! ». Zoe dicitur nomine unionis, sicut ipse 
dixit: « Panis, quem ego dabo, corpus meum est quod pro vita 
mundi frangetur ? ». Ecce vero corpus eius non de caelo de- 
scendit, sed sumptum est de natura beatae Mariae, et a Spi- 
ritu sancto formatum est, et non est infinitum in natura sua, 
quia ecce in sepulero inclusum est. Neque Deus Verbum fran- 
gitur, quia spiritus est; neque finite habitat per naturam suam, 
vestimento et templo eius extra ipsum positis. Caelum enim 
et terra eo plena sunt, nec illum continent, etsi per unionem 
habitat in humanitate sua, sicut. sol in speculo et in margarita 
splendida, ut supra ostensum est. 

Ecce igitur etiam hic cognitum est quod infinitus non com- 

ponitur, et unionem naturalem et hypostaticam non potest 
habere, sed voluntariam et personalem, quia Aomine: sumpsit 
ad personam suam eique sua *dedit: « Factus est in similitu- 
dinem hominum, et habitu inventus est ut homo ! », unus in 
altero, non autem per modum compositionis. Humanitas eius ac- 
cepit nomen excellentius omnibus nominibus, secundum unio- 
nem, non secundum distantiam zaturarunm,sed ad instar la- 
minae quam ignis induit, servatis naturis inconfusibiliter in 
proprietate hypostaseon suarum unitarum. Verumtamen haec 
habitatio et unio et adhaesio sublimiores sunt omnibus quae 
hoc nomen et rem unitam possident, quia mens comprehen- 
dere non valet quomodo eadem unita persona sit finiti et in- 
finiti, et natura creata et finita unitive adhaereat naturae in- 
finitae modo peculiari cum haec in omnibus sit, et zatura 
finita adhaereat ei in una filiatione, in una virtute, in una 
voluntate, in una potestate, in una dominatione, et eadem sit 
templum et vestimentum et etiam Filius, et qwo;»odo Deus, 
cum sit in omni loco per naturam suam infinitam, hic sit tan- 
quam in Filio in unitate unius filiationis: « Moyses quidem 
tanquam servus fidelis in tota domo eius; Christus vero tan- 
quam filius super domum suam ? », et: « In eo habitat omnis 
plenitudo divinitatis corporaliter ? », et: « Ipse est imago Dei 
invisibilis ! ». Haec sunt ineffabilia et supra investigationem. 
Partes enim, aliae cum aliis compositae, numquam ita appel- 
lantur ut una sit imago sociae suae invisibilis aut alia aliam 
induat. 

Argumentum vero magis atque magis revolvamus, quia res 
est valde necessaria. Aliud quidem est vestimentum, et aliud 
templum, et aliud adhaesio, et aliud unio. Hic autem haec 
omnia sunt omnino per prodigium stupendum et mirabile et 
ineffabile. Ita enim homo Domini nostri Ais nominibus ap- 
pellatus est, non. solum ad significandum quod divinitas non 
est distans ab humanitate, sed *et quod humanitas eius per- 
sonam (zócwmov) divinitatis sumpsit, non secundum distantiam 
sicut legatus, sed secundum adhaesionem, et quod etiam pro- 
prietates divinitatis et humanitatis eius servantur sine confu- 
sione, et quod unio non est per compositionem, nec necessaria. 

Partes enim domus mutuo non appellantur templum, alia alius; 
neque sicut cetera quae nomine metaphorico obiter vocata sunt 
templa, et habitacula, et tabernacula et mansiones, ita Deus 
habet templum humanitatis suae aut pro habitatione tempo- 
ranea; sed Aomo Domini revera est templum proprium quod, 
tanquam verum exemplar, omnia nomina templorum antiquo- 
rum adumbrabant. Equidem habitatio eius templaris, quae est 
unita et adoranda, numquam mutationem aut cessationem su- 
scipiet per discessum divinitatis a templo. Quemadmodum uncti 
et pontifices et primogeniti et reges verum exemplar, quod 
est Christus, caput vitae nostrae et Deus noster, figurabant, 
ita et templa antiqua figurabant veritatem subsistentem huius 
templi proprii, quia in eo habitat omnis plenitudo divinitatis. 
Deus Verbum enim illud ad personam suam unitive sumpsit ; 
et Pater et Spiritus sanctus 27» i//o sunt propter aequalitatem 
naturae et voluntatis Trinitatis, quia in se invicem habitant 
infinite et inconfusibiliter, et sunt una essentia et voluntas et 
virtus et potestas et dominatio. Etenim quamvis Deus Verbum 
unionem habeat cum humanitate sua, quia de eo dicitur quod 
factus est caro et in nobis per unionem habitavit, attamen tota 
Trinitas in humanitate eius unita, tanquam in templo ratio- 
nali, habitat, propter aequalitatem naturae et voluntatis et in- 
finitatis, et adoratur in una adoratione in aeternum. Et una 
est adoratio Dei Verbi et templi eius in una *adhaesione, et 
tota Trinitas adoratur in humanitate Filii: Pater non unitus, 
Filius unitus, et Spiritus sanctus non unitus. Et templum, quod 
est humanitas Filii, adoratur cum eo in una unione, cum Patre 
non unito et cum Spiritu sancto non unito, una adoratio in 
una dominatione, in una potestate Dei Verbi cum templo eius 
unito et cum Patre non unito et cum Spiritu sancto non unito, 
in saeculum saeculorum. 

Etsi vero plures appellati sunt templa Dei et Deus dictus 
est in illis habitare, hoc verbum tamen elucidabimus et aufe- 
remus offendicula a conspectu excaecatorum, qui negant divi- 
nitatem eius in humanitate eius per unionem habitare. Hi qui- 
dem miseri in blasphemiis suis dicunt: Etiam homines appellati 
sunt templa et domus. Verum non eo modo, o infideles. Etenim 
quamvis plures appellati sint templa Dei, et Dews dictus sit 
habitare in Ierusalem, et in templo quod in ea erat, et etiam 

in eaelo et in domo, sicut dictum est: « Nescitis quia templum 
Dei estis? ! », et: « Habitabo in eis et ambulabo inter eos ? », 
non licet tamen aequalitatem nominis ut aequalitatem rei in- 
tellegere; sieut nec illa vocabula: essentia, vita, Christus, pri- 
mogenitus, filius, corpus et homo. Equidem domus, quae est in 
lerusalem. appellata est templum: « Cum Simon et Iohannes 
ascenderent in templum hora nona ad orandum? ». Et navis 
ecclesiae et sanctuarium apud nos christianos templa Dei ap- 
pellantur, propter adorationem quae in eis Deo tribuitur, et 
sacerdotes qui in eis charismata accipiunt, et verbum Dei quod 
in eis caetui fidelium praedicatur, et mysteria redemptionis 
nostrae quae in eis perficiuntur, sicut dictum est in prophetia : 
« Ex templis pretiosis eburneis filiae regum laudabunt te in 
honore * », et, iuxta editionem /ezfzs graeci, quem habemus 
syriace: « Ex *templo pretioso, ex domo mea, laetificaverunt 
te ». Et etiam fideles, domestici Dei, denominantur templa ; 
prinum, propter charismata Spiritus sancti qui in eis est per 
dona diversa, et i/erw;; quia inter eos agnoscitur et praedi- 
eatur evangelium vitae, et iu eis cognoscitur maiestas De; 
abscondita per providentiam eius specialem erga illos, iuxta 
illud: « Notus est in Iuda Deus, et in Israel magnum est nomen 
eius ? », et: « Multifariam et multis modis Deus olim locutus 
est cum patribus nostris  », et: « Per Ecclesiam  innotescet 
multiformis sapientia Dei principatibus et potestatibus, quae in 
caelo «unt * ». Verumtamen templum, quod erat in Ierusalem. 
factum est in desertum, et sacrificia et libationes, quae in illo 
perficiebantur, reprobata sunt, quae conscientias eorum, qui 
peccaverunt, sanare non poterant. Et contigit nobis spes vera 
vetere excellentior, et, loco sanguinis animalium mutorum, san- 
guis Agni rationalis, vivi et vivificantis, qui tollit peccatum 
mundi, melius loquens quam sanguis Abel. Et Ag»;:s revera 
per effusionem sanguinis sui dedit nobis propitiationem. Ecce, 
propter hoc et ob hanc causam, in commemorationem mortis 
eius, corpus eius cotidie in Ecclesia eius mystice immolatur 
in remissionem delictorum nostrorum, et progressum nostrum 
in veritate usque ad revelationem eius gloriosam, cum cessa- 

bunt mysteria et figurae, et apparebit exemplar. Verum, etsi 
unum est nomen commune lemplorum, res tamen in eis di- 
versae sunt. Hic autem, in hae habitatione et unione adoranda, 
non ita est; sed templum est unitive, et habitator eius est 
immutabiliter, et adorabiliter templum eius est eum eo, et ipse 
in illo in aeternum. Itaque humanitas Christi, Filii Dei, est 
templum divinitatis Christi, Filii Dei, modo peculiari et su- 
blimi, cui nihil aequale est. In illo enim habitat omnis pleni- 
tudo !, sicut. dixi, id est, natura divina: *Deus Verbum unitive 
et personaliter, et Pater et Spiritus sanctus propter aequalita- 
tem naturae infinitae et voluntatis imperantis in una domi- 
natione. Attamen Pater et Spiritus sanctus in illo habitant, 
non unitive nee personaliter, sed quoad naturam et aequali- 
latem. voluntatis, ut supra ostensum est argumentis permultis. 
Homo Domini nostri autem, qui est templum eius, una cum 
eo honoratur et adoratur ab omnibus creaturis in ordine di- 
vinitatis, eum Patre non unito et cum Spiritu sancto non unito: 
« Omne genu ei flectetur iu caelo et in terra ? ». Et templum 
eius, quia Deus Verbwur in eo habitat unitive in aeternum et 
ipsum honoratur cum divinitate in una adoratione, est egre- 
gium et sublime propter honorem suum, et adorandum et ve- 
nerandum modo singulari et eminenti et excelso supra omnia, 
quae vocata sunt nomine templorum, et erant etiam indica- 
tores typici, et velut figura adumbrabant corpus, et erant tan- 
quam mansiones derelinquendae et tabernaculum temporaneum 
aut secundum honorem simplicem. Homo autem Domini nostri 
est proprie et unitive lemplum adorandum propter divinitaten,, 
quae in eo habitat unitive, immobiliter, inseparabiliter et in 
aeternum. Et in illo adoratur personaliter in una adorauone 
ipse in teraplo suo, et templum eius, quia ipse in illo unitive 
habitat, in una adoratione cum Patre et Spiritu sancto in uno 
honore in aeternum. Et Deus, exsistens in eo ab initio for- 
mationis illius, illud perfecit omnibus sublimibus, immortali- 
tate, impassibilitate, immulabilitate et ceteris, in unione, dum 
ipse ubique est per infinitatem suam, et caelum et terra eo 
plena sunt nec eum continent. 
Sed audiamus ab habitatore /ez?p/i huius et etiam ab ex- 


! Col., u, 9. — * Philipp., u, 10. 


10 


15 


?0 


30 


10 


15 


20 


30 


a«( 195 )»- 


plicatione evangelistae, quomodo homo eius sit ei templum 
*speciale in quo ipse unitive in aeternum habitat: « Solvite 
templum hoc, et in tribus diebus ego excitabo illud ! ». Et 
evangelista declarat et filius tonitrus caelestis mundo universo 
clamat ut aperiantur aures immundae et incireumcisae, quae 
obturantur modis malitiae erroris obscurantis: « Ille autem 
dicebat de templo corporis sui? ». Vides distinctionem unitam, 
et adhaesionem sublimem, et quam magna ostensa sit distinctio 
eius: « Templum corporis sui ». Eius est corpus proprium in 
una persona unita. Et quemadmodum nobis est hoc nostrum 
corpus cum anima nostra unus homo, et appellatur corpus no- 
strum. — etsi hic unio est necessaria et naturalis; exemplum 
est enim, ut supra ostensum est, — ita et simili modo, Deus 
Verbum templum suum peculiariter habet, et ipsius solius re- 
putatur corpus et habitaculum in una persona Christi, Domini 
nostri: infinitus in finito, in una adhaesione in aeternum. Ha- 
bitatio enim et unio non sunt naturaliter, nec finite, nec pas- 
sibiliter, sicut anima et corpus szzt in unione naturali et hy- 
postatica. Hoc quidem saepius dicimus, ne Deum faciamus finitum 
et passibilem, ut sceleste dicunt haeretici. Etenim impossibile 
est templum finitum, quod est corpus et anima, sez homo, esse 
cum habitatore suo, qui est spiritus infinitus et impassibilis in 
natura sua, unam naturam et unam hypostasim compositam 
aut mixtam aut admixtam, et proprietates eorum commisceri 
et coníundi et perire, non distinctis in naturis suis unitis ha- 
bitatore et habitato: sin aliter, hic Zzcenitur absoluta con- 
fusio: templum est habitator, et habitator est templum; qui 
surrexit est ille qui suscitavit; forma servi assumpta est forma 
Dei qui assumpsit, et qui inhabitavit est inhabitatio. Haec non 
solum *impossibilia sunt, sed sunt etiam blasphemia et impie- 
tate plena. Si non sunt proprietates, non sunt naturae; et si 
non suní naturae coniunctae, non est unio. 

hursus, ita est et de vestimento, quo nomine. humanitas Do- 
mini nostri appellata est. Hic etiam id non solum manifestum 
et probatum est sapientibus, quod vestiens et vestimentum non 
possunt esse una natura et una hypostasis, sed et quod Scriptura 
nobis intelligibiliter manifestat. absconditum esse in revelato 

in una adhaesione, ut supra ostensum est, et inscrutabilem 
esse divinitatem Filii in humanitate eius unita absconditam, 
sicut invisibilia sunt membra quae absconduntur et continentur 
intra vestimentum, etsi vestiens notus est et vestimentum ab 
induente illud naturaliter diversum est, quia vestimentum non 
potest esse una natura et una hypostasis cum vestiente. quem- 
admodum miles, armis indutus, non dicitur una natura et una 
hypostasis cum armis suis, etsi ea induit iisque obtegitur, sed 
miles indutus et. armatus dZeitwr. lllud est quod dictum est 
in symbolo Patrum sanctorum: « Incarnatus est et inhuma- 
natus est ». Membra enim corporeitatis adorandae sunt regiae 
purpurae, quas induit Deus Verbum, a Spiritu sancto praeclare 
contextae, e materia corporis Virginis beatae Mariae. Et ab 
initio texturae, vestiens in ea fuit in aeternum, non ut illam 
exueret aut ab illa separaretur, sed indutus vestimento suo, 
corpore et anima, id est, hypostasi humanitatis suae, ablutus 
est ad immortalitatem gloriosam cum omnibus bonis in san- 
guine corporis, id est, in passione crucis vivificantis: « Abluet 
in vino vestimentum suum et in sanguine uvarum indumen- 
tum suum; splendentiores sunt oculi eius vino propter pas- 
sionem. et candidiores sunt dentes eius lacte tempore resur- 
rectionis eius! »; ex dentibus autem tanquam ex parte Seriptura 
totam hypostasim designat. Hic est qui cum aromatibus invo- 
lutus est et. positus est *in sepulcro, et post tres dies surrexit 
per virtutem divinitatis quae in eo erat: « Myrrha et cassia 
et stacte delectant omnia vestimenta tua ? », ut diceret: Omnia 
membra corporis tui. Haec enim in crucifixione et morte ho- 
minis Domini nostri perfecta sunt, sicut testatur evangelista : 
« Attulerunt myrrham et aloen pro condimento, et involve- 
runt illum aromatibus et linteis, et posuerunt eum in sepul- 
cro? ». Haec facta sunt non circa divinitatem eius, — spiri- 
tus enim est, — sed circa templum eius quod ipse post tres 
dies suscitavit, quamvis contumelia erga templu:s eius ei in- 
cumbat, quia templum est vestimentum eius. Et quemadmodum 
scissa purpura regis sanguis super illam non diffunditur, nam 
dolor propter dilacerationem purpurae ad hypostasim regis non 
accedit, contumelia tamen ad regem pervenit, simili modo, quia 

Deus Verbum est immortalis et impassibilis in natura sua, et 
passio aut ulla corruptio nullo modo ad eum accedere pos- 
sunt — ipse enim est lux et vita, et est incorruptibilis et in- 
visibilis sicut Pater et sicut Spiritus sanctus, — contumelia 
tamen, qua crucifixores templum et vestimentum eius affece- 
runt, ei incumbit, quia ipse habitat in eo unitive et vesti- 
mentum eius est sumptum. Etenim qui vestimentum suum in- 
duit, non induit illud absque assumptione; nec vestimentum 
eius est distans ab illo, sed illi adhaeret. Quapropter Patres, 
ut supra dictum est. dixerunt: « assumpsit ». Nemo autem, 
sumens aliquid et praesertim aliquid non consubstantiale sibi, 
potest constituere cum illo unam naturam et unam hypostasim: 
nec potest aliquid aliud hypostasi eius adiici et ipsum esse 
eamdem hypostasim in simplicitate sua prima. Impossibile est 
enim assumptum esse cum assumente unam hypostasim subsi- 
stentem. Ecce assumens iam) subsistebat in sua substantialitate 
perfecta et infinita, sicut *Pater et sicut Spiritus sanctus; et 
quomodo additio fieri posset naturae infinitae? Quapropter haec 
unio dicitur etiam adhaesio, ut manifestum sit naturas servari 
in proprietate hypostaseon suarum, sine confusione et sine 
mixtione, ut ostensum est superius. Equidem id quod confun- 
ditur et miscetur nullo modo adhaeret, sed est per moduiu 
mixtionis cum socio suo, nec in suis servatur. [taque beatus 
Paulus, proprietates hypostaseon distinguens in hac una per- 
sona Christi, dicit: Forma Dei formam servi sumpsit !; et: 
Factus est in similitudinem hominum !, ut nobis ostenderet et 
demonstraret naturas servari in proprietate bypostaseon sua- 
rum unitarum, formam Dei, Deum Verbum, unam «de hyposta- 
sibus Trinitatis, et formam servi, hominem Iesum unitur, unam 
de hypostasibus hominum, hominem secundum, Adam novum, 
invisibilem in visibili, in una persona: « Ipse est imago Dei in- 
visibilis * », sed non cuim distantia natura. Et idcirco 4omo 
Domini vocatus est vestimentum et templum. Etenim Jes 
Verbum et homo eius non secundum distantiam assumunt per- 
sonam, unus alterius, sicut legatus aut gerens vices aliorum, 
sicut vicarius Caesaris, aut sicut ii qui ab invicem loco distant 
et uniuntur caritate et concordia et mente et consensu volun- 

latis, sed secundum propinquitatem et adhaesionem et habita- 
tionem unitam in unaiui personam : forma in forma, habitator in 
templo suo, Deus in homine suo. Nemo quidein, qui est et habitat 
in alio et manet in illo, potest esse remotus ab eo et distans loco 
aut intervallo, sed sunt in una unione et adhaesione unius per- 
sonae; et sua inter se commnutant personaliter, naturas autem 
et hypostases suas sibi invicem non dant. Sed Deus Verbum 
sumpsit formam servi ex semine Abraham, *et in ea unitive ma- 
nifestatus est: « Et manifestatus est in carne ! »; et homo eius 
unitus accepit nomen excellentius oimmnibus nominibus, quia est 
Filius per unionem cum Filio aeterno, unus Filius, unus Dominus: 
et unus est Dominus lesus Christus, Filius Dei, heri et hodie, ipse 
est in aeternum ?, in una persona adoranda. Etenim non est unio 
in una adhaesione el habitatione ex duobus, quorum utriusque 
proprietates pereunt; id quidem non est unio, sed destructio 
unionis; neque umquam fuit unio quae ex duobus aut. pluribus 


perfecta non fuerit: neque unio. dicitur unus simpliciter cum 


non unitur cum alio ut sit unum cum illo post unionem dum 
et servatur in suis in unione, non amissa sua proprietate: 
« Ego et Pater meus unum sumus? ». Hoc: « Ego et Pater 
meus », quod est indicatio hypostaseon, non delet illud : « Unum » 
natura. Similiter neque illud: « Qui adhaeret Domino nostro 
fit cum eo unus spiritus ! », destruit illum qui adhaeret et delet 
eun) qui ei coniunctus est caritate et scientia et vera confes- 
sione aul nativitate spiritali. Simili modo neque adhaesio viri 
et mulieris ad constituendam unam carnem coitu generationis 
impedit quin sint vir et mulier. Ita neque illud: Divinitas et 
humanitas Domini nostri sunt per unionem unus Filius, unus 
Christus, destruit id quod pertinet ad divinitatem et humani- 
tatem eius. Etenim humanitas Christi adhaeret divinitati Christi 
in una persona filiationis ab annuntiatione angeli Gabriel et 
una cum initio plasmationis unitae templi, et divinitas Christi 
habitat in humanitate unita Christi, quae est templum eius ab 
initio plasmationis suae et in ordine suo completa est, in aeter- 
num. Divinitas eius infinita induit humanitatem eius finitam 
eique unitive adhaeret non tanquam vestimentum *tantum, quod 

induenti extrinsecus adhaeret, sed divinitas est iz Auwmeantate 
infinite, intrinsecus et extrinsecus. Quapropter nomina « as- 
sumptio, adlaesio, et habitatio » Vzfferunt eo quod habitatio 
quidem intrinsecus, assumptio autem et adhaesio etiam extrin- 
secus, in infinitate naturae divinae, accipiuntur secundum 
exempla allata superius. Divinitas eius unita est cum humani- 
tate eius, et una est persona, non secundum distantiam 7:4tw- 
rarwn, nec sicut legatus, aut vicarius Caesaris, aut ii qui uwndwn- 
lur mente unanimi aut caritate tantum dum remoti sunt, sed 
per modum vestimenti non exuendi, adhaesionis non separan- 
dae, assumptionis non confusae, templi non commixti, habita- 
tionis non rescindendae, unionis non mixtae. Verb?» et. omo 
eius. dum distincti sunt, uniti sunt: et dum uniti sunt, distincti 
sunt, ita ut ambo sint quid unum, id est, una persona, assu- 
mens cum assumpto, servatis illo et hoc in una unitate unius 
Domini Iesu Christi, Filii Dei. 

Verumtamen, quia huc pervenimus per virtutem Christi, qui 
comitatur menti nostrae incultae, quia ipse est sapientia nostra 
et spes nostra et virtus nostra et consolatio nostra, iterum 
revertamur ad illas differentias unitas nominum adorandorum, 
quae sunt in hac oeconomia, et separemus domos eorum unitas 
easque coniungamus distincte et sine confusione, ut. res inagis 
atque magis illustretur, et veritas reveletur, et auferantur te- 
nebrae a conspectu excaecatorum, si velint; et insufllemus in 
fornacem spiritalem quo magis purificetur aurum, et revelentur 
et splendeant puleritudo et vultus imaginis regiae. Sed pri- 
mum sint pro fundamento sermonis nostri, secundum detini- 
tionem statutam, definitam et insolubilem, verba vera illius qui 
aedificat firmiter, ad modum turris, et recte super *fundamen- 
tum Petrinum et adamantinum, cum lapidibus integris et uni- 
tis, beati Theodori Interpretis ! dico, discipuli perfecti aposto- 
lorum beatorum, habitaculi Spiritus sancti, mansionis omnium 
bonorum, speculi virtutis, et columnae firmae quae numquam 
concussa est nec concutietur in aeternum. Sic enim loquitur: 
« Unionem dicimus adhaesionem duorum, ubi quid unum re- 
putantur secundum personam (mxgóotxov) ». Euge, verba invicta 
quae, tanquam aries obsidionalis, perfoderunt et impulerunt et 

deiecerunt et prostraverunt omnia moenia erroris. Ait: Adhaesio 
duorum: id est, naturae divinae et naturae humanae Christi, 
non ad mutuam deletionem, nec ad mixtionem, nec ad con- 
fusionem, nec ad unionem naturalem et hypostaticam, nec quod 
altera alteram absorbuit postquam unitae sunt, iuxta impie- 
latem impiorum, sed: adhaesio duorum. id est, duo swnt et 
adhaerent et proprietates eorum distinctae sunt. Et quid fecit 
haec adhaesio? « Ubi unum quid dicuntur secundum personam, 
non secundum naturam sunt unum quid, sed secundum perso- 
nam sunt unus Filius, Dominus, Christus, Emmanuel », etc. 
Ergo unum et idem singulare non potest uniri ut sit unum 
cum seipso, nec una natura simplex potest vocari unio, dum 
non sunt duo, nec duplicia, nec servantur ea quae in unum 
coniuncta sunt, nec unum socium suum umquam dissipavit; sin 
minus, non est unio post unionem in unum !. Rursus fieri non 
potest ut duo, dum sunt in adhaesione et unione, post unio- 
nem non sint unitive ea quae unita sunt. Et non est unio quae 
in aliquo non differat et in aliquo non sit unum. Dixit enim 
Dominus noster: « Ego et Pater meus unum sumus? ». Ergo 
hoc: « Unum » secundum naturam, non dissipavit illud: « Ego 
et Pater meus », quod est indicatio hyvpostaseon in hac una 
natura. *Pater enim non est Filius, nec Filius est Pater, eo 
quod unum sunt. Item dictum est: « Qui adhaeret Domino no- 
stro fit cum eo unus spiritus? ». Illud enim: « Unus spiritus » 
secundum donum, non dissipat eum qui adhaeret et illum cui 
adhaeret, sed exsistunt et invicem adhaerent in uno spiritu. 

iursus, alio modo et per exemplum. Sic quidem dictum est 
de viro et muliere: « helinquet vir patrem suum et matrem 
suam, et adhaerebit uxori suae, et duo erunt una caro ! ». Eo 
quod facti sunt per coitum una caro, non amiserunt illud quod 
sunt vir et mulier. Vir enim non perdidit sexum suum ma- 
seulinum nec factus est mulier, sicut. neque mulier facta est 
vir. Et ad instar sacramenti Christi et Ecclesiae eius, ita et 
in hac unione stupenda et adoranda et ineffabili, duo sunt, 
diversi secundum naturas et proprietates hypostaseon suarum, 
uniti autem in una persona Christi, Filii Dei: forma Dei, Deus 

secundum naturam, et forma servi, homo secundum naturam. 
« Ex quibus est Christus secundum carnem »: hoc ad huma- 
nitatem Christi pertinet, « qui est Deus super omnia ! »: hoe 
ad divinitatem Christi spectat. Itaque unus denotat aliquid ununi 
exsistere quotiescumque non est unio: unus autem secundum 
singularitatem non dicitur unio. Unio vero dicitur quid unum 
propter adhaesionen: et unionem duorum in una persona. Ve- 
rumtamen sunt aliae species unionis, non solum ex duobus, 
sed etiam ex pluribus, attamen non per modum adhaesionis, 
nec habitationis, nec templi, nec vestimenti, in unam  perso- 
nam. Quia Verbum et homo eius in se invicem agnoscuntur 
cum omnibus quae possident, sicut ignis in rubo et rubus in 
igne. iuxta sententiam Patrum et quasi summatim, ut dixi su- 
perius, propter hoc et ob hane causam, multa sunt nomina 
Domini nostri, sive ante unionem, sive in hac unione huius 
*unius personae Christi, Filii Dei. Etenim nihil est in modo 
singulari exempli et similitudinis quod nobis dare possit scien- 
tiam de illa generatione aeterna et ineffabili, et de hac unione 
mirabili et adoranda; quia illa generatio non est temporanea, 
cum fluxu, initio et divisione. et rursus quia haec unio non 
est naturalis et hypostatica, sicut 2720 animae et corporis, nec 
fit ex partibus ad complendam naturam et hypostasim: sed 
naturae completae divinitatis et humanitatis cum proprietate 
hypostaseon suarum sunt in una persona filiationis. Adhuc, 
haec unio non facta est secundum distantiam atwrarwum et 
per voluntatem et caritatem) tantum, nec ex partibus ad com- 
plendum /ofzn. sicut domus et navis et porta, etc., nec per 
modum mixtionis confusae sieut wz70 vini et aquae, nec ad 
instar admixtionis ? sicut 7/740 farinae hordeaceae et triticeae, 
nec per commixtionem ? sicut :7;20 seminis ervorum et faba- 
rum et lenticularum, quae separata sunt et non unita, etiamsi 
se invicem et ab invicem limitent. Haec enim sententia impia 
esset quia hic, in his rebus, sicut dixi. mixtio et confusio et 
divisio agnoseuntur: ibi autem, in unione illa mirabili, Deus 
completus est in homine completo. et infinitus habitat in finito, 
et cum eo unitus est, et eum induit eique adhaeret. Qui. dum 


! Rom., 1x, 5. — * Voces Aa ass « admixtio » et laa caus 

uniti sunt, distincti sunt. in proprietatibus suis; et dum distincti 
sunt, uniti sunt in una persona, et, ul summatim dicam, dum 
servantur ambae naturae in uno Christo, Filio Dei, in aeternum. 

Nune si quaestio sif de nominibus ante unionem, amplius 
serinonem. revolvamus. Si Filius appellatus esset Verbum tan- 
(um, et ei non adiungeretur nomen divinitatis et: « est Deus 
apud Deum », existimatum esset eum esse quamdam virtutem 
haud subsistentem, iuxta impietatem haereticorum. Rursus, si 
appellatus esset « Deus apud Deum », et non vocatus esset Ver- 
bum et splendor, 4o;nines intellexissent diversitatem *naturae 
et. posterioritatem, eumque esse Deum secundum et finitum, non 
autem natum ex natura Patris ab aeterno et sine tempore. 
Item si appellatus esset Splendor. et cum nomine Splendoris 
non secuta esset denominatio « Imago substantiae eius », exco- 
gitavissent duos errores priore peiores: unum, quod ipse sit 
operatio et virtus sicut. verbum: alterum, quod ipse non sit 
similis Patri in natura et in omnibus suis, sicut filius ex patre. 
Sed hic per haec omnia argumenta incomprehensibilia cohi- 
bitum est et clausum os omnium haereticorun, praesertim Aria- 
norum et Anornoeorum, quia splendor non est creatura lucis, 
sed est ex natura eius. hursus, imago et forma significant 
hypostasim de hypostasi, quia ipse similis est Patri, genitori 
suo, in omnibus, sicut. Seth. Adamo: « Genuit Adam in simi- 
litudine sua. iuxta imaginem) suam ! ». Rursus, si vocatus esset 
« Imago, substantiae eius », et non. praemisso nomine Splen- 
doris ad denotandam consubstantialitatem eius, putavissent eum 
non esse coaeternum Patri, sed creaturam eius, aut forsan prout 
dictum. est de humanitate eius, id est, forma servi quam suin- 
psit ut in ea revelaretur, « ipsum esse formam », id est imagi- 
nem « Dei invisibilis ? ». Quapropter hae differentiae per gradus 
discentes adducunt ad anam scientiam perfectam et infallibi- 
lein, et liaec. nomina denotant eum solum in singularitate sua 
esse supra omne nomen quod nominatur, ut ex nominibus et 
appellationibus, quae apud nos sunt, intellegamus eum esse 
consubstantialem Patri et ex eo natum, id est, Filium, Splen- 
dorem, Verbum, Formam Dei, Infinitum de Infinito, Aeternum 
de Aeterno, Lumen de Lumine, Omnipotentem de Omnipotente, 
genitum, non factum. 

Ita et in hac oeconoinia eius secundum corpus, sunt 20722220 
unionis mirabilis et adorandae. Dictum est enim: *Habitatio, 
et adhaesio, et templum, et vestimentum, et unio. quia non 
potes per unum exemplum unammque appellationem discentibus 
declarare et confirinare hanc unionem mirabilem, inconfusain 
et non admixtam et immixtam et impassibilem, id est, inef- 
fabilem — nam Deus Verbum, qui est infinitus sicut Pater, 
sumpsit ad revelationem suam hominem finitum, qui secundum 
ordinem suum perfectus est, ut esset cum ipso una persona 
filiationis — nisi ad/Aibueris omnes similitudines et notitias et 
appellationes et nomina, quae nobis veritatem confessionis no- 
strae declarant et confirmant, ut discamus et doceamur hanc 
unionem adorandam cum omni certitudine et fide infallibili. 
Etenim non omne habitans adhaeret et unitur et induitur, si- 
cut habitatores domus et navis et civitatis non adhaerent nec 
uniuntur secum invicem, nec adhaerent et uniuntir domul et 
navi et civitati. Neque omne, quod adhaeret, unitur et habitat, 
quemadmodum vestimentum non habitat in eo qui illud induit, 
nec unitur cum eo in una persona ita ut, secundum personam, 
vestimentum sit induens ipse, et induens sit vestimentum, in 
una virtute et voluntate et ceteris, et quemadmodum non di- 
cimus virum et mulierem, qui dicuntur fieri una caro per 
coitum, se invicem induere aut in se invicem habitare, nec 
dicimus eos, qui mutuo per caritatem et concordiam voluntatis 
uniuntur, in se invicem habitare aut se invicem induere. Neque 
omne, quod habitat et adhaeret, etiam unitur. Pisces enim non 
uniuntur aquis in una persona (xgóotxov) piscium et aquarum, 
nec volatilia aeri. Neque terra unitur habitatoribus suis, nec 
terra el habitatores ex se invicem cognoscuntur. Neque infans, 
qui habitat et est in utero matris, habitat in matre unitive. 
sicut anima in corpore. hursus, adhaesio non praedicatur de 
omni quod adhaeret et unitur; etenim non dicimus animam 
adhaerere corpori *et corpus animae, sed dicimus ea unita 
esse naturaliter. Item neque, eo quod inter se unita sunt, di- 
cimus corpus in anima habitare. 

Rursus, alio modo. Deus habitat in. creatione sua infinite, 
et etiam in sanctis suis familiaribus per caritatem et volun- 
tatem; sed propter hoc non dicimus Deum unitum esse aut 
adhaerere creationi suae per unionem personalem, aut crea- 

lionem esse vestimentum) eius. ltem. neque eos, qui cum illo 
per amorem et fidem uniuntur, dicimus esse cum) illo iu una 
dominatione et in una potestate. Quod si diceremus Deum 
Verbum unitum esse humanitati suae, sicut. anima est in cor- 
pore, — quamvis id esset in aliquo simile, hic tamen est limi- 
talio et passibilitas, et a/71a el corpws se mutuo complent 
ad unam operationem, — cogitaretur de unione naturali et 
necessaria, et de natura unica in specie sua quae non esset 
Deus nec homo. Rursus, si Dews Verbum in humanitate sua 
habitaret quemadmodum habitat in creatione sua, sicut dixit : 
« Caelum et terra me plena sunt », aut quemadmodum  habi- 
tat in sanctis suis per amorem et voluntatem, unio non esset 
per adhaesionem, neque diceretur vestimentum unitum, neque 
adhaesio per habitationem, neque persona unionis. Rursus, si 
haec persona diceretur habitare tantum) per concordiam vo- 
luntatis et. potestatem, sicut legatus assumit personam regis, 
non diceretur habitare et adhaerere et uniri, neque verba 
converterentur, 24 est: Quemadmodum humanitas Domini no- 
stri personam divinitatis eius sumpsit, sic et divinitas eius 
personam humanitatis eius in una adhaesione sumpsit. Etenim 
rex non sumit personam legati sicut legatus personam regis 
sumit, sed hi etiam inter se distant et non adhaerent; neque 
est unio *quae est per habitationem finitam. Hic ergo myste- 
rium est magnum et stupendum et res mirabilis. Etenim Deus 
Verbum formam servi ad personam suam sumpsit, id est, 
hominem completum, et habitavit in eo unitive et infinite: 
« Manifestatus est in carne ! »; et humanitas eius, per unio- 
nem cum illo, accepit nomen excellentius omnibus nominibus, 
id est, Filium et Dominum, in una potestate et in una domi- 
natione. Et ille factus est is secundum unionem, non secundum 
naturam: « Filius hominis qui est in caelo * »: et is factus est 
ille secundum unionem, non secundum naturam, id est, Filius 
et Dominus gloriae. Ét in hac una persona agnoscuntur duae 
naturae cum proprietatibus suis sine separatione; et unus est 
Dominus lesus Christus, Filius Dei unigenitus, heri et hodie et 
in aeternum ?. Ipsi et Patri eius et Spiritui sancto sit laus 'et 
honor et adoratio et exaltatio in saeculum saeculorum. Amen. 
Explicit Tractatus sextus. 

TRACTATUS SEPTIMUS 


COMPOSITUS AD MODUM DISPUTATIONIS BREVIS, ADVERSUS EOS 
QUI NEGANT PRIMITIAS GENERIS NOSTRI UNITIVE ASSUMPTAS 
FUISSE A DEO VERBO, ET ADVERSUS EOS QUI IMPIE DICUNT UNIO- 
NEM NATURALEM ET HYPOSTATICAM. ET DEUM PATIBILEM FA- 
CIUNT; UNA CUM EPITOME OMNIUM QUAESTIONUM SUPERIORUM. 


« Verbum caro factum est, et Ipsum est quod crucifixum est 
et passum est et mortuum, Ipsum quidem in natura sua et 
hypostasi sua, non alius, ne sint duo !». Cur tanquam lupi 
audaces dilacerastis et corrupistis, et dereliquistis totum *corpus 
sententiae? Ille enim qui scripsit: « Verbum caro faetum est ? »; 
verba sua adiunctis eorum explicavit quia dixit: « Et habi- 
tavit in nobis », id est, alius in alio. Ecce ergo duae naturae 
et duae hypostases, id est, Deus Verbum qui erat in principio 
et ab aeterno apud Deum Patrem, et caro quae facta est, id 
est, quam assumpsit ut in nobis habitaret: ita ut «2 fieri intel- 
legendum sit de carne quae non fif a principio, haec autem: 
« Habitavit in nobis », intellegenda sint de Deo Verbo quem 
dixit in principio fuisse. Ergo si Dews Verbwm erat in prin- 
cipio, non incepit per c2 fieri; quod si factus est, incepit aut 
mutatus est. Dic mihi: c5 fieri duorumne est an unius? et 
illud: « Habitavit in nobis ». duorumne est an unius? et in 
hisce: « Verbum quod factum est caro ». caro ipsa est Verbum 
an non est Verbum? Si caro ipsa est Verbwin, quomodo Ver- 
bwin. factum est caro? Si factum est caro, tunc non est Deus, 
sed caro secundum naturam. Et si caro ipsa est Verbum se- 
cundum naturam, tunc nomen carnis superfluum est, et etiam 
nomen *fieri ' est sine utilitate. Dic mihi: Ille qui factus est, 
mansit id quod factus est an non mansit? « Verbum, quod 
faetum est caro, mansit in eo quod factum est caro ». Tunc 
caro mansit; ergo non exsistit nomen Dei Verbi, nec natura 
eius aeterna quae est spiritus infinitus, quia iam factum est 
caro in natura sua et mansit. Quod si Verbum factum est cao 
et mansit Deus, ut Aaeretici imaginantur phantastice, respon- 

deant: Totum factum est? Totum mansit? Pars eius facta est? 
Pars eius mansit? Si autem totum factum est, quid est quod 
mansit? Quod si pars eius faeta est et pars eius mansit, tunc 
Deus est corpus divisibile in parles, non autem spiritus infi- 
nitus, et beata Maria semi-deum, qui factus est, peperit. Si 
Deus mansit in suis, ille, qui carnis est, unde est, et e quanam 
natura *sumptus? nisi forsan Deus Verbum carni iusserit: 
Esto caro pro me, quia ego non possun) caro fieri, nam in 
natura mea infinitus sum; tunc reputabor quasi factus sim 
caro propter amorem meum erga carnales, et quasi ego mio- 
riar dum non morior. 

hursus, alio modo. Si Deus Verbum, priusquam fieret caro, 
erat una hypostasis sicut Pater et sicut Spiritus sanctus, et, 
postquam factus est caro, Ipse est eadem una hypostasis carnis, 
tunc earo hypostasim Verbi à spiritalitate eius infinita abegit, 
et hypostasis Verbi facta est hypostasis carnis et finita. Quod 
si illam non abegit, tunc servatur hypostasis Verbi; et, si ser- 
vatur hypostasis Verbi, e quanam natura est caro? 5i caro in 
carneitate sua non habet hypostasim suam propriam, non est 
caro, sed nomen est carnis absque hypostasi et subsistentia; 
quod si possidet liypostasim suam propriam in sua carneitate, 
non est hypostasis Verbi in spiritalitate eius. Si caro possidet 
hypostasim suam propriam et haec non est spiritus, dic mihi: 
Sub quanam natura includitur, et quaenam est natura, quae 
in ea agnoscitur? sicut natura communis hypostaseon quae sub 
natura sunt? Notum est autem sapientibus quod earo non in- 
cluditur sub natura aeterna quae in trinitate hypostaseon 
adorandarum et aeternarum agnoscitur, quia hae hypostases 
adorandae aequales sunt in omnibus suis, in infinitate, in 
incorporalitate, in impassibilitate, in immutabilitate, in invisi- 
bilitate, supra tempora et intervalla. Sin aliter, unde est haec 
caro? Ni Verbum. faetum est caro sime mutatione, Trinitas 
mansit in suis. Quod si revera factum est caro, tunc demi- 
nutio facta est Trinitati quia una de hypostasibus eius muta- 
tionem passa est et facta est hypostasis *diversa in hypostasi 
sua carnali, et inclusa est sub natura diversa carnalium et 
creatorum. hursus, si caro ad Trinitatem elevata est, et mansit 
in sua carneitate, et facta est una natura cum Trinitate et una 
hypostasis cum Deo Verbo, tunc ecce additio in Trinitate. Quod 

si non est additio, hypostasim carnis ubi ponemus? In Trini- 
fate enim non est ei locus, quia Trinitas est natura perfecta 
in esse suo, et essentia est infinita et numquam additionem 
suscipit sicut. nec deminutionem, et essentiae eius aeternae non 
inest quod mutetur aut variationem ullo modo suscipiat. Ergo 
caro mansit sine natura, et privata est hypostasi. Quod si est 
ei hypostasis subsistens in esse suo, tunc omnino includitur in 
natura sua cum carnalibus sociis suis. 

hursus, alio modo. 5i itaque effectio carnis Verbo hyposta- 
tice convenit, quod attinet ad ea quae sequuntur: « Habitavit 
in nobis », in quo habitavit et quando? num in omnibus ho- 
minibus? Et quid sunt hi secundum naturam? Dic mihi: Ipsa 
caro fuit in carne, an Verbum in carne? 5i itaque caro in 
carne aut Verbum in carne, tunc in duobus an in muitis? Et 
quomodo caro in carne habitaret? Hoc fieri nequit. Num for- 
san Verbum in Verbo habitavit? Num forsan, ut imaginantur 
haeretici, Verbum est caro seeundum hypostasim, et caro est 
Verbum secundum hypostasim? Id fieri non. potest. 

Rursus, alio inodo. Si illud: « Habitavit in nobis », est liabi- 
Latio eius in Virgine, ut. Zaeretici desipere solent, Verbum, 
ante habitationem in carne, factum est caro et deinde habi- 
tavit. Ita enim dicit textus: « Verbum caro factum est et liabi- 
lavit in nobis ». Haec quidem verba non possunt mutare *sicut 
solent. Ubi igitur et quando factum est caro et deinde in Vir- 
gine habitavit? In caelo an in terra? Et per quaenam membra 
et sensus eius intravit ut habitaret et maneret? Intravitne per 
portas sensuum et membrorum Virginis ut iam formatus et 
homo perfectus in omnibus suis, an caro intravit et homo 
egressus est? Sed etiam hic in his duobus adest maledictio: 
« Maledictus quicumque confidet in homine et ponet filium 
carnis brachium suum ! », dicunt verba divina. Quod si Ver- 
bum in Virgine, postquam intravit, factum est caro, tunc prius 
habitavit et deinde factum est caro, ita ut res sic se haberet : 
Verbum habitavit et caro facta est. Sed ecce caro, tanquam 
ex natura sua, non prodest quidquam, nec regnum hereditate 
possidebit, quia investigatio nominis proprii carnis in singu- 
laritate et specie eius, tanquam ex natura eius, corruptionem 

indicat et nos docet conditionem eius temporaneam et non 
permanentem: « Caro et sanguis regnum Dei hereditate non 
possidebunt ! ». Et quia carneitas, tanquam ex natura sua, 
corruptionem denotat, "ers dicit et explicat verba sua: 
« Neque corruptio incorruptionem hereditate possidebit ? »; et: 
Omnis caro foenum est *». Verumtamen, quia appellamur 
propter mortalitatem carnales, ita et ex parte totus homo ap- 
pellatur nomine carnis: v. gr.: « Ad te omnis caro veniet * », 
— non autem caro sine anima, — et: Dedisti ei potestatem 
super ommem carnem ? », — non autem super carnalia tantum 
possedit potestatem; — hinc tanquam ex parte tota natura 
denominata est. Ergo si Verbum prius non factum est caro 
et deinde habitavit in Virgine, tunc illud: « Habitavit in no- 
bis », notum est esse: Deus habitavit in carne, quae est caro 
se homo de natura nostra, et illud: « In. nobis », est sicut 
illud: Emmanuel, et alius in alio, et Deus noster *nobiscum, 
id est, unitus cum natura nostra. Et Verb» habitat in templo 
suo per unionem, et una est persona Christi, et. hunc Virgo 
peperit. Et illud: « Faetum est caro », ecaagelista dicit de 
hypostasi carnis quae facta est caro, de illo qui assumptus est 
le Maria, quae est ex genere et progenie Abraham. Quapro- 
pler dixit: « Faetum est caro et habitavit », ut demonstraret 
Deum Verbum adeo se demisisse propter salutem nostram ut 
indueret carnem et reputaretur caro, id est, homo, quia corpus 
visibile est, anima autem invisibilis, et ex parte totum desi- 
gnavit. Illud: « Factum est », indieat non mutationem, sed 
assumptionem., sicut exposuit beatus Paulus: « Forma Dei for- 
inam servi sumpsit »; et: « Factus est in similitudinem homi- 
num * ». Idem est et illud beati Iohannis: « Habitavit in nobis », 
alius in alio. Ergo si non est assumptio, non est habitatio, nec 
unio, nec nomen unionis, quia «c2 fieri solum non indicat unio- 
nem duorum ad unum, cum non sint assumens el assumptus. 
Illud: « Factum est caro », significat: Assumpsit carnem, sicut 
illud: « Factus est maledictio * », quia maledictionem sustulit, 
et illud: « Factus est peccatum ? », quia reputatus est cruci- 
fixus propter peccatum, nam dictum est: « Maledictus quicumque 

pendet in ligno ! », et: « Sustulit peccatum et affixit cruci 
suae ? », et sicut dictum est in prophetia: « Dolores nostros et 
morbos nostros ipse portavit ? ». 

Dic mihi: Qui crucifixus est, in eo quod factus est caro cru- 
cifixus est, an in eo quod mansit? Si in eo quod mansit, caro 
non crucifixa est; si in eo quod factus est caro, tunc caro cru- 
cifixa est, non autem Deus qui est hypostasis infinita in spiri- 
talitate sua, et mansit, et non est mutatus. Quod si caro ipsa 
est Deus hypostatice, non est ille qui mansit; si autem mansit, 
quomodo crucifigeretur spiritus infinitus, o blasphematores! 
*Quod si in eo quod faetws est caro crucifixus est, ecce caro 
diversa est a spiritu infinito et invisibili. 

« Passus est et mortuus est'». Quis est ille qui passus est et 
mortuus est? « Deus Verbum qui incarnatus est ». — Dic mihi: 
Passus est in duobus, in divinitate sua et in carne sua, an in 
carne sua tantum? Si quidem in duobus, in duobus est mors 
et etiam passio, et duae mortes duaeque passiones sunt uni 
hypostasi; quod si caro passa est, ipsa est quae etiam mortua 
est. Ecce vero est quod patitur et non moritur; et est quod 
patitur et moritur. Corpus quidem patitur et etiam moritur; 
anima autem patitur coniuncte, quia pars est naturae hominis 
passibilis et in passionibus eius patitur. sed in morte eius non 
moritur, iuxta verbum Domini *. Dic mibi: Quae sunt passio 
et mors Dei? « Illa corporis ». Ergo Deus minor est anima 
quae patitur et non moritur. Quod si passionem animae passus 
est, in morte autem corporis mortuus est, etiam hic divisio 
invenitur, quia et in hoc minor est et debilior quam anima 
quae, dum patitur cum corpore quia est etiam naturaliter pa- 
ibilis, non moritur quia immortalis est naturaliter; et mors, 
quae non potuit virtutem animae superare, Deum deiecit et 
prostravit in morte corporis. Ecce hunc, qui est impassibilis 
et immortalis naturaliter, blasphematores passione affecerunt 
et crucifixerunt et incluserunt sub vinculis mortis, dum animam, 
quae est passibilis, mori non audent dicere. 

Rursus, alio modo. Omne quod patitur, ecce deprimitur, in 
quantum patitur, sub illo quo passione afficitur; et quia est 

passibile natura sua, a pluribus patitur, a fortioribus aut infe- 
rioribus: et interdum ab iis, quae illud verberant, patitur 
etiamque moritur. Si Deus Verbwm passus est in carne sua 
et sine carne sua *non patitur, in carne autem sua passus 
est et mortuus, omnino amisit impassibilitatem suam, et con- 
substantialitatem suam cum Patre et Spiritu sancto, et naturam 
aeternam, quae est in una essentia, quae est fortis sola et 
habitat in luce, quam nemo vidit, et ad quam nemo appropin- 
quare potest. Etenim eece nune infirmus fuit et depressus est 
et visus est debilior creaturis suis, quia istae illum passione 
alfecerunt et crucifixerunt et deiecerunt subter mortem. Et illi 
afllixerunt eum de quo dictum est: « Tenet eos virtute verbi 
sui ! », et: « Respicit terram ac tremefit ? »; et omnes gentes 
quasi quid parum reputaverunt eum, nam ecce crucifixerunt 
eum ne commoverentur, et interfecerunt eum ne teneret et 
conturbaret illos; et ille, qui est incorruptibilis et est sicuti 
est, nune mutatus est ab essentia sua: quae blasphemia sit 
super vos, o maxime impii. 

Rursus, alio modo. 5i in carne passus est, caro eius non 
passa est; quod si caro eius non passa est et ipse passus est, 
fortior est caro eius quam ipse qui passus est in ea. Quod si 
ambo passi sunt, etiam hic duo sunt qui simul patiuntur in 
suis, quia homo ille patitur in corpore suo et moritur, et anima 
patitur et non moritur, et Deus, qui unitus est hypostatice 
cum anima et cum corpore, patitur et moritur cum corpore, 
et patitur cum anima sua; et ipse moritur, et anima cum eo 
non moritur. Ecce hic est una hypostasis et Deus incarnatus, 
ut hi impii dicunt, qui tres proprietates diversas possidet: in- 
finitum qui moritur, animam quae non moritur, et corpus quod 
moritur. Dic mihi: Deus Verbum qui, sieut vos impie dicitis, 
Deus est ef una natura et una hypostasis cum carne sua 2» qua 
incarnatus est, cum Zg7» esset una natura ef una hypostasis, 
incarnatus est. Ergo carneitas eius non est cum eo una na- 
tura et una hypostasis. Quod si *est cum eo una natura 
et una hypostasis, tunc etiam ipse ante incarnationem erat 
una natura. et una hypostasis, et post incarnationem ipse 
est eadem una natura et una hypostasis, et haec una natura 

et una hypostasis est Deus et corpus et anima, quia aequalis 
est secundum naturam et hypostasim cum Patre et Spiritu 
sancto in una natura, et in hypostasi sua est sicut unus ex eis. 
Sed quomodo haec una hypostasis tres partes habet et est 
eiusdem substantiae sicut Pater et sicut Spiritus sanctus, qui 
in hypostasibus suis has tres partes non possident, quarum 
quaedam moriuntur et quaedam non moriuntur? Vae profecto 
iliis Theopaschitis, et iis qui negant assumptionem capitis ge- 
neris nostri et iis qui confundunt naturas et negant proprie- 
tates hypostaseon earum! 

Rursus, alio modo. « Deus Verbum, qui incarnatus est, totus 
mortuus est ». Ergo mortua est anima eius, et ipse non factus 
est similis nobis in omnibus, quia ecce animae nostrae non 
moriuntur, iuxta verbum Domini. Quod si anima non moritur 
et divinitas mortua est, est anima eius fortior divinitate eius 
quia in istam praevaluerunt crucifixores, dum anima, sicut 
passer, mortem effugit et in tutum recepta est, quemadmodum 
ipse dixit ad Patrem suum: « Animam meam in manus tuas 
depono ! ». Et divinitatem eius superaverunt, et eum ligave- 
runt et crucifixerunt et vita spoliarunt, et factus est nihil. 
Ergo etiam hypostasis Dei Verbi incarnati divisa est in seipsa 
secundum esse suum, et facta est in medio deserta, et Theo- 
paschitae illam impie diviserunt: quod est de quo orthodoxos 
accusant eo quod hi veritatem praedicant, sicut docent Scri- 
pturae, et explicant duas esse naturas et duas hypostases, 
formam Dei e/ formam servi, templum et habitatorem eius, et 
ipsum habitatorem suscitasse templum suum quod morte solu- 
tum erat, quia divinitas eius non mortua est nec moritur; 
quod si moritur, ad nihilum redigitur. 

*Rursus, alio modo. Si unio est hypostatica, quemadmodum 
nos sumus hypostasis humana, sie est unio Dei Verbi et humani- 
tatis eius. Ecce vero in hac nostra unione, etsi anima a corpore 
tempore mortis discedit, anima tamen remanet absque opera- 
tione in immortalitate naturae suae. Dic mihi: Hanc ergo unam 
hypostasim Dei Verbi incarnati mors, quae illam aggressa est, 
prostravit? et ecce solutio unionis hypostaticae. Cum corpus 
esset in sepulcro et anima in paradisum translata esset, quo 

discessit divinitas eius et quo in loco mansit his tribus diebus, 
si non erat in corpore nec in anima? Ergo divinitas finita est 
et in uno loco mansit absque operatione, quemadmodum mortui, 
dum mortui sunt, non operabuntur donec anima et corpus ad 
invicem revertentur die resurrectionis, quia utrique etiam locus 
specialis est ubi manebit usque ad resurrectionem. Et quisnam 
sit locus Dei? Si non est in loco, sed ubique, lunc erat per 
naturam suam infinitam etiam in corpore suo quod erat in 
sepulero, et in animià sua quae in paradiso erat, quia et di- 
ctum est nomine humanitatis eius: « Non dereliquisti animam 
meam in inferno, nec dedisti sanctum tuum videre corruptio- 
nem ! », Si unio non soluta est, sicut nec soluta est, et hi 
impie dicunt Deum hypostatice mortuum esse in carne, et fuisse 
in carne sua mortua cum posita esset in sepulcro et mortuum 
esse in ea, et fuisse in anima dum haec erat in paradiso et 
natura eius in imunortalitate servata est, quomodo Deus hypo- 
statice mortuus est cum anima cui unitus erat dum anima non 
mortua est? *et etiam mortuus est cum corpore, quod erat in 
sepulero et ipsi unitum? Ergo, iuxta impietatem eorum, pars 
huius hypostasis est mortalis, id est, corpus et Deus, pars autem 
immortalis, id est, anima. Quod si est hypostatice immortalis 
cum anima et hypostatice mortalis cum corpore, ergo ipsemet 
est in se divisibilis; ergo Deus Verbum triplici modo differt 
a Patre et Spiritu sancto; per partem partis unius hypostasis, 
et per mortem partis Dei Verbi redempti sumus, non per 
mnortem totius; quae blasphemia sit super caput Theopaschita- 
rum haereticorum qi 27»pie profitentur unionem naturalem et 
hypostaticam, et non confitentur proprietates utriusque z2atuvae 
servari uni personae oeconomiae huius adorandae. Si ergo ser- 
vantur proprietates duarum naturarum Christi in hypostasibus 
earum, sicut et servantur, id est quod Deus Verbum sereatur in 
infinitate sua aeterna, et in impassibilitate sua, et in immutabi- 
litate sua, et ipse est fortis solus cum Patre et cun 5pirito sancto, 
una natura invisibilis et incorruptibilis, et maiestas eius est 
infinita, secundum verbum Scripturae, et ipse est sicuti est, et 
servatur in humanitate sua cum proprietate hypostasis suae 
homo eius, sew corpus eius cum anima eius in una hypostasi 

subsistenti, 27 est, homo qui in natura sua finita non est 
coaeternus Deo, etsi unitus Deo Verbo in una filiatione, et est 
in ordine divinitatis in una adoratione et potestate. Quod si 
haec ita non sint, et hae proprietates non serventur in hac 
unione huius unius personae unius Domini lesu Christi, tunc 
non exsistit natura divinitatis, nec natura humanitatis. nec 
assumens, nec assumptio, nec unio; sed omnia sunt prorsus 
phantasma, et ad nihilum redacta est unio et ea quae ad ipsam 


pertinent, et in nihil est spes haereticorum, *quia ecce Scri- p. 263. 


pturas mendaces dixerunt et non tenent illud: « Exspectamus 
eum venturum de caelo sicut visus est ascendere ! », et inane 
est monitum beati Pauli qui. tempore consummationis cursus 
sui, tanquam depositum egregium et memoriale quod non debet 
oblivisci, dilecto suo Timotheo id mandat, scilicet ut vitam 
suam servet per confessionem orthodoxam humanitatis Cristi, 
eumque monet ut illam fideles doceat ne errent et pereant a 
vita vera: « Memor esto lesum Christum surrexisse a mortuis, 
qui est ex semine David, secundum evangelium meum; in quo 
mala perfero usque ad vincula quasi malefactor ? ». Ecce non 
dixit: Memor esto illius qui est ex semine David, ne forsan 
suspicio oriretur eum aut mutatum esse in naturam divinitatis 
aut absorptum fuisse ab ea et non exsistere, ut impie dicunt 
blasphematores, sed: « Qui est ex semine David », et servatur 
in natura et hypostasi sua humana in unitate unius personae 
Iesu Christi, Filii Dei. Et in epistula ad Hebraeos, postquam 
narravit in tota sua epistula ea quae sunt divinitatis eius et 
ea quae sunt humanitatis eius in hac una persona Filii Dei, 
cum incepisset ab initio epistulae per id quod est Filii. absolvit 
per eamdem personam unitam, dicens: « Iesus Christus heri et 
hodie, ipse est et in aeternum ? ». Scilicet, Christus servatur 
in natura sua et in hypostasi humana quae in tempore nata 
est ex beata Maria, et venit ad existentiam, et formata est 
per Spiritum sanctum: quod est illud: « Heri et hodie »: et 
servatur in proprietate sua et etiam in hyvpostasi sua divina 
quae ab aeterno est, ante saecula, sine mutatione, in aeternum: 
illud autem: « Ipse est », significat eum esse eamdem hanc 
unam personam, et hanc unionem non solutum iri nec confu- 
sum iri in aeternum. 

« Peperit Virgo Deum incarnatum ». Illud: Peperit, qualiter 
est? *qua ratione et quomodo? Quasi ex natura eius? Quasi 
propter unionem? Secundum gratiam? Secundum legein? Qua- 
liter? Si tanquam ex natura sua peperit hypostasim de hypo- 
stas; modo generationis, tunc peperit consubstantialem sibi 
et iste inde habuit initium. Unum ex duobus: Aut Virgo dea 
est secundum naturam suam et spiritus infinitus, et etiam ipsa 
est dea incarnata, et peperit Deum incarnatum) ex natura sua; 
aut mulier est secundum genus suum, possidens animam et 
corpus, 2/] esf, hypostasim humanam, et peperit hominem in 
natura humanitatis eius, ut veritas rerum testatur, et ille quem 
peperit, possidet nomen Domini et Filii Altissimi secundum ho- 
norem propter unionem, dum natura eius humana, quae ex 
illa est, nata est unitive. Ergo si ille, qui incarnatus est ex 
ea, nomen est absque hypostasi, tunc non est incarnatus. Si 
natura divina ex ea nata est, carnem, quae in Virgine incarnata 
est, e quanam natura reputabimus? Ex natura divinitatis? 
Ergo divinitas est caro; quod si non est caro, tunc caro non 
est ex natura divinitatis, neque consubstantialis est naturae 
nostrae, quia non est ex natura nostra. Ergo caro non est caro, 
sed nomen carnis phantasticae. Quod si caro secundum natu- 
ram est illa in qua Deus Verbum incarnatus est et natus est, 
tune caro consubstantialis est genitrici suae, et non est con- 
substantialis Deo; et Deus Verbum consubstantialis est Patri. 
Et propter unionem beata Maria dicitur mater Dei et mater 
hominis: mater hominis quidem, tanquam ex natura sua; ma- 
ter Dei autem, propter unionem quae facta est Deo cum hu- 
manitate eius quae est templum eius ab initio formationis istius 
in utero, quodque unitive natum est. Et quia nomen Christi 
*designat duas naturas in substantialitate earum, divinitatem 
et humanitatem eius, Seripturae dicunt beatam Mariam pepe- 
risse Christum, non Deum simpliciter et non unitive, nec merum 
hominem Deo Verbo non indutum, quemadmodum dicimus mu- 
lierem peperisse hominem, et non dicimus mulierem peperisse 
animam, aut peperisse animam: incarnatam aut peperisse corpus. 

Dic mihi: Virgo est Dei genitrix in quantum Deus est Deus 
secundum hypostasim, an in quantum incarnatus est? 5i geni- 
trix est in quantum Devws est Deus secundum hypostasim sicut 
Pater, tunc est dea etiam in natura sua, quia ex natura sua 

peperit Deum consubstantialem Patri secundum hypostasim, et 
forsan etiam omnes mulieres sunt matres deorum secundum 
naturam. Si Maria non est consubstantialis Patri, sed creatura 
eius et mulier possidens corpus et animam, quomodo pareret 
ex natura sua eamdem hypostasim Dei Verbi qui ab aeterno ex 
Patre natus est ante omnia saecula? Quod si Dews est una 
hypostasis cum carne sua, et haec tota hypostasis tota nata est 
ex Maria, tunc ex natura sua illum peperit secundum duo, 2c 
est, secundum divinitatem eius et carnem eius. Si non secun- 
dum duo, sed secundum carnem eius, tunc carnem peperit ex 
natura sua, etsi unitam Deo quem secundum illam peperit, et 
per hoc nos sumus fratres Christi secundum carnem: « Ex 
carne eius sumus et ex ossibus eius ! ». Quapropter decebat 
eum in omnibus similem esse fratribus suis. Etenim per na- 
turam corpoream nos sumus fratres eius; ipse vero est nobis 
Dominus et adorandus omnibus propter unionem suam su- 
blimem cum Deo Verbo, quia est cum eo unus Filius Altis- 
simi in ordine divinitatis. Quod si ipse est eadem una hypo- 
stasis nata ex Patre, et ipse est eadem una hypostasis nata 
ex Maria, unum ex duobus eveniet: aut natus est ex Ma- 
ria sine carne, *aut ex Patre secundum carnem. 5i caro non 
est ex Patre et caro est ex Maria, divisus est in seipso a Patre 
et a Maria: a Patre quia carnem habet, et a Maria quia Deus 
est: et est singularis in hypostasi sua sola, et non habet na- 
turam ex qua sit secundum totam suam hypostasiun quae sub 
ea concludatur et in qua zafuwra agnoscatur. Quod si Pater 
et Maria sunt duae naturae, et duae naturae divinitatis et 
humanitatis eius in eo agnoscuntur, tunc ipse est duae natu- 
rae et duae hypostases in una persona, Christus, Filius Dei: 
et res aliter se non habet. 

Rursus, alio modo. Deus Verbum natus est. ex Maria dum 
erat hypostasis completa ab aeterno, sicut Pater, an dum non 
erat AÀypostasis completa eo quod caro eiws non exsistebat? 
Si dum erat hypostasis completa, sicut Pater, natus est ex 
Patre, tunc in hypostasi sua ex Maria non natus est, sed 
nalus est ex ea in quantum incarnatus est, et caro eius non 
est hypostasis eius, sed hypostasis humanitatis: et ecce duae 
hypostases. 

hursus, alio modo. 5i ante unionem erat-una hypostasis non 
incarnata, et post unionem ipse est una hypostasis incarnata, 
et haec hypostasis consubstantialis est Patri et Spiritui sancto, 
ecce additio in Trinitate. Si non est additio nec esse potest, 
lunc caro est alia hypostasis, et est finita in suis, et natura 
eius servatur; quod si non servatur in natura sua, aut dissi- 
pata est sicut. vapor sole, ut dicunt alii haeretici, aut com- 
mixta est cum natura infinita, et facta est infinita. Sed ecce 
Trinitas additionem non suscipit sicut nec deminutionem, sed 
est sicuti est. 

hursus, alio modo. Caro Verbi consubstantialis est Verbo 
*aut consubstantialis est Virgini. Si consubstantialis est Verbo, 


tunc etiam Pater et Spiritus sanctus incarnati sunt, et falsum. 


inventum est illud verbum: « Factum est caro et habitavit in 
nobis », id est, sumpsit carnem et habitavit in ea tanquam in 
templo suo, ut demonstratum est a beato Paulo: « Forma Dei 
formam servi sumpsit, et factus est in similitudinem homi- 
num ! », et: « Manifestatus est in carne ? ». Ergo si Pater et 
Spiritus sanctus non sunt consubstantiales carni eius, ef hy- 
postasis Filii et caro sunt ipsamet hypostasis Verbi et non 
aliud, tune hnypostasis Dei Verbi diversa est a Patre et a 
Spiritu sancto quoad naturam. Ergo Trinitas non est Tri- 
nitas in omnibus aequalis, sed dualitas in omnibus aequalis; et 
ecce blasphemia pessima. 

Rursus, alio modo. Caro Verbi consubstantialis est Mariae? 
« Utique ». Caro Verbi est cum eo una natura et una hypo- 
stasis? « Utique ». Ergo Maria et Deus Verbum sunt una na- 
tura, etsi hypostasi differunt sicut Pater a Spiritu. 

Rursus, alio modo. 5i divinitas Verbi est cum carne una 
hypostasis, et haec hypostasis consubstantialis est Mariae, tunc 
Pater et Filius et Spiritus sanctus et Maria sunt una natura, et 
etiam omnes homines sunt cum Deo una natura, quia Maria est 
filia hominis. Ergo etiam omnes creaturae sunt cum Deo una 
natura, quia homo est vinculum et cingulum totius creationis. 
Ergo non est discrimen inter Deum creatorem et aeternum et 
creationem eius temporaneam. Quae blasphemia sit super caput 
eorum qui impie dicunt unionem naturalem et hypostaticam in 

Christo, *et in confessione sua non servant proprietates nafu- p. 268. 


rarum quae in hypostasibus suis agnoscuntur. Etenim, non est 
natura quae in hypostasibus non agnoscatur differre ab alia 
natura per proprietatem suam, et non est hypostasis quae sub 
natura non includatur et in qua proprietas eius non agnoscatur, 
quia Paulus non est Gabriel angelus secundum naturam. 

Rursus, alio modo. « Caro Verbi ipsa est hypostasis et natura 
eius ». Haec caro, quae est natura Verbi, recenter facta est, an 
caro est ab aeterno? Si ergo recenter facta est et haec caro est 
natura Dei Verbi, tunc omnes, qui negant assumptionem capi- 
tis generis nostri, deum novum adorant. 

Rursus, alio modo. 5i Deus Verbum factus est caro hyposta- 
tice, et haec caro est natura Dei, non autem caro sumpta de 
semine Abraham, ut docet veritas, et haec caro, hypostasis dei 
novi qui non exsistit ab aeterno cum Patre, formata est a Spiritu 
sancto, sicuf dictum est: « Is qui nasciturus est ex te, ex Spi- 
ritu sancto est ! ». tunc. Spiritus sanctus deos format et facit, 
et Deus Verbum duo patres habet: unum, Patrem qui est sine 
carne ab aeterno, et alterum, Spiritum sanctum, a quo in 
tempore formatus est secundum carnem, et Maria est mater 
eius supervacanee et secundum nomen inane. 

Rursus, alio modo. Quia Deus Verbum hypostatice natus est 
ex Patre sine matre, eodem modo matus est hypostatice ex 
Maria sine Patre? Ergo hoc: Ex Maria sine Patre, idem est 
acilud: Ex Patre sine matre, et Maria peperit spiritum, non 
autem carnem consubstantialem sibi: et peperit infinitum, non 
autem finitum sicut seipsam: aut forsan Pater carnem genuit, 
*non Deum Verbum sibi consubstantialem. Si ille, qui natus 
est, idem est in hypostasi et natura sua ex Patre et ex Maria, 
tunc Pater et Maria sunt una natura, sicut Adam et Heva qui 
genuerunt Seth consubstantialem sibi, secundum naturam suam 
et hypostases suas, et similem sibi in omnibus quoad naturam. 
Si Dews Verbum natus est complete et ab aeterno in hypo- 
stasi sua ex Patre sine matre, unde est ex matre sine Patre, 
cum Pater non sit praesens? Et quis est quem Vzrgo peperit? 
Si peperit eum secundum naturam suam sine Patre, ille, quem 
peperit, non est consubstantialis Patri, sed consubstantialis ipsi. 

Quod si non peperit consubstantialem sibi, sed eumdem con- 
substantialem Patri, tunc Maria supervacanee appellata est mater 
eius, cum ille non sit ex natura eius, aut forsan ille per eam 
transivit tanquam per canalem et finite. Aqua autem, quae per 
canalem fluit, non vocatur proles canalis. 

hursus, alio modo. 5i caro Verbi est creata et formata, et 
caro est hypostasis Verbi, tunc Verbum secundum hypostasim 
suani est creatum et factum; et ecce impietas ariana. Quod si 
caro Verbi non est ereata nee facta, tunc exsistit hypostatice 
ab aeterno eum Deo Verbo. 

hursus, alio modo. Quidquid exsistit secundum naturam et 
hypostasim, aut increatum est aut creatum, autaeternum aut 
temporaneum. Itaque si caro Verbi increata est, tunc est crea- 
trix in natura sua, sicut. Pater et sicut Spiritus sanctus. Quod 
si aeterna est, non est temporanea, nec ex Maria temporanea, 
et evangelistae inaniter numerant generationes, et computant 
genealogias a summo ad imum et ab imo ad summum, et di- 
stinguunt qui sint patres eius secundum carnem tanquam ex 
natura, et qui sint patres eius tanquam ex institutione seminis 
legalis, et supervacanee vocaverunt eum « filium David, filii 
*Abraham », et ex semine eius natum; nec est miraculum nec 
signum propheticum quod Virgo, mater eius, peperit eum absque 
coneubitu. Non est enim miraculum illum, qui est in natura 
divina, absque concubitu nasci, quia spiritus est et expers 
seminis el materiae et cursus genealogiae. Ecce vero Deus 
Verbum, qui ab aeterno natus est ex Patre sine matre, ab 
ills immunis est. 

hursus, alio modo. Omnis hypostasis subsistens sub natura, 
ad quam pertinet hypostasis, includitur, nec potest naturam 
suam derelinquere et fieri consubstantialis alii. Et omnis na- 
(ura in hypostasi, quae est sub ipsa, agnoscitur, sive in uno 
sive in pluribus. Etenim si discipulus scire velit in quibus hy- 
postasibus Deus agmoscatur, statim discet ab eo qui Scripturam 
callet: In Patre, et Filio, et Spiritu sancto. Item si velit co- 
gnoscere aut distinguere quaenam sit natura angelorum aut 
hominum, et in quibus unaquaeque agnoscatur, tunc dicet ei 
paedagogus: Natura angelorum agnoscitur in Gabriel aut in 
Michael, et natura hominum agnoscitur in Petro aut in Paulo; 
et etiam ei in proximo ostendet quosdam homines qui per hy- 

postases suas sunt sub natura hominum in quibus agnoscitur 
universalitas naturae. Die mihi: Nunc hypostasis carnis Verbi, 
quae, cum non esset, facta est, sub quanam natura ponitur et 
quaenam natura 7» e« agnoscitur? Si za£ura divinitatis, ecce 
natura divina non est caro, spiritus est enim, et aliquando 
non exsistebat caro illa. Si sub natura hominum ponztur, ecce 
inventa est veritas. Ergo homo Domini nostri, etsi unitus est 
et est in ordine divinitatis et adorandus in una adhaesione 
cum Deo Verbo, qui eum ad personam suam assumpsit et fecit 
secum unum Filium, attamen in natura sua humana unitive 
*natus est ex beata Maria, et est hypostasis de hypostasi eius 
sicut David et Abraham ex quibus est, et est homo completus 
in omnibus suis, hoc excepto quod natus est absque concubitu, 
et est unitus et in ordine divinitatis. Die mihi: Si evenit Do- 
minum nostrum esse cum duodecim dscipwlis suis et fuisse 
iuxta eos hypostases et naturas alias, eo quod homo Domini 
nostri nune visibilis erat per revelationem suam, — nam Jo- 
minus invisibilis est in divinitate sua, — cum quibus hypo- 
stasibus annumeratus est? Manifesto eum hypostasibus disci- 
pulorum suorum etsi erat eis sublimior propter ordinem divi- 
nitatis, quia Scriptura eum reputat etiam hominem secundum 
in hypostasi eius humana. Ergo Christus in duabus naturis 
et in duabus hypostasibus agnoscitur, quia in hypostasi sua 
divina infinitus est et invisibilis, sicut Pater et sicut Spiritus 
sanctus, et in hypostasi sua humana finitus est et visibilis : 
forma Dei, una de hypostasibus Trinitatis, et forma servi, una 
de hypostasibus humanitatis, homo Iesus unitive, in una per- 
sona Christi, Filii Dei, in aeternum. Ergo beata Maria bene 
et valde congruenter appellata est mater Christi, quae appel- 
latio denotat unam personam unionis quae secundum naturam 
suam humanam est ex natura eius: secundum autem divini- 
tatem suam non est ex natura eius; verumtamen in initio for- 
mationis hominis Domini nostri ex ea, Deus Verbum in eo 
habitavit sieut in templo et unitive et fecit eum secum unum 
Filium in aeternum. 

Iteremus argumentum nostrum ad ?»beriorem explicationem. 
Dieimus quidem Marie esse matrem Dei et matrem hominis: 
matrem hominis, tanquam ex natura sua; matrem Dei autem, 
quia Dews unitus est homini suo ab initio formationis eius, 

et Aomo est ei templum in aeternum, et Deus et homo sunt 
propter unionem unus Filius, unus Christus. Dicimus eam pe- 
perisse Christum, qui est persona *unionis, sed non dicimus 
Deum Verbum initium existentiae ex illa accepisse, quia ecce 
dictum est: « In principio erat apud Patrem, et Deus est ! ». 
Ned non debemus dicere beatam Mariam peperisse hominem 
simplicem, ne simus Pauliniani ? qui negant divinitatem eius 
unitam cum humanitate eius ad unam personam oeconomiae. 
liem. dZcere non debemus eam peperisse Deum nude, i4 est, 
non indutum corpore suo ab utero, quod est ei templum cum 
ipso adorandum in una adhaesione, in una unione filiationis 
in aeternum, ne simus Manichaei qui negant humanitatem eius 
et dicunt eum phantastice apparuisse. Neque confitemur. sicut 
ii qui impie dicunt creationem et mutationem £ Verbo, sed 
sicut dicunt Scripturae: « Generatio autem lesu Christi sic 
erat ? », et: « Liber generationis lesu Christi * », quod est 
clara indieatio unitatis personae duarum naturarum quae ser- 
vant proprietates suas in suis hypostasibus. « Ex quibus visus 
est Christus ? »: ecce persona unionis; « secundum carnem » : 
eece hypostasis humanitatis eius; « qui est Deus super omnia » : 
ecce hypostasis divinitatis. « Iesus Christus heri et hodie, ipse 
est et in aeternum 5 », [llud: « Heri et hodie ». ad humani- 
latem Christi pertinet; illud vero: « in aeternum », ad divi- 
nitatem Christi; illud autem: « Ipse est ». significat: Ipse est 
haec una persona Christi, Filii Dei, in aeternum. Haec ergo 
est vera confessio Petrina, quae numquam concutietur in ae- 
lernum. 

« Non separo assumptum ab assumente, ne sint duo filii; 
sed dico: Verbwm factum est caro ». Certe non dicimus duos 
filios nec duos Christos, sed unum Christum qui est persona 
duarum naturarum in hypostasibus earum. Quod si haec ita non 
sint, ergo male locutus est beatus Paulus qui, postquam dixit : 
« Hoe sentite in vobis quod et Iesus Christus * », praeposita 
persona unionis, venit ad *distinctionem hypostaseon: « Forma 
Dei ». quae est hypostasis Verbi, « sumpsit formam servi », 

quae est hypostasis hominis lesu uniti. Ergo: « Factum esse » 
carnem audivisti, quia proprietas carnis est non esse ab aeterno 
nec in principio; et illud: « Habitavit », ad caleem eius po- 
situm, non intellexisti esse alium in alio, ut supra demonstra- 
tum est, nec quare appellationes coniunctae sunt simul, et 
primum hoc: « Factum est », ante illud: « Habitavit ». Septem 
quidem 7oces posuit evangelista et coniunxit: In principio, 
existentia, Deus, Verbum, caro, fieri, habitatio. Da igitur uni- 
cuique suum; forte aeternam existentiam carni, aut cà fleri 
Verbo? numquid « In principio » carni, aut habitationem c6 
fieri, aut « In nobis » 1» « In Deo? ». At non ita evangelista 
res confudit et miscuit, ut non distinguantur et agnoscantur; 
sed quid? « In principio erat Verbum ! », et venit secundum 
totum ordinem usque ad illud: « factum est?» eius qui, cum 
non esset, existentiam accepit. Quis est hic? Caro, quae non 
erat in principio, facta est. Et ad quem finem facta est? Ut 
Deus Verbum, qui eam ad personam suam sumpsit, in ea 
habitaret; et id est quod beatus Paulus exposuit. Igitur, si 
assumptus ipse est assumens, ad quid duo nomina et duae 
formae, forma in forma ? Quomodo ille, qui factus est in simi- 
litudinem hominis, esset homo secundum naturam? Si illud : 
assumens et assumptus. aliquid unum secundum hypostasim 
denotat, conversim etiam legemus: Forma servi non rapinam 
arbitrata est esse se aequalem Deo; sed semetipsam exina- 
nivit, et formam Dei sumpsit, et facta est in similitudinem 
filiorum Dei. Et illud: « Humiliatus est usque ad mortem », 
quod pertinet ad formam servi assumptam, conversim dicemus: 
Forma Dei, Deus Verbum, factus est oboediens usque ad mor- 
tem; propter quod hoino valde *exaltavit illum, et dedit ei 
nomen quod est excellentius omnibus nominibus. Itaque in om- 
nibus subvertetur ordo: homo erit Deus secundum naturam et 
assumens, et Deus erit assumptus, homo secundum naturam. 
His omnibus turpibus plena sunt verba eorum qui proprietates 
post unionem non concedunt. 

« Quemadmodum corpus et anima sunt una hypostasis, homo. 
sic Deus Verbum et homo sunt una natura et una hypostasis 
constituta ex Deo et corpore et anima ». Sub quanam natura 

illam Aypostasi;? ^ ponemus? $i Deus es£ qui incarnatus est, 
eece Deus Verbum non conslituit naturam et hypostasim di- 
stinctam. quae diversa sit a Patre, etsi incarnata. Item co- 
posituin, animam et corpus, non vocamus animam incorporatam, 
sed hominem, quod nomen denotat hypostasim unionis natu- 
ralis. Et etiam illud: Deus incarnatus, non denotat nomen hy- 
postasis carnis in qua incarnatus est. Etenim in illo: Incar- 
natus est, sciunt sapientes aliud esse carnem secundum naturam 
et hypostasim, et aliud esse Deum Verbuni secundum naturam 
et hypostasim, eumque incarnatum esse in carne. Fieri enim 
non potest ut arma militis, et vestimentum vestientis, una na- 
tura et una hypostasis sint cum eo; neque, eo quod miles 
armis suis instructus est et induens vestimentum suum induit, 
dicimus militeni cum armis suis, aut induentem cum vestimento 
suo, esse unam liypostasim, quia miles includitur in natura cum 
militibus sociis suis et etiam secundum hypostasim est sicut 
unus ex eis, et arma cum aliis armis et vestimentum cum aliis 
vestimentis numerantur, et aliud est miles in hypostasi sua, et 
aliud arma quibus instructus est. Ita aliud est Deus Verbum 
in natura et hypostasi sua, et aliud corpus et anima, quae sunt 
hypostasis liumana, quam unitive ad personam suam sumipsit, 
quaeque est eius vestimentum et templum et habitaculum. Na- 
tura vero et hypostasis Dei Verbi *consentiunt in omnibus 
suis cuni. Patre et Spiritu sancto, praeter paternitatem et pro- 
cessionem ; una enim est essentia infinita. Nec fieri potest ut 
quaedam partes hypostasis sint finitae et quaedam infinitae, 
quaedam sint ab aeterno et quaedam sub tempore. Homo autem 
est corpus et anima, quae sunt partes unius hypostasis hu- 
manae quae constituta est operatione Dei creatoris; haec unio 
est hypostatica et finita et passibilis; et una pars absque socia 
sua non operatur, nec patitur, nec agit, quia corpus vita animae 
vivit, et anima per illud discit et patitur, et corpus et anima 
sunt instrumenta, unum alterius, in una hypostasi, et si sepa- 
rantur ab invicem cessat operatio utriusque. Corpus enim non 
vivit sine anima. nec anima absque corpore suo patitur aut 
operatur ullam ex naturalibus rebus suis, etsi eius vita et ratio 
apud eam servantur tanquam in somnio absque operatione 
donec ad consortem suum redierit, quemadmodum non ope- 
rantur partes corporis alicuius animalis, quod ex quattuor ele- 

mentis est, cum corruptum est temperamentum aut soluta est 
compositio corporis, etsi servantur elementa ex quorum mixtio- 
nibus fit animal quodcumque. Et quemadmodum omne animal 
irrationale ex quattuor elementis est, et sine his quattuor ani- 
malitas in ipso non constituitur, sive sit leo, sive taurus, sive 
aliud quodeumque, ita absque corpore et anima non consti- 
tuitur hypostasis humana, quia anima et corpus partes sunt 
hypostasis hominis, qui est vinculum totius creationis et imago 
invisibilitatis creatoris sui, per quem facta sunt et creata sunt 
omnia visibilia et omnia invisibilia, *et aliquid creatum et 
factum non potest esse una hypostasis cum creatore suo. Neque 
cum hae partes hominis Domini nostri ab operatione sua tem- 
pore mortis cessarunt, id est, anima et corpus eius quae ab 
invicem separata sunt, dicimus unionem divinitatis a corpore el 
anima separatam esse, nam ecce dietum est: « Non derelicta 
est anima eius in inferno, neque corpus eius vidit corruptio- 
nem ! ». Neque Deus Verbum his tribus diebus cessavit a fa- 
ciendo et regendo et administrando omnia cum Patre et Spi- 
ritu sancto. Etenim divinitas vitam corpori non dabat, quia 
corpus per animam vivebat sicut «pw omnes homines: « Ani- 
male et demum spiritale ?* »; et ubi Cristus animam suam 
tempore crucifixionis tradidit, divinitas a corpore non discessit. 
Etsi divinitas in corpore erat, ei vitam non dabat quia non 
erat in eo hypostatice loco animae, sed ad personam unitam 
oeconomiae. Ubi autem anima in corpus rediit tempore re- 
surrectionis, tunc corpus vivens faetum est et templum sur- 
rexit in hypostasi sua humana et dum unitum erat Deo Verbo 
qui in eo erat. Ergo Deus non constituit cum templo suo unio- 
nem naturalem et hypostaticam et passibilem, sed unionem 
voluntariam et personalem: forma Dei, Deus Verbum, una de 
hypostasibus Trinitatis, et forma servi assumpta, una de hy- 
postasibus hominum, homo Iesus, in una persona unita. Et 
duae naturae servantur in proprietatibus suis et in hyposta- 
sibus suis distinctis et unitis, et unus est Dominus Iesus Chri- 
stus, Filius Dei. 

« Misit Deus Filium suum et factus est de muliere ? ». Bene. 
Filius completus erat in hypostasi sua, sicut Pater et sicut Spi- 

ritus sanctus, quando missus est? « Utique ». Et qui factus est 
de muliere ^ Hypostasis Dei ? Sed ecce erat hypostasis cum mit- 
teretur. Ergo « effectio » quid fecit? Mutationem ? «Minime ». 
*sed quid? « Hominem ». Si Deus Verbum non mutatus est, 
quomodo factus est homo? Secundum hypostasim ?  « Factus 
est homo et mansit. Deis ». Utrum eligemus? Si illud: Man- 
sit, ecce factus est: si illud: Factus est, ecce mansit; et ef- 
fectio non est vera, nec qui mansit mansit, sed Aoc est com- 
mentum et phantasma. Res ita se non habet, o excaecati; sed 
quia Seripturae nomine unionis loquuntur et tanquam de uno, 
quemadmodum illud: « Ex quibus visus est Christus secun- 
dum carnem, qui est Deus super omnia ! », intellegimus quae- 
nam natura sit ex Iudaeis et quaenam sit natura quae est 
Deus super omnia; non enim ex Iudaeis est Deus super omnia, 
et quemadinodum illud: « Verbum caro factum est et habitavit 
in nobis * », etsi verba apponuntur coniunctim, verumtamen 
etiam hic intellegimus quenam sit natura quae, cum non exsi- 
steret. facta est, et. quaenam exstiterit in principio apud Pa- 
irem et unitive ad personam suam sumpserit corpus in quo 
habitaret, quia, cum sit ab aeterno, effectionem non potest re- 
cipere; ita et illud: « Misit Deus Filium suum et factus est 
de muliere? », idipsum de una persona dictum est, quia nomen 
Filii est persona unionis ab annuntiatione angeli Gabrielis et 
in aeternum, sieut dixit ad beatam Mariam: « Filius Altissimi 
vocabitur * », unus Filius Altissimi propter unionen: ad Filium 
Altissimi. Et Paulus ait: « Locutus est nobiscum in Filio suo ». 
et distinguit quae sint humanitatis eius in unione: « Quem 
constituit heredem universorum », et quae sint divinitatis eius 
in unione: « Ipse est splendor gloriae eius et imago substan- 
tiae eius ? ». Ita et in illo: « Misit Deus Filium suum et factus 
est de muliere 9 », * missus ' dictum est propter concordiam vo- 


luntatis, — non enim duin non. exsistebat missus est, — et 
quemadmodum dictum fuit: « Missus est Spiritus sanctus qui 
de Patre procedit * » — non autem servorum more et per ius- 


sum 1nissus est, sed propter consensum et concordiam voluntatis, 
— *et quemadmodum Filius ad Patrem dixit: « Serva eos in no- 

mine tuo ! », et: « Glorifica Filium tuum ut Filius tuus glo- 
rificet te * », dictus est, inquam, ut doceret unam esse essen- 
tiam et unam esse voluntateimn Trinitatis. Etsi Seripíurae ali- 
quando loquuntur nomine humanitatis, sicut illud: « Pater qui 
misit me, maior me est? », et alia huiusmodi, hic tamen haec 
dicuntur propter consensum et quia una est voluntas, ne ho- 
mines putarent hypostases adorandas diversas esse ab invicem 
in essentia et voluntate sua. Hoc est enim quod hic indicat 
illud: « Missus est », quod nos docet hypostasim Dei Verbi et 
unam esse voluntatem eius cum Patre et Spiritu sancto. Illud 
autem: « Factus est de muliere », de hypostasi humanitatis 
eius unitae dictum est, sicut dixit beatus Paulus alio loco: 
« Misit Deus Filium suum in similitudinem carnis peccati propter 
peccatum * »; quod idem est ac illud: « Factus est in sinili- 
tudinem hominum ? », et non est mutatio, nec variatio. Caeci 
quidem sunt qui his margaritis offendunt et etiam excoriantur 
gradibus ordine dispositis: iis non distinguuntur et pares sunt 
acervi lapidum et acervi auri, propter tenebras intellegentiae 
eorum, et propter hanc caecitatem et tenebras intellegentiae 
multiplicatus est ingens numerus haereseon quae se invicem 
ad interitum suum refellunt. 

« Deus incarnatus est * Unctus ' ». Dic mihi: Carneitas eius 
uncta est oleo unionis prae consortibus eius, an divinitas eius 
incarnata? Si carneitas eius, non divinitas eius, uncta est, 
eece duae naturae et duae hypostases: una ab aeterno est in 
hypostasi sua divina, siquidem divinitas eius unctione non in- 
diget ut propter unctionem fiat aliis praestantior, et altera 
hypostasis est homo eius qui unctus est ut esset Filius et Do- 
minus *per unionem cum Deo Verbo, qui eum ad personam 
suam sumpsit ut iste esset cu» ipso unus Filius in aeternum. 
Quod si Deus Verbum incarnatus cum carne sua hypostatice 
unctus est oleo unionis prae consortibus suis, qui sunt con- 
sortes eius secundum naturam? Consortes eius quidem secun- 
dum naturam sunt Pater et Spiritus sanctus. Ergo Deus Verbum 
unctione sua effectus est excellentior consortibus suis, quia 
consortes eius, sicut dixi, sunt Pater et Spiritus sanctus. Sed 

in quo, quaeso, factus est excellentior eis, o blasphematores ? 
Et quomodo Spiritus sanctus unxit illum et ipse excellentior 
est et maior Spiritu sancto qui unxit eum? Et quomodo prae- 
stantia et defectus sunt in Trinitate? Dic mihi: Deus Verbum 
unctus est in quantum Deus est, aut in quantum incarnatus 
est? Si in quantum Deus est, Deus Deum unxit oleo unionis 
prae consortibus eius; et quonam oleo Deus unctus est? Si 
unctus est quantum ad carnem, ergo hypostasis carnis alia est 
ab hypostasi Dei, et haec est veritas. Ergo templum Dei un- 
ctum est in initio formationis suae ut esset habitaculum san- 
ctum in honore sublimi et propter unionem suam cum Deo 
Verbo unus Dominus unitive, unus rex in saecula, unus Filius 
in una persona unita Christi. 

« Sanctus Deus, Sanctus Fortis, Sanctus Immortalis, qui cru- 
cifixus est pro nobis ». Id est, non miserebitur crucifixorum 
suorum. O hebetes corde! Sanctus immutabilis est in nomine 
proprio, etsi appellatio eius in modos diversos cadit. Quod si 
Sanctus immortalis est in natura sua et immutabilis in essentia 
sua, ipse est fortis solus: quomodo mutatus est de immorta- 
litate ad mortalitatem, et rursus de mortalitate ad immorta- 
litatem ?^ *Et quomodo Fortis debilis facetus est et infirmus 
coram crucifixoribus, ille qui est fortis solus? Et quomodo po- 
(uerunt aggredi et tenere eum qui omnia tenet virtute verbi 
sul, cum teneret illos nutu voluntatis suae ? Quomodo extule- 
runt et suspenderunt inter caelum et terram illum qui est spi- 
ritus infinitus? Quomodo crucifixerunt hoc Lumen de lumine? 
Certe lumen non erucifigitur nec vita moritur, o perditi vita! 
Ecce ipsa confessio vestra impia seipsam confutat: « Immor- 
talis qui crucifixus est pro nobis ». Si immortalis est in na- 
Iura sua, quomodo crucifigitur in natura sua et moritur, o cru- 
cifixi a diabolo in impietate exitiali. Propter hoc cotidie vos 
crucifigimini eum collariis ligneis a manibus fortium, quia nemo 
est inter eos qui audeat hane blasphemiam: Deus moritur, 
proferre, et nulla est ex haeresibus quae audeat hanc locu- 
tionem palam dicere aut sentire. 

« Voluntate sua crucifixus est et mortuus est ». Ergo vo- 
luntas eius fortior est eius natura quam crucifixit. Si voluntas 
eius crucifixit eum, etiam voluntas eius fecit ut ipse non sit 
Deus, quia ille qui moritur non est Deus secundum naturam. 

Die mihi: Voluntas eius, quae occidit eum, ipsa mortua est 
cum eo? Ergo, cum surrexit, surrexit absque placito volunta- 
tis suae, quia ille qui moritur alio fortiore quam ipso opus habet 
qui suscitet eum, sicut dixit Veritas de templo suo quod so- 
lutum est quodque ipsa suscitavit. Et Paulus explicat: « Etsi 
crucifixus est in infirmitate, surrexit tamen virtute Dei ! ». 
Ergo non Deus naturaliter crucifixus est in infirmitate et sur- 
rexit virtute alius Dei se fortioris, o Ariani maledicti. Si moi- 
tuus est et voluntas eius non mortua est cum eo, sed voluntas 
eius suscitavit illum, tunc alius est in hypostasi sua a volun- 
tate sua, et alia est voluntas eius ab eo in hypostasi sua. *Dic 
mihi: Placito voluntatis suae mortuus est? Quomodo voluntas 
habet voluntatem (?). et quomodo est voluntas quae vult et 
voluntas quae non vult? Vere maledicta est vita vestra, 
haeretici litigiosi. Iudaei humanitatem eius crucifixerunt; et 
quia ipse opprobrium templi sui suum reputavit, eo quod il- 
lum crucifixerunt in quo Deus Verbum habitabat per modum 
templi et unionis, — nam cum homo aliquod animal occidit 
et hominem suum socium occidit, etsi quoad occisionem res 
eadem est, tamen quia occidit corpus hominis in quo anima 
est, damnatur et in carcerem mittitur, — propter hoc scelus 
dederunt Iudaei poenas permultas: diruta est civitas eorum, 
combustum est templum eorum et factum est in desertum; et 
eece dispersi sunt ad omnes ventos, quia crucifixerunt illum 
in quo Deus Verbum unitive habitat. Ita accidit hoc tem- 
pore apud Antiochiam miseram ? et sociam eius ? quae se con- 
iunxerant, hac blasphemia pessima, ut crucifigerent Deum per 
infidelitatem. Et quia exinde incepit haec locutio impia ab 
Anastasio 1, rege iniquo, et mansit toto hoc longo tempore an- 
norum multorum, quam diversis castigationibus punita est haec 
misera civitas? captivitatibus et excidiis multoties et variis ca- 
lamitatibus, et a blasphemia sua se non averterunt. Ecce nunc 
omnino desolata est incolis suis crucifixoribus Dei: alii inter- 
fecti sunt; alii in captivitatem abducti sunt, et alii ad omnes 
ventos dispersi sunt, ut discerent omnes quodnam supplicium 

venturum sit super eos qui Deum crucitigunt et creatorem suum 
interficiunt. Iudaei quidem hominem Domini nostri semel cru- 
cifixerunt, et hoc in ignorantia fecerunt, quia nesciebant di- 
vinitatem eius unitive habitare in humanitate eius; hi autem 
miseri Deum, qui est vivus et vivificator, el spiritus infinitus, 
et fortis solus, ecce *cotidie crucifigunt et interficiunt. Et uti- 
nam ab una de hypostasibus Trinitatis malitia eorum forte 
parum remitteretur, et Pater et Spiritus sanctus ad vitam no- 
stram à crucifisione et morte servarentur! Sed nunc impii 
totam Trinitatem, non Deum Verbum tantum, singulis horis 
crucifigunt: « Sanctus Deus, Sanctus Fortis, Sanctus Immor- 
falis, qui crucifixus est pro nobis ». Ecce tota natura divina 
est Sanctus Fortis, Sanctus Immortalis, non una de hypostasibus 
tantum. Haec blasphemia sit super vos, o digni omnibus sup- 
pliciis. Ecce ad tempus derelicti estis in his miseriis vestris 
propter spem poenitentiae, aut quia forsan fideles propter illas 
fient, aut ut per illas orthodoxi probentur, sicut relictus est 
Satanas et omnes sectae ! propter liberum arbitrium et liber- 
tatem usque in diem retributionis. O quam dolose egit Satanas 
maledictus cum genere nostro misero! O quam astutus ad de- 
cipiendum! Illos enim patres natorum, qui natura sua mortales 
eranl, decepit, dicens: « Non moriemini, sed eritis sicut dii ? ». 
Hic autem hos miseros decepit, dicens: Ipse Deus passus esl, 
et mortuus est, et crucifixus est pro vobis! 

Rursus, quid dicunt excaecati? Dicunt se sensu subtili agno- 
scere duas naturas et duas hypostases. Ergo duos sensus ha- 
betis? unum subtilem quo estis christiani, et alterum crassum 
et bestialem quo estis impii et negatis primitias capitis generis 
nostri exaltati, o Theopaschitae ? In resurrectione, cuiusnam 
sensus recipietis mercedem ? Si enim pro subtili recipietis mer- 
cedem bonam, etiam pro crasso *mercedem malam recipietis ? 
Ergo dimidium hypostasis vestrae erit in Gehenna, et dimi- 
dium non cruciabitur? Sed omnia verba vestra turpia sunt: 
nostra autem consentanea sunt veritati, quia hoc sensu, quem 
accepimus, confitemur Christum, qui est duae naturae et duae 
hypostases in una persona filiationis, crucifixum esse et pas- 
suni esse et mortuum in natura sua humana quae est tem- 

plum eius unitum. Et post tres dies illud suscitavit Deus, qui 
in eo erat, qui non crucifixus est, nec passus est, nec mortuus 
est, nec morietur, nec mutabitur: et ipse est qui post tres dies 
suscitavit templum suum unitum, illudque passione eius per- 
fecit ad immortalitatem et immutabilitatem: « Decebat eum, 
per quem omnia et propter quem omnia, qui est Deus Verbum. 
principem vitae hominum, qui est homo eius unitus, lesus e 
Nazareth, quem unxit Deus Spiritu sancto et virtute, passio- 
nibus perficere ! » ad immortalitatem. Et quia homo eius unitus 
factus est oboediens et semetipsum humiliavit usque ad mortem, 
propter hoc Deus, qui in eo erat, valde exaltavit illum ut iste 
esset cum eo in unitate unius personae Christi, Filii Dei, in 
una adoratione in aeternum: « In nomine Iesu omne genu fle- 
etetur, et omnis lingua confitebitur quod Dominus Iesus Chri- 
stus est in gloriam Dei, Patris sui ? ». 

« Confitemini vos sumere, non corpus et sanguinem Dei, sed 
corpus et sanguinem hominis ». O iniqui! Certe Deus est spi- 
ritus infinitus et lumen de lumine, non autem corpus secunduni 
naturam suam. Dic mihi: lllud « Corpus Dei » qualiter con- 
fitemini ^ Quasi ipsam naturam Dei manducetis an propter ho- 
norem corporis ob commemorationem passionis archetypi, quod 
est homo | Domini nostri, dum hic panis est per virtutem et 
propitiationem unum *corpus Filii Dei propter illapsum sancti- 
licantem Spiritus sancti? Ergo non naturam Dei manducatis, 
o stulti. Quomodo id fieri posset? Ecce enim Jc panis est 
panis secundum naturam, per sanctificationem auteni Spiritus 
sancti est corpus typicum illius corporis dominici quod est in 
caelo unitive; et est nobis unum corpus in uno nomine, in 
una sanctitate et virtute custodienti. Secundum naturam qui- 
dem est panis; per virtutem autem propitiatoriam et sanctifi- 
cantem, quam acquisivit per illapsum Spiritus sancti, est unum 
corpus Christi. Ecce, o iniqui, non hoc corpus dominicum, quod 
est in caelo, cotidie frangimus et occidimus super altare; hoc 
enim semel fractum est in cruce, et intravit in gloriam suani, 
ut ipse Domnus docuit et apostoli eius explicaverunt: « Mor- 
tuus est semel, et immolavit peccata multorum ? »; et: « Nunc 
autem Christus surrexit a mortuis, et amplius non moritur 1 ». 

Id, quod sumimus, non est corpus eius secundum naturam, sed 
commemoratio passionis eius et consolatio ad augmentum no- 
strum in veritate eius et custodiam nostram ab omnibus malis. 
Et brevi i/ud corpus nobis mystice praestat, quotiescumque 
illud cum fide non ambigenti et amore ferventi tanquam ar- 
chetypum eius aspicimus et amplectimur eique coniungimur 
communione vivificanti in uno spiritu, omnia quae archetypum 
eius nobis plene daturum est cum de caelo revelabitur: vitai, 
laetitiam, et plenam remissionem peccatorum nostrorum: « Qui 
inanducat corpus meum et bibit sanguinem meum, in me manet 
et ego in illo ! », et: « Ego resuscitabo eum in novissimo 
die ? », et: « Qui non manducat corpus meum et non bibit 
sanguinem meum, non habet vitam in semetipso ? ». Ecce non 
naturam Dei manducant terreni, o impii, sed hunc panem quem 
benedixit et fecit corpus typice, non secundum naturam, sed 
per virtutem  propitiatoriam et pignus vitae, unum corpus: 
« Nisi manducaveritis corpus Filii hominis et biberitis eius san- 
guinem, non habebitis vitam in vobis * »: *et: « Spiritus est 
qui vivificat; corpus, tanquam ex natura sua, non prodest 
quidquam ? ». Eece ipse dixit et explicavit nos sacramentum 
corporis humanitatis suae typice manducare et bibere, non na- 
turam divinitatis suae, sed commemorationem passionis suae 
quae nobis velut in figura praestat omnia archetypi sui usque 
ad adventum eius, quando typi et sacramenta cessabunt et ar- 
chetypum omnibus adorandum revelabitur. 

Et audiamus apostolum eius per quem loquitur: « Et accepit 
lesus panem, et benedixit, et fregit deditque discipulis suis, 
dicens: Sumite, manducate; hoc est corpus meum quod pro 
vobis tradetur; sic facite in mei commemorationem. Et accepit 
calicem, et gratias egit, et dixit: Sumite, bibite ex eo omnes; 
hic est sanguis meus novi testamenti qui pro multis effundetur 
in remissionem peccatorum. Dico autem vobis: Non bibam ab 
hoc tempore ex hoc genimine vitis usque ad diem quo bibam 
illud vobiscum novum in regno Dei ». Ecce ergo audite, o 
miseri. « Et accepit lesus panem »: ecce panem accepit qui 
secundum naturam suam erat panis ex tritico. « Et benedixit, 

et fregit deditque discipulis suis »: ecce hunc panem, quem 
accepit in manus suas, benedixit et fregit et dedit discipulis 
suis, non quidem corpus suum naturale, sed panem quem per 
benedictionem suam fecit corpus suum, non secundum naturam, 
sed secundum virtutem, in propitiationem et memoriam pas- 


.Ssionis suae ut esset nobis, loco corporis sui hypostatici. in so- 


lamen et consolationem et arrham vitae per spem futurorum 
sicut archetypum. « Hoc est quod pro vobis tradetur »: ecce 
illud vocavit corpus suum, non secundum naturam, sed propter 
benedictionem in memoriam corporis sui, ne mysteria simpli- 
citer consideremus, sed ea consideremus sicut corpus domini- 
cum, quia hoc in caelum ascendit, illud vero nobis dedit in me- 
moriam passionis suae et solamen, quia pro nobis traditus est 
morti. 

Ita et idem est de vino. « Accepit *calicem, et gratias egit, 
et dixit: Hic est sanguis meus novi testamenti qui pro multis 
effundetur in remissionem peccatorum ! ». Ecce ergo vinum 
est quod benedixit Dominus noster, et panis est quem bene- 
dixit et fregit et dedit discipulis suis; pas non est secundum 
naturam hoc corpus quod in cruce lancea fractum est, nec 
vinum est sanguis ille qui effusus est in Golgotha. En igitur 
panem, quem benedixit et fecit corpus suum typice, manduca- 
verunt discipuli, et calicem post illum biberunt; et ecce non- 
dum crucifixus fuerat. Quapropter non corpus eius naturale, 
quod est in caelo unitive et sublimiter, manducamus; nec na- 
turam Dei manducamus, o excaecati, sed panem qui illapsu 
sanctificante Spiritus sancti per virtutem propitiatoriam fit et 
est corpus eius, non secundum naturam, sed in commemora- 
tionem passionis eius. Audi et beatum Paulum per quem Chri- 
stus locutus est: « Calix ille gratiarum actionis, cui benedi- 
cimus, nonne communicatio est sanguinis Christi? et panis 
ille, quem frangimus, nonne est communicatio corporis eius? 
Quemadmodum igitur unus est panis ille, sic nos omnes ununi 
sumus corpus: siquidem nos omnes ex uno illo pane mandu- 
camus ? ». Num forte dixit tibi nos naturam Dei manducare 
aut nos corpus naturale Christi, quod est in caelo, manducare 
et sanguinem eius naturalem bibere? Sed dxit hunc panem 

esse communicationem corporis et sanguinis eius, non secun- 
dum naturam, sed secundum communicationem unius nominis 
corporis in una propitiatione, in una virtute spiritali: « Nos 
omnes ex uno illo pane manducamus ! ». Non dixit: Nos omnes 
ex natura Dei manducamus, aut corpus naturale Christi, quod 


est in caelo, frangimus; siquidem ecce semel fractum est:. 


« Semel obtulit seipsum per immolationem suiipsius ut auf- 
ferret peccatum *. Et quemadmodum: *statutum. est hominibus 
semel iori, post vero mortem ipsorum, iudicium, sic et Chri- 
stus semel oblatus est et in seipso immolavit peccata multo- 
rum; secundo autem sine peccatis apparebit ad vitam eorum 
qui ipsum exspectant ?». Ergo non corpus eius naturale co- 
tidie frangimus, o iniqui, sed panem illum qui est cum eo unum 
corpus secundum virtutem, non secundum naturam, quem dedit 
in commemorationem passionis suae, et in incrementum et cu- 
stodiam vitae omnibus qui nativitate spiritali nati sunt, ut spi- 
ritaliter nutriantur et augmentum accipiant. 

hursus audiamus beatum Paulum. Quia res est valde neces- 
saria, et propter blasphematores, secunda et tertia vice illam 
exponemus. Ait enim: « Ego accepi a Domino nostro quod tra- 
didi vobis, quoniam Dominus noster lesus, in ea nocte qua 
prodebatur, accepit panem, et benedixit, et fregit, et dixit: 
sumite, manducate; hoc est corpus meuin quod pro vobis fran- 
getur: sie facite in mei commemorationem. Similiter et post- 
quam caenaverunt, etiam calicem dedit ac dixit: Hic calix est 
testamentum novum in sanguine meo; sic facite, quotieseumque 
biberitis, in mei commemorationem. Et quotiescumque mandu- 
caveritis panem hunc et biberitis hunc calicem, mortem Do- 
mini nostri revocabitis usque ad adventum ipsius * ». Ecce 
beatus Paulus explicavit nos manducare non corpus naturale 
Dei, sed hune panem quem frangimus in recordationem mortis 
eius, usque ad adventum ipsius quando cessabunt typi et my- 
steria, et exemplar revelabitur. Etenim Ac panis est panis 
secundum naturam, per illapsum autem Spiritus sancti et be- 
nedietionem typicam est corpus Domini nostri, non secundum 
naturam, sed per propitiationem, quemadmodum humanitas eius 

est cum divinitate eius unus Filius, non secundum naturani, 
sed per unionem, in una virtute, in una potestate, in una do- 
minatione, et adoratione, *et exaltatione in aeternum. Equidem 
si ipsam substantiam corporis naturalis Christi, quod est in 
caelo, cotidie frangimus et sumimus, et panis triticeus in corpus 
naturale Christi mutatur, tunc ad quid opus habeinus adventu 
eius de caelo? et vane dixit Paulus: « Exspectamus spein be- 
nedictam et revelationem gloriae Dei magni et vivificatoris 
nostri, lesu Christi ! »; et: « Spes, quae videtur, non est spes: 
si enim illam videmus, cur exspectabimus illam ?? » Et: « Per 
fidem ambulamus, et non per visum ? »; et: « Nunc per spe- 
culum cernimus in aenigmate; tunc autem facie ad faciem * ». 
Visionem « per speculum » dixit de his mysteriis arrhae salutis 
nostrae, quae sunt mysteria et typi corporeitatis Domini no- 
stri; « facie autem ad faciem », dixit de Christo archetypo 5, 
qui cum gloria sua magna revelandus est: « Tunc videbitis 
Filium hominis venientem in gloria sua magna cum angelis 
suis sanctis ? ». Ergo non naturam Dei manducant terreni, o 
impii, filii talpae et progenies viperarum, nec corpus naturale 
Christi, qui est in caelo unitive et venturus est cum gloria 
sua magna in unione ad iudicandos vivos et mortuos, o iniqui 
et stulti, sed panem qui ponitur super altare et consecratur 
virtute Spiritus sancti per invocationes et supplicationes sacer- 
dotis, et factus est corpus Christi, non secundum naturain, sed 
secundum virtutem et propitiationem, in remissionem pecca- 
torum et augmentum nostrum in divinis, et custodiam nostri 
ab omnibus damnis, secretis et manifestis, et purificationem 
cogitationum nostrarum, *et probationem amoris nostri erga 
archetypum suum, in virtute Spiritus sancti * 


IE. U, 19. — * Rom., vin, 24. — * II Qor., v, 1-— * LI Cor, xti, 
12. — * Ad litt.: de archetypo Christi. — 5 MarTTH. xxiv, 30. — 
' Reliqua desunt; manus recentior in L addidit: « In saeculum saecu- 
lorum. Amen. Explicit traetatus Mar Babai », coniectura, ut videtur. 
- In eod. A amanuensis hane clausulam adiecit: « Explicit in adiu- 
lorio Domini nostri liber iste confessionis Nestorianorum, qui confi- 
tentur duas hypostases et duas naturas 77; Christo, et Spiritum de Patre 
proeedere, compositus a Mar Babai. Deo sit gloria et super nos mi- 
serieordiae eius iugiter, nune, et semper, et in saeculum saeeulorum, 
Utique et Amen ». 

APPENDIX 


IrTEM: TRACTATUS ADVERSUS EOS QUI DICUNT: QUEMADMODUM 
ANIMA ET CORPUS SUNT UNA HYPOSTASIS, ITA DEUS VERBUM 
ET HOMO SUNT UNA HYPOSTASIS: AUCTORE hRaABBAN Man Ba- 
BAI, ARCHIMANDRITA COENOBII MAGNI. 


Homo quidem est vivens, et rationalis, et corporeus, et di- 
versus in natura sua et hypostasi sua ab omnibus ceteris crea- 
turis. Anima eius in corpore eius continetur, et illud solum 
vivificat; patitur propter passiones eius et sentit sensibus eius 
eique confert sensum et vitam. Ipsum corpws quoque patitur 
propter passiones animae et debilitatur cura cogitationum eius. 
Anima extra illud proprietatem suam nullatenus manifestare 
potest, nec cogitare, nec discere, nec operari ullo modo: ita 
enim unitive et hypostatice creata est in eo a Creatore. Eo- 
dem modo et ipsum corpe«s absque ea non vivit, nec move- 
tur, nec patitur, nec operatur in suis; et in formatione sua 
in utero, donec anima in ipsum inspirata fuerit, est tanquain 
zoophyton, sine sensu, et cum incremento tantum. Homo non 
patitur numerari cum angelo aut cum animali quocumque, sed 
cum suo simili; non enim numeratur ordinatim primum homo, 
secundo angelus, tertio ovis. Anima corpori, quamdiu in eo 
est, non potest non dare vitam et motum et sensum; nec cor- 
pus potest dolorem experiri aut moveri nisi dum anima in eo 
est. Nunc nobis dicant Theopaschitae qwZ Deum pati faciunl 
per unionem hypostaticam : Numquid haec una hypostasis *unita, 
Christus, qui est Deus et homo, diversa est in suo esse hypo- 
statico a Patre et Spiritu, et diversa est in suo esse hyposta- 
tico a ceteris hominibus, dissimilis Patri hypostatice in omnibus 
suis et dissimilis homini hypostatice in omnibus suis? Ergo 
haec hypostasis est unica ín specie sua, nec Deus perfectus, 
nec homo perfectus. 

Rursus, alio modo. Homo quidem omnino finitus est et limi- 
tatus. Anima eius enim continetur in corpore eius, et corpus 
eius concludit animam eius eoacte, naturaliter, et hypostatice, 
utroque invito. Animae virtus et vita et voluntas et sensibi- 
litas per omnia membra corporis in ictu oculi currunt, et anima 

extra illud virtutem non habet aliud vivificandi, nec conse- 
quenter in operatione quacumque movendi. Etenim, etsi co- 
gitatio eius ad distantiam vadit, natura eius tamen non va- 
dit, sicut visus corporis, non natura eius, ad distantiam vadit. 
Nune dicant nobis: Num Deus continetur in humanitate sua, 
et humanitas eius divinitatem eius concludit unitive et hypo- 
statice, ad instar unius hypostasis sez hominis? Quod si in 
stultitia sua affirmant, ecce impietas et blasphemia, et anatle- 
matizantur a tota Ecclesia quae sub caelo. 
hursus, alio modo. Quemadmodum anima nonnisi socium 
suum vivificat et in eo solo operatur, num ita Deus Verbum 
non vivificat nisi humanitatem suam tantum? Quod si ita sen- 
tiunt, ecce fraus satanica cor eorum penitus tenet. Item nobis 
ad hoc respondeant: Quemadmodum anima, dum in corpore 
suo est, non potest ei non dare vitam et motum et sensum 
quia hypostatice uniuntur, ?77& ita, dum corpus humanitatis 
Domini nostri erat in sepulcro sine anima, divinitas eius, quae 
erat in eo unitive, ei dabat vitam et motum et sensum, *et 
animam eius, quae erat in paradiso sine corpore, sapientem 
faciebat et docebat et erudiebat? Sed ecce hoc dicere non pos- 
sunt quia, cum Dominus noster animam suam tradidisset et 
divinitas eius esset cum corpore in sepulcro et etiam cum anima 
in paradiso, corpus mansit absque vita et sensu, et anima abs- 
que cogitatione et operatione. Unio hypostatica humanitatis 
eius soluta est cum corpus esset absque anima, sed divinitas 
eius ab eo non separata est quia non unita erat corpori et 
animae hypostatice et finite, nec vices animae gerebat erga 
corpus, sed «nita erat ad personam oeconomiae. Si haec ita 
non sunt, quid opus habuit anima? 
hursus, alio modo. Dictum est: Quicumque in Christo est, est 
nova creatura !, et homo in corpore et anima, in una hypo- 
stasi, omnino renovabitur per resurrectionem a mortuis. Corpus 
eius induet incorruptionem et anima eius constantiam ?. Nunc 
dicant nobis: Haec ergo una hypostasis, Christus, acquisivit 
aliquam renovationem per resurrectionem et facta est primi- 
liae dormientium? Quod si negant, tunc Verbum corpus im- 
mortale et animam constantem sumpsit, et mendax est illud : 


! Hl Cor., v, 17. — ? Id est, sine inelinatione ad malum. 

« In omnibus factus est similis nobis absque peccato ! », et 
illud : « Animale et deinde spiritale » ?. Quod si Cristus reno- 
vatus est, sicut et renovatus est, dicant nobis: Divinitas eius et 
humanitas eius hypostatice renovatae sunt in una hypostasi, sicut 
omnes homines, quisque in tota sua hypostasi, obtinebunt reno- 
vationem ? Unum ex duobus apud eos eveniet, sive affirmant, sive 
negant. Quod si affirmant, ecce impium est 7cere divinitatem 
renovatam esse, et peiores sunt Arianis. Si negant Christum 
renovatum esse, sicut Ecclesia confitetur eum esse primogenitum 
ex mortuis in humanitate sua seorsum à divinitate sua, ana- 
thematizantur, quia fieri nequit ut unius eiusdemque hypostasis 
*pars una renovationem acquirat, altera vero non acquirat. 
Quod si dicunt eum in humanitate sua adeptum fuisse reno- 
vationem, in laqueum ceciderunt et diviserunt eum quem di- 
cunt indivisibilem. Nos vero dicimus hypostasim humanitatis 
Adami secundi renovatam esse a divinitate eius, quemadmo- 
dum ipse dixit: « Solvite templum hoc et in tribus diebus ex- 
citabo illud ?*; 247» impossibile est templum esse cum habitatore 
suo unam hypostasim cuius partes procul proiiciantur per 
mortem et aliqua pars, dum pars est, alias suscitet. Ergo Deus 
Verbum perfectus est in suo esse hypostatico sieut Pater, et 
templum eius perfectum est in corpore et anima, estque hy- 
postasis humana, sicut omnes homines; per unionem vero divi- 
nitas et humanitas eius sunt unus Christus, unus Filius, una 
persona in aeternum. 

Rursus, alio modo. Hi miseri dicunt: Duae naturae in Chri- 
sto, una hypostasis. Dicant igitur nobis: Una de naturis Christi 
est tota Trinitas an una hypostasis de Trinitate? Quod si Deus 
Verbum est una hypostasis sicut Pater et Spiritus sanctus, est 
ergo una hypostasis, homo, Adamus secundus unitus, una de 
hypostasibus hominum: forma Dei, Deus Verbum, hypostasis 
perfecta, et forma servi quem sumpsit ad personam suam, liomo 
lesus, hypostasis perfecta. 

Rursus, alio modo. Quaenam sit omnis natura quaecumque 
in singulis hypostasibus aut in pluribus distincte cognoscitur. 
Dicant nobis: Natura Trinitatis agnoscitur in divinitate et in 
humanitate eius? Ergo tota Trinitas est corpus et anima et 


* Hebr., 1v, 15. — * I Cor., xv, 46. — *? Ion. 1r, 19. 

Deus. Quod si natura divina agnoscitur tantum in hypostasi 
divinitatis Christi, sicut ipse dixit: « Pater meus in me et ego 
in Patre meo » !, et: « Qui videt me, videt Patrem » ?, tunc 
natura eius humana diversa est in suo esse hypostatico a na- 
tura *Trinitatis; quia sancta Trinitas additionem non recipit 
sicut nec deminutionem. Et natura humana in Christo agno- 
scitur non esse hypostasis divinitatis infinitae; hypostasis di- 
vina in Christo agnoscitur non esse hypostasis finita; sed una 
est persona Christi, Filii Dei, in duabus differentiis; finitus et 
infinitus, in una unione, semel et in aeternum. 

Rursus, alio modo. Num Deus Verbum, ante unionein, per- 
fectus erat in sua hypostasi sicut Pater? Hoc, etsi stulti sunt, 
non negant. Ergo potuit humanitas eius additionem hypostasi 
eius facere aut forsitan hypostasis humanitatis deleta est. Quod 
si hoc impie dicunt, Deus Verbum finitus est in hypostasi sua 
et recepit additionem, et possibile est etiam omnes homines 
fieri naturam divinam secundum impietatem Origenis; et quem- 
admodum natura hominum, sicut ceterarum omnium creatu- 
rarum, ex nihilo ad existentiam venit et subiecta est forma- 
Honi et figuris et formis, et denuo accepit naturam aeternam 
per unionem hypostaticam cum una de hypostasibus divinis. 
ita ergo natura aeterna potest fieri finita et mutabilis et etiam 
nihil, id est, non existens: quae blasphemia in eos revertatur. 

Rursus, alio modo. Impossibile est partes unius eiusdemque 
hypostasis esse hie et ultra finite, et quasdam ex illis hic et 
nltra infinite. Etenim etiam hypostasis humana, quamdiu per 
unionem constat ex anima et corpore, non est corpus nunc, 
nec anima simul cum illo et ultra illud; neque alterutra pars, 
postquam unio earum soluta est, appellatur hypostasis se» 
homo. Ex parte vero unionis suae appellantur homo exterior 
et homo interior. Cum autem compositum hypostaticum *ho- 
minis solutum est, appellantur singillatim propriis 207»?nibus: 
illud, corpus seu cadaver, et haec, anima; non autem appel- 
lentur homo secundum hypostasim. Deus quidem Verbum non 
continetur in humanitate sua ?, nec humanitas eius est infinita, 


' Jon; x, 98. — ? oH. xiv, 9. — ? Primum quidem scriptum fuit 
eL ooX. [5 , quae vox correcta est in oi eas12 ; utrum prima manu, 
nescimus. j 

quia ascendit et descendet unitive, et divinitas eius est in ea 
unitive et infinite, quia ad eam non pertinet ascendere nec 
descendere, — caelum enim et terra. plena sunt ea infinite, — 
etsi descendere praedicatur Dews Verbum metaphorice, quia 
manifestatus est in carne et habitavit in homine. 

Rursus, alio modo. Respondeant nobis: Haec una hypostasis, 
Christus, estne tota Deus tantum, an homo tantuin? vel pars 
alia 70:10 et pars alia Deus, sunt una hypostasis, Christus? 
Quod si Aaec hypostasis tota Deus est, non habet humanita- 
tem; si tota homo, non habet divinitatem; et si est pars et 
pars, 405 est nisi compositum ex imperfectis, et etiam mixtio 
et commixtio secundum impietatem Arii et ceterorum haere- 
ticorum. 

Rursus, contra eos et alio modo. Dicunt quidein et obiiciunt 
alio modo: « Natura et hypostasis animata, et natura et hy- 
postasis corporea: per unionem vero et coniunctionem natu- 
ralem et hypostaticam sz721 una natura et una hypostasis seu 
homo. Ita divinitas, qzae est natura et hypostasis, et huma- 
nitas, quae est natura et hypostasis, coniunctae sunt in unam 
unitatem naturalem et hypostaticam, et una est natura et 
hypostasis Christi, Filii Dei ». Sed et hic telam araneae te- 
xuerunt. Etenim, operatio secunda est Domini naturaruin, 
qui corpus et animam coniunxit naturaliter, unitive, coacte, 
et finite; quemadmodum creavit naturas simplices in simpli- 
citate earum, ita et naturas simplices componit per unionem 
et mixtionem et commixtionem in singulis naturis subsistenti- 
bus, prout vult, ad unam operationem «d quam» et se in- 
vicem sustentant et mutuo operantur. Deus autem Verbum, 
ante unionem, est hypostasis perfecta sicut *Pater, et in infi- 
nitate sua non recipit additionem, nec in scientia nec in rebus 
suis praeclaris, sicut nec deminutionem: « Tu es sicuti es » !: 
nec hypostasis eius componitur cum alia ad propriam actio- 
nem naturalem, nec Christus est pars hypostasis sicut corpus 
et anima sunt hypostasis unius hominis per unionem naturalem 
et necessariam. Anima enim in corpore habuit initium exis- 
tentiae hypostatice et coniunctive, et in eo et ex eo accipit 
sensum sensibilitatis ad manifestandas proprietates suas ratio- 

nales, et in eo discit, et in eo operatur et movetur et ei mo- 
tum et actionem confert, et pars est hominis, non natura per- 
fecta se» homo, sieut nec corpus est 2t perfecta. Et anàma 
el corpus se invicem mutuo sustentant in iis quae naturaliter 
possident: membra enim sunt invicem hypostaseos unius ho- 
minis. A274 absque corpore, cum ab eo separata est, exsistit 
et non exsistit: exsistit in quantum servatur natura eius et vita 
eius et rationalitas eius; et non exsistit in quantum non exer- 
cet operationes suas naturales: non recordatur, nec cogitat 
absque socio suo, sed remanet tanquam) in quiete et somnio, 
sicut scriptum est !; quemadmodum nec corpus absque ea vi- 
vit, nec movetur, nec patitur, nec sentit, nec operationes suas 
exercet. Scilicet quemadmodum ignis et aqua et aer et terra 
sunt naturae in seipsis et separatim, verumtamen mutua mi- 
xtione et commixtione per sapientiam et actionem Creatoris 
sui constituunt alias naturas cuiuscumque animalis, leonis, in- 
quam, et bovis, et aquilae, et ceterorum, et A«e quattuor na- 
l«rae, si eas in statu. incomposito consideras, possident esse 
suum proprium per creationem suam propriam, et in unoquo- 
que animali unaquaeque earum pars est quoad hypostasim ani- 
malis *cuiuscumque, et non dicimus unumquodque animal esse 
quattuor naturas sed unam naturam communem quae in hypo- 
stasibus agnoscitur et in qua /Agposteses colliguntur, ita et in 
haec unitate naturali et hypostatica sex homine. Cum enim 
animmm et corpus in simplicitate eorum sew zn. statit 4ncom- 
posito consideras, aliud est anima secundum hypostasim, et 
aliud corpus secundum hypostasim, et etiam «wd et aliud 
in natura sua. Cum autem in unionem hypostaticam convene- 
rint sicut membra in unum corpus, constituerunt unam natu- 
ram sez hominem, quae in hypostasi et in pluribus agnosci- 
tur, et homo dicitur una natura communis, non plures naturae, 
quia enim et corpus per unionem suam necessariam consti- 
tuerunt hypostasim distinctam propriae speciei quae non est 
tantum aer, aut ignis, aut aqua, aut terra, sive unitive sive 
per mixtionem, sicut hypostasis alicuius animalis; neque anima 
stabilitur in esse suo sine corpore, sicut angelus quidam qui 
simpliciter ferit, et circuit, et operatur, et patitur; sed cum 

corpore unita est naturaliter et cum eo constituit unum animal 
quod est vivens et rationale et corporeum et distinctum in 
specie sua ab angelis et a ceteris animalibus irrationalibus. 
Deus autem. Verbum per unionem suam cum humanitate sua, 
quam ad personam suam assumpsit, constituit unionem, non 
necessariam, nec finitam, nec passibilem, sed voluntariam et 
personalem in adhaesione ineffabili. Nee Christus est hypo- 
stasis et natura ex partibus ad instar animae et corporis, sed 
eonstat ex naturis quae perfectae sunt in proprietatibus suis 
et in esse suo hypostatico naturali in unam personam oecono- 
miae, iuxta exemplum quod Patres adhibent de rubo et igne 
in una flamma et una virtute et operatione, servatis rubo et 
igne in una persona. Quod si quaeris ignem videre, unitur 


cum rubo, servata natura sua; et si vis rubum videre, *indui- p. 290. 


tur ignem, servata natura sua, et formatur ignis in eo, in una 
flamma. Ita et hic. Deus Verbum perfectus est in sua hypostasi 
sicut Pater; sumpsit vero ad personam suam et ad revelationein 
suam adorandam hominem perfectum, a Spiritu sancto forma- 
tum, in quo, ab initio formationis eius secundum ordinem na- 
turalem, unitive habitavit in una adhaesione ineffabili. wir 
assumpsit, non ut compleret naturam suam et hypostasim suam, 
sed ad unionem oeconomiae in unam personam filiationis, et 
ei dedit unitive omnia sua praeter naturam suam, sicut ignis 
rubo, et assumpsit quae sunt humanitatis eius personaliter, non 
naturaliter, sed quia in eo formam induit et revelatus est. 
Forma Dei formam servi sumpsit; et habitu inventus est ut 
homo, sicut ignis qui induit rubum, et sicut sol qui unitur 
splendori speculi in una persona splendenti speculi et luminis. 
Verbum. et homo uniuntur propinque, et sicut ignis ferro, non 
autem cum distantia, neque finite. — exemplum est enim — 
neque cum distantia personae non unitae, sicut Paulus assumebat 
personam Christi. Etenim Christus et Paulus non erant unus 
Paulus sicut hic unus Christus, unus Filius, Deus inhumanatus 
qui sumpsit formam servi in quo unitive habitavit, et homo 
deificatus qui accepit nomen excellentius omnibus nominibus, 
in una adhaesione, in una persona unius Domini Iesu Christi. 

De illo: Cur persona datur et assumitur, dum hypostasis 
nec datur nec assumitur? 

Hypostasis quidem est fixa et confirmata et possidet omnes 

proprietates. naturae communis; eam enim appellant o5otxv 
substantiam. Persona vero est fixa, sed assumi potest: fixa, 
*quia indicat distinctionem hypostasis, i4 est, hane hypo- 
stasim non esse illam; sed assumi potest ab alia hypostasi 
et indicat omnia quae hypostasis possidet in sua distinctione 
ab alia, sicut imago relative ad exemplar, et etiam cum di- 
stantia !. Tres sunt quidem hypostases adorandae sanctae 
Trinitatis in una essentia aeterna. Quod si vis eas distinguere 
et scire hanc non esse illam, hypostases earum personis suis 
distinguuntur. Pater enim indicat personam propriam hypostasis 
suae, eamque non esse Filium nec Spiritum; et Filius indicat 
personam propriam hypostasis suae, et Spiritus sanctus personam 
propriam hypostasis suae. Itaque humanitas accepit personam 
filiationis unitive sicut rubus ignem, sed non facta est hypo- 
stasis filiationis, quemadmodum nec rubus naturam suam ami- 
sit nec factus est hypostasis ignis, etsi plenus sit igne in una 
unione. Et etiam humanitas Filii est hypostasis subsistens, una 
de hypostasibus humanis sieut omnes homines, etsi non est 
hypostasis simplex, sed plena divinitate. Persona autem eius 
distinguitur non solum per hoc quod ad filiationem pertinet, 
»ed etiam per hoc quod non est Paulus nec Petrus secundum 
hypostasim, quatenus per proprietatem hypostasis singularis 
differt ab alio, sive imagine sua, sive specie sua, sive forma 
sua pulchra, sive puritate animae suae, sive sanctitate sua 


sublimi, sive per hoc quod est in ordine divinitatis per unio- * 


nem, sive per alia cetera. Intende igitur mentem tuam ad in- 
vestigandum sapienter quomodo Filius possideat hypostasim 
et naturam, et sit in omnibus suis sicut Pater, et possideat 
personam propriam filiationis quia non est Pater nec Spiritus 
sanctus seeundum hypostasim, et sit in natura aequalis et in 
persona distinctus. Ita et homo, quem ab initio formationis 
eius ad personam suam assumpsit, id est, lesus a Nazareth, 
possidet hypostasim fixam in qua agnoscitur, et possidet *omnia 
naturae communis in hypostasi sua quam et appellant sub- 
stantiam singularem. Rursus, possidet in hypostasi sua, sicut 
dixi, personam propriam et fixam, et accepit personam filia- 
tionis unitive. Verumtamen non factus est persona filiationis 

nisi secundum virtutem et actionem et nomen et omnia, quae 
Deus Verbum habet, in una adhaesione unius filiationis. Hypo- 
stasis enim, subsistens in esse suo, non assumitur nec additur 
alii hypostasi ut sit cum ea una hypostasis subsistens et pos- 
sidens omnia naturalia. Persona vero assumitur, et remanet 
in propria hypostasi eius cuius est persona propria. Ergo hu- 
manitas Filii accepit unitive omnia divinitatis eius, — « da- 
tum est ei nomen excellentius omnibus nominibus, sicut et ipse 
dixit: Data est mihi omnis potestas in caelo et in terra » !, 
— in una unione, et virtute, et potestate, et actione, sicut 
rubus qui aecepit quae sunt ignis, manentibus rubo et igne. 
Ita Deus Verbum sumpsit formam servi, et in initio forma- 
tionis eius in eo habitavit in una adhaesione, non autem ut 
esset cum eo una hypostasis seu homo, sed una persona ho- 
minis per nomen humile, cui nihil aequale est, et habita- 
tionem, et unionem adorandam et ineffabilem: « Filius hominis 
qui est in caelo » ?. Ex parte unionis divinitas eius infinita 
sumpsit nomen hominis eius, non secundum naturam: « Sic 
enim Deus dilexit mundum ut Filium suum unigenitum daret » ?: 
ex parte vero unionis humanitas eius sumpsit nomen filiationis 
et honorem unitive, non secundum naturam. Deus enim non 
patitur nec moritur; homo autem Filii, *seorsum a divinitate 
Filii pro omnibus mortem gustavit. Ergo si simplicitatem, 27 
est, Deum Verbwuin et hominem extra unionem, consideras, 
persona filiationis est hypostasis singularis Filii quae eum di- 
stinguit quatenus non est Pater; hanc autem personam filia- 
tionis homo Domini nostri sumpsit unitive, non cum distantia, 
nec ut esset hypostasis filiationis, sed persona filiationis. Et 
Deus Verbum, una de hypostasibus Trinitatis, sumpsit ad per- 
sonam suam formam servi, et habitu inventus est ut homo. 
Non autem factus est homo secundum hypostasim, sed formam 
servi sumpsit. Alius est assumens et alius assumptus: « Ha- 
bitu inventus est ut homo » *. Per habitum enim seipsum figu- 
ravit in homine quem induit in omnibus membris eius, sicut 
ignis rubum, sed non factus est hypostasis hominis. Hypostasis 
quidem humana in habitu humano invenitur, immo in natura 

humana: « Manifestatus est in carne » !, alius in alio. Et una 
eademque est persona filiationis, non vero secundum idem: 
unum est naturale et alterum assumptionis; et una eademque 
est persona humanitatis, non vero secundum idem: unum est 
assumptionis et alterum naturale. Non sunt duae personae filia- 
tionis quemadmodum non sunt duae hypostases Verbi; nec 
sunt duae personae hominis, sicut nec duae hypostases lesu, 
»ed una perosona filiationis, divinitatis et humanitatis, in una 
unione. Quapropter una est persona Christi, non duo Christi; 
et una persona Filii, non duo Filii; et duae hypostases in 
Christo, non vero una hypostasis composita secundum impie- 
tatem. illorum. Quemadmodum domus cum incolis suis appel- 
latur una domus, et civitas cum civibus suis una civitas in 
una persona, dum natura humana non est lapides nec ligna, 
neque lapides *et ligna sunt natura humana: ita nec est Deus 
Verbum hypostasis et natura hominis qui est eius templum et 
habitaculum: nec eius humanitas, quae soluta est et quam in 
tres dies suscitavit, est natura divinitatis eius. Et. quemadmo- 
dum corpus quod est in Ecclesia et corpus quod est in caelo 
sunt unum corpus in duabus differentiis et duabus naturis, in 
una virtute, in una propitiatione, et unus panis, non duo, sic 
unus est Filius et unus Dominus Iesus Christus in duabus na- 
furis, in una persona in qua agnoscuntur duae hypostases di- 
vinitfatis et humanitatis in una adhaesione, in una virtute, in 
una adoratione et potestate et dominatione et exaltatione, et 
in aeternum. 

Adhibeatur ergo exemplum ex naturalibus ad illustrandum 
argumentum et ostendendwi» quomodo persona sumatur et 
permaneat, et hypostasis non sumatur. Affer aurum, et describe 
et incide in eo effigiem nomenque regis; affer etiam naturam 
aliam luti aut cerae, et signa eam signo quod in auro est. 
Ecce vides quod lutum sumpsit in se totam effigiem et litteras 
et omnia eius, dum non sumpsit signum et aurum in quo si- 
gnwm est. Itaque vides personam in duabus differentiis: in 
natura auri stabiliter et hypostatice, et in natura luti assum- 
ptive. Aurum possidet hypostasim suam propriam et personam 
stabilem, et lutum possidet hypostasim suam propriam et per- 

sonam assumptam; et una est persona, non duae, et duae 
sunt hypostases, non una. Haec dici possunt de forma hu- 
mana, quae sumpsit personam divinitatis, tanquam per indica- 
tionem relate ad incomprehensibilitatem illam. 

Rursus, alio 1nodo et alia ratione. Affer speculum perpolitum 
et admove ad faciem (zgpócwmov) tuam. Ecce speculum sumit 
omnes formas eius, non autem hypostasim tuam; neque figu- 
ram tuam stabilem, sed totam faciem tuam. Et facies tua est 
in duabus differentiis: una *stabilis in hypostasi tua, et altera 
assumpta in hypostasi speculi; et una est facies, non duae; 
et duae sunt hypostases, non una. Ita Deus Verbum sumpsit 
et induit formam servi, et revelatus est et agnitus in ea; non 
autem factus est hypostasis hominis. Homo mansit in hypo- 
stasi sua stabili sicuti est, et est cum eo Verbo unitive. Ergo 
in homine hypostasis et persona hominis sunt stabiliter, et in 
Deo Verbo persona hominis est assumptive, non hypostatice, 
sed ut Verbwr revelaretur in eo. Deus Verbum possidet hy- 
postasim suam propriam, et persona filiationis sumitur in una 
unione stupenda et ineffabili, non quidem cum disiunctione, 
sed velut lamina ferrea quam ignis penitus induit. Ignis pos- 
sidet hypostasim suam propriam, et ferrum hypostasim suam 
propriam; et una est operatio in utroque, in una unione quae 
est distincta et coniuncta. Ferrum, dum plenum est igne, ferit 
et frangit, et non dicimus quod ignis frangit: et ignis, qui 
est in ferro, urit; ferrum autem non urit tanquam ex natura 
sua. Ferrum percutitur, et contunditur, et incurvatur, et etiam 
pars ex eo abscinditur, sed non dicimus naturam ignis ab- 
scissam esse aut sumpsisse formas quas sumpsit ferrum, dum 
et proprietates eorum servantur in unione, nec pereunt. Et- 
enim si vis, admove aliam materiam ad ferrum: ignis in eam 
irruit. Quod si exspectaveris paululum, calor et lux omnino 
dissipatae sunt de ferro; ferrum mansit in frigiditate sua na- 
turali et in obscuritate sua; et ignis mansit sicuti est in hac 
alia materia cum calore et luce sua, et visum est quod non 
passus est detrimentnm. Cum ferrum contunderetur, et exci- 
deretur et abscinderetur, ignis unitus erat ei idque induebat. 
Ita et divinitas nullo modo passionem accepit per unionem 
suam cum corpore, sicut neque figura et calor solis, *qui im- 
plet speculum perpolitum et fulget in eo et in omnibus eius 

et irresistibiliter, patiuntur cum speculum percutitur, aut con- 
tunditur aut frangitur, etsi sol in eo est, et unitus est splen- 
dori eius in uno calore et luce. Quasi summatim, per haec 
omnia exempla ex natura et naturis visum est quod divinitas 
et humanitas Christi nullo modo possunt esse una hypostasis, 
sed una persona in qua agnoscuntur unitive duae naturae in 
substantialitate sua, sine separatione, in una adhaesione, et 
in aeternuin. 

Verumtamen litigiosi nobis obiiciunt: « Ecce Patres vete- 
res hac usi sunt locutione: Una hypostasis ex duabus natu- 
ris ». O insipientes! Patres veteres quidem litem habebant de 
naturis perfectis Christi adversus haereticos, non de hypostasi, 
quia Arius et Eunomius et Apollinaris non confitebantur Deum 
perfectum, nec hominem perfectum, sed divinitatem creatam et 
finitam et temporaneam. Quantum autem ad humanitatem eius 
quidam dicebant eum corpus sumpsisse, animam vero non sum- 
psisse; modo negabant assumptionem et introducebant crea- 
tionem et mutationem; et modo dicebant eum corpus de caelo 
sibi detulisse, et hoe corpus esse consubstantiale divinitati in 
una hypostasi. Hi et alii huiusmodi multis modis peccaverunt 
dicentes divinitatem vicibus animae erga corpus functam esse, 
et unam eamdemque esse naturam divinitatis et humanitatis, 
et destruxerunt proprietates naturarum, et passionem divinitati 
adscripserunt. His igitur Patres sancti occurrerunt cum per- 
multis argumentis, et docuerunt aliam esse naturam divinam 
Christi, consubstantialem et coaeternam Patri suo, *et aliam 
naturam eius humanam, quam assumpsit ad personam suam de 
semine David et in qua revelata sunt omnia excelsa et su- 
blimia divinitatis Christi; et hae proprietates pertinent ad 
unamquamque naturam in unione, dum proprietas naturalis 
in hypostasi agnoscitur; et non est aliter sentiendum. Non 
est natura absque hypostasi, nec est hypostasis in qua non 
agnoscatur aliqua natura quae venit sub captum rationalium. 
Et Patres, cum beato Paulo per quem Christus loquitur, ana- 
thematizaverunt omnes qui dicunt Deum esse passibilem aut 
cadere sub investigationem et visum creaturarum, aut ullo 
modo expertum esse aut experturum aliquid humanum ; et hy- 
postasim pro persona et personam pro hypostasi posuerunt in 
doctrina sua pluribus modis, quia hoc tempore non erat scru- 

tatio aut investigatio de his nominibus sicut nunc apud Ro- 
manos, ut dicunt, haec nomina miscentur. Sed propter mali- 
tiam haeresis vestrae imnalae, qua Deum pati facitis. et negatis 
assumptionem primitiarum nostrarum, et destruitis proprietates 
naturarum divinitatis et humanitatis Christi in una persona 
filiationis, inopportunum est cere: lmpassibilis passus est, 
Verbum iniuria affectum est, Invisibilis apparuit, et alia huius- 
mnodi, secundum morem Patrum veterum; hi enim doctrinam 
stabiliunt: aut mixtionem, aut coimunixtionem, aut unionem 
hvpostaticam, secundum sententiam Arii et Eunomii et Hana- 
nae impii; aut dicere: Una hypostasis in Christo, etsi Patres 
hac locutione usi sunt, quia illam pro persona ponunt. Vos 
autem impie et ex parte unionis hypostaticae negatis assum- 
ptüonem et destruitis proprietates, et divinitatem pati facitis 
per unionem hypostaticam et compositam, et mixtionem et 
commixtionem confusam, ita ut *Deus non sit Deus, nec homo 
homo. Et alieni estis a tota traditione ecclesiastica et anathe- 
matizamini ab omnibus orthodoxis qui sub caelo. Nos vero 
instamus vestigiis apostolicis eum omnibus filiis Ecclesiae ca- 
tholicae, et distinguimus hypostases cum naturis earum, nec 
divinitatem pati facimus, nec assumptionem humanitatis ne- 
gamus, sed coniungimus divinitatem, id est, hypostasim per- 
fectam, Deum Verbum consubstantialem sicut Patrem, et homi- 
nem perfectum atque completum corpore et anima sua, sicut 
omnes homines, ex semine domus David, et unimus duas hy- 
postates inconfuse in una persona unius Domini lesu Christi, 
Fili unigeniti et Primogeniti omnium creaturarum; cui et 
Patri eius et Spiritui sancto sit laus et honor et adoratio et 
exaltatio in saecula saeculorum. Amen. 

TRACTATUS DE DIVINITATE ET DE HUMANITATE 


ET DE PERSONA UNIONIS. 


TRACTATUS PRIMUS. 


CAPUT PRIMUM. De fide, ad eos qui illum rogaverunt ul scri- 
beret 


CAP. II. De essentia aeterna naturae divinae . 


CAP. III. Quomodo natura divina, cum infinita sit et omnia im- 
pleat, in partes non dividatur propter ea in quibus habitat ? 


CAP. IV. De Trinitate in una essentia aeterna; quod aenigma- 
tice in Veteri Testamento adumbrata est indieatio hypo- 
staseon. 


CAP. V. Quod per revelationem Christi Domini nostri in carne, 
clare eognitae sint a nobis illae hypostases adorandae Pa- 
tris et Filii et Spiritus sancti in una essentia 


TRACTATUS SECUNDUS. 


CaPuT VL De illo: Quare non unio Patris aut Spiritus saneti 
aut totius Trinitatis facta sit cum natura humanitatis no- 

unio facta sit uni de hypostasibus Trinitatis, id est, Deo 
Verbo, cum natura divinitatis una sit et aequalis in es- 
sentia sua. 


CAP. VII. Exemplum ex natura creata pro instructione pue- 

CAP. VIIL De unione quae facta est Deo Verbo, id est, uni de 
hypostasibus Trinitatis, quae est Filius aeternus, eum ho- 
mine suo ex nobis quem assumpsit ad personam suam et 
fecit secum unum Filium in una unitate in aeternum . 

TRACTATUS TERTIUS. 

randam, seeundum mentem Librorum sanetorum et tradi- 
tionem omnium Patrum sanctorum qui Apostolorum ve- 

bitare in homine suo unitive et peculiariter? . . . . 

CaPvT XII. De hoe: Unetio dupliciter dicitur de homine Do- 

Dominus noster? . 


CAP. XVI. De hoe: Etsi dieimus humanitatem Filii per unio- 
nem eum Deo Verbo esse Filium, non duos Filios dicimus: 
nee additio facta est Trinitati propter unionem quae faeta 
est Deo Verbo eum templo humanitatis eius 


CAP. XVII. De hoe: Quaenam est differentia inter hypostasim 
et personam ? Et quomodo persona assumitur et permanet, 

TRACTATUS QUINTUS. 


CaPvT XVIIL De Crueifixione Christi; et quod non dicimus 
eum crucifixum esse et mortuum esse ut hominem sim- 
plicem, quasi divinitas eius separata fuerit ab humanitate 
eius quae eum ipso unita fuit ab utero, quamvis divinitas 
eius, eum eo unita et in eo habitans, non passa sit . 


CAP. XIX. De Resurreetione Domini nostri Christi ex mortuis; 

TRACTATUS SEXTUS. 


CAPUT XX. De Nominibus Christi, Filii Dei; quae et quot sint 
nomina divinitatis eius; et quae et quot sint nomina 
humanitatis eius; et quae sint nomina unionis illius mira- 
bilis et ineffabilis; et quid unumquodque eorum nobis 

CAP. XXI. De hoc: Quid nobis significent haec nomina et aliae 
appellationes, id est, assumptio, habitatio, templum, vesti- 
mentum, adhaesio, unio? . 


TRACTATUS SEPTIMUS. 


Adversus eos qui negant primitias generis nostri unitive assum- 
ptas fuisse a Deo Verbo; et adversus eos qui impie dieunt 
unionem naturalem et hypostaticam, et Deum patibilem 
faciunt; una cum epitome omnium quaestionum  supe- 
EUTHIB. . . .. 


APPENDIX. 


Traetatus adversus eos qui dieunt: Quemadmodum anima et 
corpus sunt una hypostasis ita Deus Verbum et homo 

